
Conceptul grafic al acestui număr este 
realizat de Corina Duma pe baza imaginilor din 
Expoziţia Celula creativă — un experiment artis- 
tic de la Biblioteca Naţională a României, Spaţiul 
Euphoria (30 septembrie-13 octombrie 2021) 

„Celula creativă” a fost un proiect artistic iti- 
nerant, un experiment artistic, o fuziune între 
sculptură, vizual mapping, sound-design și 
poezie, pe o temă ce capătă din ce în ce mai 
multă amploare în spaţiul public: memoria 
detenției politice din comunism. Prin acest 
demers, artiștii au abordat, într-un mod stilistic 
modern, un capitol al istoriei foarte puţin cunos- 
cut de cei mai tineri, încercând astfel să 
depășească bariera dintre generații. 

Expoziția de la Biblioteca Naţională a consti- 
tuit finalul turului prin tară. Evenimentul a înce- 
put la ora 15 cu o conferință maraton unde au 
vorbit: Cosmin Năsui, Alina Pavelescu, Apollon 
Cristodulo, Cristian Vasile, Vlad Mitric, Monica 
Pillat, Radu Bercea, loana Ciocan, lon Barbu, 
Tudor Petcu. 

Bibloteca Naţională a venit cu o dublă pro- 
vocare, pe lângă prestigiul și amplasamentul 
central al locației, mărimea impresionantă a să- 
lilor Euphoria și Simpozium (peste 500 mp). În 
acest cadru s-a reunit toată echipa de artişti: 
Andrei Bălan - sculptură, Alexandru Potecă - 
pictură, Vlad Șerban - sculptură, Maria lonescu 
- grafică, Irina Maria Bălan - sculptură, Dan 
lonescu - multimedia art, Irina Hasnas-Hubbard 


Plata abonamentelor (80 lei/ abonament anual, 
inclusiv taxe poștale) și a eventualelor 
donaţii se poate face prin mandat poștal pentru 
Fundaţia Culturală Memoria, CUI: 888 6981, 
Cal. Victoriei 133, București, 010071 (tel. 021,212,97,72), 
precum și prin conturile Fundației Culturale Memoria 
deschise la Banca Comercială Română (BCR), 
Sucursala sector 1 București, Cal. Victoriei 155: 
RO20RNCB0072049693810001 — LEI 
RO63RNCB0072049693810003 - EURO 


- sculptură, Florin Constantin - fotografie, Andrei 
Tache - instalaţie. 

Tema expoziției fiind creativitatea din 
celulele temnițelor comuniste, punctul de vârf al 
vernisajului La constituit poezia detenției. Trupa 
Torsan/Dan/Bălan a venit cu bucata de sonor, 
de soundscape. Călin Torsan saxofon, Andrei 
Bălan chitară/electronice, Dan lonescu Compu- 
ter live/videomap. Theodor Dumbravă a recitat 
poezia Vorbitor de Andrei Ciurunga. Pentru a 
doua piesă, după o pauză de 10 ani cât timp a 
fost plecat în Japonia, am avut din nou bucuria 
de a-l asculta pe Norzeatic cu piesa Revoluţia. 

Proiectul „Celula creativă“ a fost dezvoltată 
de Asociaţia SE MN. în parteneriat cu Muzeul 
Ororilor Comunismului în România - MOCR, sub 
patronajul Ministerului Culturii și co-finanțat de 
AFCN. Fundaţia Culturală Memoria a susținut 
acest proiect ca partener media. 

NICOLAE M. CONSTANTINESCU 


Istoria unei sintagme criminale: 
„dușman al poporului” 


În luna mai 1794 guvernul revoluționar 
francez instalat în urma revoluției din 
1789, l-a executat la Paris prin ghilotinare 
pe Antoine Lavoisier, părintele legii 
conservării materiei. Acuza care i s-a 
adus a fost de „contrarevoluţionar” și 
„dușman al poporului”. Deși s-a făcut apel 
pentru a-l graţia, argumentându-se cu 
marile servicii aduse științei, judecătorul a 
replicat cu cinism: „republica nu are nevo- 
ie de genii”. Parcă am mai auzit aseme- 
nea replici și în timpurile noastre! Şi ast- 
fel, marele Lavoisier a fost decapitat 
împreună cu alţi 27 de condamnaţi, fiind 
considerat, pentru prima dată în analele 
jurisdicției mondiale, drept „dușman al 
poporului”. După un an de zile a fost... 
achitat și, prin aceasta, reabilitat. 

Execuția părintelui chimiei moderne ni 
se pare astăzi nu numai un act barbar, dar 
chiar de neconceput. Și totuși, el a fost 
executat păstrându-se tradiția de vulg a 
devenirii postmortem a ființei umane: 
pentru creștini este reînvierea, pentru 
budiști şi hinduși este reîncarnarea, iar 
pentru comuniști/comunarzi este... reabili- 
tarea. Deci omul care a redactat monu- 
mentala lucrare Elemente de chimie, în 
care a inclus pentru prima dată în lume un 
tabel al elementelor, precursor al tabelului 

lui Mendeleev, a fost reabilitat postmor- 
tem, cu același cinism cu care, în 1960, la 
10 ani de la moartea în condiţii de reclu- 
ziune, avea să fie reabilitat în România 
profesorul Gh. K. Constantinescu, creato- 
rul Zootehniei moderne în tara noastră. 
lată deci originea termenului de 
„dușman al poporului”, preluat cu osârdie 
de puterea comunistă din Rusia și perpe- 
tuat apoi în România. In Rusia sovietică 
se ştie că Stalin avea nevoie de cantităţi 
enorme de cărbune, de gaz, de petrol, de 
lemne și de minerale rare, toate prezente 
în nordul îndepărtat al Siberiei. Ori valori- 
ficarea acestor resurse a presupus jertfi- 
rea a numeroase resurse umane cu cini- 
cul ordin: pohod na Sibir (pohod poate fi 
tradus și cu plimbare, excursie). Sute de 
mii de oameni au fost deportați și au luat 
drumul lagărelor: proprietari de moșii sau 
de fabrici, deci reprezentanți ai marii bur- 
ghezii, dar și a micii burghezii, intelectuali 
de vârf, tărani avuti (culaci), muncitori 
calificați și fruntași ai satelor, au fost 
declaraţi in corpore „dușmani ai poporu- 
lui” și duși în gheturile Siberiei la muncă 
silnică pe viață. Gândul ascuns era, de 
fapt, exterminarea lor treptată. Drumul 
spre gulaguri l-au parcurs în bou-vagoa- 
ne, fără apă, fără mâncare, fără condiții 


de igienă elementare. La destinaţie băști- 
nașii — instruiți în prealabil — i-au conside- 
rat pe toți vraghi naroda („dușmani ai 
poporului”), fără să le acorde nici un aju- 
tor. Foarte mulţi au murit, mai ales dintre 
copii și bătrâni, dar treptat oamenii locului 
au văzut că au ce învăţa de la noii veniţi 
în materie de muncă fizică și gheața s-a 
topit. 

In România, odată cu instalarea sovie- 
ticilor în calitate de popor învingător, pri- 
mul pas a fost făcut prin anularea inde- 
pendenței justiției, căreia i s-a impus tex- 
tual „să pedepsească inamicii poporului”. 
Ideea conducătoare era că menținerea și 
consolidarea puterii partidului unic se 
putea face doar prin eliminarea opoziției 
politice și prin înfricoșarea populaţiei. 
Intreaga legislaţie a fost construită pe 
ideea urii de clasă, pe care comuniștii o 
numeau luptă de clasă, astfel încât au 


fost impuse diferite interdicții unor catego- 
rii determinate: chiaburi, foști proprietari 
de întreprinderi, intelectuali de marcă, 
opozanți etc. 

Instrumentul principal utilizat de 
autorităţile comuniste ca justificare a 
actelor de represiune a fost „celebrul” arti- 
col 209 din Codul Penal. Acest articol 
incrimina „uneltirea contra orânduirii 
sociale” fără nici o explicație concretă și 
lămuritoare. Modificări ulterioare ale 
acestui articol de tristă amintire l-au trans- 
format într-o unealtă în mâna Securității. 
Astfel acestui articol i-au fost adăugate 
noi prevederi, care condamnau „submina- 
rea economiei naționale și sabotajul 
contrarevoluționar”. Aceste infracțiuni 
erau pedepsite cu muncă silnică între 5 și 
25 de ani — și confiscarea totală/parțială a 
averii. Dacă vina era considerată gravă se 
putea aplica pedeapsa capitală. In 1957 
art. 209 a suferit noi modificări pentru 
„delictul de constituire de asociaţii secrete 
pentru răsturnarea violentă a ordinii de 
stat sau stabilirea de legături cu persoane 
din străinătate în scopul uneltirii”. Unelti- 
rea a devenit, astfel, infracțiune, iar pe- 
deapsa a fost mărită cu degradarea 
civică. Chiar și propaganda în favoarea 
unei organizații ostile era pedepsită cu 
închisoare corecțională de la 3 la 10 ani. 

infracțiunile economice erau sanctio- 
nate în perioada comunistă conform pre- 
vederilor art. 268 Cod Penal, care a sufe- 
rit și el numeroase modificări. Cei care se 
opuneau colectivizării erau pedepsiţi cu 
închisoare până la 5 ani, amenzi și confis- 
carea bunurilor. Aderenţilor la mișcările 
de rezistenţă armată li s-a aplicat 
Decretul 318 din 1958, în care „actele de 
violență” deveneau „acte de teroare”. lar 

privarea de libertate devenea pedeapsă 
cu moartea și confiscarea averii. La fel 
„trădarea de patrie” și „transmiterea de 
secrete statelor străine” ducea tot la 
pedeapsa cu moartea. 

A existat și o legislaţie secretă cu 
măsuri privative de libertate emise de 
Ministerul de Interne, ceea ce a deschis 
calea abuzurilor fată de persoanele consi- 
derate indezirabile de regim. Sute de mii 
de oameni au fost internaţi în lagăre și 
colonii de muncă, li s-a stabilit domiciliu 
obligatoriu sau au fost deportaţi, fără nici 
o decizie judecătorească. Era suficient să 
fii acuzat de activitate intensă contra cla- 
sei muncitoare sau a mișcării revolutiona- 
re, desfășurată într-un post de răspun- 
dere în aparatul de stat sau într-un servi- 
ciu secret pe timpul regimului burghezo- 
moșieresc, pentru ca să fii declarat 
„dușman al poporului”, condamnat la 
temniță grea pe viață și la confiscarea 
totală a averii. Secretizarea acestor 
măsuri avea un motiv foarte clar: măsurile 
luate încălcau Constituţia RPR privitoare 
la inviolabilitatea persoanei și a domiciliu- 
lui, a cuvântului și a libertăţii de asociere. 

Ceaușescu și clica lui au imaginat un 
nou mijloc eficient de a-și elimina opo- 
nent, așa zișii „dușmani ai poporului”. El 
a înfiinţat „spitalele psihiatrice cu gratii” 
considerând, expressis verbis, că numai 
un nebun s-ar mai putea opune orânduirii 
socialiste. Cu deosebire au fost luaţi în 
colimator „jălbarii”, adică aceia care se 
adresau organelor internaţionale, pentru 
a le aduce la cunoștință nedreptățile din 
tară. De fapt, decidenţii comuniști nu 
acceptau critica. Securitatea urmărea 
până și condicile de reclamatii din maga- 
zine. Au existat pseudomedici — cazul lui 

Gorgos, directorul Policlinicii Titan — care 
au întocmit liste unde figurau și „dușmanii 
poporului” eliberați după ani grei de închi- 
soare, și „jălbarii”, care au fost înghesuiți 
în două pavilioane improvizate la Spitalul 
„Gheorghe Marinescu”, unde li se aprecia 
„periculozitatea” și erau retinuti. Unii se 
opuneau, și atunci li se punea un cear- 
ceaf pe cap și li se administra un tranchi- 
lizant. Asemenea pavilioane au fost crea- 
te în multe locuri din tară. 

Practic cu epitetul de „dușman al 
poporului” mii de români au luat drumul 
penitenciarelor, al lagărelor, al spitalelor 
psihiatrice, unde mulți și-au pierdut viaţa. 

La întrebarea obsedantă: dar ce a fost 
rău în comunism? trebuie să fim mereu 
pregătiți cu argumente convingătoare, 
chiar și astăzi, în 2021. Repet niște amin- 
tiri. Eram în 1991 când am fost invitat de 
Cristian Mititelu, de la Londra, să particip 
la Radiodifuziunea Română la o emisiune 
coordonată de BBC. Dintre toti cei invitați 
nu a venit decât tovarășul Mocanu, care a 
lucrat la Institutul de Istorie al PCR și care 
La înlocuit pe llie Verdet. În rest, deși 
fuseseră invitați, nu au venit nici Radu 
Câmpeanu, nici Petre Roman, ultimul 
invocând motive puerile. Eu am participat 
în calitate de reprezentant al Alianţei 
Civice. Nici nu a început bine emisiunea 
și tovarășul Mocanu mi-a cerut să descriu 
ce văd pe fereastră. l-am răspuns că văd 
blocuri, la care el imediat mi-a replicat că 
blocurile sunt făcute de comuniștii cărora 
noi vrem să le facem proces. 

Uite, domnule Mocanu, i-am răspuns, 
Hitler a făcut în Germania șosele, cartiere 
de locuit, fabrici, mașina populară 
Volkswagen, ceasuri de mână populare, 
dar nimeni nu ar îndrăzni ca de dragul lor 


să uite crimele făcute de naziști și coman- 
date de Hitler. Deci pe mine mă 
interesează care a fost prețul plătit de 
poporul german pentru ce a construit 
Hitler (milioane de morţi), la fel cum mă 
interesează prețul plătit de poporul român 
pentru realizările „Epocii de aur”. Las la o 
parte lipsa cronică de bunuri alimentare, 
lipsa episodică de medicamente care tre- 
buiesc luate toată viaţa, ca insulina, hepa- 
rina, cortizonul și mă opresc la un singur 
exemplu concret: moartea femeilor ges- 
tante. România avea în 1989 cea mai 
mare cifră din lume de femei moarte din 
cauza avortului și anume 176 la 100.000 
de nou-născuți vii, în timp ce cifra globală 
mondială era de 6-7 femei moarte la 
100.000 de nou-născuți vii. Această mor- 
talitate uriașă din România se datora poli- 
ticii smintite, aberante, de naștere pe 
bandă rulantă, în condiţiile în care multe 
femei nu voiau să aibă copii și nici nu 
existau medicamente contraceptive. 
Puterea comunistă încerca, însă, ca prin 
natalitate să echilibreze o mortalitate 
infantilă foarte mare. Şi așa femeile 
ajunseseră să fie controlate la serviciu 
pentru a se înregistra și urmări o 
eventuală sarcină, iar fetele tinere de 19- 
20 de ani care-și provocaseră avort empi- 
ric și supraviețuiau după gangrena 
uterină, rămâneau fără uter, fără ovare, 
fără o parte din vagin, rămâneau deci 
infirme pe toată viața. Pentru ce faci blo- 
curi dacă nu ai oameni care să le 
locuiască. Domnul Mocanu a tăcut fiindcă 
nu a avut replică. 

După 16 ani, dr. Florin Stănescu, 
medic legist, a prezentat rezultatele cele- 
brului „Decret de reglementare a întreru- 
perii cursului nașterii” nr. 770 din 29 sep- 


tembrie 1966, care a dus la nașterea 
generațiilor de „decretei”, dar și la moar- 
tea, numai în 5 ani analizati, a 3.185 
femei, ca urmare a manevrelor abortive. 

Revin și declar că încercarea de a 
face lumină în tragica problemă a 
„dușmanilor poporului” nu este ușoară, nu 
este nicidecum simplă și se lovește de 
numeroase obstacole. Am încercat prin 
acest articol să devoalez legislația, 
maşinăria pusă în mișcare de comuniști 
pentru a lipsi poporul de capete luminate, 
de oamenii integri, care nu erau dispuși 
să se vândă, de modelele de care are 
nevoie orice natie, orice categorie 
socială, orice comunitate. 

lon Anton Datcu (pseudonim 
Lionel D'Anton) s-a născut la 25 
martie 1944 în Craiova. 
Prozator, memorialist, biograf și 
publicist - comentator. Studii 
liceale și certificate în Economia 

maţiune politică. In perioada 
comunistă a suferit datorită ori- 
ginii sociale paterne. În iunie 
2008 s-a stabilit în Laval, 
Canada, din 2012 devenind 
cetățean al acestei țări. Debut 
publicistic în ziarul Inainte (22 
martie 1974). Colaborator la 24 
de ziare și reviste din două țări, 
autor a 24 de volume narativ- 
documentare despre ferocitatea 
infernului concentraționar. 
Coautor la 12 lucrări științifice 
despre traumele veteranilor de 
război doljeni. Deţinător de 
arhivă patrimonială (ca fiu de 
fost colonel combatant Într-o uni- 
tate de asalt, 1941-1942). 
Fondator a două cenacluri 
(Craiova - 2006 și Montréal - 
2013) și a două reviste cu epi- 
grame de atitudine, Redivivus 
Magazin și Tempus Fugit (2013). 
Senior-editor al ziarului Unirea 
din Montréal (www.unirea.ca) 
(2018-2019). Afilieri la șase aso- 
ciații scriitoricești din România și 
Canada. A primit numeroase 
premii în semn de apreciere 
pentru volumele publicate. 


ION ANTON DATCU 


Așteptând americanii... 
(1) 


Cititorii trebuie informati, de la început, că printre 
dezvăluirile prezentate în rândurile următoare, pe bază de 
documente, sunt conturate o multitudine de alte aspecte, 
dintre care unele nu se găsesc pe Internet, în lucrările isto- 
ricilor sau în documentele scăpate de la distrugere.* 
Cronologia prezentării evenimentelor este întreruptă prin 
scurte digresiuni, pentru a lămuri cu promptitudine cauza și 
efectul, de unde s-a plecat și consecința generată. 
Destăinuirile au fost selectate dintre mărturisirile șoptite, 
cândva, de martorii oculari ai timpului.' Consemnarea lor 
pe hârtie, în acele vremuri de teroare maximă, echivala cu 
ani mulţi de temniță grea, pe un drum fără întoarcere. 

De multe ori povestirile captivante au avut un farmec 
aparte, cu detalii istorice fascinante relatate prin viu grai. 
Conform celor semnalate în continuare, nu toate eveni- 
mentele importante au întrunit condiţiile necesare pentru a 
fi consemnate pe hârtie, semnate, ștampilate, cu număr de 
înregistrare, confidential sigilate, spre a fi credibile. In 
schimb, sunt cazuri în care cu greu se poate pătrunde la un 
document istoric secretizat. 

Spre exemplu, se constată că este imposibilă obținerea 
unui document înregistrat și ștampilat aflat la conservare în 
arhivele Consiliului Naţional pentru Studierea Arhivelor 
Securităţii (ACNSAS). Este vorba de numele reale ale 
delatorilor, care au semnat cu apelative codificate, notele 
informative cuprinse în dosarul de urmărire al It. colonel 
Anton Datcu, plecat într-o altă lume, după ce i-a așteptat 
mulți ani pe americani. Adică, acele identități conspirative 
refuzate de a fi comunicate urmașilor titularului, după 
nenumărate intervenţii, pe parcursul mai multor ani. 

Despre Mișcarea de Rezistență Armată Anticomunistă 

din România s-au scris sute de volume, cu 
multe detalii. In urma unor cercetări prelun- 
gite declanșate după 1990, istorici curajoși 
au încercat să cuprindă ansamblul tuturor 
formelor de ostilitate ale unor eroi, fată de 
infernul stalinismului impus cu forța. O 
perioadă atroce, în care doliul trona pe 
multe porţi, hainele devenind o uniformă 
cernită. Patriotii care contestau comunismul 
erau declaraţi bandiți, pe fondul declanșării 
crimei politice legalizate. 

Rezistența anticomunistă a însemnat 
un fenomen amplu, în care abundă o serie 
de simboluri pline de strălucirea verticali- 
tății, candele strălucitoare aureolate de mă- 
retia demnităţii. Sunt subiecte care nu sunt 
incluse în programa școlară, deoarece încă 
mai supără pe cineva. Lupta unor viteji în 
fața sacrificiului suprem a fost considerată 
eroism, după unii, utopie, în opinia altora, 
insurgenții anticomuniști fiind socotiți de a 
treia categorie, „bandiți, tâlhari la drumul 
mare”, care „au slăbit capacitatea de apă- 
rare a țării”. Acei partizani au fost românii 
plini de demnitate care au murit în picioare 
pe crestele montane, fată de timoraţii supuși, 
care au tremurat în genunchi pe străzile 
orașelor aplaudând în lacrimile disperării 
virajele imenselor tancuri sovietice T-45. 


Conjunctura internațională 

Incercând să găsim un punct de reper 
ne gândim la data de 9 octombrie 1944, ora 
10 seara, la Kremlin. La sfârșitul acelei zile 
s-a stabilit sfârșitul destinelor unor popoa- 
re. Winston Churchill, premierul britanic a 
împărţit Europa așa cum şi-a dorit, fără să 
fie silit de cineva. Pe un șervețel de masă 
i-a oferit lui Stalin, cu multă generozitate, 
toate țările din Estul Europei, inclusiv 
România, propunere în urma căreia, ofer- 
tantul rămânea cu Grecia și coloniile de pe 
întreaga planetă, intacte. 

Trebuie precizat că războiul încă nu se 
încheiase, eveniment care a avut loc șapte 
luni mai târziu, la 9 mai 1945. Referitor la 
scena de mai sus, când multor popoare 
le-a fost semnată sentința capitală, este 
relevantă epigrama matematicianului Nic. 
Petrescu-Pitești: „Churchill, Roosevelt, 
doar o leacă / Ar fi fost, cred eu, normal / 
Bătrânețea să-și petreacă / La Aiud sau la 
Canal!” Incă de la 1880, autorul Teoriei 
Fatalismului, ministrul, profesorul și filozo- 
ful, Vasile Conta ne-a avertizat, că „Politica 
înaltă e curvărăsie și toată știința vieții, un 
egoism cumplit”. 

După capitularea Germaniei, Churchill 
a aflat de jalea ce cuprinsese întreaga 
Europă de Est și despre rezultatele gafei 
istorice pe care a comis-o. A căutat în mod 
inutil sau mult prea târziu să mai repare 
situația. In zadar a înfiintat organisme 
internaționale și a organizat congrese 
cerând, în mod disperat, respectarea drep- 
turilor omului. In fața tuturor acestor 
organizări, Stalin râdea în hohote și se ster. 
gea pe... picioare cu toate deciziile luate de 
imperialiștii penibili în acele întruniri, ho- 
tărâri considerate de el nule și neavenite. 

Profitând de naivitatea foștilor aliați, 
„Tătucul” a devenit stăpânul unor popoare 
oferite pe tavă, în fata cărora, la 5 martie 
1946, a tras „Cortina de Fier”, începând de 
la Stettin, port la Marea Baltică, până la 
Triest, în nordul Mării Adriatice. și în timp ce 
la finalul simpozioanelor organizate de 
Churchill pocneau dopurile sticlelor de 
șampanie, pe crestele Munţilor României 
pocneau pistoalele automate ale Securi- 
tății, în goana lichidării celor care se opu- 
neau comunismului. 

Forțele insurgente mureau secerate, 
dar cu speranța că Occidentul va interveni 
în săptămânile următoare, luni sau joi, să-i 
forțeze pe sovietici să se retragă din țările 


ocupate. Posturile care transmiteau pe 
unde ultrascurte, Radio Londra și Vocea 
Americii (care emitea din Tanger, nordul 
Marocului), îi îndemnau pe partizani și pe 
alți nemulțumiți, în mod pervers: Români, 
fiţi gata! Rezistaţi, clipa eliberării voastre se 
apropie! |n realitate, anglo-americanii nu 
doreau să-i supere pe foștii aliați sovietici, 
prezenți în orașele României, care de- 
veniseră puternici tot datorită Occidentului, 
prin partajarea lumii realizată de comun 
acord, la „Masa Verde”, aranjamente mur- 
dare, care nu mai puteau fi contestate. 
Relaţia vecinătăţilor dunărene se în- 
răutățise încă de la 8 ianuarie 1945, după 
ce Tito, liderul iugoslav, a fost refuzat de 
Stalin pentru a încorpora la tara sa o 
porțiune din Banatul românesc, în care se 
aflau două mari orașe, cu o industrie 
puternică, Timișoara și Reșița. Având mai 
multe motive, a întors spatele țărilor comu- 
niste, devenind, în opinia liderilor acestora, 
un criminal. Pe toate picturile propagandei 
din România figura cu o șapcă fascistă pe 
cap și în mână cu o bardă plină de sânge. 


Contextul intern 

Inainte de a fi arestat, în după amiaza 
zilei de miercuri, 23 august 1944, mareșalul 
lon Antonescu i-a prevenit pe oportuniștii 
camarilei regale să nu aibă încredere în 
bunele intenţii ale sovieticilor. In spatele 
bucuriei lor ipocrite, totdeauna se ascunde 
pedepsirea celui elogiat. Anii următori au 
confirmat avertizările mareșalului: (1) 
Generalul Aurel Aldea: a fost arestat la 27 
mai 1946, murind anchilozat la închisoarea 
Aiud, în seara zilei de 17 octombrie 1949. 
Multe nopți a stat cu ochii ridicați spre cer, 
timp în care îi cerea iertare mareșalului, 
pentru mișelia la care participase anterior. 
(2) Generalul Nicolae Rădescu“ a fugit la 
New York, în seara zilei de 15 iunie 1946. 


(3) lon Mocsony-Stârcea' a fost arestat la 8 
septembrie 1947. (4) Generalul Constantin 
Sănătescu“ a murit în condiții neclare la 8 
noiembrie 1947. (5) Regele Mihai a fost 
alungat la 30 decembrie 1947, după ce a 
crezut că va rămâne un monarh supus și 
etern într-o republică stalinizată. (6) 
Generalul Emilian lonescu' a fost arestat în 
septembrie 1949, lista fiind mult mai lungă. 

După întoarcerea armelor și schimba- 
rea aliatului, obicei vechi, de tradiţie, 
comuniștii români au fost eliberaţi din închi- 
sori, unde intraseră cu scopul de a nu par- 
ticipa la Campania din Est. Au existat măr- 
turii suficiente de conservare, mai ales cu 
justificarea că nu au vrut să lupte contra 
„Fraţilor de la Răsărit”. In schimb, nici unul 
nu a plecat spre Berlin, cu arma în mână să 
zdrobească hidra nazistă, fascistă, hitle- 
ristă și alte sinonime. Urmare a faptului că 
au fost cuprinși de un patriotism copleșitor 
au rămas în București, în iureșul altei lupte, 
aceea de a pune mâna pe funcţii importan- 
te și de a confisca unele imobile impozante 
de la „imbuibaţii nedemni”, care „au supt 
sângele poporului”. Era o mare mândrie 
atunci să ai cazier judiciar din motive politi- 
ce și toți penal" au profitat din plin de cu- 
loarul larg al infinitelor privilegii. A fost mo- 
mentul crucial al apariţiei categoriei numită 
„Ciocoimea Roșie”, care pretindea că este 
egală în drepturi cu supușii ei amărâți. 

Pe fondul unei derive totale și în zgo- 
motul asurzitor al șenilelor tancurilor sovie- 
tice, partizanii anticomuniști, fără hrană, 
neechipaţi corespunzător gerurilor monta- 
ne tremurau degeaba. Dominaţi de iluzii 
utopice, irealizabile, cu toţii așteptau sosi- 
rea armatelor americane să-i gonească pe 
ruși în tara lor, împreună cu comuniștii 
răzbunători, care făceau prăpăd generând 
un munte de cadavre. Sistemul comunist 
era considerat o glumă sinistră și vremel- 

nică, de scurtă durată. Aceste „Mișcări de 
Rezistență Anticomunistă” au fost prezente 
pe crestele întregului lant carpatin înce- 
pând de la Suceava, până la Caransebeș și 
în Munţii Apuseni. 

* 

În această lucrare vor fi scoase în relief 
modalitățile prin care au fost anihilate 
acțiunile insurgentilor anticomuniști de-a 
lungul unui teritoriu greu accesibil delimitat 
de localitățile Orșova și Caransebeș. Este 
vorba de confruntări înverșunate, în care 
fiecare parte aflată în conflict, atât partiza- 
nii, cât și forțele Securităţii, considerau că 
dreptatea este de partea lor. 

Totul a început la 9 decembrie 1944, 
când, prin intermediul unui avion german 
de mici dimensiuni, câțiva români conduși 
de profesorul Filon Verca“, au dorit să fie 
parașutați în Munţii Banatului. Profesorul 
cunoștea bine zona fiind născut în localita- 
tea Petroșniţa și dorea ca la Teregova să 
fie punctul nodal al operaţiunilor. Condiţiile 
meteo nepotrivite au determinat ca, în loc 
să coboare lângă Teregova, echipa să fie 
parașutată la Bunila, la Vest de Haţeg, în 
Muntii Poiana Ruscă. Acolo parașutiștii au 
fost nevoiți să-și îngroape armamentul adus 
şi o staţie de radio emisie-receptie, urmând 
să le transporte la Teregova, mai târziu." 

larna era grea, zăpada mare și viscoli- 
tă, impedimente greu de învins pentru a 
ajunge, după multe eforturi, la Teregova. 
Nemulțumirile populaţiei sporeau zilnic în 
fata abuzurilor provocate de comuniști, 
motive care i-au impulsionat pe curajoși să 
prefere drumul codrului. „Bomboana pe 
colivă”, cum se mai spune, a însemnat 
scrutinul-surpriză, adică, alegerile trucate 
într-un mod incredibil de comuniști, la 19 
noiembrie 1946. Este vorba de acele rezul- 
tate electorale jenante, acceptate cu multă 
supușenie de regele Mihai, pentru ca cei 

interesați să ajungă la putere prin fraudă și 
monarhul să rămână etern, într-o republică 
stalinistă, pe baza unui plan naiv. 

Intre efectivele partizanilor s-a aflat stu- 
denta Ana Horescu“, care a devenit soția 
avocatului Spiru Blănaru“. 

Nemulțumirile s-au accentuat și mai 
mult începând cu data de 11 iunie 1948, 
când a avut loc Naţionalizarea principalelor 
mijloace de producţie, care urmărea egali- 
zarea socială, prin confiscarea bunurilor 
tuturor „îndestulaţilor nedemn”. A apărut 
teoria propagandistică de „avut obștesc”, 
cu ajutorul căreia statul aplica cu succes 
principiul leninist al reciprocității bucuriei 
colectiviste „Ce-i al tău e și al meu, ce-i al 
meu... e tot al meu”, cu alte cuvinte, bunu- 
rile materiale sunt ale tuturora, dar în reali- 
tate erau ale nimănui, cu excepția statului. 

Revenind la profesorul Filon Verca, la 
inițiativa sa au aderat mulţi intelectuali 
grupaţi în acel perimetru geografic, precum 
ing. Teodor Roman“, avocatul Spiru 
Blănaru, comandorul de aviație Petru 
Domășneanu“, notarul-căpitan Gheorghe 
lonescu'*, ing. Aurel Vernichescu” și colo- 
nelul on UG", oltean la origini, fost coman- 
dant al Regimentului 17 Infanterie din 
Lugoj, prefect militar antonescian și veteran 
în ambele războaie mondiale. Pe toti 
aceștia și pe cei aflaţi în subordinea lor nu 
avem voie să-i glorificăm, conform preve- 
derilor unor legi, deoarece câţiva dintre ei 
au fost legionari. Diaspora românească are 
supraveghetori ei pe toate meridianele lumii. 

La 30 august 1948 s-a înființat Direcţia 
Generală a Securității Poporului, care în 
anul 1951 va deveni Direcţia Generală a 
Securităţii Statului, cu puteri sporite pentru 
prinderea dușmanilor „democraţiei popula- 
re”. În urma pierderilor survenite pe parcur- 
sul luptelor cu Securitatea, grupurile de 
partizani s-au reorganizat permanent. Se 


Colonelul lon Uţă 


stabiliseră persoane de sprijin pentru a asi- 
gura hrana și hainele necesare luptătorilor 
din munți. S-au luat măsuri ca toate 
căpițele de fân de pe dealuri să fie realizate 
în așa fel încât în interior să aibă un spatiu 
liber, unde să se ascundă fugari. 

Pentru comunicările urgente efectuate 
pe dealurile supravegheate, soldaţii Secu- 
rității întinseseră multe fire racordate la 
aparate telefonice de campanie cu magne- 
tou, acționate cu manivelă. De câte ori 
găsea cutia ascunsă a unui astfel de tele- 
fon, colonelul Ută se adresa securiștilor, 
care răspundeau de la posturile de coman- 
dă: Treziţi-vă, băieți! Sunteţi slugile unor 
comuniști vremelnici, dușmani ai poporului 
român! Pentru tot ce faceţi veţi da socotea- 
lă! In anul 1948, colonelul nu avea cum să 
anticipeze, că 42 de ani mai târziu, în 1990, 
Securitatea a rămas deosebit de protejată 
și nu a dat socoteală nimănui. Din contră!” 

Ascultarea posturilor de radio occiden- 
tale devenise un delict major. Pentru a 


împiedica buna recepţionare a acestor emi- 
siuni „toxice” de instigare la revoltă, Securi- 
tatea a construit pe Muntele Mic, din 
Masivul Godeanu, la o altitudine de 1802 
metri, o puternică stație de bruiaj. Neca- 
zurile majore proveneau și din Italia, unde 
noua Organizaţie Nord-Atlantică (NATO), 
fondată la 4 aprilie 1949, emitea de la Baza 
Militară „Aviano”, de lângă Veneţia. 


Pregătirea intensivă 

a cadrelor necesare 

Pentru școlarizarea urgentă a ofițerilor 
necesari anihilărilor bandelor subversive din 
munți, școala de Ofiţeri de Securitate de pe 
Calea Oltenitei din București, a organizat 
cursuri intensive de scurtă durată, pe par- 
cursul a trei luni (septembrie-noiembrie 
1948), după care instituția și-a construit un 
nou sediu la Băneasa. In fiecare bancă, 
lângă un elev absolvent de liceu sau de 
gimnaziu, era așezat un elev cu patru clase. 
Cel cu mai multă carte avea obligația să-l 
mediteze pe colegul slab pregătit, condiţie 
pentru a absolvi amândoi acele cursuri. Una 
dintre temele importante de instruire se 
numea „Pericolul legionar, primejdia fas- 
cistă în calea progresului revoluționar.” 

Spre exemplificare, lângă cursantul 
Eugeniu Dincă, absolvent al Liceului 
Comercial „Gheorghe Chițu” din Craiova, a 
fost plasat un tânăr păstor cu patru clase, 
dintr-o localitate colinară. Cărările vietii 
s-au bifurcat în mod diferențiat, în așa fel 
încât, după câtiva ani, craioveanul a fost 
scos în rezervă, cu gradul de locotenent și 
celălalt ajuns colonel de Securitate cu 
funcţii importante." 

S-a hotărât ca pregătirea să fie con- 
tinuată la locul de muncă, în focul actiunilor 
viitoare, care cereau o soluționare urgentă. 
La finalul instruirii fiecare absolvent a sem- 
nat un jurământ special de fidelitate fireas- 

că: „Jur să-i urăsc din adâncul ființei mele pe 
toți dușmanii patriei și ai poporului muncitor”. 
In anii următori, cei care nu erau absolvenți 
de liceul și-au continuat pregătirea la seral, 
pe umeri cu grade mari, din când în când 
atenţionând profesorii severi, că elevul deţine 
funcţii importante. Exemple sunt din belşug.” 

In anul 1948 școala era condusă de col. 
Ervin Voiculescu” (Erwin Weinberg, din alte 
surse). Cadrele didactice aveau o pregătire 
temeinică în domeniu, unii dintre ei fiind 
basarabeni școlarizaţi la Moscova, printre 
care îi putem aminti pe maiorii, Friedman 
Hary, Litman Nelu, Rosenberg Mity, Singer 
Leon, căpitanii, Winkler Elias, Davidson 
Saim, Leverson Cazimir şi locotenenții 
Schiller Matias, Strauler Bernard. Acești 
agenți sovietici de informaţii, la rândul lor au 
fost pregătiți de specialiștii de vârf ai dome- 
niului, ofițeri ai MGB și INU (NKVD). 

Incepând cu anul 1961, o parte dintre 
ofițerii români de alte origini care au activat în 
Direcţia Generală și în Direcţiile Regionale 
ale Securităţii, au emigrat în Israel. Liderul 
Gheorghe Gheorghiu-Dej a dispus epurarea 
cadrelor dirijate de Moscova, agenți sovietici 
importanți, care amenințau autoritatea sa. In 
acele momente fără precedent s-a pronunțat 
expresia surprinzătoare, de „balastru evre- 
iesc al Securităţii”, sintagmă căreia, acum, 
ne ferim să-i analizăm pertinenta, pentru a nu 
genera supărări. A făcut-o lon Lesciuc, fost 
colonel de Securitate. Cei epurați fuseseră 
protejați de Ghizella Voss, demnitar comu- 
nist, care a condus Secţia de Cadre a CC a 
PMR și Secţia Internaţională a CC, forul tute- 
lar al Ministerului de Externe.” Dar rolul 
acestor rânduri nu este acela de a stabili ce 
trebuia făcut și ce nu se cuvenea înfăptuit. 
Acţiunile descrise au menirea de constatare 
a unor fapte petrecute, cu care putem sau nu 
fi de acord. 

Tot în anul 1961 a fost epurat Boris 

Grünberg”, născut la Chișinău, unul dintre 
șefii de vârf ai Securităţii, cunoscut sub nu- 
mele de Alexandru Sergheevici Nicolschi. 
In calitate de ofițer al NKVD-ului sovietic în 
România a avut două identități secrete, 
Vasea și Vasile Ștefănescu. Din alte surse 
aflăm că s-a pensionat la 31 ianuarie 1961, 
la vârsta de 46 de ani, cu gradul de general 
locotenent cu două stele, fost caporal de 
transmisiuni în 1940. Cu ocazia Ultima- 
tumului din anul 1940, prin care URSS-ul a 
impus României să renunțe la Basarabia, 
Nicolschi a afirmat cu sinceritate că 
adevărata mea patrie este URSS”. 


Declanșarea operațiunilor 

de prindere a partizanilor 

La sfârșitul anului 1948 situaţia ajunse- 
se la cotele cele mai înalte. Primii săteni 
care doreau să ocupe funcţii importante 
s-au înscris în Partidul Comunist din 
România, partid care, începând cu februa- 
rie 1948 s-a numit Partidul Muncitoresc 
Român. Recrutaţi ca informatori ai 
Securităţii, au început să cadă ca spicele 
împușcați de partizanii anticomuniști. 
Printre ei s-a aflat lăutarul-denunțător 
Lazăr Cernescu, din comuna Rusca 
(Rușca), eveniment care, în anul 1949 
apare evocat în versuri de poetul proletcul- 
tist Dan Deșliu, a cărui identitate la naștere 
a fost Dan Beșleagă. La 8 noiembrie 1948, 
delatorul Lazăr a fost prins și executat de 
partizanii componenți ai grupului colonelu- 
lui lon UG. 

Din unele informaţii reiese că lăutarul 
dorea să fie angajat ca pădurar, motiv pen- 
tru care a acceptat să devină colaboratorul 
organelor statului. Trupul a fost descoperit 
de forțele de Militie abia cinci luni mai târ- 
ziu, în aprilie 1949, după ce Securitatea îl 
declarase fugar și bandit periculos refugiat la 
partizanii subversivi.* Pe lângă Dan Deșliu 


au mai scris despre acel caz Petru Dumitriu, 
în nuvela Vânătoare de lupi (1951) și Radu 
Theodoru, în romanul Muntele (1967). 

In ziua de 12 ianuarie 1949, doi partizani 
au fost arestați și duși la postul de Militie 
amplasat în interiorul Sfatului Popular 
Teregova (Primărie). Apăruse pericolul ca, 
în urma torturilor, anchetaţii să-i demaște pe 
ceilalți camarazi. In fața acestei primejdii, în 
noaptea următoare, la orele 2.00, Spiru 
Blănaru, Gheorghe Ionescu, Petru Anculia* 
și ali nouă insurgenți au atacat clădirea de 
unde i-au eliberat pe cei arestați. 

In aceste condiții, la 23 ianuarie s-au tri- 
mis în zona de conflict, ca întăriri, 
Batalioanele nr. 5 și 9 ale Regimentului 
Trupelor de Securitate Brașov și un 
Batalion al Trupelor de Securitate de la 
Oradea. Batalionul nr. 5 a fost încartiruit la 
Caransebeș, iar Batalionul nr. 9, comandat 
de maiorul Sever Ciorapciu, la Orșova, 
adică, la extremităţile zonei în care se aflau 
grupați insurgenții, considerați bande fas- 
ciste ce trebuiau prinse ca într-un cleşte, 
prin operaţiuni de asalt și scotocire. 
Comandanții grupelor de asalt aveau în 
dotare pistoale-mitralieră sovietice, perfor- 
mante, de tip P.P.Ș-41 (Pistolet - Pulemyot 
Șpaghina), care au dat rezultate notabile în 
luptele de la Stalingrad. Incărcătoarele 
erau de două feluri, cu sector de 35 de 
cartușe sau cu tambur de 71 de cartușe, 
variantă care sporea greutatea armei, dar ii 
majora eficiența. 

La 23 ianuarie 1949 s-au înființat 
Trupele de Securitate (în locul Jandar- 
meriei), cu un efectiv de 65.443 de soldaţi, 
ofiteri și subofiteri recrutați rapid, pentru a 
lichida „elementele diversioniste contrare- 
voluționare”. In decembrie 1952 efectivele 
s-au dublat, la nivelul de 123.268 de pisto- 
lari. Criteriul principal al admiterii acestor 
cadre la angajare era acela de loialitate 


față de comuniști. Studiile nu contau, din 
contră. Se spunea „cartea prea multă pros- 
tește”. Două săptămâni mai târziu, foștii 
specialiști din Jandarmerie, Siguranță și 
Serviciul Secret au luat drumul închisorilor, 
mai precis, la 7 februarie. După 15 ani de 
detenție, întorși acasă în 1964, supravie- 
tuitorii au povestit familiilor încremenite, 
chinurile incredibile prin care poate fi 
umilită fiinta umană. 

Incartiruit la Caransebeş, Comanda- 
mentul „Unic” Timiș a fost dirijat, la debutul 
asaltului, de generalul maior lon Băjenaru, 
coordonatorul Zonei IV, Timișoara. Avea în 
subordine o tripletă criminală, care va fi 
prezentată spre finalul cercetării. Infiinţat la 
23 ianuarie 1949, Comandamentul „Unic” 
era considerat locul de unde plecau toate 
ordinele, axate pe patru obiective: prinde- 
rea bandelor teroriste, arestarea chiaburi- 
lor, a ofiţerilor din fosta armată antonescia- 
nă, recent deblocaţi și a elementelor sus- 
pecte. O zi mai târziu, în noaptea de 24 
ianuarie 1949, Compania nr. 1 a Batalionu- 
lui nr. 9, comandată de căpitanul Rizescu, 
Compania nr. 2, comandată de căpitanul 
Emil Diceanu și Compania nr. 3 au ocupat 
patru sate supravegheate atent de căpita- 
nul loan Corciova și de slt. Ristea Ciuchici. 

In acele zile de maximă încordare, cu 
pericole imprevizibile, echipa comandorului 
Domășneanu s-a deplasat la Băile 
Herculane pentru a-i captura pe liderii regi- 
mului comunist, Gheorghe Gheorghiu-Dej 
și Ana Pauker, așteptați să vină la trata- 
ment. Până la urmă, ministrul Afacerilor 
Interne, Teohari Georgescu a scăpat ca 
prin minune de gloanțele partizanului Gogu 
Cristescu.“ Curajoșii insurgenți nu erau 
impresionați de amenințarea din 16 ianua- 
rie 1949, când a apărut legea care preve- 
dea pedeapsa cu moartea pentru cei care-i 
împușcă pe liderii comuniști sau omoară 

organele Securităţii. Din contră, Gheorghe 
lonescu organizase anterior, la Teregova, o 
puternică formațiune de luptă. Jurământul 
de credință a fost dat în fata preotului 
Alexandru Nicole" " 

Tot în acea perioadă, dar în alt colț al 
țării, Ana Pauker și Vasile Luca, secretari ai 


Note 

* Acest text reprezintă un capitol din volumul 
aflat în pregătire, Gloanţe cu dedicație, vol. III. 

' Majoritatea relatărilor le-am memorat, deoare- 
ce nu aveam reportofon. Intre 1980 și 1990 am 
stat de vorbă, în mod repetat, cu foștii ofițeri de 
Securitate, Eugeniu Dincă și Tiberiu Iliescu, la 
acea dată funcţionari la Intreprinderea Județeană 
de Gospodărie Comunală și Locativă Dolj - 
Craiova, fiind colegi la Serviciul Aprovizionare, 
Desfacere, Transport. Aflasem că după 1950- 
1955 au fost daţi afară din Securitate, datorită 
repetatelor impregnatii etilice, care au stat la baza 
ratării unor acțiuni majore. Ofereau detalii despre 
trecut, dar numai sub influențe bahice, altfel erau 
tăcuţi, suspicioși, și nu erau prieteni. 

* Antonie Datcu (1907-1984). Colonel, a partici- 
pat la campania din Est, unde a fost rănit grav. A 
fost deblocat în 1947. La 4 iunie 1955 a fost ares- 
tat și anchetat cu brutalitate. A fost eliberat la 
scurt timp. Pentru detalii a se vedea și lon Anton 
Datcu, „Martiri în infernul concentraţionar - 
Soldatul Stejar”, în Memoria - revista gândirii 
arestate, nr. 72-73, 3-4/2010, pp. 197-203. 

° A se vedea declaraţia senatorului PSD Șerban 
Nicolae din 30 octombrie 2017, făcută în Comisia 
juridică a Senatului cu ocazia dezbaterilor asupra 
unei inițiative legislative privind declararea zilei de 
26 Octombrie - Ziua Mișcării de Rezistență Armată 
Anticomunistă. https:/Awmww.hotnews.ro/ stiri-esential- 
22083229-serban-nicolae-partizanii-anticomunisti- 
din-munti-slabit-capacitatea-aparare-romaniei-stalin- 
churchill-egala-masura-doi-criminali.htm (accesat la 
11.06.2021). 

* Nic. Petrescu, Antologia Epigramei - floarea 
parfumată a literaturii 1900-1938, Editura Napoca 
Nova, Cluj-Napoca, 2012, p. 401. 

* Aurel Aldea (1887-1949). General de divizie, 
fost ministru de Interne (23.08 - 2.11.1944). A fost 
arestat la 27 mai 1946 și condamnat la muncă 
silnică pe viață în procesul „Sumanele negre”, 
fiind considerat conducătorul mișcării de 
rezistență. A decedat la 17 octombrie 1949 în 

CC al PMR au scăpat de a fi asasinati, la 3 
martie 1949, de partizanii lui lon Tănase”. 
Cei doi lideri comunişti au anulat, în ultimul 
moment, vizita programată la șantierul 
Salva - Vişeu, inaugurat opt luni mai târziu, 
la 7 noiembrie 1949, ca omagiu adus 
Revoluției lui Lenin.” 


penitenciarul Aiud. Cicerone loniţoiu, Victimele 
terorii comuniste. Arestaţi, torturați, întemnițați, 
uciși. Dicţionar A-B, Editura Maşina de Scris, 
București, 2000, p. 22; fișa matricolă penală din 
Arhiva Administrației Naţionale a Penitenciarelor 
(AANP). (n. red.) 

* Nicolae Rădescu (1874-1953). General și om 
politic, fost șef al Marelui Stat Major al Armatei 
(1944) și prim-ministru (6 decembrie 1944 - 28 
februarie 1945). La 8 martie 1945 a fost emis un 
mandat de arestare pe numele său. S-a refugiat 
pentru o perioadă la Legația engleză din 
București, iar la 15 iunie a părăsit clandestin țara. 
In SUA a fost președinte al Comitetului Naţional 
Român și ulterior a fondat Liga Românilor Liberi, 
militând pentru un regim liber și democratic în 
România. Dr. Alesandru Duţu, Florica Dobre, Dra- 
ma generalilor români (1944-1964), Editura Enci- 
clopedică, București, 1997, pp. 227-235. (n. red.) 

7 loan Mocsony-Stârcea (1909-1992). Om poli- 
tic, mareșal al Curţii Regale. A fost arestat la 8 
septembrie 1947 și condamnat la 2 ani închisoare 
în procesul lui luliu Maniu. Ulterior a fost condam- 
nat la 15 ani muncă silnică. A executat pedepsele 
în închisorile Craiova, Aiud, Jilava, Pitești, Dej, 
Timișoara. A fost eliberat la 28 noiembrie 1962. 
După eliberare i s-a permis să plece în Elveţia. Infor- 
matii din fişele matricole penale din AANP. (n. red.) 

* Constantin Sănătescu (1885-1947). General 
de cavalerie, fost șef al Casei regale și președinte 
al Consiliului de Miniștri (23 august - 2 decembrie 
1944) și ulterior șef al Marelui Stat Major al 
Armatei Române. (n. red.) 

° Emilian lonescu, născut la 29 ianuarie 1897 în 
Huși, Vaslui. General. A participat la arestarea 
mareșalului lon Antonescu. A fost arestat la 5 
august 1948. A trecut prin închisorile Jilava, Aiud, 
MAI. La 30 ianuarie 1951 a primit o pedeapsă 
administrativă pentru 24 de luni, majorată la 9 
septembrie 1953 cu încă 36 de luni. A executat 
pedeapsa în închisorile Ocnele Mari, Văcărești, 
Rahova, Pitești, A fost eliberat la 12 noiembrie 


1954. Cicerone loniţoiu, Victimele terorii comunis- 
te. Arestaţi, torturați, întemnițați, uciși. Dicţionar 
H-L, Editura Mașina de Scris, București, 2003, p. 
149; fișele matricole penale din AANP. (n. red.) 

* Filon Verca (1915-2012). Profesor, membru 
al Mișcării Legionare. După rebeliunea legionară 
s-a refugiat în Germania și a fost închis în lagărul 
de la Buchenwald. Parașutat în tară la 9 decem- 
brie 1944, a organizat mai multe acțiuni anticomu- 
niste. A fost arestat, a evadat din arest, și s-a 
refugiat din nou în străinătate în 1948. A scris mai 
multe cărți și articole. Pentru detalii a se vedea 
Filon Verca, Parașutaţi în România vândută, Edi- 
tura Marineasa, Timișoara, 2000, passim. (n. red.) 

©“ Stefan Both, „Cum a parașutat aviația 
germană partizanii anticomuniști în Munţii Bana- 
tului. Motivele mișcării subversive”, în Adevărul, 
17.12.2015, disponibil online la https://adeva- 
rul.ro/locale/timisoara/cum-parasutat-aviatia-ger- 
mana-partizanii-anticomunisti-muntii-banatului- 
motivele-miscarii-subversive-1_567199d67d919e- 
d50e4adb97/index.html (accesat la 11.06.2021). 

* Ana Horescu, născută la 18 ianuarie 1921 în 
Domașnea, Caraș-Severin. Studentă. A fost 
arestată la 7 noiembrie 1949 și condamnată la 7 
ani închisoare corecțională și la încă 7 ani închi- 
soare corecțională, cele două pedepse fiind con- 
topite. A executat pedeapsa în închisorile Timi- 
șoara, Mislea, Dumbrăveni, Miercurea Ciuc. A 
fost eliberată la 6 iunie 1956. Informaţii din fișa 
matricolă penală din AANP. (n. red.) 

* Spiru Blănaru (1919-1949). Avocat, unul din 
principalii lideri ai rezistenţei armate anticomunis- 
te din Banat. Născut în Galaţi, s-a stabilit în comu- 
na Domașnea. A fugit în munți în 1948 alături de 
Petre Domășneanu și Gheorghe lonescu. A fost 
prins la 12 martie 1949, condamnat la moarte și 
executat la 25 iunie 1949, la Pădurea Verde, lân- 
gă Timișoara. Cicerone lonițoiu, Victimele terorii 
comuniste. Dicţionar. A-B, p. 202; Doina Magheti, 
Spiru Blănaru. Portret din fragmente salvate, 
Editura Marineasa, Timișoara, 1998, passim; 
http://www.hotnews.ro/stiri-arhiva-1020150- 
serial-sfintii-inchisorilor-spiru-blanaru-erou-mar- 
tir-rezistentei-anticomuniste.htm (accesat la 18 
iunie 2021). (n. red.) 

“ Teodor Roman, născut la 19 aprilie 1921 în 
Caransebeș. Student la Politehnica din Timișoara. 
Curier al Mișcării Legionare din jud. Severin. A 
fost arestat la 10 decembrie 1948 și condamnat la 
5 ani închisoare corecțională. La 7 decembrie 
1953 a primit o pedeapsă administrativă de 36 de 
luni. A executat pedepsele în închisorile Pitești, 
Gherla, Poarta Albă, Valea Neagră, Jilava. A fost 


eliberat la 17 iunie 1954. Informaţii din fișele 
matricole penale din AANP. (n. red.) 

1" Petre Domășneanu (1902-1949). Comandor 
de aviaţie. La 12 noiembrie 1948, aflând că a fost 
căutat de jandarmi la domiciliu, a fugit și s-a 
alăturat grupului de partizani condus de Spiru 
Blănaru. A fost loctiitorul lui Blănaru și a participat 
la ciocniri cu Securitatea. In noaptea de 7/8 fe- 
bruarie 1949 el și alți partizani, fiind înconjurați pe 
Valea Bolvașniței, s-au predat. La 25 iunie 1949 a 
fost condamnat la moarte și a fost executat la 16 
iulie 1949, la Pădurea Verde, Timișoara. Cicerone 
lonitoiu, Victimele terorii comuniste. Arestați, 
torturați, întemnițați, uciși. Dicţionar D-E, Editura 
Mașina de Scris, București, 2002, p. 116. (n. red.) 

** Gheorghe lonescu (1899-1952). Notar în 
comuna Teregova, în 1948 a fost unul din organi- 
zatorii mișcării de rezistență din Munţii Semenic. 
A fost implicat în mai multe acțiuni cu Securitatea. 
A fost prins la 31 martie 1951, condamnat la 
moarte și executat la 7 mai 1952, la penitenciarul 
Timişoara. Cicerone loniţoiu, Victimele terorii 
comuniste. Dicţionar H-L..., p. 151; Gabriela Bica, 
„Rezistența armată anticomunistă din zona 
Teregova - Domașnea - Cornereva - Verendin”, în 
Mișcarea de rezistență anticomunistă din 
România. Banatul Montan, vol. l, volum îngrijit de 
Valentin Orga și Anda Ifrim, Argonaut, Cluj- 
Napoca, 2015, pp. 19-20. (n. red.) 

" Aurel Vernichescu (1898-1949). Inginer. 
Urmărit de Securitate, s-a refugiat la Vârciorova 
în mai 1947, unde a format un grup de rezistență 
armată. A fost arestat la 6 mai/25 iunie 1949 și 
condamnat la muncă silnică pe viață. A executat 
pedeapsa în închisoarea Timișoara. A fost ridicat 
din ordinul lui Alexandru Nicolschi pentru reluarea 
cercetărilor şi executat fără sentință la 2 august 
1949 lângă Timișoara. http:/Awww.miscarea.net/ 
Brisca.htm (accesat la 3 iulie 2021); Marius 
Oprea, Banalitatea răului. O istorie a Securității în 
documente, Editura Polirom, lași, 2002, p. 330; 
Gabriela Bica, op. cit., pp. 28, 42; fișa matricolă penală 
din AANP. (n. red.) 

* lon Ută (1891-1949). Colonel, a luptat în 
ambele războaie mondiale. Fost prefect al 
județului Severin. După mai 1947 a organizat o 
mișcare de rezistență în zona Munţii Țarcului și 
Cernei. A fost ucis la 7/8 februarie 1949 de către 
Securitate care a încercuit baza partizanilor de 
lângă Mehadia. Theodor Bărbulescu, Liviu 
Țăranu, „Rezistenţa anticomunistă - Cazul colo- 
nelului |. UG", în Memoria, nr. 44-45, 3-4/2003, 
pp. 127-129. Cicerone lonițoiu, Rezistenţa armată 
anticomunistă din munții României 1946-1958, 

Editura Gândirea Românească, București, 1993, 
passim; Comisia Prezidenţială pentru Analiza 
Dictaturii Comuniste în România (CPADCR), 
Mihnea Berindei, Dorin Dobrincu, Armand Goșu 
(eds.), Istoria comunismului din România. Docu- 
mente perioada Gheorghe Gheorghiu-Dej (1945- 
1965), Editura Humanitas, București, 2009, pp. 
129-130; Gabriela Bica, op. cit., pp. 26, 42. 

* Informaţie oferită de locotenentul de Secu- 
ritate Tiberiu Iliescu autorului în 1990. Realitatea 
a dovedit că premoniția acestuia nu s-a adeverit. 

2 Informaţie oferită de locotenentul de Securitate 
Eugeniu Dincă autorului în 1990. Născut în 1931, 
Dincă a murit la 14 iunie 2001, la vârsta de 70 de ani. 

* Ibidem. 

* Ibidem. 

% În 1950 era colonel, comandantul școlilor de Se- 
curitate, șef Serviciul învățământ, Direcţia VIII 
Cadre, iar în 1956 șeful Școlii de Ofițeri MAI nr. 2. 
Florica Dobre, (coord.), Securitatea. Structuri - cadre, 
obiective și metode, vol. I (1948-1967), Editura Enci- 
clopedică, București, 2006; https://grupul.ro/lista- 
securistilor-s-z/ (accesat la 4.07.2021). (n. red.) 

* Colonel de Securitate lon Lesciuc, Cartea 
albastră a destinelor Securităţii, Editura MI. 
București, 1999, p. 41. 

" Ibidem, pp. 37-45. 

% Alexandru Sergheevici Nicolschi (Boris 
Grünberg) (1915-1992). Mecanic de transmisiuni, 
membru UTC din 1932, a fost recrutat de NKVD în 
decembrie 1940, a urmat un curs de spionaj în 
Cernăuţi, ulterior fiind trimis în România în misiu- 
ne pentru a culege informaţii despre trupele româ- 
ne. A fost prins, judecat și condamnat pentru spio- 
naj la muncă silnică pe viață. A fost ajutor de res- 
ponsabil politic al Formaţiunilor de Luptă Patrioti- 
ce, iar la 17 octombrie 1944 a fost angajat în 
Direcţia Generală a Poliţiei, la 15 mai 1945 fiind 
numit șeful Corpului Detectivilor din DGP și 
Inspector general al Poliţiei de Siguranţă (septem- 
brie 1946 - aprilie 1947), inspector general la 
Direcția Poliţiei de Siguranță (aprilie 1947 - 
august 1948). S-a făcut remarcat prin tenacitate și 
violență. In 1948 a fost avansat general-maior, 
devenind unul din adjuncţii șefului DGSP, pe care 
a condus-o de facto. Ulterior a fost secretar gene- 
ral al MAI (1953-1961). Pensionat în ianuarie 
1961. A decedat la 16 aprilie 1992, în București, 
pe când era așteptat de Procuratură pentru 
audieri. Doina Jela, Lexiconul negru. Unelte ale 
represiunii comuniste, Editura Humanitas, 
București, 2001, pp. 199-202, Florica Dobre 
(coord.), Securitatea. Structuri, cadre, obiective și 


MEMORIA 


metode (1967-1989), vol. |, Editura Enciclopedică, 
București, 2006, pp. 703-704; Marius Oprea, op. 
cit., pp. 562-564; CPADCR (Vladimir Tismăneanu, 
Dorin Dobrincu, Cristian Vasile eds.), Raport final, 
Editura Humanitas, București, 2007, p. 797. (n. 
red.) 

"NI Dobra, „Lumea ca bâlci: Biografia «ro- 
manțată» a unui evreu cu 4 clase ajuns general 
de Securitate”, în Tribuna, 21.11.2019, disponibil 
online la https://www.tribuna.ro/stiri/tribuna-de- 
weekend/lumea-ca-balci-biografia-romantata-a- 
unui-evreu-cu-4-clase-ajuns-general-de-securi- 
tate-148521.html (accesat la 6.10.2021). 

“ Pentru detalii a se vedea și lonut Costea, Lazăr 
de la Rusca - Mitbiografie în comunism și post- 
socialism, Editura Argonaut, Cluj-Napoca, 2008. 

2 Petru Anculia zis Miloi (1911-1949). Cojocar și 
croitor, unul din principalii colaboratori ai notarului 
Gheorghe lonescu în cadrul grupului condus de 
acesta. A fost ucis în confruntarea cu trupele de 
Securitate de la Pietrele Albe, din 22 februarie 
1949. A fost exhumat de echipa de arheologi de la 
Institutul de Investigare a Crimelor Comunismului în 
România (IICCR), la 18-19 iunie 2009. (n. red.) 

% Mircea Rusnac, „Mărturii privind amploarea 
mișcării de rezistență anticomunistă din Banat”, 17 
iunie 2009, disponibil online la https://istoriabana- 
tului.wordpress.com/2009/06/17/mircea-rusnac- 
marturii-privind-amploarea-miscarii-de-rezistenta- 
anticomunista-din-banat/ (accesat la 11.06.2021). 

* Alexandru Mechel, născut la 3 octombrie 
1911 în Vălișoara, Caraș-Severin. Preot. A fost 
arestat la 5 martie 1949 și condamnat la 15 ani 
temniță grea. A executat pedeapsa în închisorile 
Timișoara, Baia Sprie, Aiud, Văcărești, Gherla. A 
fost eliberat la 12 septembrie 1958. Informații din 
fişele matricole penale din AANP. (n. red.) 

“ Atanasie Berzescu, Lacrimi și Sânge, Editura 
Marineasa, Timișoara, 1999, p. 55. 

3 lon Tănase (1913-1949). Fost membru PNT. 
A fost arestat la 17 martie 1949 pentru participa- 
rea la mișcarea de rezistență a colonelului Ută și 
condamnat la moarte. A fost executat la 16 iulie 
1949 la Pădurea Verde, lângă Timișoara. 
Cicerone lonitoiu, Victimele terorii comuniste. 
Arestaţi, torturați, întemnițați, uciși. Dicţionar Ș, T, 
T, U, V, W, X, Y, Z, Editura Mașina de Scris, 
București, 2010, p. 133. (n. red.) 

* Informatie oferită de Constantin Linte autoru- 
lui în 1990. Martorul a fost prezent în 1949 la 
Salva - Vişeu, ca tânăr brigadier. Noaptea insur- 
gentii de pe crestele dealurilor din jur comunicau 
cu lanternele prin alfabetul Morse. 


“DISTRUGEREA ELITELOR 
ÎN ANII COMUNISMULUI 


20 


HOREA SAVA 


O fărâmă din lanţul 
fărădelegilor 
comuniste (IIl) 


Ajunși seara destul de târziu la Sibiu am fost izolat 
într-o celulă cu detinuti de drept comun, o încăpere foarte 
mare, cu paturi suprapuse dispuse pe două rânduri în lun- 
gul camerei, care găzduia către 100 de deținuți, având la 
mijloc un culoar de trecere. 

Când am intrat, zeci de capete curioase, între care 
mulți purtau în cap tichii în culori țipătoare, croșetate de ei 
acolo, și-au îndreptat privirea spre mine, făcându-se 
dintr-o dată o liniște desăvârșită. Nu făcusem decât câtiva 
pași de la ușă, privind sfios, ca o fată mare, în ce direcţie 
s-o iau spre a găsi un pat liber, când, de undeva de sus, o 
voce sonoră a spart toată acea liniște, adresându-se: Hai, 
treci la pu...!”. 

Nu știam nici ce să cred, nici ce să fac. Pe mijlocul 
culoarului nu eram decât eu. Ei erau deja cu toții urcați în 
paturi, căci eu apărusem după stingere. Privind în jur n-am 
observat nici un pat liber. In cele din urmă am fost salvat 
de un tânăr cam de vârsta mea, pe nume Cerghizan, de 
fel de prin părțile Blajului, care m-a condus la un pat liber 
chiar lângă el, aflat cam în fundul camerei. 

In cele câteva zile cât am fost ţinut în această izolare 
am avut posibilitatea să cunosc și cealaltă lume din dosul 
gratiilor, aceea a detinutilor de „drept comun”: o lume ne- 
păsătoare, veselă (seara se încingeau cântece), oameni 
care erau mai mult musafiri în celulele lor, deoarece dimi- 
neata erau scoși la lucru, de unde se întorceau abia seara. 

De mâncare nu duceau lipsă, căci lucrând în special în 
construcții, aveau legătură și cu angajații civili care aveau 
posibilitatea să le procure chiar și hrană, așa încât mânca- 
rea de la închisoare aproape n-o consumau. In tot acel 
timp eu rămâneam singur, cu gândurile mele, așa încât 

am avut timpul să compar situaţia noastră, 
a politicilor cu a celor de drept comun. 

Ei — condiții omenești de viată și 
odihnă, cu posibilități de muncă în condiţii 
de semilibertate și substanţiale reduceri 
ale termenelor de detenție, în raport de 
durata timpului muncit, ca să nu mai vor- 
bim de siguranța că la expirarea pedepsei, 
redusă și aceasta cu acel „condițional”, vor 
fi eliberaţi fără cea mai mică întârziere. 

Noi — în majoritate tinuti cu lunile în 
beciurile Securităţii în condiţii de animale, 
cu teama permanentă că ziua sau noap- 
tea, oricând, poți fi luat și maltratat, fără 
drept la apărare în fața justiţiei, iar odată 
condamnat, frământat de gândul când și 
dacă mai ajungi să ieși din mâinile lor 
având în vedere că la expirarea pedepsei 
penale erai trecut — fără să fii anunțat de 
ce și pentru cât timp - la așa zisă „pedeap- 
să administrativă”, care, la liberul plac al 
călăilor, putea dura de la 1 an până la 8 ani. 
Așa au înțeles comuniștii să respecte legile 
tării, făcute tot de ei, fată de opozanți lor. 

Comuniștilor, arestaţi în timpul regimu- 
lui burghezo-moșieresc, cum l-au numit ei, 
le-a fost admis până și dreptul la bibliotecă 
personală în închisoare, ca să nu mai vor- 
bim de condiţiile de hrană și odihnă. Ana 
Pauker, de exemplu, până nici „cafeluta de 
dimineaţă” — auzi, cafea la închisoare! — n-o 
sorbea singură, ci în anturajul celorlalte 
„tovarășe” din celulele învecinate. 

Când văd cu câtă grijă, chiar „amabili- 
tate”, se judecă astăzi procesele, nu a unor 
oameni de rând, ci a nemernicilor ce ne-au 
asuprit și îngenunchiat timp de decenii, 
sunt cuprins de toată indignarea. 

In cazul „Prințișorului” (poreclă dată de 
întregul popor fiului cel mic al dictatorului 
Nicolae Ceaușescu), toleranța judecăto- 
rului a creat o asemenea atmosferă încât a 


dat posibilitatea, exploatată din plin nu 
numai de apărare, ci chiar de acuzatorul 
oficial — ales și el cu grijă — de a fi inversată 
chiar condiția celui judecat. Acesta (mă 
refer la „Prinţișor”) a ajuns, prin desele lui 
intervenţii, în momentul în care nu avea 
dreptul la cuvânt, să pozeze în cele din 
urmă în postura de salvator, martorii 
acuzării transformați în apărători, iar 
apărătorul de drept, ales din elita baroului 
bucureștean în persoana Paulei lacob, să 
încerce să cucerească completul de jude- 
cată nu numai prin schimb de amabilităţi, 
ce nu cadrau în acele momente, ci și prin 
tot felul de probe rafinate cerute completu- 
lui cu cel mai mare zel pentru salvarea 
„Clientului” său. A mers cu nerușinarea 
până acolo încât să declare în fata 
instanței că depune toate aceste eforturi 
întrucât cauza „clientului” său ar putea să 
constituie procesul carierei sale, jignind 
prin aceasta însuși sângele nevinovat jert- 
fit de atâţia eroi ai Revoluției. 

Astfel, în momentul în care Nicu 
Ceaușescu a fost acuzat de a fi ordonat 
represiunea de la Sibiu, prin ordinul 
„Trageti fără somaţie!”, Paula lacob, dând 
o interpretare din cele mai perverse a 
încercat să convingă instanța că acest 
ordin nu se referea la reprimarea mani- 
festanţilor, ci la cazul în care forțe străine 
ne-ar fi atacat țara, deci în cazul unei stări 
de război (unde, la Sibiu!!??). 

Când comuniștii ne-au judecat pe noi 
ne-au ținut în cea mai mare izolare, fără ca 
nimeni, nici chiar familia, să poată afla 
ceva despre noi, pentru a se îngriji măcar 
de apărarea noastră în instanță. De altfel, 
mă îndoiesc că în acele timpuri vreun avo- 
cat din afară ar fi avut curajul să apere o 
cauză politică. 

Avocatul Dr. Simion Bârluţiu din Teiuș 

în încercarea de a apăra cauza unor țărani 
a acționat Statul într-o problemă agrară și 
a sfârșit prin a ajunge alături de noi la 
închisoarea de la Alba lulia. Și fiindcă am 
ajuns la acest personaj, nu pot să nu rela- 
tez o istorioară, banală la prima vedere și 
totuși cu foarte mult tâlc. Acest domn 
Bârluțiu, om în vârstă, cu studii teologice și 
de drept, și fostul meu profesor de religie, 
antifascist întărâtat, a primit cu multă 
satisfacţie intrarea în tară în 1944 a trupe- 
lor sovietice. La scurt timp după aceasta, 
întâlnind la Teiuș un prieten, pe nume 
Ocelenescu, ce tocmai trecea pe partea 
cealaltă a drumului, la o distanță de cel 
putin 20 de metri, i s-a adresat acestuia în 
gura mare: Servus Tavi, scump și drag, au 
venit prietenii noștri. 

A trecut timpul... s-au îndepărtat și tru- 
pele sovietice în iureșul lor spre Berlin 
când, la Aiud fiind, a întâlnit un alt prieten, 
de astă dată un maghiar, cu care nu se 
văzuse de mai multă vreme și care, între 
altele, i-a povestit lui Bârluţiu întâmplarea 
nefericită în care ostași sovietici i-au siluit, 
chiar în prezenţa sa, atât soția cât și servi- 
toarea. La auzul acestei bestialități Bârluțiu 
i-a răspuns resemnat: le (adică „da”), frate 
Pișta, că ăștia pe toți ne f...!. 

Pentru curajul lui de a se împotrivi 
colectivizării, prin acceptarea pledării unei 
astfel de cauze, el a fost ridicat și depus la 
închisoarea de la Alba, într-o celulă ce 
dădea cu fereastra spre curtea interioară a 
închisorii, unde zilnic eram scoși la plimba- 
re câte o jumătate de oră. Imi amintesc 
cum, de îndată ce am aflat că Av. Bârluţiu 
a fost adus aici, ori de câte ori în plimbarea 
noastră treceam prin fața celulei sale, unul 
dintre noi, Aron Spaniol', fire mai glumea- 
tă, care de fapt mi-a povestit și toată 
această istorioară, zicea pe un glas nu toc- 

mai șoptit: Servus Tavi, scump și drag...! 
prin aceasta ironizând entuziasmul iniţial al 
avocatului la adresa prietenilor noștri 
sovietici, vis-à-vis de situația tragică în 
care aceștia au aruncat țara mai apoi, și în 
care a căzut victimă chiar el însuși. 

Revenind la problema apărării noastre, 
în lipsa dreptului de a-ți angaja singur un 
avocat, singura soluție ce îţi rămânea era 
de a accepta un apărător „din oficiu”, care 
însă era ales tot dintre acoliţii lor, a căror 
rol era nu de a te apăra, ci de a te determi- 
na ca în fata instanței să-ți mentii declara- 
tia dată la ancheta Securității, care se știa 
în ce condiții îti era smulsă. 

Un asemenea apărător mi-au trimis și 
mie. Și când credeți? Abia în preziua pro- 
cesului. Unde? La „vorbitor”, deci despărțiți 
de gratii. Am avut la dispoziţie 10 minute 
de consultări, în care a încercat să mă 
determine să recunosc în instanță decla- 
ratia încheiată de Securitate, care în cazul 

meu, mi-a fost smulsă abia după 8 luni, la 
închisoarea de la Alba. Pretinsul meu 
apărător susținea că numai recunoscând 
declaraţia voi putea capta clemența 
instanţei, ca și când noi n-am fi ştiut că 
indiferent ce vom declara, pedeapsa va fi 
aceea hotărâtă dinainte. 

Exact așa s-a și întâmplat. Lotul din 
care făceam parte şi eu — compus din 15 
inculpați, judecaţi la 31 ianuarie 1950 — 
cuprindea ultima gupă de acuzati (dintr-o 
serie de alte loturi deja judecate începând 
din luna septembrie 1949) consideraţi ca 
cei mai puţin implicaţi, fără antecedente 
politice și care nu au dat o dezvoltare 
acțiunilor grupului de rezistență de la 
Muntele Mare. Cu toate acestea, chiar și în 
cazul nostru, Securitatea a făcut mari pre- 
siuni asupra completului de judecată pen- 
tru pedepsirea cu asprime. Rezultatul? În 
plină ședință de dezbateri, judecătorul s-a 
îmbolnăvit subit și a fost scos din sală aju- 


tat de asesorii din preajma lui. 

La eliberarea mea am aflat de la un 
unchi de-al meu, lustin Sava, care prin 
relații s-a strecurat și a asistat la judecarea 
noastră, că această îmbolnăvire subită a 
judecătorului a intervenit obsedat de gân- 
dul că pedepsele impuse de Securitate ar 
fi fost disproporționat de mari fată de pre- 
supusa noastră vină. 

Înlocuit imediat de către un alt 
judecător militar, am fost condamnati des- 
tul de blând, la câte 2 ani de închisoare 
fără excepție și la câte 1 an interdicție 
civilă cu toate că: 

- În cazul meu instanța nu a putut 
dovedi cu nici un fapt al meu întreprinde- 
rea de acțiuni în favoarea organizaţiei de la 
Muntele Mare și nici dovada, respinsă de 
mine chiar în instanță, că aș fi avut 
cunoștință că Popa Ștefan ar fi fost urmărit 
de autorităţi. 

- În cazul fostului primar al orașului Aiud, 
Dr. Albini”, învinuirea adusă de a nu fi 
denunțat Securităţii faptul că în munţi — 
unde avea o mică mină auriferă — se 
găseau fugari, s-a văzut cât-colo că s-a 
căutat un motiv pentru arestarea lui pentru 
fosta lui poziție de fruntaș administrativ, cum 
de altfel au fost ridicaţi toti primarii celorlalte 
comune ce au servit în vechiul regim. 

- În cazul unuia din mocanii cu care am 
stat și eu un timp la celula 35, învinuit de a 
fi stat de vorbă cu un fugar pe ulița satului, 
acesta s-a apărat în instanță arătând că pe 
acel om nu-l cunoaște și că, oprit pe uliţă 
pentru a-l întreba ceva, n-a stat de vorbă 
cu acesta decât până „s-o pchișat calul”, 
spus cinstit mocănește, ce nu poate 
ascunde nici un dubiu. 

Pedeapsa a fost însă aceeași, dar ori- 
cum mult mai uşoară decât ce ne-ar fi 
așteptat dacă primul judecător ar fi conti- 

nuat judecarea noastră și ar fi fost nevoit 
să aplice pedepsele dictate de Securitate. 

In acele timpuri, legea era terfelită pur 
și simplu. Era de ajuns și cea mai măruntă 
notă informativă rău intenţionată pentru a fi 
ridicat de acasă. Informatorii au început să 
se înmulțească, iar dacă nu făceai parte 
din rândul lor, sau te „miroseau” că poti fi 
un posibil oponent (după deviza „Cine nu 
este cu noi este împotriva noastră”), chiar 
şi numai prin apartenenţa socială, intelec- 
tuală, țăran fruntaș etc., puteai să cazi vic- 
tima unei răzbunări personale, cu pedepse 
aplicate excesiv de mari. 

Numai în perioada colectivizării au fost 
ridicați și aruncaţi în închisori sau deportaţi 
fără judecată sute de mii de țărani care 
s-au împotrivit acestei acțiuni. Numai din 
comunele din împrejurimile Teiușului, pe 
lângă alti țărani cu stare mai bună, au fost 
ridicați și condamnaţi la câte 20 de ani, 6 
tărani fruntași" — implicaţi și în procesul de 
la Muntele Mare — între care și socrul meu, 
Mărgineanu Petru‘, care la numai câteva 
luni de la condamnare au fost declaraţi cu 
toții decedați pe aceeași dată: 5 aprilie 
1950. Mă întreb atunci care au fost crimele 
săvârșite la nivel naţional? 

Procese de tot felul și de toate nuantele 
politice sau de cult erau atunci pe rol în 
întreaga țară. Aproape n-a existat familie 
neindurerată într-un fel sau altul. 

Și ca și când nu ar fi fost destule 
suferințele mele și ale mamei mele, în anul 
1957, a ajuns să fie ridicat și fratele meu 
mai mic, Donn, domiciliat în București, 
pentru simplul motiv că numele lui a fost 
găsit înscris într-o agendă a unui fost coleg 
de facultate, ing. Grama Mihai, cu ocazia 
arestării acestuia. 

Ing. Grama, pe care l-am cunoscut și 
eu în timpul studenției lor, un moldovean 

dârz și înverșunat, anticomunist, organiza- 
se un miting în Piata Universităţii care 
urmărea răsturnarea pe cale pașnică a 
regimului comunist, fapt pentru care a fost 
condamnat la „muncă silnică pe viață”, dar 
eliberat în 1964 (când Gheorghe 
Gheorghiu-Dej a dat acel Decret de elibe- 
rare a tuturor deținuților politici) la expira- 
rea celor 20 de ani în care am fost obligați 
să plătim și despăgubiri de război „prieteni- 
lor” noștri de la răsărit, fiind declaraţi țară 
învinsă. 

In acest proces de răsunet, fratele meu 
a fost inițial achitat și eliberat după 6 luni 
de detenţie executate la închisoarea din 
București. 

Cum această hotărâre ar fi dat drepturi 
fratelui meu de a pretinde reîncadrarea în 
post, ocupat între timp, precum și de a pre- 
tinde și eventuale despăgubiri, Procuratura 
a făcut recurs, în urma căruia fratele meu 
a fost condamnat la 1 an și, ca atare, ridicat 
din nou după câteva luni și încarcerat pen- 
tru a executa și restul pedepsei de 6 luni. 

La acest recurs am asistat și eu, în sala 
de judecată nefiind decât completul de 
judecată, eu și Rodica, nevasta fratelui 
meu, care pentru orice eventualitate a 
adus cu ea și hainele, pregătite în eventua- 
litatea că ar putea fi arestat pe loc. Fratele 
meu s-a prezentat aici fără apărător, 
sustinându-și singur nevinovăția în modul 
cel mai convingător. Judecătorul însă, 
neavând curajul de a înfrunta Procuratura 
Generală, a cedat în mod murdar aducând 
hotărârea de condamnare a lui nu însă și 
arestarea în instanță, astfel că ne-am 
întors toti trei acasă. Au trecut apoi câteva 
luni până când un miliţian a venit cu ordinul 
de arestare a lui Dorin, și a fost dus de 
acesta cu tramvaiul până la locul detenţiei. 

Din povestirile fratelui meu am aflat că 


în ziua procesului (inițial) Tribunalul Militar 
era întețit de arme automate, Grama fiind 
adus într-o stare de nerecunoscut, o 
adevărată epavă care la întrebările puse 
de judecător abia că putea răspunde prin 
„da” sau „nu”, în cele din urmă salvându-se 
de la pedeapsa capitală. La întrebarea 
cum a înțeles răsturnarea regimului — prin 
forță sau prin ce alte mijloace? — afirmând 
că a înțeles aceasta „fără violențe”. In 
acest proces au fost implicați numai inte- 
lectuali, aproape exclusiv ingineri, într-un 
moment în care țara ducea o acută lipsă 
de ingineri constructori, ceea ce a determi- 
nat și instanța să aplice restului lotului 
pedepse substanțial mai reduse, de până 
la 10 ani, în comparaţie cu cele ce erau 
decise în mod obișnuit în procese similare. 
Revenind la situaţia mea, procesul nos- 
tru s-a terminat încă în acea dimineaţă, 
fără a fi audiaţi nici un fel de martori, nici în 
acuzarea dar nici în apărarea noastră. 
lată și declaraţia mea dată în instanță 


(fila 100, vol. 11), respectiv răspunsurile la 
întrebările judecătorului: 

|: Dacă Popa Ștefan m-a vizitat și 
unde? 

R: Popa Ștefan a venit la domiciliul 
mamei mele de trei ori. 

|: De unde îl cunoșteaţi? 

R: II cunosc pentru că am fost colegi 6 
ani. 

|: Când v-a vizitat prima dată? 

R: A venit o dată când eram în conce- 
diu de odihnă. 

|: Ce v-a spus cu acea ocazie? 

R: Nu am știut că e urmărit, că făcea 
parte dintr-o organizaţie subversivă și nu 
mi-a destăinuit nimic niciodată. 

|: Nu v-aţi pus întrebarea de ce venea 
atât de des la Aiud? 

R: Cred că avea legături sentimentale 
la Aiud. 

|: Nu v-a destăinuit că este urmărit? 

R: Mi-a spus că e fugit de acasă dar eu 
nu l-am întrebat de ce este fugit. 

|: Nu l-aţi întrebat niciodată de ce a 
fugit și de cine se ferea? 

R: A treia oară când a venit la mine și 
mi-a spus că este urmărit de autorităţi 
(Notă: în acel moment am intervenit dârz și 
l-am rugat pe judecător să oprească 
redactarea — dictarea — declaraţiei mele, 
întrucât eu nu am pronunţat cuvintele că 
este „urmărit de autorități” ci că este „fugit 
de acasă”, la care judecătorul fără a cere 
dactilografei să șteargă cuvintele „urmărit 
de autorități” a corectat aceasta dictând în 
continuare), corectez, nu mi-a spus că este 
urmărit de autorităţi, ci că este fugit de 
acasă, eu nu am insistat să întreb de ce 
este fugit. 

In această redactare, judecătorul a luat 
de bună exclusiv declarația dată de mine, 
sub presiuni, la Securitate și nu pe aceea 

dată în instanță. Îmi amintesc cum după 
interogarea mea, în momentul în care am 
trecut pe lângă „apărătorul meu”, acesta 
mi-a zis: V-am prevenit că judecătorul nu 
vă va crede?. Aceasta referindu-se la refu- 
zul meu de a recunoaște tăinuirea colegu- 
lui meu, la care i-am răspuns nervos și 
dând din umeri: Dacă mă crede bine, de 
nu, puțin îmi pasă! Şi într-adevăr, el care 
știa cel mai bine cât respect aveau atunci 
judecătorii fată de lege, a știut ce spune. 

In final legea m-a găsit vinovat, chiar 
foarte vinovat, încadrându-mă la art. 209, 
pct. 4, Cod Penal „Delict de uneltire contra 
ordinei sociale” (este adevărat, încadrat la 
pedeapsa minimă de 2 ani, acordându-mi 
largi circumstanțe atenuante, având în 
vedere lipsa de antecedente politice din 
trecutul meu). 

La ieșirea din boxă m-au întâmpinat și 
securiștii, aceiași care la intrare ne-au pro- 
mis țigări celor ce se vor purta frumos la 
proces. Nemulțumiţi în special de Dr. 
Albini, i-au spus: Cu tine bătrânule o să 
mai avem de lucru!. Nu știu dacă au mai 
ajuns la aceasta, căci în timp de câteva 
luni cât am colindat pe la închisorile de la 
Aiud și Gherla nu s-a mai legat nimeni de 
dânsul, iar eu continuându-mi pelerinajul 
pe șantierele Canalului n-am mai aflat 
nimic despre el, ci doar că la câţiva ani de 
la eliberare a decedat acasă la el, în Cluj. 

La întoarcerea de la proces, am fost 
mutat alături de ceilalți deţinuţi politici cu 
un fost coleg de clasă, Laurean Secinca”, 
doctorul Albini din Aiud, Vasile Sîrbu? din 
Cluj, Părintele Otoi[u]” etc. Aici aceeași 
deziluzie: o cameră de două ori mai lungă 
decât lată, cu scânduri pe jos, fără paturi și 
nici măcar priciuri, în care în afară de o 
tinetă și o sobiță ce abia pâlpâia seara (în 
toiul iernii de început de februarie) nimic 

altceva. Suprafața? Exact atât cât să ne 
putem întinde picioarele noaptea, culcați 
sardele pe scândura pardoselii. Prin 
întelegere cu ceilalți am ocupat locul cel 
mai puțin râvnit de ei, exact în fundul celu- 
lei, sub geam (exact opus sobiţei ce era 
așezată imediat în dreapta ușii de intrare) 
în căutarea mea de a putea inhala cât mai 
mult aer proaspăt, loc plătit în schimb des- 
tul de scump, fiind nevoit să îndur aici mult 
mai mult frig decât ceilalți. 

Intr-o seară s-a ajuns chiar la o 
adevărată revoltă împotriva mea, când 
după stingere, vrând să mai primenesc 
puțin aerul viciat de cei cca. 25 oameni câți 
eram înghesuiți în acea celulă, cei din 
preajma sobei au început să strige să 
închid imediat geamul. De altfel, pretutin- 
deni pe unde am perindat în cei trei ani de 
detenție, prima mea grijă era ca, indiferent 
de condiții sau anotimp, să mă așez cât 
mai aproape de geam sau orice altă sursă, 
cât de mică, ce îmi permitea să-mi apropii 
nasul de acea sursă, convins că în felul 
acesta voi rezista mai ușor și îmi voi putea 
păstra astfel cât mai mult sănătatea. 

Imi amintesc și acum cuvintele tăra- 
nului Tiutiu” (al cărui frate fusese împușcat 
împreună cu soția sa de către Securitate 
doar înainte cu câteva luni, în chiar 
locuința lor din Aiud), care destul de 
împovărat de ani, mi-a spus: Dumnea- 
voastră sunteți tineri, aveţi șansa de a 
scăpa; eu știu că nu voi mai ieși de aici 
nicicând. Așa s-a și întâmplat. Bolnav de 
ficat și având și o hernie dezvoltată, acest 
țăran a decedat ulterior în închisoare. 

Trecuseră câteva zile de la condamna- 
rea mea din 31 ianuarie 1950, când una 
din cunoștințele mele din celulă (nu-mi 
amintesc cine) mi-a spus că a reușit să-l 
vadă pe Mărgineanu Petru (viitorul meu 


socru) când a fost scos din celula sa, care 
era plasată aproape vis-à-vis de a noastră, 
și că încă arăta același țăran zdravăn cum 
îl cunoscuse înainte. Intrebarea pe care 
mi-o pun acum este cum a fost posibil, alt- 
fel decât prin lichidarea lui, ca acest om 
zdravăn, să decedeze după numai două 
luni, la 5 aprilie 1950, și încă cu un diag- 
nostic de „insuficiență cardiacă”. El avea 
de executat o pedeapsă de 20 de ani 
muncă silnică, cf. sentinței 848 din 20 
octombrie 1949 acuzat ca fiind unul din 
capii organizației de la Muntele Mare. 
Adevărul este că el ținuse o legătură 
strânsă cu acest grup de rezistență, și în 
calitate de țăran fruntaș și în același timp 
de primar al com. Obreja, Alba, el a avut 
posibilități largi să ajute pe membrii săi, 
sub diverse forme. In schimb, el nu a fost 
nici fugar și nu a luat parte nici la luptele 
date între acest grup și Securitate, așa 
încât pedeapsa aplicată, ca și confiscarea 


totală a averii, a fost excesiv de severă. El 
trebuia să plătească în plus — ba chiar în 
primul rând, după părerea mea — pentru 
împotrivirea dârză cu care s-a opus 
colectivizării, pentru înfăptuirea căreia 
călăii au sacrificat aproape întreaga pătura 
țărănească din tară. 

Cruzimea faptelor lor a depășit orice 
închipuire. Din nenumăratele lor crime este 
suficientă chiar și numai evidenţa lichidării, 
la 5 aprilie 1950 a celor 6 țărani fruntași din 
împrejurimile Teiușului (Bedeleanu loan 
din Mihalt, Picoș Florian din Galda, Dalea 
Emil, Olteanu Emil tot din Galda de Jos, 
Gaboș Sabin din Galda, precum și socrul 
meu Mărgineanu Petru) care deși 
condamnaţi la 20 de ani, au fost declaraţi 
ca decedați cu toţii pe această dată. 
Mărturii sunt certificatele lui de deces pri- 
mite abia după șapte ani. Acestea au fost 
eliberate, culmea, de către Sfatul Popular 
Cluj, pentru a se pierde urma unor crime 
săvârșite la Sibiu, unde au fost judecaţi și 
retinuti până la lichidarea lor. 

Că numai aceasta a putut fi realitatea, 
rezultă din următoarele: 

- cercetând registrul morţilor din orașul 
Cluj pe anul 1950, sub numerele indicate 
în cele șase certificate — 108, 110 — am 
găsit înregistrate cu totul alte persoane 
necunoscute nouă. l-am găsit, în schimb, 
într-o „evidență specială”, ținută separat, 
tot în cadrul Stării Civile a Sfatului Popular 
al orașului Cluj. 

- Nimeni din cei condamnaţi în același 
lot, pe care i-am întrebat la întoarcerea lor 
din detenţie, nu ne-a putut spune să-i fi 
întâlnit pe acești șase dispăruți, nici la Aiud 
sau la Gherla și nici la vreo altă închisoare 
sau la Canal, ceea ce confirmă în plus că 
aceștia fuseseră lichidaţi la Sibiu (sic!) la 5 
aprilie 1950. 

- Apoi mărturia profesorului Mihut" de 
la Lugoj, decedat la Aiud, care petrecând 
înainte mai mult timp în celulă la Sibiu cu 
Mărgineanu Petru, tatăl soției mele, a lăsat 
următoarele rânduri despre el: Dârzul și 
neinfricatul luptător român a fost executat 
Într-o noapte la Sibiul. 

- In sfârșit, însuși fratele socrului meu, 
prof. Nicolae Mărgineanu“ (el însuși con- 
damnat într-un alt proces în 1948, la 25 de 
ani, eliberat în 1964, menţionează în 
memoriile sale publicate în 1991: „Tot colo- 
nelul Crăciun mi-a împușcat la închisoare 
și fratele împreună cu alți 6 tărani din 
Galda și Mihalt, sate în care a apărut 
revoluția din 1848"*. 

Faţă de toate cele de mai sus, conclu- 
zia firească și singura care se poate des- 
prinde logic este că aceștia au fost lichidați 
la Sibiu, căci altfel cum s-ar putea concepe 
că în aceeași zi ar fi putut muri (de moarte 
naturală, așa cum au încercat să deruteze 
prin diagnosticele menționate privind 
cauza morţii în certificatele de deces: 
insuficiență cardiacă sau insuficienţă circu- 
latorie sau insuficiență pulmonară etc.), 
șase țărani zdraveni, toți din același lot și 
sate învecinate, și la numai cinci luni de la 
condamnarea lor, din 20 octombrie 1949. 

Astăzi, 14 aprilie 1994, Petreanu 
Dumitru, de aici din Târgu Mureș, mi-a 
declarat că el a stat în celulă cu 
Mărgineanu Petru, la închisoarea Sibiu, 
până la data de 20 ianuarie 1950, când a 
fost mutat la închisoarea din Aiud, iar 
Mărgineanu Petru a rămas în continuare la 
Sibiu. In jurul datei de 23 februarie 1950 
(când și eu am fost transferat de la închi- 
soarea Sibiu la cea din Aiud), Mărgineanu 
Petru încă se găsea la Sibiu, iar de atunci 
nu mai știm nimic despre el, decât că după 
o lună, la 5 aprilie 1950 a decedat. 

De altfel, prof. Mărgineanu, fratele 
său, la scurt timp după eliberarea sa din 
închisoare, a intervenit peste tot în cercul 
său de prieteni, unii foarte suspuși, dintre 
foștii lui elevi, în scopul de a afla realitatea 
asupra împrejurării morţii fratelui său. 
Intrebat, la un moment dat, de soția mea 
asupra rezultatului acestor investigaţii, i-a 
răspuns că a fost sfătuit prietenește să 
renunțe pentru moment la aceste căutări 
într-o problemă atât de delicată. In realita- 
te el a păstrat până la moarte o taină pe 
care se vede că o cunoștea (de vreme ce 
a dezvăluit-o în memoriile publicate în 
1991), dar pe care nu a vrut să ne-o 
împărtășească pentru a nu mări durerea 
soției mele și așa destul de îndurerată. 
Căci numai eu şi copilele noastre știm 
câte lacrimi a vărsat soția mea chiar și 
după împlinirea celor 20 de ani de con- 
damnare, trăind un timp chiar și după 
aceea cu speranța că tatăl ei mai trăiește 
undeva, într-un exil, de unde nu putea 
comunica. 

Abia acum, după Revoluţie, iese la 
iveală câte familii îndoliate din tară 
încearcă cu disperare la sediile Asociaţiei 
Foștilor Deținuți Politici să afle chiar și cele 
mai mici informaţii legate de cei dispăruţi, 
după cum și noi ne-am adresat peste tot 
(începând din anul 1968 când am fost 
primiți în audiență la Consiliul de Stat, 
unde am prezentat consilierului Haiduli și 
certificatele de deces a acestor sacrificați) 
fără nici un rezultat de nicăieri. 

Metodele de exterminare erau din cele 
mai odioase: lichidarea sub acuza de a fi 
încercat evadarea, lichidarea prin tortură 
fizică sau psihică, sau cazuri — cum mi-a 
relatat învățătorul Socaciu“ din Mihalt, 
înainte de decesul său — în care deținuții 
ajunși în stare de epuizare totală, erau 


scoși și plimbaţi în dube împreună cu alti 
detinuti în transfer, și înmormântați acolo 
unde le venea sfârșitul fiecăruia. 

Dar să revin la situația mea. La scurt 
timp după condamnare am fost transferat 
la închisoarea de la Aiud, cea mai temută 
închisoare din tară, prin care în decursul 
zecilor de ani au trecut, și unii și-au pierdut 
viața, marea mulțime a miniștrilor și marilor 
demnitari ai acestei tări. 

Străjuită cu strășnicie, pentru a ajunge 
la așa numita „Zarca Veche” a trebuit să 
străbat cinci porți masive, fixate în niște 
ziduri foarte înalte. Ce am găsit aici mi-e și 
silă să mai descriu. Celula în care am fost 
băgat, deși prevăzută cu câteva paturi 
metalice mai mult ruginite, peste care erau 
aruncate niște pături zdrențuite și urât 
mirositoare, era atât de îmbâcsită de timp, 
încât nici praful care îl simțeam în 
respiraţie nu îl mai puteam îndepărta. Aici 
am petrecut chiar a doua zi (25 februarie 
1950), ziua de naștere, împlinind vârsta de 
28 de ani. In cele aproximativ două 
săptămâni cât am fost tinut aici am fost 
scoși la aer doar de două ori, într-o curte 
interioară, plimbaţi unul în spatele celuilalt, 
într-o tăcere mută. 

Ce înseamnă ironia sorții?! Să ajungi 
prizonier în propria tară și... chiar în pro- 
priul tău oraș! Şi... pentru care vină? 
Aceea de a fi avut o comportare demnă în 
momente în care această tară trecea prin 
cele mai umilitoare batjocuri. 

Până atunci, copil fiind, iar mai apoi ca 
adolescent, trecusem pe lângă această 
închisoare de nenumărate ori, fără să 
bănuiesc măcar câtă durere și umilință 
ascundea după gratiile ei, căptușite la rân- 
dul lor cu șipci de lemn — dispuse oblic — 
pentru a îngreuna până și aerul îmbâcsit 
din celulă. 


Totul aici mi s-a părut sinistru, iar gar- 
dienii — mă refer la cei aduși din Oltenia — 
înfiorători de duri. Dumnezeu însă m-a aju- 
tat să scap în scurt timp din acest infern, 
transferându-ne pe toți acei ce eram din 
părțile locului la închisoarea din Gherla, ce 
atunci era rezervată „țăranilor”. 

Eram de toți un convoi de cca. 80 per- 
soane, în majoritate țărani. Transportaţi cu 
trenul, ajunși la Gherla am fost scoși în 
spatele gării, sub un cordon de pază, unde 
îngenunchiați ca pentru rugăciune, ni s-a 
făcut numărătoarea. Exact în momentul în 
care ceasul orașului bătea răspicat ora 12 
din noapte. 

Inchisoarea, dispusă în lung pe mai 
multe nivele, părea o cazarmă imensă. La 
fel mi s-a părut și holul prin care am intrat. 
Pereţii, care urcau la celulele de la etaje, 
erau împodobiţi din loc în loc cu glastre de 
flori artificiale ce la prima vedere m-a făcut 
se asemăn totul cu o sală îngrijită de spec- 
tacol, mai ales că holul larg și foarte întins, 
pardosit în mozaic era lucitor de curat. 

In primele zile am fost ținuți în caran- 
tină într-o încăpere foarte spațioasă, unde 
fiecare am primit, în loc de pat, câte două 
rogojini pe care le-am așezat de jur împre- 
jurul camerei, noi fiind obligați să stăm 
toată ziua în picioare, în locul rămas liber. 

De aici, după ce am fost îmbrăcaţi în 
haine vărgate, pe noi, câțiva intelectuali 
din împrejurimile Aiudului (între care fostul 
meu coleg Laurean Secinca, Vasile 
Sârbu”, Dr. Albini, Părintele Oţoiu și 
Romulus Pop") ne-au mutat într-o celulă 
mică și întunecoasă în care — îmi amintesc 
și n-aş vrea să greşesc — din lipsă de geam 
aerisirea se făcea în timp ce noi eram 
scoși la plimbare, din aerul de pe celular. 

După cca. o lună am fost mutati într-o 
celulă mai încăpătoare unde, împreună cu 

ceilalţi găsiți acolo, eram de toţi vreo 30 de 
persoane. Camera, foarte curat întreținută, 
era prevăzută cu două geamuri împreuna- 
te, care permiteau o aerisire completă. La 
intrare, în stânga, era plasată „o toaletă” tip 
turcesc, prevăzută deasupra cu un rezer- 
vor cu apă, totul izolat printr-un paravan 
improvizat, unde nimeni nu era deranjat 
sau rușinat să intre. 

Paturi și nici pături nu aveam. Dor- 
meam așezați pe două rogojini ce erau, la 
rândul lor, așezate direct pe ciment. 

Persoanele găsite aici ne erau complet 
necunoscute, noi reușind să ne grupăm toti 
cei șase unul lângă celălalt pe partea 
dreaptă a camerei, socotit de la intrare. 

Dintre toţi aceștia mi-au mai rămas în 
memorie: fostul ministru antonescian al 
Agriculturii, Aurelian Pană”, un om de sta- 
tură mare și vârstă înaintată (peste 70 de 
ani) care se putea vedea că fusese un om 
plin, chiar greoi, acum într-atât de slăbit 
încât ceea ce te izbea mai întâi privindu-l 
erau pavilioanele urechilor ce păreau deo- 
sebit de dezvoltate în comparație cu fata-i 
suptă. 

Alături de el, cam vis-ă-vis de mine, se 
găsea un fost ofițer de cavalerie tânăr, ce 
se întreținea tot timpul cu ministrul. De 
asemenea, un tânăr legionar, la aproxima- 
tiv 30 de ani, cu o voință dârza și cu un op- 
timism robust. Condamnat la 15 ani, din 
care executase deja o bună parte din pe- 
deapsă, el încă mai păstra în obrazul lui o 
urmă palidă de roșeată. Deși cu un bust 
foarte proporționat dezvoltat, tot ce se 
mai putea observa erau mușchii, subțiați 
și aceștia, ce acopereau firav acest bust 
fără cea mai mică urmă de grăsime. Cu 
putina apă ce o primeam, el chivernisea 
într-atât încât, dezbrăcat până la brâu, să- 
şi poată împrospăta în fiecare dimineaţă 

pieptul, pentru a rezista mai ușor lungii 
sale detenții. 

Amintirea lor mi-a rămas mai proaspătă 
în urma unui act de barbarie comis de 
comandantul penitenciarului, Lazăr“ (un 
evreu exaltat cu un păr vâlvoi ca al Anei 
Pauker) care, la un moment dat, a ordonat 
scoaterea în curte, din fiecare celulă, a 
câtorva deținuți anume nominalizați, între 
care, din celula noastră, pe aceștia trei, și 
pe care Lazăr, cu un ciomag în mână, i-a 
fugărit prin toată curtea până i-a făcut tot 
apă. Astfel înfierbântați i-a introdus în cori- 
dorul rece și, dezbrăcaţi până la brâu, i-a 
obligat să stea cu spatele culcat pe cimen- 
tul rece. La întoarcerea în celulă toți arătau 
complet extenuaţi, iar ministrul intrase cu 
pantalonul rupt la un genunchi, desigur în 
urma comenzilor de „culcat, sculat” pe care 
el le-a executat cu mai multă greutate. 

Ne-am dat seama atunci că lucrurile se 
vor Inte și aici de îndată ce începuseră să 
comită astfel de acte inumane. 

Tot la Gherla m-am împrietenit în 
această cameră cu un tânăr student, 
Marinescu, acela care în anii 1949 avuse- 
se curajul să confecționeze și să difuzeze, 
cu riscul libertăţii sale, lozinci anticomunis- 
te. Stabilit la Târgu Mureș după eliberarea 
sa, el a fost ocrotit și promovat într-o mun- 
că de răspundere, dată fiind corectitudinea 
și munca sa devotată. Și cum la închisoare 
fiecare dintre noi am încercat, fiecare în 
manieră proprie, să ne protejăm cât mai 
mult sănătatea, Marinescu era convins că 
zdrobind între dinţi fiecare bob de fasole 
sau arpacaș organismul va reţine mult mai 
mult, așa că masa lui era mult prelungită 
ca durată. 

Adevărul era că mâncarea era cu totul 
neîndestulătoare pentru un organism 
sănătos chiar în inactivitate. Dimineaţa pri- 


meam un terci subțire, pe care chiar Dr. 
Albini îl consuma cu atâta sat încât într- 
una din zile ne-a spus: Să știți că dacă voi 
ajunge acasă, voi introduce terciul la masa 
de dimineaţă. Vă daţi seama cât de vlăguiți 
puteam fi încât o mămăliguță fluidă să ţi se 
pară cea mai grozavă prăjitură. 

La amiază și uneori seara, primeam 
mâncare de fasole boabe sau arpacaș, iar 
în zilele de sărbătoare observai și câteva 
firișoare de carne sau organe inferioare. 
La un moment dat au sacrificat un cal, 

cunoscut și de noi, care ajunsese numai 
piele și os, și ne-a fost servit nouă într-o 
duminică drept trufanda. 

Aici, la Gherla, de cea mai mare gravi- 
tate era dacă erai găsit cu cel mai mic colt 
de hârtie, deși aceasta era indispensabilă 
nevoilor firești. Singura soluție era să îti sa- 
crifici batistele, lenjeria, sau rogojina. 
Ministrul care avea de îndurat și nevoile 
bătrâneţii, care îi cereau o igienă deose- 
bită, apela la gamela proprie din care își 
turna apa necesară acestei igiene. 

brie 1957, a fost condamnat la 1 an închisoare corec- 
țională pentru „nedenunţare”. A executat pedeapsa 
în închisorile Jilava. A fost eliberat la 17 iunie 1958. 
Informaţii din fișa matricolă penală din AANP și din 
prezentul articol (n. red.). 

* Mihai Grama, născut la 10 noiembrie 1924 în 
Taul, Basarabia. Inginer. După 23 august 1944 a fost 
recrutat, împreună cu alți elevi militari pentru o școa- 
lă de pregătire în lupta anticomunistă. A intrat în con- 
flict ideologic cu conducerea școlii, a fost arestat, 
condamnat la moarte și trimis în lagărul Mauthausen, 
în aprilie 1945. La 5 mai 1945 a fost eliberat de tru- 
pele americane și trimis în România. Arestat la 4 iulie 
1952, a fost detinut în închisoarea Jilava și eliberat la 
25 septembrie 1953, înainte de proces. In 1954 a fost 
judecat și achitat. În timpul revoluției din Ungaria a 
coordonat acțiunile studențești de la București. 
Rearestat la 21 noiembrie 1956 și condamnat la 
muncă silnică pe viață, pedeapsă redusă ulterior la 
25 de ani muncă silnică. A executat pedeapsa în 
închisorile MAI „A”, Jilava, Gherla. A fost eliberat la 1 
august 1964. A participat la evenimentele din 22 
decembrie 1989 și la sfârșitul lunii a pus bazele Uniu- 
nii Democrat Creștine. În 1996 s-a înscris în P.N.T. și 
a fost ales senator. Cicerone lonitoiu, Victimele terorii 
comuniste. Arestaţi, torturați, întemnițați, uciși. Dicţio- 

nar. F-G, Editura Mașina de Scris, București, 2002, p. 
265; fişele matricole penale din AANP (n. red.). 

7” Laurean Secinca, student din Ciumbrud, Alba. 
„Rezistența armată anticomunistă din zona Aiud, 
centrul Transilvaniei. Grupul fraților Spaniol (1948- 
1951)”, în Memoria - revista gândirii arestate, nr. 62, 
1/2008, p. 29 (n. red.). 

* Posibil Vasile Sîrbu, născut la 5 iunie 1913 în 
Decea, Alba. Învățător. A fost arestat la 28 martie 
1949 și condamnat la 5 ani închisoare corecțională. 
A executat pedeapsa în închisorile Valea Neagră, 
Aiud. A fost eliberat la 28 aprilie 1954. Rearestat la 
10 septembrie 1959 și condamnat la 5 ani închisoare 
corecțională. A executat pedeapsa în închisorile Cluj, 
Gherla, Aiud. A fost eliberat la 29 iulie 1954. Infor- 
matii din fişele matricole penale din AANP (n. red.). 

° Victor Otoiu, născut la 1 februarie 1904 în 
Mesentea, Alba. Preot ortodox. A fost arestat la 22 
septembrie 1949 și condamnat la 3 ani închisoare 
corecțională. A executat pedeapsa în închisorile 
Poarta Albă, Galeșu, Valea Neagră, Aiud. La expira- 
rea pedepsei a primit o pedeapsă administrativă de 
24 de luni. A executat pedeapsa la Peninsula. A fost 
eliberat la 8 septembrie (?) 1954. Informaţii din fișele 
matricole penale din AANP (n. red.). 

"7 lon Tiutiu, împușcat împreună cu soția sa lus- 
tina, prin fereastra locuinței lor din Aiud, de Secu- 
ritate, la 6 martie 1949. Cicerone lonitoiu, Victimele 
terorii comuniste. Arestati, torturați, întemnițați, uciși. 
Dicţionar. Ș-Z, Editura Mașina de Scris, București, 
2010, p. 200 (n. red.). 

" Nicolae Mihuţiu (1900-1951). Profesor. A fost 
arestat la 25 iulie 1949 și condamnat la 25 de ani 
muncă silnică. A executat pedeapsa în închisorile 
Sibiu, Aiud. A decedat în penitenciarul Aiud la 30 
aprilie 1951. Informaţii din fișa matricolă penală din 
AANP (n. red.). 

* Nicolae Mărgineanu (1905-1980). Doctor în psi- 
hologie, cercetător și conferenţiar universitar, fonda- 
torul școlilor profesionale din România. A fost arestat 
la 25 aprilie 1948 și condamnat la 25 de ani muncă 
silnică. A executat pedeapsa în închisorile Văcărești, 
Malmaison, Jilava, Pitești, Aiud, Cluj-Tribunal, Gher- 
la, Dej. A fost eliberat la 26 iunie 1964. Informaţii din 
fișele matricole penale din AANP (n. red.). 

* Nicolae Mărgineanu, Amfiteatre și închisori, Edi- 
tura Dacia, Cluj-Napoca, 1991, p. 207. 

* lon Socaciu, născut la 16 ianuarie 1919 în 
Cacova, Alba. Învățător. A fost arestat la 2 iulie 1949 

și condamnat la cinci ani închisoare corecțională. A 
executat pedeapsa în închisorile Gherla, Valea 
Neagră, Poarta Albă, Aiud. A fost eliberat la 30 iunie 
1954. Informatii din fișa matricolă penală din AANP 
(n. red.). 

“ Vasile Sârbu, născut la 5 iunie 1913 în Decea, 
Alba. Învățător. A fost arestat la 28 martie 1949 și 
condamnat la 5 ani închisoare corecțională. A execu- 
tat pedeapsa în închisorile Gherla, Valea Neagră, 
Aiud. A fost eliberat la 28 aprilie 1954. Rearestat la 
10 septembrie 1959 și condamnat la 5 ani închisoare 
corecțională. A executat pedeapsa în închisorile Cluj, 
Gherla, Aiud. A fost eliberat la 29 iulie 1964. Infor- 
matii din fişele matricole penale din AANP (n. red.). 

“ Posibil Romulus Pop, născut la 1 mai 1925 în 
Aiud, Alba. Student. A fost arestat la 24 decembrie 
1948 și condamnat la 10 ani temniță grea. A executat 
pedeapsa în închisorile Cluj-Tribunal, Pitești, Gherla, 
Baia Sprie, Oradea, Aiud. A fost eliberat la 11 noiem- 
brie 1957 cu domiciliu obligatoriu pentru 60 de luni la 
Lătești, în Bărăgan. Informaţii din fișa matricolă 
penală din AANP (n. red.). 

” Aurelian Pană (1880-1951). Ministru al Agri- 
culturii și Domeniilor în guvernul lon Antonescu (19 
martie 1942 - 3 iulie 1943). A fost arestat la 21 august 
1948 și condamnat la 10 ani închisoare corecțională. 
A executat pedeapsa în închisorile Jilava, Gherla. A 
decedat în închisoarea Gherla la 4 mai 1951. Infor- 
matii din fișa matricolă penală din AANP (n. red.). 

* losif Tiberiu Lazăr, născut la 21 octombrie 1915 
în Budapesta, Ungaria. Locotenent major, director 
penitenciarul Gherla (4 februarie 1949 - 5 iulie 1950); 
director penitenciarul Tecuci (5 iulie - 28 septembrie 
1950); director penitenciarul Făgăraș Central (1 
octombrie 1950 - 21 decembrie 1951) și Făgăraș 
Raional (25 iunie - 21 decembrie 1951). Din cauza 
evadării a trei deținuți din penitenciarul Făgăraș a 
fost destituit și mutat disciplinar ca șef al Serviciului 
producție la colonia Peninsula - Valea Neagră (21 
decembrie 1951 - 25 aprilie 1952); comandant colo- 
nia Peninsula - Valea Neagră (25 aprilie 1952 - mar- 
tie 1953); șef al Biroului producţie la formațiunea 
0665 Onești (martie 1953 - 1 iunie 1954). Trecut în 
rezervă la 1 iunie 1954. AANP, Fond Serviciul Cadre 
și Învățământ, dosar personal 701 - Lazăr losif 
Tiberiu, passim (n. red.). 

ECATERINA IONESCU 
GEORGETA GABREA 


Maica Veronica si File din 


istoria Mănăstirii Vladimirești 


Suntem la Dunărea de Jos, în apropiere de Galaţi, într-un 
peisaj în care întâlnirea Pământului cu Cerul se petrece 
undeva departe, foarte departe, și unde norii desenează pe 
bolta cerească tot felul de personaje, ființe fantastice sau 
povești, în culorile câmpiilor deschise, atât atunci când se 
crapă de ziuă, sau la sfârșitul acesteia, când soarele, obo- 
sit, se retrage și lasă locul astrelor nopții, prin perdeaua 
transparentă de nori, cu contururi efemere și în continuă 
transformare, pentru a duce cât mai departe poveștile auzi- 
te pe Pământ, la trecerea lor deasupra noastră. 

Pășim pe un teren marcat de secole de istorie, legen- 
de, povești și mistere, prea puţin cercetate și cunoscute, 
istorie care, în mod inconștient, ne-a marcat și ne 
marchează încă și astăzi, definindu-ne ca individualități. 

Parcurgând cartea domnului academician Răzvan 
Theodorescu, Un mileniu de artă la Dunărea de Jos, 
constatăm că în acest perimetru, care acum pare o câmpie 
fără sfârşit, există nenumărate vestigii arheologice, care 
dau valoare istorică regiunii și subliniază aura de mister 
care înconjoară monumentele și așezămintele monahale 
din zonă. Din nefericire, cercetările arheologice au întâr- 
ziat, iar multe adevăruri istorice ne sunt încă necunoscute. 
Chiar și pe amplasamentul actual al Mănăstirii Vladimirești 
se pare că a existat o mănăstire de călugări greci, care a 
fost distrusă în urma unei incursiuni turcești, bogăţiile au 
fost prădate, iar călugării omorâţi. Starețul a fost ucis ulti- 
mul, după ce a fost silit să asiste la uciderea celorlalţi 
călugări. Din nefericire, pentru această legendă nu există 
decât versiunea orală care a circulat și circulă în zonă, pre- 
cum și osemintele care au fost găsite în momentul realizării 

Ecaterina lonescu 

s-a născut la 1 octombrie 
1934, la Tg. Ocna, jud. Bacău 
— școala primară și liceul teo- 
retic le-a absolvit în orașul 
natal, după care a urmat la 
Universitatea din București — 
Facultatea de Filosofie — 
secția ziaristică (1953-1958); 
— din 1962 este angajată la 
Editura Academiei Române pe 
post de redactor, apoi redactor 
principal până la pensionarea 
în 1995; 

— a redactat peste 160 de cărţi 
și numeroase reviste de 
filosofie, sociologie, psihologie, 
iar din 1978 și de economie. 

- a participat la Târgul de 
Carte de la Poznan — Polonia 
(1988); 

— după 1995 a colaborat cu 
Editura Expert (redactor la 
Opere complete a renumitului 
economist român N. 
Georgescu-Roegen, stabilit în 
SUA, din 1948), cu revistele 
Ararat și Universul Cărții; 
Actualmente este corector la 
România literară. 


Georgeta Gabrea 

s-a născut în București, la 12 
noiembrie 1953. - școala pri- 
mară, gimnaziul și liceul le-a 
urmat în București, la Liceul Zoia 
Kosmodemianskaia - actualul 
Colegiu Naţional Școala 
Centrală din Bucureşti, între anii 

1960-1972. În 1972 intră la 
Institutul de Arhitectură „lon 
Mincu” din București, 
absolvindu-l în 1978. 

In 1974, pentru munca în afara 
programului desfășurată la 
Catedra de Istoria și Teoria 
arhitecturii a fost recompensată 
cu o bursă de studii în Italia. 

- a lucrat ca arhitect la 
Intreprinderea Metroul Bucuresti, 
până în 1986. 

- după 1986 până în 1994 a 
lucrat la Proiect București. 

- din 1994 a participat în calitate 
de șef de proiect la mai multe 
studii de urbanism, la realizarea 
unor imobile de locuinţe, 
amenajări interioare etc. 

A lucrat la modernizarea 
Spitalului Universitar de Urgenţă 
București și a Spitalului Elias. 

A readus în circuitul social clădiri 
de patrimoniu. 

- conduce Editura Simetria, la 
care apar cărți de istorie, de 
arhitectură si beletristică. 

- în 2017 a obținut doctoratul 
cu calificativul «Magna Cum 
Laudae» 


săpăturilor pentru fundaţiile noii biserici. Osemintele au fost 
îngropate cu toata cinstea cuvenită, dar nu s-au întreprins 
alte cercetări. 

Prin câmpiile largi și fără sfârșit, din când în când, 
vedem un șir de copaci aliniați de o parte și alta a unui 
drum care te conduce către o localitate pierdută în 
veșnicie. Urmând unul din aceste drumuri, ajungi la 
mănăstirea cu Hramul „Adormirea Maicii Domnului”, din 
comuna Tudor Vladimirescu, cunoscută sub numele de 
Mănăstirea Vladimirești, de care este strâns legat numele 
Maicii Veronica. 

Este foarte greu să cuprinzi în câteva pagini întreaga 
personalitate a Maicii Veronica, să explici de ce a fost un 
personaj atât de cunoscut. 

Ceea ce putem afirma fără nicio reținere, este că nu am 
cunoscut pe nimeni care să iubească oamenii în sensul 
creștin, așa cum o făcea Maica Veronica. Și acest lucru nu 
a fost știrbit nicio clipă de momentele grele prin care a trecut, 
începând din fragedă copilărie până în ultimii ani de viață. 

La 26 august 1920 (1922), la Primăria din com. Tudor 
Vladimirescu, județul Galaţi, a fost înregistrată nașterea 
Vasilicăi Gurău, cea care urma să devină, începând din 
adolescență, o mare personalitate, cunoscută ca Maica 
Veronica de la Vladimirești, La vârsta de 9 ani, mama ei a 
murit, lăsând-o orfană, în grija fraților vitregi, mai mari. Tatăl 
ei fusese luptător i în Primul Război Mondial, la Mărășești. În 
casa fratelui său vitreg a trecut prin situații și greutăți inima- 
ginabile. Atrebuit să părăsească gospodăria acestuia. A fost 
crescută de unchiul și mătușa ei, din partea mamei, Ionică și 
Maria Barbu. În această perioadă a fost înconjurată de iubire 
şi aici, după experiențele trăite anterior, s-a manifestat pute- 
rea ei spirituală și credința puternică, neclintită în 
Dumnezeu. Înzestrată cu calități spirituale ieșite din comun, 
îi impresionează pe toti din jurul său și se hotărăște să urme- 
ze Calea Credinței, respectiv calea monahală și să-și închi- 
ne viaţa și activitatea lui Dumnezeu. Are diferite viziuni, pe 
care le face cunoscute. În anul 1938, aceste viziuni sunt 
publicate de Episcopia de Homan 

După 21 august 1938, în urma unei revelații divine pe 
care a avut-o privind ridicarea unei mănăstiri, tânăra a 
început construirea unui așezământ monahal, pe terenul 
lăsat moștenire de mama sa, în comuna Tudor 

Georgeta Gabrea, Maica Veronica și Ecaterina Ionescu 


Vladimirescu, pe colina Gurgueta. Cu aju- 
torul unui comitet condus de Părintele 
Paroh din comuna Tudor Vladimirescu și a 
tinerelor din comună care i s-au alăturat, a 
pornit într-un neobosit turneu de strângere 
de fonduri pentru mănăstire, de aprobări și 
tot ce era necesar pentru înfăptuirea aces- 
tui vis. 

Ajutorul material a venit din multe părti 
— din partea unor ctitori generoși, printre 
care enumerăm familia Ana și Nedelcu 
Chercea — industriași din Brăila“, Principele 
Mihai (viitorul rege), precum și din partea 
multor oameni de rând, cu credință în 
Dumnezeu, atât din comuna Tudor 
Vladimirescu, cât și din satele învecinate. 

In anul 1938, Vasilica Gurău (Maica 
Veronica) a fost prezentată la București 
Patriarhului Nicodim Munteanu, de către 
Arhimandritul Visarion Nicolau, de la 
Biserica Sf. Gheorghe din Galaţi, pentru a o 
sprijini la construirea acestei mănăstiri. 

Astfel a obținut aprobarea ca proiectul 
pentru această mănăstire să fie realizat de 
arhitectul lon Berechet, arhitectul șef al 
Patriarhiei Române în acea perioadă, și 

care avea o bogată experienţă. 

Mănăstirea a fost construită după 
modelul unei cetăţi care are în centru 
Biserica, iar în perimetrul zidurilor de 
incintă, care apără biserica, se găsesc chi- 
liile maicilor. Acest model a fost inspirat de 
Mănăstirea Prodomu de la Muntele Athos. 

In data de 8 septembrie 1939 a fost 
înregistrată punerea pietrei de temelie și a 
început construcţia Paraclisului, care a fost 
terminat într-un an și a fost sfinţit la data de 
8 septembrie 1940. 

Pictura interioară originală pentru 
Biserica Mare a fost realizată în tehnica 
frescă de sorginte bizantină de pictorul 
Stan Hermeneanu. 

In timpul lucrărilor de construcţie a 
mănăstirii, tinerele viitoare măicuțe aduna- 
te în jurul viitoarei Maici Veronica (care a 
devenit stareță), și-au organizat viata 
monahală în chilii construite în bordeie în 
pământ și au muncit cot la cot cu construc- 
torii pe șantierul ridicării mănăstirii. 

Mănăstirea cu Hramul „Adormirea 
Maicii Domnului” a fost terminată și sfințită, 
la 14 august 1943. 


Maica Veronica 


În exterior, biserica este împodobită de 
o suită de 73 de icoane cu Maica Domnului, 
la partea superioară. Acest registru de 
icoane realizate în mozaic, se închide cu o 
icoană aflată deasupra intrării în biserică 
reprezentând Adormirea Maicii Domnului 
(Hramul Bisericii). 

La nivelul ferestrelor, o suită de sfinti si 
voievozi în mărime naturală — icoane reali- 
zate tot din mozaic — împodobesc biserica. 
La intrarea în biserică în pridvor, în dreapta 
și stânga intrării găsim icoanele Sfinţilor 
Petru și Pavel. Aceste icoane au fost reali- 
zate de Gheorghe Răducanu, unul din cei 
mai mari artiști români, renumit și peste 
hotare. În jurul mănăstirii este o grădină cu 
flori, pomi care creșteau, un mic lac, zum- 
zet de albine, un adevărat colț de rai. 

Maica Veronica a fost stareța Mănăstirii 
Vladimirești din anul 1938, de la vârsta de 
16 (18) ani până la deces, în anul 2005. Tot 
ce a făcut în timpul vieții a fost pentru reali- 
zarea acestui lăcaș de cult, pentru care nu 
a precupeţit niciun efort și pentru care a 
căutat să găsească întotdeauna cea mai 


bună soluție și să adune oamenii de cea 
mai mare valoare artistică, profesională și 
spirituală, care să înfăptuiască ceea ce a 
considerat că trebuie să existe pentru 
Dumnezeu și pentru ajutorarea oamenilor. | 
s-au alăturat multe fete tinere, nu numai din 
comuna Tudor Vladimirescu, dar și din alte 
zone din preajmă, care au adus la mă- 
năstire zestrea primită din partea familiilor 
lor. Astfel bogăţia mănăstirii a crescut, dar 
și dificultatea administrării sale. In același 
timp, unele din tinerele venite la mănăstire 
au devenit ajutoare de nădejde în conduce- 
rea mănăstirii. Am dori să amintim aici pe 
Maica Zorica Latcu (Maica Teodosia), care 
venea din zona Făgărașului (de la Sâmbăta 
de Sus), poetă cu o bogată cultură, care a 
sporit prestigiul mănăstirii. 

O altă personalitate venită la mănăstire 
ca și călugăriță a fost Maica Mihaela 
(Marieta Nicoară) licenţiată în Litere și 
Filozofie. Ea a fost, de asemenea, foarte 
apropiată Maicii Veronica, devenind secre- 
tara acesteia. Era sora lui lordache 
Nicoară, conferenţiar la Facultatea de 
Geografie a Universității din București. 
Maica Mihaela era o persoană de o mare 
finețe și putere de caracter. Și ea a fost 
închisă, alături de întreaga conducere a 
mănăstirii și de celelalte maici și și-a găsit 
sfârșitul în închisoarea Miercurea Ciuc. 
Patriarhul Justinian Marina o considera 
„Spiritus rector” al mănăstirii. 

La începutul celui de-al Doilea Război 
Mondial, odată cu intrarea României în 
conflict, pericolul era foarte mare pentru 
maicile din mănăstire, mai ales că aceasta 
se găsea în apropierea frontului. Maicile s-au 
organizat și au construit o rețea de tuneluri 
subterane, locuri de adăpost și de posibil 
refugiu în caz de pericol. 

Aceste tuneluri și podul de deasupra 

chiliilor au constituit adăpostul pentru patru 
soldați germani care fuseseră luaţi prizo- 
nieri de armatele rusești și care reușiseră 
să evadeze. După august 1944, au ajuns la 
mănăstire unde au cerut adăpost și ocroti- 
re. Erau oameni cu familii, copii lăsaţi 
acasă, despre care nu mai știau nimic. 
Măicuţele au reușit să-i salveze și să-i ajute 
să ajungă teferi acasă, la familiile lor. Odată 
ajunși în Germania, au trimis ajutoare con- 
sistente pentru ajutorarea mănăstirii, prin- 
tre care întreg echipamentul medical nece- 
sar funcţionării unui cabinet dentar. 

In această mănăstire a fost hirotonit 
duhovnic preotul loan lovan. Tot aici, pentru 
o perioadă scurtă, a slujit ca preot și Arsenie 
Boca. 

In timpul în care au început presiunile 
pentru realizarea colectivizării, Maica 
Veronica s-a opus cu înverșunare acesteia. 
Oamenii o ascultau, pentru că aveau mare 
încredere în ceea ce spunea. Acest lucru 
i-a adus capete de acuzare puternice și 
grave în procesele care au urmat. 

Maica Veronica, Preotul loan lovan și 
Maica Mihaela au fost arestaţi la 29 martie 
1955. Celelalte maici au fost arestate în 
februarie 1956. Maica Veronica a fost 
anchetată de Alexandru Drăghici, care, 
nemulțumit de răspunsurile ei, a ordonat să 
fie bătută. A fost condamnată la 25 de ani 
închisoare, la 26 octombrie 1955. Procesul 
s-a rejudecat la 5 decembrie 1955, când a 
fost condamnată la 15 ani închisoare, iar 
după recurs, la 7 ani. In închisoare a avut 
colegă de celulă pe doamna Maria 
Golescu, din marea familie a boierilor 
Golescu, de la care a învățat limba engleză 
și de care a legat-o o strânsă prietenie. 

In 28 octombrie 1959, Marea Adunare 
Naţională a adoptat Decretul 410, unul anti- 
monahal, prin care erau excluși din 

mănăstiri călugări și călugărițe. Aproape 
5.000 de monahi și monahii au căzut victi- 
me ale Decretului, aproape 100 de mă- 
năstiri au fost desființate. 

La 9 februarie 1956 a sosit la 
Mănăstirea Vladimirești un numeros deta- 
șament de Securitate condus de căpitanul 
Tiberiu Eibenschutz însoţit de generalul 
Alexandru Nicolschi și colonelul Pavel 
Aranici, au arestat și au încărcat în 30 de 
camioane 304 maici și 50 de persoane care 
s-au solidarizat cu maicile. Acestea au fost 
duse la Securitatea din Galaţi. Cele mai 
multe dintre ele au fost condamnate pentru 
„port ilegal de uniformă”. Pentru acțiunea 
aceasta, prin care s-a închis mănăstirea și 
au fost arestate măicuțele a fost nevoie de 
un număr de 223 de ofițeri de Securitate. 

Mănăstirea a fost închisă, iar maicile fie 
au fost arestate, fie au fost trimise acasă, în 
domiciliu forțat, iar mănăstirea a fost 
transformată în cazarmă a Securităţii, iar 
apoi în cămin pentru copii cu dizabilități. 

In toată această perioadă în care le-au 
fost intentate procese peste procese atât 
maicilor, cât și împotriva Mănăstirii 
Vladimirești, avocatul mănăstirii, al Maicii 
Veronica și a preotului loan lovan, a fost 
scriitorul Petre Pandrea, care descrie cu 
multe detalii și multă vervă întreaga situaţie 
injustă care s-a petrecut în acei ani în car- 
tea sa Călugărul Alb. 

Maica Veronica a făcut detenţia la peni- 
tenciarele Galaţi, Jilava, Văcărești. O vreme 
a fost dusă sub control și în regim de detenţie 
la Mănăstirea Țigănești, lângă București. A 
fost eliberată la 20 septembrie 1960. 

In momentul în care a fost închisă 
mănăstirea, soborul mănăstiresc era com- 
pus din 318 maici. Mănăstirea Vladimirești 
cu Hramul „Adormirea Maicii Domnului”, a 
fost cea mai mare mănăstire de obște din 


România după cea de la Văratec“. 

După 1990, sub semnătura domnului 
Petre Roman, prim-ministru în acel 
moment, mănăstirea le-a fost restituită măi- 
cuțelor, care au revenit în majoritate. S-au 
alăturat soborului și alte maici tinere, iar 
Maica Veronica a redevenit stareță, la fel ca 
înainte de desființare. 

După întoarcerea la mănăstire a urmat 
o etapă importantă de reparații, de curățare 
şi restaurare a picturii din biserica mare, de 
realizare a picturii interioare pentru 
Paraclis, construirea și amenajarea unor 
corpuri noi de clădire, ateliere de croitorie, 
de broderie, de pictură și sculptură, anexe 
gospodărești (grajduri, sere etc.). Mănăs- 
tirea are în incinta sa ateliere de pictură, 
sculptură de rame și mobilier bisericesc, 
atelier de înrămat icoane, croitorie, brode- 
rie, tricotaje, covoare etc. Din 1996 ea dis- 
pune și de încălzire cu gaze naturale. 

In imediata vecinătate a stăreției, a fost 
amenajat muzeul mănăstirii, care posedă o 
colecţie de 106 icoane vechi, pictate pe 
lemn, reprezentative pentru arta icono- 
grafică aparținând școlilor slavă, rusă și 
românească din secolele al XVIII-lea și al 
XIX-lea. Este expusă aici și Sfânta Cruce 
de lemn de salcâm, lucrată de Irimia 
Căluianu și Titi Răducănescu din comuna 
Tudor Vladimirescu, cea care în 1938 a 
marcat locul arătat de lisus Hristos tinerei 
fecioare Vasilica Gurău pentru construirea 
mănăstirii de maici, în timp ce era cu vitele 
la păscut. Tot aici este expusă și icoana 
Maicii Domnului lăsată micutei Vasilica de 
mama sa când se afla pe patul de moarte. 

Maica Veronica a trecut la cele veşnice 
în anul 2005, în 14 spre 15 septembrie, de 
Ziua |nălțării Crucii. De atunci veghează 
asupra mănăstirii și maicilor care trăiesc în 
mănăstire și care continuă să ducă mai 


departe ceea ce a început și realizat ea cu 
sacrificii uriașe. 

Personalitatea Maicii Veronica a fost 
cunoscută în toată tara, renumele ei și a 
valorii spirituale a mănăstirii aducând la 
mănăstire, în fiecare săptămână și la marile 
sărbători, mulți credincioși și pelerini din 
toată tara. 

Povestea vieții Maicii Veronica este un 
model despre cum este posibil ca o dorință 
vie, o convingere și o credință neștirbită, un 
vis, poate deveni realitate, cu muncă ne- 
obosită, sacrificiu de sine, până la martiraj. 

Meritele măicuţei Veronica sunt de 
necontestat în ridicarea mănăstirii, a înflori- 
rii acesteia, a atmosferei de cucernicie a 
soborului său. 

Povestea vieții ei se regăsește în cartea 
sa de memorii Povestea Mănăstirii Vladimi- 
resti, cu subtitlul Povestea vieții mele sub 
mila Maicii Domnului, în curs de apariţie. 


Călugărițele arestate 

de la Mănăstirea Vladimirești 

Alexe, Casiana Niculina - n. în 1926, 
jud. Vrancea. Călugăriță la Mănăstirea 
Vladimirești. A fost arestată în 1958 (avea 
32 de ani). Condamnată la nouă luni de 
închisoare. 

Arcan, Catinca - Ecaterina - n. la 9 
septembrie 1921 în Vadu Roșca, jud. 
Vrancea.  Călugăriță la Mănăstirea 
Vladimirești. Arestată în 1957. A murit la 
Securitatea din Galaţi. 

Bacău, Agaftania - călugăriță la 
Mănăstirea Vladimirești, condamnată. 

Caraiman, Irina - Justina - n. în 1929, 
în satul Bucești, com. est, jud. Galaţi. 
Călugăriță la Mănăstirea Vladimirești. 
Arestată în 1958. Condamnată, a executat 
10 luni de detenţie la penitenciarul Galaţi. 

Cărăus, Tudoriţa - Marta - călugăriță la 

Mănăstirea Vladimirești. Arestată în 1959. 
Condamnată la doi ani și trei luni închisoa- 
re. A trecut prin penitenciarele Tecuci, 
Galaţi și Medgidia. 

Cârlan, Haritina - Petria - n. în 1933, în 
com. Vulturu, Vrancea. Soră la Mănăstirea 
Vladimirești. Arestată în 1957. Condam- 
nată la nouă luni închisoare. Detenţia la 
penitenciarul Galaţi. 

Chirilă, Fevronia - Frăsina - n. în 
1931, în com. Negrilești. Călugăriță la 
Mănăstirea Vladimirești. Arestată în 1960. 
Condamnată de Trib. Militar Constanţa (în 
deplasare la Galaţi) la cinci luni închisoare 
pentru „convingeri religioase”. 

Chirilă, Tavita - Tatiana - n. la 24 
august 1921, în com. Negrilești, jud. Galaţi. 
Soră la Mănăstirea Vladimirești. Condam- 
nată pentru convingerile sale religioase. 

Ciobanu, Ileana - n. la 9 mai 1926. 
Călugăriță la Mănăstirea Vladimirești. 
Arestată în 1957, condamnată la un an și 
şase luni închisoare. Detenţia la peniten- 
ciarul Galaţi. 

Ciobanu, Tinca - Tecla (Tesla) - n. la 
28 iulie 1930, în com. Liești, Galaţi. 
Călugăriță la Mănăstirea Vladimirești. 
Arestată în 1957, condamnată la un an și 
trei luni închisoare. A trecut prin penitencia- 
rele Tecuci și Galaţi. 

Ciorâţă, Haralambia - n. la 20 octom- 
brie 1929, în com. Leet, Galaţi. Călugăriță 
la Mănăstirea Vladimirești. Arestată în 
1960. Condamnată la șase luni închisoare. 
Detenţia la penitenciarul Galaţi. 

Ciorâţă, Vasilica - n. la 20 mai 1924, în 
com. Liești, Galaţi. Călugăriță la Mănăsti- 
rea Vladimirești. Arestată în 1959. Con- 
damnată la nouă luni închisoare. A trecut 
prin penitenciarele Tecuci și Galaţi. 

Cucu, Ghiniţa - Apolinaria - n. la 28 
august 1924, la Nămoloasa, Vadu Roșca, 

Galaţi. Călugăriță la Mănăstirea Vladimi- 
rești. Condamnată la șapte luni închisoare. 
Detenţia la penitenciarele Galaţi și Gherla. 

Dănăilă, Claudia - Constantina - n. în 
1931, în com. Vulturu, Vrancea. Călugăriță 
la Mănăstirea Vladimirești. Arestată. 
Condamnată în 1957 la un an închisoare. 
Detentia la penitenciarul Galaţi. 

Dănăilă, Elena - n. la 20 august 1924, 
în com. Borcea, jud. Călărași. Călugăriță la 
Mănăstirea Vladimirești. Arestată. Con- 
damnată în 1957 la doi ani și șase luni 
închisoare pentru „convingerile religioase”. 
A trecut prin penitenciarele Galaţi și Tecuci. 

Dănăilă, Magdalena - Maria - n. la 28 
iunie 1922, în com. Borcea, jud. Călărași. 
Călugăriță la Mănăstirea Vladimirești. Ares- 
tată. Condamnată la un an și șapte luni 
închisoare pentru „convingerile religioase”. 

Dănăilă, Patricia - Petria - n. în 1930. 
Călugăriță la Mănăstirea Vladimirești. Ares- 
tată. Condamnată la un an și șapte luni 
închisoare pentru „convingerile religioase”. 

Dănăilă, Teodosia - Steliana - n. în 
1928 în com. Borcea, jud. Călărași. 
Călugăriță la Mănăstirea Vladimirești. 
Arestată în 1957. Condamnată la un an și 
șapte luni închisoare pentru „convingerile 
religioase”. A trecut prin penitenciarele 
Tecuci, Gherla și Văcărești. 

Dediu, Cipriana - Gheorghina - n. la 
26 septembrie 1929 în com. Corod, jud. 
Galaţi. Călugăriță la Mănăstirea Vladimi- 
rești. Arestată. Condamnată la doi ani și trei 
luni închisoare. A trecut prin penitenciarele 
Tecuci, Huși și Alba lulia. 

Diaconu, Silvia - Hrisia - n. la 19 mai 
1930 în satul Bucești, com. eet, jud. 
Galaţi. Călugăriță la Mănăstirea Vladimi- 
rești. Arestată. Condamnată în 1957 la trei 
ani și trei luni închisoare. A trecut prin peni- 
tenciarele Galaţi și Medgidia. 

1955 - Soborul de maici și surori 


Dima, Dumitra - Melania - n. în 1924, 
în Slobozia, jud. Ialomița. Călugăriță la 
Mănăstirea Vladimirești. Arestată în 1958. 
Condamnată la trei luni închisoare. Deten- 
tia la penitenciarul Galaţi. 

Donici, Irina - loana - n. la 27 august 
1928, în com. Matca, jud. Galaţi. Călugăriță 
la Mănăstirea Vladimirești. Arestată. 
Condamnată în 1958 la un an închisoare. 
Detenţia la penitenciarul Tecuci. 

Dorotea - călugăriță la Mănăstirea 
Vladimirești. Arestată. Condamnată la un 
an închisoare în 1957. 

Drilea, Severiana - Safta - n. la 23 
martie 1932, în Făurei. Călugăriță la 
Mănăstirea Vladimirești. Arestată în 1957. 
Judecată de Tribunalul Militar Constanţa 
(în deplasare la Galaţi). Condamnată la 11 
luni închisoare. 

Epifania - călugăriță la Mănăstirea 


Vladimirești. Arestată în 1957. A trecut prin 
penitenciarul Miercurea Ciuc. 

Găgescu, Dumitra - Dionisia - n. la 1 
iunie 1920 în com. Corod, jud. Galaţi. 
Călugăriță la Mănăstirea Vladimirești. 
Arestată în 1956. Condamnată la doi ani și 
patru luni închisoare. Detenţia la peniten- 
ciarele Tecuci și Văcărești. 

Gherman, Cristofora - Maria - n. în 
1929. Din Brăila. Călugăriță la Mănăstirea 
Vladimirești. Arestată în 1956. Condam- 
nată la doi ani închisoare. Detenţia la peni- 
tenciarele Galaţi și Jilava. 

Gurău, Vasilica (Maica Veronica) - n. 
la 26 august 1920 (1922) în com. Tudor 
Vladimirescu, jud. Galaţi. Arestată la 29 
martie 1955. Celelalte maici au fost aresta- 
te în februarie 1956. Anchetată de 
Alexandru Drăghici care, nemulțumit de 
răspunsurile ei, a ordonat să fie bătută. 

Condamnată la 25 de ani închisoare la 26 
octombrie 1955. Rejudecată la 5 decem- 
brie 1955, a fost condamnată la 15 ani 
închisoare, iar după recurs, la șapte ani. 
Detenţia la penitenciarele Galaţi, Jilava, 
Văcărești. Eliberată la 20 septembrie 1960. 
După 1990 a fost restituită mănăstirea, și a 
redevenit stareță, ca înainte de desființare. 

lancu, Anica - Achilina - n. la 3 februa- 
rie 1929, în com. Smulţi, jud. Galaţi. 
Călugăriță la Mănăstirea Vladimirești. 
Arestată în 1957. Condamnată la un an și 
cinci luni închisoare. Detenţia la penitencia- 
rele Galaţi și Arad. 

Iordache, Marieta R. (Maica Mihaela) 
- n. la 14 noiembrie 1914, în com. Nicorești, 
jud. Galaţi. Licenţiată în filologie și filozofie, 
secretară la Mănăstirea Vladimirești. S-a 
călugărit în 1939, după asasinarea fratelui 
său, lordache Nicoară, conferențiar la Ca- 
tedra de Chimie, Universitatea București, 
legionar, ucis la Miercurea Ciuc. Arestată la 
21 aprilie 1956 pentru agitație publică. 
Condamnată la 25 ani muncă silnică. 
Detenţia la penitenciarele Jilava, Mislea și 
Miercurea Ciuc. A murit în timpul detenției, 
în 20 aprilie 1963. La proces, avocatul Petre 
Pandrea a zis despre ea că „e din platină, 
nu din aur, e metal cu totul rar, nobil. 

lotu, luliana - Ileana - n. la 20 iulie 1931, 
în com. Borcea, jud. Galaţi. Călugăriță la 
Mănăstirea Vladimirești. Arestată în 1957. 
Condamnată la 5 luni închisoare. Detenţia la 
penitenciarele Tecuci, Gherla și Văcărești. 

lovan, loan - născut la 26 iunie 1922 în 
Husasău de Criș, jud. Bihor, în familia preo- 
tului Gavril lovan. Urmează Teologia la 
Cluj. Hirotonit preot-duhovnic la Mănăstirea 
Vladimirești. Arestat la 23 aprilie 1955 pen- 
tru că deranja prin intensitatea credinței 
sale și a predicilor religioase. Condamnat la 
închisoare în 1955. Detenţia la penitencia- 

rele Jilava, Aiud și Ghencea. Purtarea sa 
exemplară a lăsat amintiri de neșters în 
memoria tuturor celor care i-au fost colegi 
de suferință. Decedat la 17 mai 2008, la 
Mănăstirea Recea. 

Laţcu, Suzana - călugăriță la Mănăsti- 
rea Vladimirești. Arestată în 1956, când 
Securitatea a alungat călugărițele și a închis 
mănăstirea. Condamnată la închisoare. 

Lazăr, Sabina - Maria - n. la 21 august 
1927, în satul Bucești, com. vest, jud. 
Galaţi. Călugăriță la Mănăstirea Vladimi- 
rești. Arestată. Condamnată la doi ani și 
zece luni închisoare. Detenţia la peniten- 
ciarele Galaţi și Văcărești. 

Marcu, Leonida - Niţă - n. la Liești, 
com. Priponești, jud. Galaţi. Condamnată la 
un an și șase luni închisoare. Detenţia la 
penitenciarele Tecuci și Galaţi. 

Masgros, Varvara - Veronica - n. la 19 
iunie 1928, în com. Corod, jud. Galaţi. 
Călugăriță. Arestată în 1957. Condamnată 
la trei luni închisoare. Detenţia la peniten- 
ciarele Tecuci, Galaţi si Huși. 

Măciucă, Pantelimon - Zinca - n. la 10 
octombrie 1929, în satul Jorăști, com. 
Vânători, jud. Vrancea. Călugăriță. Arestată 
în 1958. Condamnată la un an și zece luni 
închisoare. O parte din detenţie la peniten- 
ciarul din Focșani. 

Mihalcea, Isihia loana - n. la 14 august 
1931, în com. Nămoloasa, jud. Galaţi. 
Călugăriță. Condamnată la șase luni închi- 
soare, pentru „convingeri religioase”. 

Munteanu, Dobriţa - Benedicta - n. la 
4 septembrie 1930, în com. Nămoloasa, 
jud. Galaţi. Soră la Mănăstirea Vladimirești. 
Arestată în 1955. Condamnată la nouă luni 
închisoare. Detenţia la penitenciarul Galaţi. 

Mușat, Glafira loana - n. în 1932, în 
com. Vulturu, jud. Vrancea. Soră la 
Mănăstirea Vladimirești. Arestată în 1958. 


Condamnată la opt luni închisoare. 
Detenţia la penitenciarul Galaţi. 

Nanu, Constanţa Cipriana - n. la 21 
mai 1928, în satul Bucești, com. Ivești, jud. 
Galaţi. Rasoforă la Mănăstirea Vladimirești. 
Arestată în 1956. Condamnată de Tribuna- 
lul Militar Galaţi, la 11 luni închisoare. Elibe- 
rată de la Penitenciarul Târgșor în 1957. 

Nanu, Firica Adriana - n. în 1932. 
Călugăriță la Mănăstirea Vladimirești. 
Arestată în 1957. Condamnată la un an și 
două luni închisoare. Detenţia la peniten- 
ciarele Tecuci, Galaţi, Văcărești. Eliberată 
în 1960. 

Nedelcu, Sevastiţa Daniela - n. la 20 
sept.1930, în satul Liești, com. Priponești, 
jud. Galaţi. Rasoforă la Mănăstirea 
Vladimirești. Arestată în 1957.Condamnată 
la închisoare. Detenţia la penitenciarele 
Tecuci, Galaţi, Văcărești. Eliberată în 1960. 

Negoiţă, Nuta - Petronia - n. la 8 martie 
1922, în com. Nămoloasa, jud. Galaţi. 
Rasoforă la Mănăstirea Vladimirești. Arestată 
și condamnată la 2 luni închisoare, în 1957. 

Nicoară, Mihaela - călugăriță la 
Mănăstirea Vladimirești. Arestată. A murit 
în timpul detenţiei la penitenciarul 
Miercurea Ciuc. 

Palade, Filofteia - Ortansa - n. la 11 
ianuarie 1923, în com. Tudor Vladimirescu, 
jud. Galaţi. Rasoforă la Mănăstirea Vladimi- 
reet, Arestată în 1957, a primit o condam- 
nare de trei luni. Detenţia la Tecuci și Teiuș. 

Paraschiv, Ecaterina - călugăriță la 
Mănăstirea Vladimirești. Arestată în 1957. 

Păcăţeanu, loanida - călugăriță la 
Mănăstirea Vladimirești. Arestată în grupul 
de călugărițe socotite „instigatoare”, în 
noaptea de 9/10 februarie 1956. 

Pădure, Narcisa - Tudora - n. la 5 mai 
1931, în com. Vulturu, jud. Vrancea. Călu- 
găriță la Mănăstirea Vladimirești. Arestată 


în 1957 și condamnată la nouă luni închi- 
soare. Detenţia la penitenciarul Galaţi. 

Pătrașcu, Sofia - Nicoleta - n. la 29 
aprilie 1929. Din Liești, jud. Galaţi. Călu- 
găriță la Mănăstirea Vladimirești. Condam- 
nată în 1959 la 10 luni închisoare pentru 
„uneltire”. Detenţia la penitenciarul Galaţi. 

Popa, Maria - Macrina - n. la 29 sep- 
tembrie 1920, la Stolnicel, Vaslui. Călugă- 
rită la Mănăstirea Vladimirești. Arestată în 
1956 și condamnată la cinci luni închisoare 
pentru „port ilegal de uniformă”, fiind soco- 
tită una dintre „instigatoarele” care se opu- 
seseră evacuării mănăstirii cerută de P.S. 
Antim Anghelescu, episcopul Buzăului (cele- 
lalte „instigatoare” erau loanida Păcățeanu, 
Tomaida Melinte,  Agaftonia Bacău, 
Marionela Radu, Mitrodora Dinu, Antonia 
Stan ș.a.), care intentase proces mănăstirii. 

Portase, Măndiţa - Mihaela - n. în 
com. Matca, jud. Galaţi. Călugăriță la Mă- 
năstirea Vladimirești. Arestată în 1958 și 
condamnată la doi ani și opt luni de închi- 
soare. Detenţia la Galaţi, Tecuci, Domnești 
și Huși. 

Postolache, Margareta - Maximilia - 
n. la 10 martie 1931, în com. Vulturu, jud. 
Vrancea. Călugăriță la Mănăstirea Vladimi- 
reşti. Arestată, anchetată la Securitatea din 
Galaţi și condamnată la 8 luni închisoare, 
în 1959. 

Radu, Marionela - călugăriță la Mănăs- 
tirea Vladimirești. A fost condamnată ca 
făcând parte din grupul călugărițelor instiga- 
toare care s-au opus evacuării mănăstirii. 

Roșu, Floarea - Flaviana - n. în 1927, 
la Mănești, jud. Vrancea. Călugăriță la 
Mănăstirea Vladimirești. Arestată în 1958. 
Condamnată de Tribunalul Militar 
Constanta, deplasat la Galati, la un an și 
opt luni închisoare. 

Secarea, leronima - Valeria - n. în 

1930, la Bran, jud, Brașov. Soră la 
Mănăstirea Vladimirești. Arestată în 1960 
pentru „port ilegal de uniformă”. Condam- 
nată la șase luni închisoare. Detenţia la 
penitenciarul Codlea. 

Selin, Matroana - Ecaterina - n. la 13 
iunie 1932, în com. Foltești, jud. Galaţi. 
Soră la Mănăstirea Vladimirești. Con- 
damnată în 1960 la doi ani închisoare pen- 
tru „port ilegal de uniformă”. Detenţia la 
penitenciarele Galaţi, Tulcea, Alba lulia. 
După 1990 s-a întors la mănăstire. 

Sevastre, Singlitichia - Safta - n. la 21 
februarie 1933, în com. Corod, jud. Galaţi. 
Soră la Mănăstirea Vladimirești. Arestată în 
1957. Condamnată de Tribunalul Militar 
Galaţi, la un an și șapte luni închisoare. 
Detenţia la penitenciarele Tecuci, Târgșor. 

Simion, Zosima - Rădiţa - n. în 1929 în 
com. Bucești, jud. Galaţi. Călugăriță la 
Mănăstirea Vladimirești - Galaţi. Arestată în 
1957. Condamnată la un an și șapte luni 
închisoare. Detenţia la penitenciarele 
Tecuci și Târgșor. 

Simisz, Juvenalia - Ileana - n. la 25 
septembrie 1930 în com. Borcea, jud. 
Galaţi. Călugăriță la Mănăstirea Vladimi- 
rești. Arestată în 1956. Condamnată de Tri- 
bunalul Militar Constanţa, deplasat la 
Galaţi, într-un proces înscenat de Secu- 
ritate. Detenţia la penitenciarele Galati, 
Huși, Tulcea. 

Simisz, Lidia - Lucretia - n. în 1933 în 
com. Borcea, jud. Galaţi. Călugăriță la 
Mănăstirea Vladimirești. Condamnată la un 
an închisoare. Detenţia la penitenciarele 
Galaţi, Tecuci, între 1958-1959. 

Stan, Antonia - călugăriță la Mănăsti- 
rea Vladimirești. Considerată instigatoarea 
curentului de opoziţie la desființarea lăca- 
șului pe care Securitatea îl socotea un 
focar anticomunist, pentru că la pelerinajele 


MEMORIA 
LU Se e 


care aveau loc la mănăstire sătenii erau 
îndemnați să se opună cotelor împovără- 
toare și intrării în colectivă, a fost arestată 
și dusă la Securitatea din Galaţi, unde i s-a 
înscenat un proces în care a fost 
condamnată. 

Stan, Aretia - călugăriță la Mănăstirea 
Vladimirești. Arestată în 1956. Con- 
damnată pentru „port ilegal de uniformă”. 
Detenţia la penitenciarele Galaţi, Tecuci. 

Stan, Paraschiva - călugăriță la 
Mănăstirea Vladimirești. După 1990 s-a 
întors la mănăstire. 

Stoica, Neofita - Zamfira - n. la 22 
octombrie 1935, în com. Liești, jud. Galaţi. 
Călugăriță la Mănăstirea Vladimirești. 
Arestată. Condamnată la nouă luni închi- 
soare, după ce trecuse prin Securitatea din 
Galaţi. Eliberată din penitenciarul Tecuci. 

Stoica, Perigrina - Constanţa - n. la 
20 ianuarie 1932, în com. (eet, jud. Galati. 
Călugăriță la Mănăstirea Vladimirești. 
Arestată în 1956. Condamnată într-un pro- 
ces înscenat, la doi ani și două luni închi- 
soare. Detenţia la penitenciarele Tecuci, 
Galaţi, Văcărești. 

Stratulat, Olimpiada - Ortansa - n. la 
15 aprilie 1914 în com. Barcea, jud. Galaţi, 
călugăriță la Mănăstirea Vladimirești. 
Arestată în 1957 și anchetată la Secu- 
ritatea din Galaţi. Condamnată la doi ani și 
trei luni închisoare. Detenţia la penitencia- 
rele Tecuci, Huși. 

Tenie, Ana - Arghira - n. la 16 ianuarie 
1930, în com. Corod, jud. Galaţi. Soră la 
Mănăstirea Vladimirești. Arestată în 1957. 
Condamnată la doi ani și trei luni închisoa- 
re. Detenţia la penitenciarele Galaţi, Tecuci, 
Huși. 

Toca, Tudora - n. la 7 iunie 1935, în 
com. Vulturu, jud. Vrancea. Soră la 
Mănăstirea Vladimirești. Arestată în 1958. 


Condamnată la 10 luni închisoare. Detenţia 
la penitenciarele Galaţi, Tecuci. 

Topoloagă, Timoteia - Tinca - n. în 
com. Bucești, jud. Galaţi. Arestată în 1957, 
împreună cu maicile de la Mănăstirea 
Vladimirești. Condamnată la un an și trei 
luni închisoare pentru „port ilegal de 
uniformă”. Detenţia la penitenciarul Galaţi. 

Voicu, Verona - Vasilica. S-a născut la 
14 ianuarie 1928 în com. Matca, jud. Galaţi. 
Călugăriță la Mănăstirea Vladimirești. 
Arestată după desființarea mănăstirii. Con- 
damnată la nouă luni închisoare. Detenţia 
la penitenciarele Tecuci, Văcărești. 

Zosima, Rădiţa - din com. Bucești, jud. 
Galaţi. Rasoforă la Mănăstirea Vladimirești. 
Arestată în 1957 la vârsta de 28 de ani la 
Securitatea din Galaţi. Condamnată la un 
an și cinci luni închisoare. Detenţia la peni- 
tenciarul Târgșor. 


Note 


Lungeanu, Mihai - student la Faculta- 
tea de Medicină. Arestat în 1948. Condam- 
nat la patru ani închisoare. Detenţia la peni- 
tenciarele Jilava, Pitești (torturat în Camera 
„4 Spital” de Țurcanu, Livinschi, Pușcaș 
ș.a.) și Târgu Ocna - bolnav de tubercu- 
loză. După eliberare s-a călugărit și era 
cunoscut drept medicul-călugăr la Mănăs- 
tirea Vladimirești. Rearestat în 1958, după 
desființarea mănăstirii. Eliberat în 1963. 

Teodosiade, Dumitru - n. în 1926. Stu- 
dent la Silvicultură. Urmărit de Securitate 
pentru atitudine anticomunistă, s-a refugiat 
în munți, apoi a găsit adăpost la Mănăstirea 
Vladimirești. Arestat în 1956 cu un grup de 
maici. Condamnat la 20 de ani muncă 
silnică. Detenţia la penitenciarele Jilava, 
Galaţi, Aiud, minele de plumb. Eliberat în 
1964. 


' 1920 din documente, 1922 din relatările Maicii Veronica. 

* Episcopia de Roman - Judeţul Roman, în conformitate cu împărțirea teritorială a României din 1938. 

* Familia Nedelcu Chercea din Brăila au fost și ctitorii Bisericii Sfântul Elefterie Nou din București, construită 
după proiectul arhitectului Constantin lotzu, arhitectul oficial al Casei Regale și profesor. 

* Mănăstirea Văratec era și este mănăstire de sine, adică maicile trăiesc în gospodării individuale. 

DEZBATERE 


Mai avem nevoie de istorie? 
Eroul naţional sau eroul global? 


Evenimentul a avut loc în 24 august 2021, în cadrul Festivalului de Film și Istorii de la 
Râșnov, ediția a XIII-a, și i-a avut ca invitați pe Florentina Niţu (conf. univ. dr., decan al 
Facultăţii de Istorie, Universitatea din București), Lucreţiu-lon Birliba (prof. univ. dr. habil., 
decanul Facultăţii de Istorie, Universitatea „Alexandru loan Cuza”, lași), Sergiu Musteaţă 
(prof. univ. dr. habil., Facultatea de Filologie și Istorie, Universitatea Pedagogică de Stat 


xy 


„lon Creangă”, 
Memoria, București). * 


Cosmin Budeancă: Bună ziua doam- 
nelor și domnilor. Festivalul de Film și Istorii 
de la Râșnov și Fundaţia Culturală 
Memoria vă invită astăzi la o dezbatere cu 
o temă complexă, formată din două subiec- 
te: Mai avem nevoie de istorie? Eroul 
național sau eroul global? Avem astăzi 
alături de noi trei invitați speciali. Și, pentru 
că timpul este deja înaintat, o să trec ime- 
diat să îi prezint: doamna conferențiar uni- 
versitar doctor, Florentina Niţu, decan al 
Facultăţii de Istorie, Universitatea din 
București. Cu preocupări în domeniul isto- 
riei economice în spaţiul românesc în seco- 
lele XVI-XVIII, istoria costumului și a bijute- 
riilor, muzeografie și muzeologie, patrimo- 
niu, managementul instituțiilor culturale. 
Domnul profesor universitar doctor habilitat 
Lucreţiu-lon Birliba, decanul Facultății de 
Istorie, Universitatea „Alexandru loan 
Cuza” din lași, cu preocupări în zona isto- 
riei antice, demografie istorică, epigrafie 

Chișinău). Moderator: Cosmin Budeancă (dr. habil., Fundaţia Culturală 


latină, numismatică, istoria socială romană, 
arheologie. Domnul profesor universitar 
doctor habilitat Sergiu Musteaţă, de la 
Facultatea de Filologie și Istorie a 
Universității Pedagogice de Stat Jon 
Creangă” de la Chişinău, fost decan al 
Facultății de Istorie și Geografie din cadrul 
acestei universităţi, cu preocupări în zona 
protejării patrimoniului cultural, arheologiei 
şi istoriei Europei de Est. 

Vă spuneam, o dezbatere, cred eu, 
interesantă, și sper ca la final să îmi dati 
dreptate... cu două teme majore. Şi, pentru 
că timpul e înaintat, o să începem direct, 
fără prea multe introduceri generale legate 
de tematică, spunând doar că „historia 
magistra vitae”... Cel puţin așa ne-au 
învățat strămoșii noștri. Insă, în ultima 
perioadă constatăm că interesul pentru 
istorie pare a fi unul în declin, numărul de 
ore în curricula școlară este tot mai redus, 
numărul de studenţi care vin către 


20 - 29 august 2021 


&FFIRI3: EROI 
facultățile de istorie pare, de asemenea, în 
scădere... Şi aș vrea să îi întreb pe invitaţii 
mei: totuși, cine mai are nevoie astăzi de 
istorie? Doamna Florentina Nitu, vă rog să 
începeți dumneavoastră. 

Florentina Nitu: Mulţumesc. Da, bună 
ziua tuturor. Sper că ne vom dinamiza și 
veți adresa întrebări astfel încât să avem 
un dialog care să și conducă la concluzii 
utile. Eu mi-am adus aici o hârtiuță pentru 
că vreau să încep cu un citat care nu 
aparține unui personaj celebru. Cel puţin nu 
încă. Facultatea de Istorie a organizat anul 
acesta un concurs dedicat marelui istoric 
Nicolae lorga. Am avut foarte mulți 
candidaţi, și unul dintre elevi, care a 
răspuns la câteva întrebări de feedback, la 
întrebarea „Ce v-a învățat acest concurs?” 
a spus așa: „Cel mai important lucru pe 
care l-am învăţat este că toţi pornim de 
undeva și nu trebuie să uităm începutul, 
fiindcă fără el am fi pierduţi în viitor, cât și în 
prezent.” Și aș continua cu părerea mea 
spunând că, dacă tot sunt specialist în isto- 
ria costumului și a modei, istoria va fi 


mereu la modă, într-un fel sau altul. Există 
perioade în care interesul pentru istorie 
este mai mare și, poate, pentru că media 
ne ajută să transmitem mesaje legate de 
subiecte istorice. Şi Centenarul este cea 
mai recentă amintire. Există oameni care 
reușesc să aducă temele de istorie în rân- 
dul unei comunități largi și atunci trezesc 
pasiunea pentru istorie. Dar, una peste alta, 
avem nevoie de istorie pentru că istoria ne 
ajută să vedem — așa cum spunea și acest 
elev — și trecutul, și prezentul, și viitorul, 
fără a folosi globul de cristal, fără a da în 
cărți, ci doar cu instrumentele pe care isto- 
ricul le are, și care sunt instrumente profe- 
sionale, o grilă de lectură care ne permite 
nouă să înțelegem trecutul, să [îl] interpre- 
tăm și, pe cât posibil, să-l demitizăm. 
Pentru că sunt convinsă că vom vorbi putin 
şi despre mituri, dacă tot vorbim despre 
eroi. Și m-aș opri aici ca să îi las și pe cole- 
gii mei... Foarte scurt, ca și concluzie: da, 
eu cred că avem nevoie de istorie și cred 
că istoria este la modă. 

Cosmin Budeancă: Domnule Musteaţă, 

ce părere aveți dumneavoastră? 

Sergiu Musteaţă: Salutare tuturor și 
mă bucur să vă revăd! Ceea ce a spus 
Cosmin de la bun început, într-adevăr, este 
o realitate care ar trebui să ne trezească la 
viață pe noi toți și să încercăm să punem 
anumite accente pe discursul istoric, sau să 
schimbăm accentele pentru a-l face mai 
actual. Insă importanţa acestei discipline, a 
acestui domeniu, a fost și rămâne actuală, 
importantă pentru fiecare dintre noi, la nivel 
individual, la nivel de comunitate și la nivel 
de stat. Problema este cum prezentăm tre- 
cutul publicului larg. Și aici cred că ar trebui 
să depunem eforturi pentru ca cercetarea 
noastră să fie mai aproape de publicul larg, 
să fie mai pe înțelesul tuturor. Deci, acea 
istorie publică trebuie astăzi să fie parte a 
discursului nostru. Și poate că așa vom 
readuce în albia popularităţi această 
disciplină, și poate că și mai multi studenti 
vor veni la facultățile de istorie în următorii 
ani. Deoarece nu doar din perspectivă 
demografică interesul față de istorie a 
scăzut. Numărul scăzut al studenţilor la 
istorie este o problema legată de modul de 
interpretare și abuz asupra istoriei pe care 
l-au avut diferite regimuri, și pe care le-au 
folosit diferiţi lideri politici, de la nivel local, 
la nivel global. In sensul ăsta, Florentina 
[Nitu] are perfectă dreptate. Ne confruntăm 
cu anumite aspecte legate de mit și realita- 
te, sau de mitizarea istoriei, iar demitizarea 
este, la fel, parte a activității noastre. După 
regimul comunist, multe lucruri trebuiau 
prezentate, reinterpretate și, de fapt, 
rescrisă istoria. Insă cum procedăm ca să 
ne facem meseria mai bine și să încercăm 
să păstrăm acel obiectivism și acel echili- 
bru și echidistanță în prezentarea faptelor 
istorice? Este o sarcină destul de 
complicată pentru un istoric adevărat. Şi 

noi încercăm să formăm noi generații de 
istorici și vă rog să ne credeți că nu este 
atât de ușor, deoarece așteptările sunt dife- 
rite, iar efortul pe care trebuie să-l depună 
un tânăr în formarea sa inițială și continuă 
este destul de mare. Deci acesta cred că 
este primul pas, pe care trebuie să și-l 
asume fiecare. Insă, cum a spus și acel 
elev de la concursul pe care l-aţi avut (la 
Facultatea de Istorie a Universităţii din 
București), de altfel foarte bun... Şi ar trebui 
să spui că au fost și din Republica Moldova 
participanţi, și asta ne apropie și mai mult. 
Cred că este foarte bine că tinerii, copiii, 
conștientizează rolul și valoarea acestei 
științe, acestei discipline școlare. Doar că 
atitudinea cetățeanului fată de istorie trebu- 
ie un pic altfel remodelată și explicată, ca 
să nu o ia pe făgașul acestor fake-news, 
sau a altor interpretări superficiale. Deci, un 
bun cunoscător al istoriei trebuie să se 
orienteze la fel de bine în timp și spațiu și 
nu să se ducă pe o linie greșită... Noi avem 
și un alt subiect actual, cel legat de relația 
între Istorie și Internet... deci, cum se 
orientează în acest ocean al informaţiilor 
diverse, și deseori destul de delicate, deoa- 
rece lumea caută acces rapid și ușor, dar 
este expusă riscului să găsească istorii 
false, interpretări greșite. Și iată, aici este o 
altă parte a meseriei noastre, să îi învăţăm 
pe tineri să caute istoria adevărată. 

Cosmin Budeancă: Domnule profesor 
Birliba, vă rog. 

Lucrețiu Birliba: Vă mulțumesc fru- 
mos. Eu am să încep prin a evoca — pentru 
că tot suntem la Festivalul de Film și Istorii 
— un episod dintr-un film care mie mi-a 
plăcut foarte mult, un film care are deja 
vreo 20 de ani de la apariţie, The 
Emperor's Club se cheamă, și în care 
Kevin Kline interpretează rolul unui profe- 


sor de istorie antică și are, la un moment 
dat, o întâlnire cu un senator al Statelor 
Unite, părintele unui copil cu probleme, pe 
care el vrea să-l aducă pe o cale mai bună. 
Și vrea să vadă de ce se comportă astfel, 
să-și explice comportamentul său, să 
zicem, bizar și, mă rog, total anti-sistem. 
Or, senatorul, extrem de arogant, îi pune 
următoarea întrebare, o întrebare care, din 
păcate, se pune, și nu rareori, și în ziua de 
azi: La ce folosește istoria antică? Ce 
câştigi dacă înveţi istoria antică? Și întreba- 
rea asta se poate extrapola asupra întregii 
discipline a istoriei. Și profesorul îi 
răspunde: Păi cum? Istoria antică prin 
exemple, prin puterea exemplului, ne 
învață valorile. Valorile care sunt și astăzi 
valabile în societate. Eu aș adăuga mai 
mult. Istoria ne învață — în afară de aceste 
valori care transcend religie, timp, și așa 
mai departe, și care, într-adevăr, rămân și 
astăzi valabile — sentimentul apartenenţei 
la o comunitate. Ne învaţă acest sentiment 
al apartenenței. Şi, cum a zis și Cosmin, 
„Historia magistra vitae” nu este un slogan, 
este un dicton care acoperă, iată, o realita- 
te, într-un moment în care lumea se află 
într-un ocean al interconexiunilor prin inter- 
net, în care deși există comunicare virtuală, 
totuși, tinerii se simt destul de însinguraţi. 
In ziua de astăzi... istoria îi poate ajuta prin 
dezvoltarea acestor sentimente ale 
apartenenţei la o anumită comunitate, prin 
aderarea la anumite valori, în ultimă 
instanță, prin formarea unei culturi genera- 
le, să vadă de ce este utilă istoria. 

Imi place, de asemenea, iarăși, să evoc 
introducerea Istoriilor lui Herodot. Fiind 
specialist în istoria antică mă veti scuza că 
trag spuza pe turta mea. Introducerea este 
extrem de scurtă, dar foarte elocventă, la 
Istoria războaielor medice. El spune că a 


scris această istorie pentru că vrea ca fap- 
tele oamenilor să nu pălească... Și aici 
avem două chestiuni importante: pe de o 
parte fapte și, pe de altă parte, ale oameni- 
lor... Istoria este a oamenilor și este făcută 
de către oameni. Și toate isprăvile mari și 
minunate săvârșite atât de greci, cât și de 
barbari — vedem și aici diferenţiere imediată 
— să nu fie date uitării. Prin aceasta vedem, 
așa cum au spus și antevorbitorii mei, că 
istoricul se situează de la început nu în pre- 
zent, dar scrutând așa — cum foarte frumos 
a spus istoricul Alexandru Zub, „ca un 
lanus bifrons”, ca lanus cel cu două fețe — 
deopotrivă trecutul și viitorul. Și da, și eu 
cred că istoria este extrem de necesară, cu 
atât mai mult cu cât numărul de ore din 
programă a scăzut. Și problema cea mare 
este amenințarea ca el să scadă înconti- 
nuu. De aceea, cu doamna decan Niţu, noi 
am avut o iniţiativă la începutul acestui an, 
inițiativă care, deocamdată, a avut un ecou 
și, în același timp, nu a avut urmări grave 
asupra disciplinei ca atare. Care disciplină 
nu este doar o necesitate a istoricului sau a 
cercetătorului, ci a întregii comunități și, nu 
în ultimul rând, a elitei politice. Or, această 
inițiativă a avut, zic eu, un succes, cel puţin 
momentan. Și noi ne alăturăm, de aseme- 
nea, în a organiza concursuri de istorie 
pentru elevi, fără a face concurență 
neloială... Și am avut succes în organizarea 
acestor concursuri, cu participanţi de peste 
tot, inclusiv din Republica Moldova. Am 
ajuns la a zecea ediţie a concursului „Istoria 
în licee”, o dovadă întărită și de spusele 
doamnei decan Niţu, că tinerii, elevii, sunt 
în continuare atrași de istorie și într-un 
număr destul de mare. 

Cosmin Budeancă: Domnul Musteaţă 
a devoalat cumva ceea ce urmează să 
discutăm în partea a doua a întâlnirii noas- 

tre, respectiv relaţia dintre istoric, istorie și 
epoca internetului. Pentru că, observăm cu 
toții, acum sunt foarte multi „istorici de oca- 
zie”, sau diverși oameni cu veleități în 
domeniu, care postează pe bloguri, pod- 
cast-uri, pe facebook, tot felul de interpre- 
tări care de care mai fanteziste. Şi, în con- 
exiune și cu ideea de fake news menţionată 
mai devreme, la un moment dat, cineva 
interesat să afle, de fapt, ce s-a întâmplat 
într-o anumită perioadă, ori ceva legat de 
un anumit eveniment, poate să aibă o 
problemă majoră în a identifica o sursă 
corectă de informaţie. Ce ne facem? Cum 
ne adaptăm ca istorici? Mai e nevoie de un 
studiu elaborat, aprofundat? Mai scriem 
cărţi? Ne transformăm și noi în „postaci” pe 
internet pentru a veni, cumva, în felul ăsta, 
în sprijinul tinerilor care nu mai au răbdare 
să citească? Pentru că să citești o carte în 
ziua de astăzi a devenit o provocare. 
Probabil dacă un elev de liceu... poate și un 
student, spune că citește, colegii se uită la 
el ca la un ciudat. ` 

Florentina Niţu: Incep tot eu? Cred că 
istoricii, și mai ales profesorii de istorie, tre- 
buie să-și rafineze mijloacele prin care 
ajung la studenţii lor. Dacă vom păstra 
metodele de predare de pe vremea 
studenției mele, nu vom avea succes. E 
îndemnul meu către toți colegii de profesie: 
să încercăm să îi înțelegem pe cei cu care 
dialogăm. Şi da, dacă trebuie să facem 
vlog, facem vlog. Diferenţa dintre un profe- 
sionist în istorie și cei care postează — mă 
iertati — ce visează noaptea, este dată 
exact de aceste instrumente ale profesiei 
noastre. Un istoric format la școala istorică 
ştie cum anume să citească un text, pentru 
că istoria are o capacitate formatoare pe 
care eu cred nicio altă disciplină nu o are. 
Istoria îti dă mecanismele și abilitățile de a 

citi, de a înțelege un text, de a-l interpreta, 
de a-l folosi. Din acest motiv, absolvenţii de 
istorie își pot găsi job-uri într-o mulțime de 
locuri. Am citit la un moment dat un studiu 
despre arheologi implicaţi în domeniul ban- 
car, cu reușite foarte bune. Deci putem să 
folosim canale și instrumente de a dialoga 
dintre cele mai diverse, atâta vreme cât 
mesajul nostru este unul corect din punct 
de vedere științific. Eu cred că e chiar indi- 
cat să folosim aceste canale pentru a ajun- 
ge la publicul nostru, pentru că altfel o să 
fim — chiar dacă vorbim — ca o carte 
prăfuită, undeva într-o bibliotecă. 

Altfel, în privința provocărilor noilor 
media, eu văd istoricul ca pe un atlet care 
trebuie să gonească pentru a acoperi toată 
această informaţie uriașă. Și pentru că în 
urmă cu câteva luni am făcut o cercetare și 
o prezentare la o conferință dedicată istori- 
cilor secolului XIX la Școala de la Sf. Sava, 
am fost uimită de cât de repede reușeau să 
producă atunci istoricii un tom consistent. 
Și mi-am dat seama cât de complicat este 
pentru noi astăzi, pentru un doctorand, 
pentru un student la licență sau la master, 
care este obligat și de comisie, și de deon- 
tologia profesională, să cunoască stadiul 
cercetării unui subiect. Or, stadiul cercetării 
unui subiect a devenit o treabă foarte 
complexă, pentru că trebuie să știi ce s-a 
publicat peste tot, în toate limbile. Asta 
dacă îţi pasă de ceea ce faci. Altfel, sigur 
că poți să însăilezi ușor ceva. Trebuie să 
accesezi surse dintre cele mai diverse. De 
aceea spuneam că ești un atlet. Eşti per- 
manent în goana de a acoperi toată 
informația și de a o folosi corect, cu un 
instrumentar corect, astfel încât ceea ce 
rezultă să fie o interpretare care să reziste. 
Și aș mai spune ceva. Marele avantaj al 
profesiei de istoric este acela că ne putem 


răzgândi. Și este chiar indicat să ne 
răzgândim. Decât să persistăm într-o pro- 
stie, mai bine ne răzgândim. Reevaluăm 
sursele, reevaluăm informaţiile din per- 
spectiva unor adaosuri, să spunem, și 
încercăm să prezentăm pe parcursul între- 
gii vieți puncte de vedere care să fie cât 
mai corecte și cât mai adaptate. Cam asta 
ar fi. Hai să îi mai las și pe colegii mei să 
mai zică... 

Sergiu Musteaţă: Eu doar aș continua 
ce a zis Florentina. Ca să supraviețuim, 
dacă vreți, ar trebui să acordăm mai multă 
atenție metodologiei cercetării și, în contex- 
tul ăsta, să fim mai expliciți la ceea ce 
înseamnă cercetarea în sine. Și o istorie 
poate exista, poate ajunge la beneficiarii 
noștri dacă este bazată pe surse adecvate. 
Deci, lăsând imaginaţia la o parte, chiar 
dacă ea ne ajută deseori. Dacă avem sur- 
sele respective, dacă avem suficient de clar 
tabloul bazat pe surse, atunci bineînțeles 
că o istorie sau alta este mai aproape de 
realitate, și este pe înțelesul tuturor. Sigur 
că este complicat în această abundență de 
informaţii care vine pe calea Internetului. 
Dacă înainte spuneam că un interlocutor 
care a citit o carte este periculos pentru că 
pretinde că le știe pe toate, acum e pericu- 
los cu cel care zice că a văzut pe Wikipedia 
şi acolo e scris așa... Și este destul de com- 
plicat să îi explici că nu tot ce este plasat pe 
Wikipedia corespunde obiectivismului și 
realităţilor istorice. Deci, trebuie să îi 
învăţăm să lucreze cu sursele, asta este în 
primul rând. Și atunci să tragă propriile con- 
cluzii și să înțeleagă că există mai multe 
istorii și mai multe adevăruri. Și iată, doar 
prin comparaţie, să deducă acele aspecte 
care îl interesează mai mult, fie că este 
vorba de cotidian, fie că este vorba de isto- 
rie politică sau de istorie socială. Deci, tre- 


buie să îi învăţăm că istoria și trecutul în 
sine e foarte divers, precum este și cotidia- 
nul, și are mai multe părți componente, 
bune și rele, plăcute și neplăcute. Și nu tre- 
buie să fim selectivi. Trebuie să ne 
asumăm acest trecut și să îl învăţăm 
așa cum a fost. Așa cum trăim și viata de 
zi cu zi. 

Lucrețiu Birliba: Eu am să vin și am să 
completez ce au spus distinșii mei colegi. 
Instrumentul principal de lucru al istoricului 
este izvorul istoric, este sursa. Ori, în 
momentul în care noi folosim internetul 
pentru a căuta chiar izvoare, pentru a 
merge la informaţia primară, și eu reco- 
mand folosirea internetului, dar trebuie să 
știm întotdeauna — și aici este rolul profeso- 
rilor atât la învățământul gimnazial și liceal, 
cât și în învățământul superior, de a le arăta 
elevilor, studenților — unde să se oprească 
cu această căutare. Pentru că, într-adevăr, 
sunt foarte multe izvoare istorice puse de 
acum în nişte baze de date. Cele mai multe 
dintre aceste izvoare fiind izvoare edite, dar 
foarte multe sunt pur și simplu transcrise, și 
nu întotdeauna sunt transcrise corect. 
Interpretarea lor necesită lecturi suplimen- 
tare. Este necesar ca istoricul să vadă cu 
ochii lui acest izvor, și vă daţi seama că n- 
are cum să se ducă la fiecare în parte să îl 
vadă. Dar poate să vadă poze. Există poze 
care sunt și ele disponibile pe internet, și 
unele foarte bune. Şi această îmbinare — să 
zicem neabuzivă — a folosirii internetului cu 
știința, oferită de alte surse, de data aceas- 
ta secundare, poate să ducă la o interpre- 
tare extrem de pertinentă a izvoarelor isto- 
rice. Informaţia de pe internet trebuie 
utilizată, dar, așa cum a spus și Sergiu, 
întotdeauna trebuie să prevenim elevii, 
studenții, de pericolele care se ascund aici. 
Și trebuie să luăm caz cu caz, pentru că 

sunt tot felul de site-uri, tot felul de link-uri, 
și așa mai departe. Istoricul din ziua de 
astăzi se transformă, învață continuu. El nu 
doar stă la birou și scrie cu pana sau 
bătând la mașină. El trebuie să cunoască și 
alte instrumente care sunt, inevitabil, legate 
de internet. Și, în acest sens, internetul 
este un instrument care ajută istoricul în 
devenirea sa, în progresul pe care îl face în 
scrierea istoriei și scrierea istorică. Dar, așa 
cum spuneam, întotdeauna trebuie luată, 
uneori chiar cu un „grano salis”, toată 
informaţia care este pe internet și trebuie 
mers mai departe. Şi ca să închei cumva, 
nu trebuie să renunțăm niciodată la atinge- 
rea și la mirosul acela foarte specific al hâr- 
tiei, și trebuie întotdeauna să apelăm la 
cărți și să ne aplecăm asupra lor. 

Cosmin Budeancă: Și dacă ne ajută 
să ne documentăm, ne poate ajuta și să 
ajungem la publicul nostru, la cei pe care-i 
vizăm, până la urmă. Sunt atâtea modalităţi 
în care, cei tineri în special, pot să accese- 
ze informații bine verificate din surse sigu- 
re. lată deci că internetul poate să ne fie și 
prieten și dușman, depinde cum îl abordăm 
şi cât de critic putem să ne raportăm la el. 

Cine mai are nevoie de un erou naţional 
în ziua de astăzi sau de un erou global? Mă 
gândeam, în pregătirea acestui panel, care 
erau modelele noastre de eroi acum 30-40 
de ani. Sigur, și în contextul ideologic de 
atunci: Burebista, Decebal, Ștefan cel 
Mare, Mihai Viteazul. Dacă trecem la 
lectură, Cei trei muschetari, sau la benzile 
desenate, Rahan. Acum — și doamna Niţu 
chiar a venit special pregătită pentru o ast- 
fel de temă legată de eroi — avem Batman, 
avem Wonder Woman, avem o serie 
întreagă de Spiderman, de Superman-i. 
Trăim într-o societate globalizată. Cred că 
nu e copil de patru-cinci ani care să nu fie 

familiarizat cu anumiţi eroi din benzile de- 
senate Marvel. Poate că nouă, dacă ni se 
spune acum de super eroi din aceștia, s-ar 
putea să avem surpriza că nu îi știm, pentru 
că nu suntem racordaţi la lumea eroilor de 
astăzi. Ce facem? Ne oprim la eroii 
naţionali? li dăm la o parte pentru a nu fi 
acuzaţi că suntem naționaliști sau patrio- 
tarzi? Ne raportăm doar la eroii globali? 
Facem un mix între cele două? Sau nu mai 
avem nevoie deloc de ei? 

Florentina Niţu: Păi cred că avem 
nevoie de eroi. Şi da, a nu se crede că eu 
votez pentru eroul internațional, să spunem 
așa. Am luat provocarea domnului 
Budeancă „ad-litteram” și mi-am făcut tri- 
cou cu Wonder Woman... 

(Aplauze...) 

„pentru că sunt singurul participant 
femeie și asigurăm și egalitatea de gen. Le 
spuneam și colegilor de la lași — pentru că 
Clujul lipsește!... dar îi transmit în lipsă 
domnului decan — că trebuie să se ocupe 
serios de a păstra reprezentarea feminină 
la nivel de vârf în conducerea facultăţilor. 
Eroii... Eu vă spun că am făcut o cercetare, 
un search pe Google — că tot am vorbit de 
internet — și am căutat niște cuvinte. Și o să 
vă spun imediat ce am găsit. Am căutat 
„erou”, am căutat „eroi”, am căutat „hero, 
și am căutat „heroes”. Și Google-ul mi-a dat 
un răspuns. Acum este treaba noastră, și 
este chiar și treaba voastră, a tinerilor de 
aici, să găsiţi o interpretare a cifrelor pe 
care eu vi le dau. De ce nu, poate să fie 
chiar o cercetare la capătul acestei 
discuții... Așadar, în limba română, 786.000 
de rezultate pentru „erou”, 2.900.000 rezul- 
tate pentru plural, „eroi”. In limba engleză — 
n-am mai stat să caut și în alte limbi — 
72.900.000 rezultate pentru „hero”, deci 
singularul, și 48.700.000 pentru „heroes”. 


Aş zice, la prima vedere, că în limba 
engleză privilegiem, mai degrabă, eroul 
individual, în timp ce în limba română privi- 
legiem comunitatea. Dar oare așa o fi? 
Altfel, întorcându-mă la întrebare — și o 
să îi las pe colegii mei, dintre care unul fiind 
antichizant sigur ne poate vorbi despre 
valorile Antichității — eu cred, foarte pe 
scurt, că eroul este important, indiferent că 
e el naţional sau global, pentru că el 
întruchipează niște valori ale unei epoci. 
Epoca, comunitatea, găsește cu cale să 
transfere aceste valori către membrii 
comunităţii sau către posteritate, transfor- 
mându-le în niște eroi sau transformându- 
le în niște mituri. Și aici ar fi o problemă, 
pentru că miturile, așa cum am mai spus, 
trebuie tratate cu mare seriozitate, și trebu- 
ie uneori deconstruite, pentru că ele nu fac 
bine. Cred că și în istoriografia românească 
— apropo de eroul naţional — trebuie să 
renunțăm — și cărțile profesorului Boia o fac 
bine — la această mitologie păcătoasă care 
ne spune că noi am fost cei mai chinuiti, că 
numai nouă ni s-au întâmplat lucruri, și că 
doar marii eroi naționali sunt cei care ne 
ajută să ținem capul sus. Nu, cred că 
putem să ținem capul sus prin ceea ce 
facem zi de zi, printr-o construcție respon- 
sabilă a tuturor celor prezenți aici, a tuturor 
celor care ne ascultă, a studenților noștri... 
Da, avem nevoie de eroi, și feminini și 
masculini. Putem să facem și o analiză, 
care e genul unui erou, ce proveniență 
socială, etnică, rasială are, și așa mai 
departe. Nu vă mai dau idei. 
Cosmin Budeancă: Deci avem nevoie 
de eroi și naționali și globali. Sergiu? 
Sergiu Musteaţă: Da, Florentina are 
perfectă dreptate, și pe subiectul acesta, 
despre ponderea eroilor în societate, s-a tot 
discutat în ultimele zile. Noi astăzi ar trebui, 


mai degrabă, să ne punem întrebarea: Ce 
facem cu prezentul când abordăm trecutul? 
Şi, în contextul ăsta, eu cred că pentru fie- 
care vârstă sunt caracteristici anumiţi eroi. 
Un anumit tip de erou a fost și rămâne 
actual, doar că trebuie să tinem cont de ce 
livrăm. Deoarece mass-media astăzi este 
atât de diversă... Și nu zic să impunem 
anumite filtre, dar, totuși, dacă mizăm spre 
o construcție a unei societăți deschise, a 
unei societăți democratice, a unei societăți 
culte, trebuie să ne îngrijim de educație. 
Deci, ce livrăm tinerei generaţii? Ce tip de 
eroi promovăm? Şi iată aici e problema cea 
mare. Cosmin a spus foarte bine: unele 
desene animate promovează anumite per- 
sonaje pe care noi nici nu avem de unde să 
le știm. Pentru că nu ne mai interesează, 
sau cumva ne-au scăpat. Și e problema 
noastră, nu a copiilor. Deci noi ar trebui, 
totuși, să acordăm o mai mare atenție la ce 
consumă tânărul, copilul astăzi, când se 
uită la televizor, sau când caută pe Internet. 
Și nu îl poți rupe de la telefon. Are abia doi 
ani împliniți, sau încă nu îi are, și nu îi poti 
lua telefonul din mână că el este ocupat pe 
Youtube cu căutarea a nu știu ce... fie că-i 
Masha, fie că e alt film. Acum Masha nu 
doar în spaţiul ex-sovietic e populară, ci în 
toată lumea au promovat-o... cu toate 
dedesubturile ei... 

Deci, în sensul acesta este foarte 
important să avem grijă de componenta 
educaţională și ce ascunde acest mesaj, fie 
că este desenul animat, fie că este un film 
documentar sau un film artistic care 
promovează un erou sau altul. In contextul 
relației dintre naţional și global riscurile sunt 
foarte mari în ceea ce înseamnă extremele, 
sau în ceea ce înseamnă accentele pe care 
le punem noi la nivel local, regional, 
național și la nivel global. Deci, fie că vor- 

bim de acei Supermani, fie că vorbim de 
acei eroi cumva învechiți, depășiți, sau în 
lipsă, în criză de eroi, umplem cumva golu- 
rile acestea cu același erou peste tot. Şi ai 
menționat Ștefan cel Mare... Ştiţi sondajul 
care a fost făcut: cel mai popular și cel mai 
important rămâne Ștefan cel Mare. Și nu 
numai în România. Numai că în Republica 
Moldova e un pic altfel, că după Ștefan cel 
Mare vine Putin. Și iată, aici e o problemă 
destul de majoră. Cum de a ajuns cetățea- 
nul moldav să îl considere pe Putin erou 
sau un model? Deci e, la fel, rezultatul 
mass-mediei și a abuzului acesteia în pro- 
paganda prezentă, și care vine dinspre 
Răsărit. Deci trebuie să fim, totuși, atenţi la 
ceea ce se promovează și pe cine promo- 
vează. Omul tot timpul a avut nevoie de 
modele. Și în contextul acesta trebuie să 
fim atenți ce promovăm, ca acele puncte de 
reper să fie esenţiale pentru tinerii în forma- 
re, și în formarea omului și în atitudinea 
acestuia față de trecut, prezent, și în gân- 
durile lui spre viitor. 

lată asta ar trebui să fie partea unei 
gândiri strategice, sau a unei viziuni de 
dezvoltare durabilă a statului. Şi să fie o 
abordare echilibrată, să nu ne aruncăm 
dintr-o extremă naţională în una globală. Și 
să fim atenţi la acele elemente de 
naționalism care știm spre ce conduc. Deci 
trebuie abordarea aceasta, că și eroul 
național trebuie să fie cu măsură, altfel 
riscăm sau ajungem în alte extreme care 
pot aduce un impact negativ asupra 
colectivităţii. 

Lucretiu Birliba: Pentru că Florentina 
m-a provocat, am să încep ca Agamemnon 
Dandanache, „de la '48”. Agamemnon... 
vedeti, iarăși, un nume legat de Antichitate. 
Dar n-am să fiu lung... Faptul că societatea 
a avut de la începuturile sale nevoie de 

eroi... În Grecia Antică, practic Homer defi- 
nește eroul ca pe un comandant militar 
înzestrat cu capacități de luptă ieșite din 
comun. Hesiod, puțin mai târziu, referindu- 
se la vârstele omenirii, spune că vârsta 
eroilor este, de fapt, vârsta semi-zeilor. 
Echivalează eroul cu semi-zeul, cu cel care 
are unul din părinți zeu și celălalt muritor. 
Romanii au preluat aceste definiţii ale eroi- 
lor. Dar grecii au mai avut, la un moment 
dat, un sens al acestui cuvânt — erou în 
sensul de fondator, de ctitor. Fiecare ceta- 
te, practic, își avea eroul fondator, care nu 
era neapărat întotdeauna un erou care 
ieșise în evidență prin faptele sale de arme. 
De aici acest sens extrapolat mai mult în 
lumea romană, de fondator și de ctitor. Și 
Augustus, care era departe de a fi un erou 
pe câmpul de luptă, s-a eroizat prin operele 
lui Vergilius, prin Eneida, tocmai ca un fon- 
dator. Aeneas era un fondator. Augustus 
dorea și a fost, până într-o anumită 
măsură, un fondator, sau, mai bine zis, un 
refondator al Romei. Mai mult decât atât, 
existau morminte care se chemau „heron”, 
adică mormântul ctitorului unui oarecare 
monument, care se afla chiar în interiorul 
monumentului respectiv, sau în proximita- 
tea acestuia. 

Din scrierile anticilor vedem că ei au 
avut nevoie — și Sergiu a punctat aici foarte 
bine — de modele. Ori, eroii reprezintă, 
până la urmă, unul dintre aceste modele. E 
foarte interesant cum anumite natiuni 
moderne — e adevărat, puține — au 
sărbători naţionale legate de anumite per- 
sonaje care sunt eroi până la urmă, din 
punctul de vedere al acestor natiuni. 
Suedia sărbătorește ziua naţională pe 6 
iunie, ziua în care a fost ales rege Gustav | 
de Vasa, care este considerat fondatorul 
Suediei moderne, când Suedia s-a des- 


prins din Uniunea de la Kalmar. Apoi, 
Portugalia este un caz și mai interesant. 
Portugalia sărbătorește ziua națională 
câteva zile mai târziu, pe 10 iunie. Și ce 
sărbătorește, de fapt? Ziua morții celui mai 
mare poet portughez, Luis de Camões, 
mort în secolul al XVI-lea, și care este entu- 
ziasmat de descoperirile lui Vasco da 
Gama, de cuceririle pe care le face Regatul 
portughez, care devine, practic, un imperiu 
colonial. Luis de Camões este, de fapt, un 
fondator al culturii portugheze. Este și el un 
erou fondator, dar nu iese nici el în evidenţă 
prin fapte de arme, prin sacrificii. 

Revenind la tema erou naţional, erou 
global, eu consider că nu există, să zicem, 
un erou naţional versus erou global. Chiar 
și în Antichitate, și revin cu exemple din 
Antichitate, un Miltiades, un Temistocles, 
erau consideraţi eroi de către atenieni, dar, 
în același timp, tot grecii îi vedeau și ca eroi 
globali, să spunem așa, pentru că ei au sal- 
vat nu numai Atena, nu numai lumea 
elenică, dar, în general, omenirea, lumea 
civilizată, de pericolul barbar, de pericolul 
Asiei, care era reprezentat de Imperiul 
Persan. Nu trebuie să renunțăm, zic eu, nici 
la eroii naţionali, nici la eroii globali. Dar, 
așa cum spuneau și Florentina și Sergiu, 
prezentarea acestora, forma în care livrăm 
noi tineretului în ziua de astăzi acești eroi, 
trebuie prezentată în urma analizei pe care 
un istoric de meserie o face. Și profesiona- 
lismul trebuie să caracterizeze modul în 
care noi trebuie să livrăm tinerilor de astăzi 
acești eroi. Dar ei au, cu siguranță, nevoie 
de eroi. 

Florentina Niţu: Pot să mai spun 
ceva? 

Cosmin Budeancă: Sigur. 

Florentina Niţu: Imi cer scuze, mi-am 
dat seama în timp ce vorbeau colegii mei — 


dezavantajul de a fi primul — probabil că 
cea mai puțin profitabilă pentru noi toti 
trăsătură a eroului este imaginea aceasta 
de erou salvator. Nu cred că este bine să 
visăm și să sperăm la eroi care să ne sal- 
veze. In acest context, eroul suntem fiecare 
dintre noi și, așa cum spuneam, doar 
împreună ne putem salva. Deci aș zice că 
nu erou salvator, dar Wonder Woman da. 
Multumesc! 

(aplauze) i 

Cosmin Budeancă: Inainte de a da 
cuvântul invitatilor din sală, spectatorilor, 
celor care ne urmăresc din online, aș mai 
adresa o ultimă întrebare celor de pe pla- 
tou, o întrebare provocatoare: Totuși, de ce 
mai avem nevoie de eroi astăzi? Până la 
urmă putem să ne trăim viata în ritmul 
acesta extrem de alert. Ce să mai facem și 
cu eroii? 

Florentina Niţu: Păi tocmai am zis că 
ne dinamizează viața. Cel mai recent 
model de erou este eroul-pompier. Deci 
avem nevoie de eroi pentru că dau de 
muncă jurnaliștilor... (râde - n.n.) Avem 
nevoie de eroi pentru că ziceam că sunt 
repere. Dar, în general, pentru că dau un 
sens vieții. Eu așa văd lucrurile. Eroii 
cumva sunt și prilej de visare, dar și prilej 
de acțiune. A 

Cosmin Budeancă: În urmă cu două 
zile am avut o dezbatere „Vreau să fiu erou. 
Mie ce-mi iese?” și, foarte interesant că, în 
urma ei, a reieșit că cei care își fac datoria, 
până la urmă, nu sunt neapărat eroi. ȘI, în 
această dezbatere, chiar pompierii proas- 
păt întorși din Grecia erau daţi ca exemplu. 
In completare, se spunea: dacă ar fi plecat 
un pompier în concediu să stingă focul, 
atunci da, într-adevăr, am fi putut spune că 
este un erou. Insă el făcându-și doar dato- 
ria, până la urmă... Deci e o scală de relati- 

vitate în ceea ce înseamnă și eroismul, și 
datoria, și toate celelalte aspecte... 

Sergiu Musteaţă: Exact, asta voiam să 
zic. Zilele trecute s-a amintit, și trebuie să 
pornim de la modul de a percepe această 
noțiune. Ce înseamnă astăzi, la începutul 
secolului al XXI-lea, noţiunea de erou pen- 
tru fiecare om în parte și pentru fiecare 
colectivitate? De aici trebuie să pornim. Eu, 
mai degrabă, aș spune curaj în contextul a 
ceea ce înseamnă meseria pe care ti-o 
faci, şi situaţiile sau provocările care vin în 
față; cum te comporti în anumite situații și 
circumstanțe speciale, cum ar fi aceste 
incendii. Că pompierul își face meseria, aici 
sau peste hotare... Fiecare din noi îşi face 
meseria, dar există anumite provocări când 
trebuie să dai dovadă de mai mult curaj, de 
mai multă implicare. Și iată, atunci îţi mani- 
fești aceste elemente, care pot fi un exem- 
plu de ceva mai mult decât ești în viața de 
zi cu zi. lată, de aceea, de ce avem nevoie? 
De a arăta că trebuie să păstrăm omul din 
noi, să-l promovăm, și să încercăm prin 
faptele noastre să încurajăm relaţia 
firească, interumană și susținere reciprocă. 
Deci, nu în zadar spunem că „prietenul la 
nevoie se cunoaște”. Omul la nevoie se 
cunoaște! Și dacă dai dovadă de această 
omenie, atitudine și respect față de celălalt, 
iată, ăsta e un pas de curaj pe care lumea 
îl interpretează diferit. Dar, cu siguranță, 
este necesară această abordare. Şi, bine- 
înțeles că aceste modele trebuie promova- 
te. Acum, că unul a fost mai activ în Grecia 
și altul... mai nu știu cum... e de la caz la 
caz, de la caracter la caracter. 

Cosmin Budeancă: Și dacă omul la 
nevoie se cunoaște, poate și eroul la nevo- 
ie se cunoaște. 

Sergiu Musteaţă: Păi eroul din om 
atunci apare, la nevoie... 

Lucrețiu Bîrliba: Întrebarea este 
legată, practic, și de primul subiect al dez- 
baterii — dacă mai avem nevoie de istorie — 
și spuneam că da, pentru că istoria este 
cea care ne oferă modele, care ne oferă 
repere. Și îl evocam pe Herodot care spu- 
nea că el vrea să lase ca faptele oamenilor 
să nu pălească. Or, eroii se definesc și prin 
fapte. Eroii sunt și ei oameni. ȘI, în secolul 
XX eroul este perceput evident, nu numai 
ca un salvator, și nu numai ca un Super- 
man sau Wonder Woman, dar eroul este, în 
același timp, cineva care se diferenţiază de 
celălalt în situaţii excepţionale și nu numai 
în situaţii excepționale. E cel care, prin 
modul în care acționează, prin faptele sale, 
rămâne, până la urmă, să se ridice pe el 
însuși atât în fata sa, cât și fata comunităţii 
în care acționează și trăiește. Ă 

Cosmin Budeancă: Mulţumesc. Inain- 
te de întrebări îl avem alături de noi pe 
domnul profesor Adrian Cioroianu, și 
văzându-l mi-am adus aminte că în urmă 
cu vreo 15 ani, dacă nu mă înșel, prin 2006, 
Televiziunea Naţională a făcut o emisiune 
de mare rating la vremea respectivă, „Mari 
Români”. Şi printre acei mari români se 
numărau și o serie de eroi, poate unii dintre 
ei chiar menţionaţi mai devreme. Domnul 
Cioroianu a fost implicat în această emisiu- 
ne — și, sigur, e interesant de văzut și cine 
a fost pe această listă, pentru că pe lângă 
Ștefan cel Mare, Mihai Viteazul, Vlad 
Țepeș, enumerati deja, era și Bulă... Şi 
mi-am zis că nu se poate să nu îl provoc pe 
domnul Cioroianu să ne spună câteva 
lucruri din perspectiva domniei sale, pentru 
că a fost atunci, acolo, în acea emisiune, și 
a trebuit să argumenteze de ce un anumit 
personaj e mai important decât celelalte. 
Are o experiență bogată și datorită profe- 
siei. A fost decan al Facultăţii de Istorie, 


este profesor la Facultatea de Istorie din 
București, și nu puteam să îl las neintrodus 
în discuţie. 

Adrian Cioroianu: Multumesc, multu- 
mesc. Sunteţi amabil, dar fac precizarea că 
nu am pregătit intervenţia. Am întârziat o 
jumătate de oră, ca să vedeti de ce. leri a 
fost un summit în Ucraina unde preșe- 
dintele Ungariei a spus că pierderea 
Transilvaniei, Trianonul, e sinonimă cu ane- 
xarea Crimeei. Şi, mă rog, o emisiune de 
televiziune m-a rugat să intervin. Și mă 
gândeam: Uite ce verificare a faptului că 
istoria contează. Istoria contează... 

Povestea cu eroul... și revin și la acea 
emisiune... Dincolo de faptul că sunt onorat 
să particip alături de dumneavoastră — eu 
cred, totuși, fiecare erou e un produs cultu- 
ral și răspunde unei anumite nevoi. 
Superman în Statele Unite ca personaj de 
bandă desenată apare în 1938, este con- 
temporan cu Stahanov în Uniunea Sovie- 
tică. Pe fondul delicvenței în creștere din 
Statele Unite, pe fondul corupției poliției din 
marile orașe, aveau nevoie de un erou, 
super-erou, care să-i prindă și pe polițiștii 
corupți, și pe marii mafioți, după cum 
Stahanov, pe fondul unei lipse de producti- 
vitate în industria stalinistă, era un model... 
Deci, cei doi sunt produsele epocii lor. 

Noi nu avem astăzi eroi pentru că nu 
avem nevoie de ei în România. Sau asta e 
concluzia mea. Ceaușescu a făcut filmele 
cu dacii, toată galeria de filme istorice, pen- 
tru că avea un mesaj de transmis. Noi, din 
moment ce nu mai facem filme istorice 
astăzi — și între noi fie vorba, nici eroi nu 
putem spune că promovăm — înseamnă că 
nu resimţim această nevoie. De ce? Cum 
spunea Flori Nitu, că probabil această 
perioadă de 40 de ani de suprainflamare a 
unui discurs despre salvatori și despre 


creatori, probabil ne-a anesteziat puțin și 
nu ne-am revenit. Probabil fiica doamnei 
Nitu și generația domniei sale, care acum 
au 20 și ceva de ani, își vor pune problema 
la un moment dat: avem nevoie de eroi sau 
nu? Gândiţi-vă, bunăoară, la mișcarea fe- 
ministă din România. Nimeni nu s-a gândit 
să propună să punem o femeie pe bancno- 
te. Se protestează pentru orice. Se iese, se 
fac petiţii pentru orice, dar eu n-am văzut — 
și îmi cer scuze dacă există și n-am văzut — 
niciun fel de coagulare a unor energii femi- 
nine care să spună: „Hei, suntem de 2.000 
de ani jumătate în tara asta. Apărem și noi 
vreodată pe vreo bancnotă?” Noi n-am avut 
femei... Mă rog, măcar în perioada pe care 
o cunoaștem... Or mai fi fost, Dumnezeu 
știe când, sau nici nu știu dacă au fost 
vreodată. Cred că nici Regina Elisabeta... 
n-a fost nimeni. 

Deci, vedeţi, cred că discursul acesta 
despre eroi ţine de fapt despre prezent, 
despre nevoile prezentului. Nevoile prezen- 
tului într-un fel, recheamă umbrele, cum 
scria Eminescu în „Scrisoarea a Ia, 
Care, între noi fie vorba, e o mare dovadă 
că și geniile se pot înșela. Eminescu în 
„Scrisoarea a III-a” se războiește cu galeria 
de personalități liberale ale contempora- 
neităţii lui. Pentru noi sunt monștrii sacri, 
pentru el erau „cocoșații” și „gușatii”, „gre- 
cotei” sau „bulgăroi”. Ori, pentru noi astăzi 
sunt oamenii Carada, Brătianu, Lascăr 
Catargiu, care au făcut România modernă, 
sau așa zicem noi azi. Deci, vedeti, până și 
geniile se pot înșela. 

In 2006 am fost parte din acea emisiu- 
ne, unde am fost de la bun început invitat 
să susțin un documentar despre lon 
Antonescu, în condiţiile în care — într-adevăr, 
evident că n-am date să contest onestitatea 
sondajului — auzisem că şi Ceaușescu intra 

în primii 10. Și, într-un fel — vreți să vă spun 
ceva? — mi se pare normal. Adică nu poţi să 
scoti, totuși, genul ăsta de personaje cu 
reverberatie foarte puternică, nu poți să îi 
scoti din mintea oamenilor. Ori, Antonescu 
este simbolul unei nevoi de ordine după 
1990. lon Antonescu a crescut în aprecie- 
rea unora ca fiind omul integru. lon 
Antonescu nu făcea politică, era militar de 
carieră, s-a sacrificat pentru Basarabia etc., 
etc. Toate celelalte detalii, la fel de impor- 
tante, au fost uitate de admiratorii lui... Nu 
mai insist asupra lor. Or, până și el îmi 
certifică că aveam nevoie de un erou din 
ăsta care să ne scoată din marasmul unei 
vieți politice pe care foarte puţini români o 
înțelegeau, de fapt. Și asta explică de ce 
astăzi există acest curent... pro-dacic, 
acest dacism inventat din toate încheieturi- 
le. Adică eu o falsitate mai mare n-am 
văzut în viața mea. Toată această mitologie 
despre daci care n-are nimic de a face cu 
sursele de istorie antică sau, mă rog, cu ce 
ne-a ajuns nouă din istoriografia latină, că 
noi de acolo știm despre daci... Și până și 
la această... tripletă minunată care a fost 
înainte — sper să nu îi jignesc — au avut o 
piesă de teatru admirabilă“, dar era un 
steag tricolor cu lupul dacic pe el. Repet: un 
steag tricolor cu lupul dacic pe el! Mitologie 
cap-coadă. Adică până și Ceaușescu era 
ceva mai subtil în a arăta îmbinarea dintre 
daci și romani. Cu steag tricolor cu lupul 
dacic pe el, iertați-mă, e un mesaj care mie 
mi se pare — cum să spun? — agresiv, până 
la urmă, mai ales pentru un om care 
cunoaște istoria. 

Vă mulțumesc, domnule Budeancă. 
N-am un răspuns la ceea ce discutati. 
Evident că va fi nevoie de istorie, dar eu 
consider că în momentul de față România 
nu are eroi pentru că nu simte nevoia lor. 

Noi suntem încă în perioada de contestare. 
Suntem în perioada de ironizare. Până la 
urmă nu ne place de niciunul din cei pe 
care îi vedem, de la... domnul Arafat, până 
la politică. Nici medicii nu mai au acum cine 
ştie ce unanimitate. Când vom avea nevoie 
de un erou, îl vom găsi, bineînțeles. Dar 
asta probabil presupune un pericol... Ori, 
eu cred că suntem astăzi în cea mai sigură 
perioadă din istoria României, și aș putea 
spune că și cea mai bună. Dar, mă rog, aici 
nu vreau să par super optimist. Ori, tocmai 
că această siguranță nu ne dă ghes să 
identificăm eroi. Multumesc mult. 

Cosmin Budeancă: Mulţumesc și eu, 
domnule profesor. 

(aplauze) 

Cosmin Budeancă: Așa cum spu- 
neam, l-am luat pe domnul profesor prin 
surprindere, nu a fost nimic programat. Am 
vrut să fie o surpriză pentru toți, a fost chiar 
şi pentru dumnealui. Dar cred că a fost la 
fel ca și telefonul de la televiziune. E o pro- 
vocare când ești istoric, trebuie să faci fată 
și la astfel de situații. 

Intrebări din public... întrebări din online 
dacă sunt le puteți adresa pe pagina de 
Facebook. Rugămintea ca întrebările să fie 
scurte, iar cei care le adresează să se și 
prezinte pentru ca interlocutorul să știe cu 
cine stă de vorbă. 

Gordienko Maxim: Bună ziua. Mă 
numesc Gordienko Maxim. Intrebarea mea 
sună în felul următor: cum considerați 
dumneavoastră, putem percepe un istoric 
profesionist drept un erou naţional? ȘI, 
totodată, în acest context, vă consideraţi 
dumneavoastră eroi ai istoriei? Mulţumesc. 

Florentina Niţu: Răspund eu scurt. 
Sper că nu v-am indus în eroare. Eu nu mă 
consider o Wonder Woman a istoriei, ci 
doar a administraţiei, în calitate de decan. 


Acolo da, prestez fapte eroice la orice oră. 
Suntem pregătiți să reacționăm... Evident 
că acum glumesc. Probabil că suntem un 
fel de eroi. Dar nu, eu nu cred că sunt un 
erou al istoriei și nu cred că istoricii trebuie 
să se considere eroi. Eu, personal, îmi fac 
treaba de istoric cu umilință, aș spune, cu 
seriozitate, cu respect fată de meserie, cu 
respect fată de sursă și fată de cei pe care 
încerc să îi formez prin cursurile mele. 
Sergiu Musteaţă: Cam asta aș putea 
repeta și eu. Nu cred că prin activitatea 
noastră vrem să demonstrăm cuiva fapte 
de eroism. Mai degrabă, prin ceea ce 
facem noi, arătăm că un istoric trebuie să 
fie un bun meseriaș, un profesionist care 
ştie să scrie, să cerceteze și să interpreteze 
faptele corect, să folosească la maxim sur- 
sele istorice, așa cum deja am spus astăzi, 
și să își facă meseria onorabil. Acum, ce 
spun altii și ce gândesc alţii despre noi, e 
parte a circumstanțelor sociale. Deci, în 
contextul ăsta lucrurile sunt interpretabile 
oricum, de fiecare dată, și nu poți să îi 
împaci pe toți. Sunt sigur că se vor găsi — și 
se găsesc, de fapt — și unii cărora nu le 
place ce scriem sau cum scriem. Și e bine, 
că așa putem polemiza și vedea cine și 
unde a greșit. Și, cum a spus și Flori, să 
revenim la discursul nostru, la scrierea 
noastră și să ne corectăm, dacă am greșit 
undeva. Sau, dacă nu am fost expliciti, să 
încercăm să adaptăm mesajul așteptărilor 
publicului larg, deoarece beneficiarii noștri 
contează. Noi deseori glumim: „Dacă ni- 
meni nu ne citește, la ce bun să mai 
scriem? Hai să ne adunăm la un sot 
discutăm, povestim unul altuia și aici s-a 
terminat cercetarea”. Deci noi trebuie să ne 
gândim la cei care ne vor citi, și ce așteaptă 
ei de la noi? Și iată, deci, să ne îngrijim de 
produsul nostru intelectual. Și poate acesta 


este un efort care demonstrează că istori- 
cul trebuie să fie cât mai echidistant de 
politică, de interese, de ideologie. Şi iată, 
așa vom putea demonstra că putem con- 
strui o societate așa cum spune și domnul 
Cioroianu... una bună. El e prea optimist și 
zice că România sau Republica Moldova 
sunt la un nivel, să zicem, acceptabil... In 
comparaţie cu ceea ce am avut în comu- 
nism, bineînțeles, și asta trebuie să pre- 
tuim. Poate că generaţia tânără nu poate 
face diferența, iar noi, care am fost născuţi 
și crescuți în perioada socialistă, știm ce în- 
seamnă acel regim. Din anumite perspecti- 
ve... Ne-a ferit cumva situaţia și nu am fost 
prigoniți sau nu am fost arestaţi, în com- 
paratie cu ce am discutat zilele trecute și cu 
suferințele celor care au ajuns în temnitele 
comuniste. Și astăzi ar trebui să prețuim 
această libertate... Şi iată, deci, noi suntem 
printre cei care promovează libertatea, 
educaţia, și încercăm să învăţăm omul să 
prețuiască viața. Asta contează foarte mult. 

Lucretiu Birliba: Eu am doar câteva 
cuvinte de adăugat. Noi suntem și profe- 
sori și cercetători, și satisfacție mai mare 
nu există decât atunci când îti vezi foștii 
studenți cum reușesc în profesie. Există, 
vă spun, o satisfacţie care nu se poate 
descrie în cuvinte. Măcar o parte din ei, în 
momentul în care i-ai văzut că au ceea ce 
își merită pe plan profesional, și că ai fost 
parte din această reușită a lor, îţi dă o 
mare satisfacție. lar ca cercetător, iarăși, 
nu există o satisfacție mai mare decât să 
dezgropi și să publici un document nou, 
fie el cu o informaţie cât de măruntă care 
să reconstituie doar un crâmpei din trecu- 
tul istoric. In ceea ce privește calitatea 
noastră de eroi, eu am fost erou pentru 
băiatul meu până când a avut 10 ani. De 
atunci nu mai sunt eroul lui. 

Cosmin Budeancă: Vă mulțumesc. Aș 
completa spunând că dacă te-ai gândit că 
vei face Facultatea de Istorie ca să ajungi 
un erou, iată invitaţii mei te-au dezamăgit: 
nu vei fi un erou. 

Altă întrebare, vă rog? Da, te rog. 

Fabian Beșca: Bună ziua. Mă numesc 
Fabian și, pe măsură ce am crescut, tot 
auzeam expresia că „istoria se repetă”, și a 
fost nevoie să aud o singură dată expresia 
„istoria nu se repetă”. Moment în care am 
început să îmi pun întrebări. Și am observat 
că, într-o oarecare măsură, se repetă doar 
situaţiile. Sunt multe războaie, vin războaie, 
la fel cum, de pe o zi pe alta, putem spune 
că istoria se repetă pentru simplul fapt că 
mergem la lucru, ne facem o cafeluță, dar 
niciodată nu se întâmplă la fel. Situaţia 
este, dar acţiunea în sine, lucrurile în sine 
nu se repetă. Și sunt curios de părerea 
dumneavoastră la ipoteza asta. 

Sergiu Musteaţă: Cred că ai perfectă 
dreptate. Lucrurile, într-o anumită măsură, 
se repetă, dar niciodată nu sunt identice. 
Noi deseori, în ultimii ani am discutat în 
contextul Centenarului, și în contextul 
acestei mișcări unioniste. Și lumea nu înțe- 
lege că niciodată nu se va repeta identic 
actul din martie [1918] de la Chișinău, și cel 
din noiembrie [1918] de la Cernăuţi. Poate, 
în anumite circumstanțe, se va reîntregi 
tara, dar nu se va repeta identic niciodată. 

Unii mai spun că istoria se sfârșește. 
Când lucram la Stanford eram cu birourile 
apropiate de Francis Fukuyama și la o 
discuție îl întreb: Francis, chiar crezi că a 
venit sfârșitul istoriei? |n contextul venirii lui 
Trump la putere, să-i fi văzut pe marii poli- 
tologi, specialiști ai științelor politice, la 
conferința de presă de după anunțarea 
rezultatelor... Parcă erau elevii care au pri- 
mit 2 la lucrare. Toţi cu capul plecat. Și zic: 

Francis, ce crezi acum?. Păi nu e chiar 
așa... Adică nu se sfârșește istoria. Ce a 
vrut el să spună știți, e cu totul altceva, dar 
titlul este provocator și mulţi au crezut că, la 
o anumită etapă de timp, putem discuta 
despre un sfârșit. Ceea ce nu e corect. 
Atâta timp cât — și Lucretiu [Birliba] a spus 
— istoria se bazează pe ființa umană, pe 
existența ei. Atâta timp cât există omul, 
există și istorie. Acuma, ce fel de istorie? In 
funcţie de ce fel de om este... avem și cali- 
tatea istoriei. De aceea, ai dreptate. Ea se 
repetă cumva, dar cu siguranță de fiecare 
dată, își are noutatea, specificul, dificulta- 
tea sa. Şi în acest context trebuie să fim 
atenți cum interpretăm. 

Fabian Beșca: Şi atunci mai poate fi 
numită istorie? 

Sergiu Musteaţă: Orice clipă din trecut 
este istorie. Intrebarea ta pusă acum cinci 
minute e istorie. 

Lucrețiu Birliba: lar formula este 
folosită, în general, în contextul în care noi 
trebuie să învăţăm din anumite greșeli. Așa 
este; istoria se repetă, dar, de fapt, contex- 
tul este că noi nu învăţăm din anumite 
greșeli care s-au produs odinioară și care 
se produc și în momentul actual. In general 
ăsta este contextul în care se folosește for- 
mula ca atare. Nu numai, dar de cele mai 
multe ori. Și sunt situaţii, de regulă, cele 
mai multe, în care interesul personal este 
pus deasupra unui interes care este mult 
mai bun pentru comunitate și așa mai 
departe. Cam astea sunt situaţiile mari. Și 
se folosește formula în sensul de „Historia 
magistra vitae”. 

Cosmin Budeancă: Aș completa 
aducându-l în discuţie pe Heraclit din 
Efes cu „panta rhei”, „toate curg”. Nu ne 
putem scălda de două ori în aceeași apă, 
pentru că apa nu mai este aceeași și 


noi nu mai suntem aceiași. 

Florentina Niţu: Da, aș zice și eu că 
oamenii modelează istoria. Și pentru că 
oamenii care au făcut Unirea nu aveau 
acces la internet și la vlog-uri, evident că ei 
nu sunt identici cu noi, așa că istoria clar nu 
se repetă în felul în care ne-am aștepta noi, 
şi asta este bine. Pentru că să trăim repeti- 
tiv nu cred că ne-ar plăcea. Dar sunt vorbe 
care circulă, și lorga spunea că „istoria își 
bate joc de noi repetându-se”. Apropo de 
colegul Birliba care a spus că istoria se 
repetă tocmai pentru că noi suntem grei de 
cap și nu pricepem. 

Cosmin Budeancă: E un paradox aici. 
Că de multe ori chiar istoricii fac greșeli în 
mod repetitiv, neînvăţând din ceea ce ei 
înșiși fac, predau, descoperă. 

Adrian Istrate Paul: Bună ziua. Adrian 
Istrate Paul mă numesc. Credeţi că în ziua 
de azi profesorului îi lipsește capacitatea 
de a își marketa propriul produs? Plecând 
de la diversele teme discutate astăzi, mai ales 
despre propagarea unor pseudo-istorii, a 
unor istorii false, sau plecând și de la ideea 
de istorii de popularizare. Credeţi că și 
acesta este un factor? Gândindu-ne și la 
ceea ce a zis domnul Cioroianu despre acei 
dacopaţi care produc niște materiale 
senzaţionale din punct de vedere vizual, 
artistic, însă informaţia este, de cele mai 
multe ori, greșită. Și se poate înțelege, 
având în vedere cantitatea de finanțare 
care o au... A nu se uita de Jost 
[Constantin] Drăgan, mai demult, ce valoa- 
re financiară avea, și, mai târziu, Napoleon 
Săvescu, pentru Dacia Revival [Interna- 
tional] Society... Și din cauza lipsei unor 
eforturi constante de a scrie istorii de popu- 
larizare. Excepţie făcând domnul [Lucian] 
Boia... Radu Oltean, care chiar dacă nu 
este istoric, este grafician, încearcă, totuși, 


să prezinte o istorie mai academică. Sau 
eforturile domnului Cioroianu pe partea de 
televiziune. Credeţi că există o lipsă de 
marketare pe mai multe căi? YouTube, 
social-media? 

Sergiu Musteaţă: Dacă îmi permiteti. 
Am mai discutat, cred, și cu voi la curs, și 
cu alții subiectul ăsta. Intr-adevăr, noi istori- 
cii suntem astăzi impuși într-o competiție 
economică, și ar trebui să ne îngrijim de 
produsele noastre intelectuale, deci să 
urmărim traseul lor și impactul lor asupra 
publicului sau beneficiarului. De aceea îi și 
îndemn pe colegii mei, tinerii care vin la 
facultate, să încerce să cunoască mai bine 
piața și să dobândească cunoștințe de mar- 
keting, deoarece este important să urmă- 
rești traseul produsului tău. Și aici depinde 
de norocul pe care îl ai. Domnul Cioroianu 
poate să ne spună din experienţa lui... 
Colaborarea cu editurile, cu ce edituri cola- 
borezi și cum editura își construiește strate- 
gia de marketing și promovarea cărților, 
sau, mă rog, culegerilor de studii, volumelor 
de documente și așa mai departe. Sau 
dacă produci o serie de emisiuni, unde 
ajung? Spre ce sunt orientate? De aceea și 
zic că istoricul de astăzi e un pic altfel decât 
istoricul de acum 50-100 de ani, deoarece 
circumstanțele și realităţile sunt diferite. In 
era digitală sigur că se diversifică și meto- 
dele de promovare, respectiv și așteptările 
celor care consumă produsul nostru inte- 
lectual. De aceea trebuie să avem grijă de 
componenta de marketing în ceea ce 
facem noi. Să nu lăsăm doar pe seama edi- 
torului. Deoarece editurile sunt diferite, 
interesele sunt diferite. ȘI, în contextul ăsta, 
o carte bună sau un articol bun, poate să 
rămână... dat uitării sau să nu ajungă la 
beneficiar. Odată un student a venit să-mi 
prezinte un articol. Cică: Am publicat un 

articol. Zis: Și unde a apărut? Păi, la o 
revistă. Și unde e revista aia, că n-am dat 
de ea nici în bibliotecă, nici online. Şi zic: Și 
n-ar fi bine versiunea .pdf să o postezi? Şi 
zice: Nu e treaba mea. Nu e treaba ta? 
Inseamnă că și munca ta e degeaba, nu 
ajunge nicăieri. Deci trebuie să ai grijă. 
Sunt platformele digitale și multe alte lucruri 
care astăzi ne oferă oportunități. Deci mar- 
keting-ul, sau știința economică se apropie 
tot mai mult, și noi depindem de această 
realitate economică. 

Florentina Niţu: Da, și eu spun la fel. E 
clar că vindem niște produse și trebuie să 
învăţăm. Unii dintre noi am crescut, ne-am 
construit, ne-am modelat, într-o altă epocă, 
dar n-avem încotro și învăţăm. Invățăm să 
ne vindem aceste produse, învăţăm să 
transmitem rezultatele cercetării noastre 
într-o formă cât mai diversă, pentru că, din 
păcate, așa cum s-a tot spus, cartea nu mai 
este formatul ideal, să spunem, de transmi- 
tere a cunoașterii. Și atunci putem avea 
conferințe publice — lorga tinea foarte multe 
conferințe publice — putem avea expoziţii, 
putem avea podcasturi, putem avea vlog- 
uri, blog-uri, și așa mai departe. Dar trebuie 
să învăţăm. E fundamental să înțelegem că 
fără învăţare nu vom putea să ajungem cu 
mesajul nostru acolo unde trebuie să ajun- 
gem. Institutional vorbind, sigur că obiecti- 
vul nostru este să transmitem (economic 
vorbind), aceste informaţii către potenţialii 
noștri candidaţi. Motiv pentru care, o parte 
importantă a activității unui decan în zilele 
noastre este aceea de a se asigura că are 
content pe Facebook și pe Instagram. Eu 
am săptămânal ședințe, chiar și acum vara, 
cu Grupul de Inițiativă Studenţească de la 
Facultatea de Istorie, care mă ajută în 
gestionarea paginilor de Facebook și de 
Instagram. Pentru că dacă lipsești o 

săptămână din acest spaţiu, ești cu totul 
scos în afara istoriei. Și învăţăm. Invăț. 
Deși la început, recunosc că n-am vrut să 
îmi fac pagină de Facebook. lată că am 
făcut pagină de Facebook. Rezist la 
Instagram, dar să vedem cât mai rezist. 
Sergiu Musteaţă: Şi la TikTok... 
Florentina Nitu: Nu-mi place. 
Lucrețiu Birliba: Ca să răspund con- 
cret la întrebarea dumneavoastră, da, în 
momentul de față istoria și produsul istoric 
nu este suficient promovat, sau este pro- 
movat dar la un nivel destul de redus. Insă 
Florentina spunea foarte bine. Acesta este 
unul din principalele roluri ale decanului... 
In momentul în care am ajuns la conduce- 
rea Facultăţii de Istorie, împreună cu domnul 
decan [Petronel] Zahariuc și după asta când 
am ajuns eu, am manifestat o preocupare 
continuă de a tine cât mai vie pagina de 
Facebook a Facultăţii. Și eu zic că dacă vă 
uitati acum pe pagina de Facebook a Fa- 
cultăţii de Istorie, ea este una destul de 
prietenoasă, și informaţiile care se derulează 
acolo sunt, pe de o parte extrem de utile, pe 
de altă parte și colorate, să spunem așa, întru- 
cât acordăm foarte multă libertate inițiativei 
studenților, din acest punct de vedere. 
lar produsul istoric... da, există acum 
posibilități nenumărate și nu costisitoare 
de a ne pune articolele pe internet, de a 
avea practic revistele online. Și la noi la 
facultate avem, practic, toate revistele 
online. Două sunt cu open acces total, 
cealaltă, a treia, doar cu rezumate, dar 
lucrăm acum să o facem și pe ea free open 
access. Și nu numai aceste produse... 
Șantierul unde sap eu, la Slava Rusă, la 
bida, are propriul site şi se poate vedea pe 
arheologie/ibida.eu. Deci există aceste 
posibilități, nu sunt foarte costisitoare. 
Bunăvoință să existe, efort și, în același 


timp, o disponibilitate de efort colectiv. 

Cosmin Budeancă: Da, este o întreba- 
re în spate. Vă rog, microfon... 

Gabriel Zvâncă: Bună ziua. Numele 
meu este Gabriel Zvâncă. Având în vedere 
problema pe care aţi adresat-o la începutul 
acestui panel cu privire la problematica 
aceasta de scădere a interesului românilor 
fată de istorie. Cum ar putea istoricii să vină 
în întâmpinarea acestor probleme și care ar 
fi modalităţile prin care istoria ar putea să 
fie promovată din nou și să devină 
interesantă? Mulţumesc. 

Cosmin Budeancă: Istoria se repetă și 
nu învăţăm nimic din ea. Putin mai devre- 
me s-a răspuns cumva la această întreba- 
re, iar dacă nu suntem atenti... 

Florentina Niţu: Da, clar trebuie să 
încercăm să folosim cât mai multe mijloace 
pentru a ajunge la publicul nostru, însă eu 
nu cred că nu există un interes pentru isto- 
rie. Dimpotrivă, mie mi se pare periculoasă 
așa-zisa expertiză istorică pe care o întâl- 
nesc pe Facebook. Mă îngrijorează și mă 
întreb dacă noi, ca istorici, facem suficient, 
inclusiv prin expozițiile noastre — și îl salut 
pe domnul director Pepene“ — dacă facem 
suficient încât să transmitem informaţia 
corectă. Pentru că altfel... și acesta este un 
mare pericol — sunt tot felul de așa-ziși 
experți care se pronunţă, care dau verdicte. 
Eu le spun studenților mei că încep să fiu 
îngrijorată că românii nu se mai pricep doar 
la fotbal și politică, au ajuns să se priceapă 
la istorie. De când cu Centenarul este un 
apetit pentru istorie, dar este un apetit, spu- 
neam, uneori nesănătos, pentru că ne dăm 
cu părerea fără a avea în spate această 
expertiză despre care am tot vorbit astăzi. 
Și da, trebuie să facem noi mai mult. Sunt 
conștientă de asta. Trebuie ca vocea 
noastră să se audă, trebuie să explicăm 


mai bine lucrurile, trebuie să fim vocali, tre- 
buie să ajungem în toate mediile și în toate 
formele. Și e ceva ce avem de făcut, iată, o 
misiune de salvare. 

Sergiu Musteaţă: Eu aș completa ce a 
spus Flori. Nu doar în România este pro- 
blema aceasta legată de numărul de 
studenti la Istorie în scădere, ci în toată 
lumea. Pot să spun din Germania, din 
Statele Unite. Deci e o problemă generală, 
nu doar specific românească, și asta — vor- 
bind de global — e o chestiune globală care 
ar trebui, la fel, să ne trezească semne de 
întrebare. De ce oare? Și, mai apoi, să fim 
mai activi, să fim mai vizibili, să fim mai 
înțeleși. Ce am spus mai înainte, vizavi de 
produsele noastre, vizavi de mesajul nos- 
tru, vizavi de discursul care trebuie adaptat. 
Să nu așteptăm în confortul nostru univer- 
sitar sau la catedră, că vor veni potenţialii 
candidaţi la noi. Nu - și fiind vorba de mar- 
keting — noi trebuie să mergem către 
potenţialii noștri studenți, să le explicăm 
mai clar ce facem, care sunt astăzi pers- 
pectivele, care sunt posibilitățile de a obține 
un job în domeniul istoriei, cercetării, 
arheologiei, științelor conexe, dacă vorbim 
de muzeografie, protecția patrimoniului. ȘI, 
în felul acesta, să devenim atractivi, adică 
vizibili pe piață. Deci trebuie să ne 
remodelăm discursul și strategiile de pro- 
movare. Și poate așa vom deveni mai 
atractivi și vom avea un număr mai mare de 
studenți. Dar vizibili pe piaţă. 

Și, în contextul a ceea ce a spus Flori: 
expertiza contează. Când nu știm, mai bine 
să întrebăm unul care se pricepe la o 
problemă sau alta. Să nu pretindem că le 
cunoaștem pe toate. E imposibil să le știi 
pe toate. Dacă apare o problemă legată de 
arheologie, istorie medievală și așa mai 
departe, să apelăm la experți și să îi 


MEMORIA 


63 


64 


întrebăm, ca să obținem un răspuns cât 
mai clar, cât mai calitativ și cât mai profund. 
Altfel, dacă ne ducem pe linia Internetului 
sau pe a celor care pretind că le cunosc pe 
toate, inclusiv politicienii... care deseori își 
dau cu părerea pe anumite subiecte istori- 
ce, fiind alături cu istoria... atunci sigur că e 
o cale greșită. 

Lucrețiu Birliba: Răspunsul meu ar fi 
în felul următor: profesionalism și promova- 
re. Pentru că aceste două elemente sunt 
cheile prin care noi reușim să ne atragem 
mai mulți adepți, să spunem așa, într-ale 
istoriei. Dau exemplul cu dacomanii care 
s-au promovat cumva, fiind și de o agresi- 
vitate ieșită din comun, dar de o agresivita- 
te nu în sensul bun, ci exact în sensul cel 
mai rău al cuvântului. Am asistat odată la o 
dezbatere între un eminent arheolog și unul 
din reprezentanții acestui pseudo-curent, 
să îi spunem așa, în care nu se puteau 
înțelege. Dacomanul era atât de agresiv și 
acapara într-atât de mult vocal discuția, 
încât arheologul nu se putea face ascultat. 
Și chiar dacă i s-a permis de către modera- 
tor să își exprime, până la urmă, părerile, 
nu ştiu în ce măsură a reușit să și convingă 
auditoriul. Eu mă bucur că suntem noi aici 
ca să vă demonstrăm cumva falsitatea 
acestor concepții. Altfel aceștia sunt niște 
oameni care, mă rog, pozează în mari sal- 
vatori ai civilizației dacice, dar dacă îi 
întrebi când a domnit Traian habar n-au 
lucrul acesta. Şi asta înseamnă, în ultimă 
instanță, o fărâmă de profesionalism. 

Dumitru Raţă: Mă numesc Dumitru. 
Am să încerc să mă exprim cât mai pe 
înteles. Intrebarea sună în felul următor: 
Cum putem noi combina cercetarea obiec- 
tivă a istoriei cu noile schimbări care se 
produc în societate? De exemplu, atunci 
când într-o anumită problemă schimbi un 


MEMORIA 
LU Se e 


pic accentele, ești învinuit deja de antisemi- 
tism, rasism, sexism. Sau ce s-a produs, de 
exemplu, în Statele Unite la evenimentele 
cu recunoașterea drepturilor, că oameni de 
culoare într-o oarecare măsură au fost 
nedreptăţiți... Și aceleași modele de eroi 
care erau în societatea americană, peste o 
zi deja nu mai erau eroi, erau niște persoa- 
ne agresive... Cred că m-am exprimat 
corect. Mulţumesc. 

Florentina Niţu: Da. Păi, aș zice că un 
istoric serios, adică exact ceea ce am în- 
cercat noi să vă explicăm că este istoricul 
serios, cel care se duce la surse, care apli- 
că elemente de critică istorică, nu se arun- 
că să facă foarte rapid aprecieri în legătură 
cu evenimente ale trecutului sau ale pre- 
zentului. Prin urmare, mai rar i se întâmplă 
să greșească în punctele lui de vedere ex- 
primate. Dacă greșește, așa cum am spus 
mai devreme, istoricul trebuie să aibă dem- 
nitatea să recunoască faptul că a greșit. 
Altfel, de multe ori pozițiile astea care sunt 
destul de sensibile, pe teme sensibile de 
gen, de rasă, de confesiune, sunt inflama- 
te, după părerea mea, și de media. Şi aici 
trebuie să avem mare grijă ce voci ascul- 
tăm. Dacă este vocea unui profesionist sau 
este vocea unui pseudo-profesionist. 
Altfel, sigur, e o întrebare interesantă. 
Haide să îi las și pe colegii mei, să îi aud ce 
au de spus. Ă 

Sergiu Musteaţă: Intrebarea e actua- 
lă, complexă, deci e foarte bună. Nu putem 
răspunde la ea scurt, ar cere o temă de 
dezbatere aparte, dar ce ai spus sigur că 
este ceva care se repetă. Războiul monu- 
mentelor nu este ceva nou pe piață. 
Lucrețiu poate să vă spună mai mult din 
Antichitate, cum s-au războit împotriva 
monumentelor cei locali, sau barbarii, și 
invers... Deoarece monumentul în sine 


este un element al discursului oficial, al 
ideologiei și propagandei unui regim sau a 
altuia. Schimbarea regimului sau schimba- 
rea discursului presupune remodelarea 
sau schimbarea atitudinii față de aceste 
elemente. Căderea Uniunii Sovietice a pro- 
dus un val de demolare, distrugere și 
transfer a acelor monumente din spațiul 
public în cel muzeal, sau chiar distrugerea 
lor totală. In America valul a venit mai târ- 
ziu, într-un alt context și sub o altă aborda- 
re a ceea ce a însemnat atitudinea față de 
cei care „chipurile” i-au descoperit și i-au 
civilizat. Şi astăzi s-a schimbat discursul. 
Doar că trebuie fie menținut acel echilibru 
civilizator... Deci trebuie să înțelegem că 
trecutul nu-l poti schimba. Trecutul a fost și 
rămâne așa. Interpretarea lui provoacă 
spiritele și, în contextul ăsta, faptul că noi 
am ajuns astăzi și avem un discurs agre- 
siv, e o eroare de sistem, arată că cineva 
nu a fost la lecţia despre atitudinea fată de 
trecut și de aceea îşi manifestă abuziv 
părerea față de un monument. Monumen- 
tul în sine nu poartă nicio vină. Tot omul La 
produs. Şi, în contextul ăsta, dacă nu-ti 
place, îl treci în muzeu, dar nicidecum nu-l 
radiezi. Nu poţi radia trecutul. El mai de- 
vreme sau mai târziu apare la suprafață și, 
în contextul ăsta, trebuie să fim mult mai 
atenți fată de aceste elemente care 
reprezintă o secvenţă din trecut, chiar și 
dacă este vorba de un regim totalitar, auto- 
ritar sau unul discriminatoriu. Deci, oricum, 
e trecut, și atitudinea noastră fată de acel 
trecut trebuie să fie una — să zicem - 
rezervată. Să nu credem că dacă-l de- 
molăm rezolvăm problema. Nu, problema 
nu dispare. Comportamentul acesta exce- 
siv rămâne. Deci noi avem o problemă de 
educație și comportament. Monumentul în 
sine nu rezolvă problema dată. 


Lucrețiu Birliba: Eu aș spune, în pri- 
mul rând, că cercetarea obiectivă a istoriei 
la modul ideal nu există. Există o cercetare 
corectă, există o cercetare onestă, dar 
întotdeauna trebuie să ne punem — chiar și 
în inconștient — modul personal de gândire 
asupra produsului nostru istoric. Dar con- 
textele politice care au influențat scrisul 
istoric, sau care au limitat, au restrâns anu- 
mite libertăți ale scrisului istoric, știți foarte 
bine că au existat în istorie. De aceea eu vă 
îndemn în felul următor: să fiti liberi în ceea 
ce scrieţi. Dar libertatea nu înseamnă să 
scrieţi ce vreţi, sau neapărat ce vă trece 
prin cap. In istorie se scrie ceea ce rezultă 
tocmai din cercetarea izvorului istoric și din 
interpretarea acestuia. Poate timpul va 
dovedi că interpretarea nu este întotdeau- 
na cea corectă, dar cercetarea este una 
onestă. Şi libertatea — cu adevărat — se 
face prin această cercetare onestă. 

Sergiu Musteaţă: Și să nu vă fie frică 
că deranjati pe unul sau celălalt. Dacă 
sursa vă prezintă informaţia astfel și 
dumneavoastră prezentați evenimentul, 
spuneți lucrurilor pe nume. Nu vă fie frică 
să nu-l ating pe ăsta și mai bine nu spun 
despre asta. Deja asta nu mai este istorie și 
nu mai este cercetare obiectivă când 
umbrești conștient anumite elemente sau 
anumite aspecte. Deci nu trebuie să ai 
frică. lată aici o chestiune de curaj, să spui 
lucrurilor pe nume, cu riscul — cum ai spus 
tu — să nule placă unora și să fii învinuit. La 
Chișinău deseori se întâmplă, dacă spui 
lucrurile critic și le spui pe nume, unii te 
învinuiesc de unionism, de naționalism, alţii 
te învinuiesc că ești pro-rus, pro-sovietic 
sau ai rămas în zona nostalgiei sovietice. 
Deci e foarte greu să fii, în asemenea 
circumstanțe, un istoric profesionist. Dar 
trebuie să urmărești cursul ăsta. 

Lucrețiu Birliba: Cunoașteţi romanul O 
relatare despre regele David al lui Stefan 
Heym? Păi dacă nu, acum ar fi trebuit să vă 
zic: Bine, cititi-I!. Este despre condiţia istori- 
cului într-un regim totalitar. Evident, e o 
parabolă acest roman, pentru că se petrece 
— așa cum spune și titlul — în timpul regelui 
David, iar istoricul, în acest regim totalitar, 
este condamnat într-un final la moarte, dar 
nu la moartea fizică, ci la moartea 
intelectuală. Lucrările lui sunt scoase din 
arhive, și tot ce va scrie va rămâne doar 
pentru el, nu va mai ajunge niciodată să fie 
citit de altcineva. 

Adina: Bună. Sunt Adina, sunt educa- 
toare. Mă gândeam la ce a spus domnul 
Cioroianu. Dar oare eroul nu e periculos 
pentru noi? De unde vine lehamitea noas- 
tră de eroi? Mă gândesc cum am așteptat 
în anii '90 să ne salveze cineva, Corneliu 
Coposu, Convenţia Democrată, Emil 
Constantinescu. Apoi am așteptat să ne 
salveze Traian Băsescu. Am așteptat să ne 
salveze președintele care nu e român, și... 
nu ne-a salvat nimeni. Pentru copiii mei, de 
la grădiniță, cei mai mari eroi sunt gunoierii 
și vidanjorii. Sunt fascinaţi când îi văd când 
vin cu mașinile și ce fac. Oare n-ar trebui să 
ne îndreptăm, mai degrabă, spre oamenii 
normali care au grijă de cetate? 

Florentina Niţu: Clar, fiecare dintre noi 
suntem un erou... exact cum am zis la înce- 
put. Până la urmă modelele trebuie căutate 
în interior, nu în exterior, asta-i părerea 
mea. De ce să căutăm în exterior modele și 
eroi? Fiecare dintre noi ne facem bine trea- 
ba ca educatori și suntem eroi în ochii 
copiilor cu care lucrăm zilnic. Eu n-aș 
vedea un erou în exterior, și aici, sigur, se 
poate discuta foarte mult. Și eu am rămas 
cu tot felul de idei după intervenția colegu- 
lui Cioroianu, și o să mai discutăm care-i 

profilul eroului, ce condiţii ar trebui să 
împlinească acesta. Cred că societatea 
românească e în momentul ăsta destul de 
divizată. Va fi greu. Și dacă va trebui să 
votăm din nou, ne-ar fi greu să alegem... un 
erou. Centenarul ne-a ajutat puțin să ne 
întoarcem asupra subiectului „eroi” și s-a 
vorbit mult. lată o figură feminină, Regina 
Maria. Regina Maria chiar a fost adusă în 
atenție cu ocazia Centenarului și chiar s-a 
vehiculat proiectul ca figura Reginei Maria 
să se afle pe o bancnotă românească. Din 
păcate nu ştiu în ce stadiu este proiectul, 
probabil a înghețat. Da, haideţi să ne gân- 
dim aici! Ce profil ar trebui să aibă eroul? 
Este înalt? Este slab? 

Sergiu Musteaţă: Intrebarea este foar- 
te bună și cred că realitatea aceasta vine 
dintr-o zonă arhaică, deoarece s-a promo- 
vat tot timpul ideea că va veni un mântuitor. 
Fie pe cale religioasă, fie pe cale politică, și 
tot timpul omul de rând așteaptă că cineva 
îi va rezolva problemele, și îl va salva, și îl 
va duce într-o zonă mai confortabilă. Și 
este un drum greșit, dovedit. Și pe cale 
religioasă, și pe cale civică, dacă e să ne 
uităm. Și am uitat de oamenii de lângă noi. 
La Chișinău în ultimii doi ani am făcut o 
competiție naţională, pentru elevi, „Eroii de 
lângă noi”. Să se uite în jurul lor... ce vecini 
au... Cele mai bune lucrări au fost câteva 
care au descoperit eroul în tatăl lor. De 
exemplu, o elevă de clasa a șaptea sau a 
opta, a descoperit un erou în tatăl ei, că a 
luptat în Afghanistan. Și nimănui nu voia să 
îi povestească ce-a trăit acolo. Și e 
adevărat. Avem un coleg, lon Xenofontov, 
care a publicat două volume, și spune că e 
foarte greu să îi provoci la discuții. Ce s-a 
întâmplat acolo numai ei știu și ceea ce 
spun o spun printre dinţi, iar mulţi nu vor să 
vorbească. lată, domnișoara aceia, nici n-a 


ştiut că tatăl ei a luptat în Afghanistan. Fiind 
nevoit, impus de regimul sovietic. Deci a 
descoperit în tatăl ei un erou... 

Cum spuneți, fiecare meserie este 
onorabilă, și noi depindem reciproc unul de 
celălalt. Nu trebuie să spunem că ăla este 
sub nivelul meu. Nu este adevărat. Asta e 
parte a educației cotidiene și noi trebuie să 
promovăm acest discurs. Să se uite în jurul 
lor și să descopere modele, eroii din 
preajmă. Să nu caute nu știu unde, peste 
ocean sau în altă parte. Că fiecare se 
orientează spre ceea ce vede, spre ceea ce 
aude, iar noi, cei maturi, sigur că suntem 
responsabili de a-i îndruma, pe calea — 
zicem noi — cea mai aproape de adevăr. 
Dar nu tot timpul reușim. 

Lucrețiu Birliba: Eroii au în comun o 
trăsătură, și anume că societatea benefi- 
ciază de serviciile pe care ei le aduc. Indi- 
ferent sub ce formă le aduc. De aceea copi- 
lașii dumneavoastră aveau dreptate, 
cumva, pentru că este și produsul percep- 
tiei lor să vadă în vidanjori eroii lor, și cu 
siguranță că văd și în dumneavoastră eroi- 
na lor. Sau măcar o parte din ei... 

Cosmin Budeancă: Dacă sunteți în 
Sectorul 1 în învățământ, atunci este de 
înțeles de ce copiii văd eroi în vidanjori și 
gunoieri.? 

(râsete) 

Cosmin Budeancă: Şi iată că am 
reuşit să ajungem la final într-o notă 
optimistă, cu zâmbete și cu râsete. Am 
încercat să găsim răspunsul la două 
întrebări. Nu știu în ce măsură am și reușit 
acest lucru, vă lăsăm pe dumneavoastră să 
apreciaţi, însă cred că aceste întrebări, 
„dacă mai avem nevoie de istorie?” și „dacă 
mai avem nevoie de un erou naţional sau 
de un erou global?”, rămân deschise și pot 
constitui teme de meditație în continuare. 


Le mulțumesc celor care ne-au urmărit 
online, vă mulțumesc dumneavoastră că 
sunteți prezenţi astăzi aici. Dacă doriți veti 
putea vedea această discuție și înregistrată 
pe Facebook și, de asemenea, transcrisă 
în nr. 117 din revista Memoria. 

Îi multumesc doamnei decan Florentina 
Nitu, îi mulțumesc domnului decan Lucrețiu 
Birliba, domnului profesor Sergiu Musteată, 
domnului profesor Adrian Cioroianu. Vă 
mulțumesc tuturor, și vă așteptăm la 
Râșnov, la Festivalul de Film și Istorii, să 
consumati cultură în mod responsabil. Vă 
mulțumesc! 

(aplauze) 


Note 

` Inregistrarea dezbaterii poate fi urmărită la 
https:/Mwww.youtube.com/watch?v=Em47My1DTXs 
&t=134s. Transcrierea a fost realizată de Mădălina 
Oprea. Intervenţiile pe transcriere au fost minimale: 
corectii minore la unele formulări, adăugarea în 
paranteze pătrate a unor cuvinte de legătură sau a 
unor prenume. Mulţumiri ACSB Events din Sibiu, 
care a realizat transmisiunea live a dezbaterii. 

' DI. prof. univ. dr. Ovidiu Ghitta nu a mai putut 
ajunge la dezbatere. 

? Dezbaterea a avut loc în 22 august și i-a avut ca 
invitați pe Vasile Soare, Doru Mărieș, Ionut 
Gherasim, Antonie Popescu și Gelu Hossu. O înre- 
gistrare poate fi urmărită la https://www.you- 
tube.com/watch?v= GBTXIsYmHpU&t=18s. 

* Spectacolul de teatru Eu când mă fac mare... 
(avanpremieră), cu Rada-Maria Muica, Bianca 
Murariu, Andrei Năstase. 

* Nicolae Pepene, directorul Muzeului Judetean 
de Istorie din Brașov. 

* În vara lui 2021 a fost o criză a gunoaielor în sec- 
torul 1 din București după ce primăria a reziliat con- 
tractul cu firma de salubritate. 

RAREȘ ȘCHIOPU 


In memoriam: 
George A. Boldea 
(1905-1934), poetul 
din Mercheașa 


Satul Mercheașa (județul Brașov) este îndeobște 
cunoscut prin faptul că în hotarele sale se găsește cel 
mai bătrân copac din tara noastră, dar alături de acest 
simbol al trăiniciei, mai puțin cunoscut este faptul că aici 
s-a născut poetul George Boldea, cel care, la o vârstă 
fragedă, avea să moară din pricina tifosului. 

Poetul George A. Boldea s-a născut la data de 16 
mai 1905 în satul așezat pe malul râului Homorodul 
Mic, afluent al Oltului. Potrivit recensământului realizat 
la anul 1900, în vremea aceea locuiau în sat: 642 de 
sași, 344 de români, 185 de țigani și 12 unguri, care 
apar mentionati pentru prima oară în recensămintele de 
până atunci. 

Sașii se vor stabili aici la începutul secolului al XIII- 
lea. Pentru că spatiul destinat colonizării lor era consi- 
derat „domeniu regal”, românii nu vor avea dreptul 
să-și stabilească locuința dincoace de râu și să 
locuiască Împreună cu sașii, opreliște care a fost 
menținută secole de-a rândul. 

Cu timpul, însă, românii care lucrau pentru sași (fie 
ca păstori pentru cai, în secolul al XVII-lea comuna 
având reputaţia creșterii cailor, fie la munci agricole sau 
defrișări în vederea agriculturii) vor solicita să se așeze 
mai aproape de sat, căpătând, în cele din urmă, permi- 
siunea de a trece râul și a se stabili în partea deluroasă 
a satului. Cu timpul și alţii vor veni mai aproape, tre- 
când râul. Mai târziu, cei mai înstăriți dintre români vor 
cumpăra pământ „lângă drum”, unde își vor amenaja 
grădini, de unde și numele de ulița Grădinii. Aici va fi 
construită biserica, devenind inima „cartierului româ- 
nesc”. În urma unei mari inundaţii petrecute la anul 
1780, ultimii români care locuiau dincolo de râu vor fi 

strămutați de acolo. Treptat, în decursul 
vremii vor ajunge să coboare de pe deal 
tot mai mult, până ce se vor stabili în 
actuala vatră a satului. Coborând la șes, 
acolo unde locuiau sașii, casele de 
bârne și acoperite cu paie vor dispărea, 
cu timpul rămânând pe dealuri grădinile 
și livezile. Caselor din bârne clădite la 
începuturi la drum li se vor adăuga zid 
peste porți, asemeni caselor săsești. La 
începutul secolului al XIX-lea, românii 
aveau să ajungă vecini cu sașii. 

Tiganii erau descriși în monografie’, 
ca meşteri buni în prelucrarea oricărui tip 
de lemn, pentru nevoile casnice ale 
comunităţii. De asemenea mulţi dintre ei 
se ocupau cu „hânzăritul”, adică procu- 


rându-și pașaport internaţional, călăto- 
reau prin cuprinsul Imperiului Austro- 
Ungar, dar și prin alte tări, făcând comerț 
cu diverse mărfuri, ocupaţie care va 
înceta după cel de-al Doilea Război 
Mondial. 

Unul dintre ei va dărui comunității, în 
1903, o frumoasă statuie din lemn vopsit 
a Domnului Hristos. Călătorind în practi- 
carea acestui fel de comerţ prin diverse 
țări, ocupându-se și cu pictura, acesta va 
cumpăra statuia din Cehia, dăruind-o cu 
condiţia ca ea să fie montată pe o cruce 
și pusă la marginea satului. Moise Șchio- 
pu (specializat în tâmplărie artistică — în 
perioada studiilor la München a fost 
coleg de studii și gazdă cu Aurel Vlaicu — 
a executat lucrări de mare valoare 
artistică la biserici și catedrale din tară) 
va face în 1904 o cruce din lemn pe care 
va fi montată statuia, acestea fiind 
sfințite și amplasate la marginea satului, 
înzestrat astfel cu o frumoasă troiță. In 
1974 statuia va fi adusă la Muzeul de 
Artă al României?, fiind înlocuită cu o 
copie, montată pe o nouă cruce, iar 
peste câţiva ani, pentru a fi ferită de ploi, 
i se va zidi un acoperământ. Vechea 
cruce de lemn va fi așezată la intrarea în 
cimitirul satului. 

Satul are păduri bogate, în special de 
stejar, lemn ce poate fi întâlnit la Biserica 
satului și la orice casă, prin folosirea lui 
la lucrările de construcţie, la ridicarea 
șurilor și a grajdurilor, la confecționarea 
mobilierului și uneltelor agricole. In vre- 
muri de foamete, din ghinda uscată și 
măcinată, se sporea făina de grâu, 
secară sau mălaiul. 

Astăzi, satul este mai cu seamă cu- 
noscut, prin faptul că în el se află cel mai 
bătrân copac din tară. In anul 1980, 
Gheorghe Boldea, unul din autorii mono- 
grafiei satului Mercheașa, se adresase 

Familia poetului: părinţii și fraţii acestuia. Primul din partea stângă este George Boldea, alături de sora sa Valeria 


Academiei Române în scopul protejării 
pădurii Copăcei, considerată „monument 
al naturii”. 

In perioada la care ne referim satul 
nu era electrificat (lucrare care s-a reali- 
zat între anii 1936-1937, întru început 
sătenii fiind reticenti la aceasta) făcând 
posibilă feeria nopților cu lună și înstela- 
te despre care poetul vorbește în versu- 
rile sale. Lucian Blaga peste ani își amin- 
tea „foarte bine” cum în satul său „în 
beznă zăream dintr-odată Calea Laptelui 
și stelele, ca ciorchini grei și mari, coborâ- 
te până aproape de acoperișele de paie”. 

De asemenea, la marea majoritate a 
caselor existau fântâni, oamenii aducând 
totodată apă de la izvor dis-de-dimineaţă, 
înainte ca vacile să traverseze izvorul în 
drum spre pășune. 

Un eveniment deosebit de important 
pentru viata românilor din Mercheașa îl 
constituie comasarea terenurilor care a 
avut loc între anii 1904-1906. Terenurile 

lor erau depărtate de sat, iar prin 
moștenire de la o generaţie la alta, se 
îngustaseră tot mai mult. In comisia care 
s-a ocupat la acea vreme de comasare, 
românii au fost reprezentați de preotul 
lor lon Bercan. Acesta a reușit să-i 
convingă pe membrii comisiei să distri- 
buie și românilor pământuri bune, dar și 
pe săteni să prefere pământ mai puțin, 
însă mai apropiat de sat, decât pământ 
mai mult, însă aflat la depărtare. 

Părinții lui George Boldea, Avram și 
Bucura, erau țărani. Aceștia au avut cinci 
copii: două fete (Bucura și Valeria) și trei 
băieți (George, Vasile și Victor). 

„Dacă ar fi să schițăm o tipologie a 
culturii ardelene, așa cum se prezintă cu 
atributele ei specifice în constelația cul- 
turii românești, ar trebui să reducem 
puterile ei creatoare la trei tipuri, care în 
fond se dezvoltă din același quid divi- 
num, din aceeași sfântă țărănime 
română. Aceste tipuri sunt: feciorul de 


preot, feciorul de dascăl și feciorul de 
țăran. și considerând lucrurile sub un- 
ghiul devenirii, cele două tipuri dintâi se 
reduc la cel din urmă. Tot ce înseamnă 
creație în cultura transilvană poartă bla- 
zonul acestei origini.” 

In perioada anilor 1897-1906, preot al 
satului a fost lon Bercan El a fost cel 
care a întemeiat aici prima bibliotecă, 
unde în vremea iernii, atunci când mun- 
cile agricole încetau iar sătenii aveau 
mai mult timp, organiza șezători în care 
le citea celor prezenți. 

Se străduiește să îi ajute pe români 
să conștientizeze importanţa învățămân- 
tului, determinând pe multi dintre ei să își 
trimită copiii la şcoală. Poate că sfaturile 
acestuia vor fi avut greutate și în ceea ce 
îi privește pe părinții lui George Boldea, 
ai căror doi dintre cei cinci copii“ vor în- 
cheia studii universitare. De asemenea, 
va mări clădirea școlii, creând o locuință 
pentru învățător, va introduce în sat 
„Foaia Poporului” din Sibiu, va ridica un 
zid cu portal la intrarea bisericii, zid care 
se întinde de-a lungul bisericii, școlii și 
casei parohiale, dând totodată dispoziția 
ca de-a lungul acestuia să fie plantați 
duzi, care la vremea fructelor, erau o 
bucurie a copiilor și care pot fi văzuți și 
astăzi. Infiinţează Cooperativa Româ- 
nească și Fondul Bisericesc, iar după 
anul 1906 înființează la Rupea, unde va 
continua lucrarea preoțească în locul 
tatălui său bătrân și bolnav, „Reuniunea 
Economică Plugul”, prin care cei care 
voiau să își cumpere animale sau pă- 
mânt erau ajutaţi în condiţii avantajoase. 

După retragerea trupelor românești 
din Transilvania, „autoritățile maghiare îl 
vor declara «popă valah suspect». A 
avut noroc cu prietenul său doctorul 
Tompa, secui, care l-a înștiințat că a pri- 
mit ordin să-l aresteze, sfătuindu-l în 


același timp să plece și să se ascundă 
cât mai departe înspre Ungaria. Suferind 
de o boală nemiloasă, s-a refugiat la un 
coleg doctor lângă Oradea, de unde revi- 
ne la Rupea, bolnav și dezamăgit, în 
toamna anului 1917. Aici este arestat și 
dus la închisoarea de la Brașov, unde a 
fost bătut și schingiuit. A fost eliberat la 
timp de iarnă, cu capul descoperit și cu 
trupul plin de răni. Boala de care suferea 
a progresat și cu toate că a fost internat 
la spitalul din Sibiu, boala l-a răpus la 26 
decembrie 1917. ...A lăsat în urma sa trei 
copii minori și orfani, căci preoteasa îl 
precedase în lumea de veci.” 

Ca omagiu și recunoaștere a celor 
făcute pentru sat, mercheșenii au așezat 
o placă memorială la casa parohială, 
unde a locuit vreme de nouă ani, aceas- 
ta, alături de cea a poetului George 
Boldea, fiind cele două plăci comemora- 
tive existente în sat. Totodată cele două 
case se găsesc la o distanță apropiată, 
fiind legate de o străduță. 


Anii de studiu ai poetului 

George Boldea 

Cel dintâi local de școală primară din 
satul Mercheașa (școala Confesională 
Ortodoxă; înainte de a avea o locaţie fixă 
școala se făcea în diverse case din sat’) 
s-a construit între anii 1898-1899, pe 
pământul bisericii, între curtea casei 
parohiale și cea a bisericii. Și această 
realizare este legată tot de numele preo- 
tului Bercan. 

Astfel că în 1912, an în care ar fi tre- 
buit ca George Boldea să fie înscris la 
școală, s-a primit o înştiinţare potrivit 
căreia, în baza legii Appony din 1907, 
sala școlii era prea joasă, prea mică și 
fie vor construi o altă școală, fie școala 
va fi desființată, iar statul va construi alta 
în care se va preda doar în limba 

maghiară, cu învățător ungur, salarizat 
de stat. Sătenii au ales să construiască o 
altă școală și să întrețină, în continuare, 
un învățător. Mai mult chiar, primăria 
refuzând să aloce teren pentru construi- 
rea şcolii, unul dintre săteni va dona 
bisericii întreg pământul și curtea sa 
pentru construirea noii școli (la demisol 
amenajându-se o locuință pentru el și 
soția sa). Intre anii 1912-1914 va fi 
construită noua școală. Totodată s-a 
hotărât ca localul noii școli să devină 
„sala tinerimii”, adăpostind în incinta ei: 
balurile, piese de teatru, pomenile și 
nunțile din comunitate. 

Probabil, datorită acestui fapt îl vom 
găsi pe George Boldea începând clasele 
primare în comuna Augustin, la școala 
Confesională Ortodoxă de acolo (școală 
care în prezent nu mai există, fiind 
demolată în 1936, odată cu construirea 
școlii de stat) cu limba de predare 
română și maghiară. 

Clasele a patra și a cincea le va urma 
la școala Primară din Hoghiz, cu limba 
de predare maghiară. 

Anul 1917 îl va afla pe George 
Boldea la Cristurul Secuiesc (astăzi în 
Harghita), unde își va începe studiile 
secundare la liceul de acolo. Constantin 
Stelian, poet și coleg de studii, atât în 
perioada liceului cât și în cea a Universi- 
tătii, în articolul „Amintiri despre George 
Boldea”, publicat mai întâi în revista 
Gând Românesc, nr. 7-8 (iulie-august 
1935), republicat mai târziu în ziarul 
Universul Literar, nr. 9 din 30 martie 
1944, scria: „Nu odată mi-a povestit nea- 
junsurile pe care le-a suferit, ca elev în 
clasa I-a, la liceu, unde profesorii unguri 
îl pedepseau dacă scria sau primea scri- 
sori în limba română. Apoi sălbăticia 
maghiară, din timpul războiului, după 
retragerea oștilor române, în 1916. Din 

cei mai fragezi ani trăise tragedia 
națională a transilvăneanului integru”. 

Al doilea an îl va urma la Liceul 
„Andrei Şaguna” din Braşov, iar înce- 
pând cu anul următor, până la termina- 
rea studiilor liceale, va studia la Liceul 
„Timotei Cipariu” din Dumbrăveni (în 
județul Sibiu), unde ultimele două clase 
le va absolvi într-un an, urmând ca în 
anul 1924 să susţină la Sibiu examenul 
de bacalaureat. 

In perioada anilor de liceu are loc 
debutul său literar, publicând în revista 
Cosânzeana (nr. 20 din 25 octombrie 
1923), poezia „Pastel de sară”, iar mai 
apoi, în numerele 22-23 din anul 1923 ale 
aceleiași reviste, publicând poezia „Vară”. 

In monografia satului său natal, la 
capitolul „Mercheșeni de samă”, loc în 
care este pe scurt prezentată viata sa, 
găsim următoarea mențiune: „apreciin- 
du-i talentul, profesorii săi l-au încurajat 
și ajutat să-și publice poeziile... In anul 
următor (1924), îndemnat de profesorul 
de limba română, scrie «Odă lui Timotei 
Cipariu», poezie citită cu ocazia come- 
morării patronului liceului din Dumbră- 
veni, fiind apreciată de asistență”. 

Despre perioada studiilor sale la 
Dumbrăveni, de la același Constantin 
Stelian avem un portret al tânărului poet 
și totodată descrierea întâlnirii lor. 

Fiind nevoit să întrerupă studiile 
secundare din motive de sănătate (sur- 
menaj sever), Constantin Stelian va veni 
la Dumbrăveni pentru refacerea sănătății 
şi continuarea studiilor, unde îi va prii 
liniștea micului orășel. Va avea ocazia 
să-l întâlnească aici pe George Boldea. 
Activitatea la societatea literară a liceu- 
lui, precum și publicaţiile din revistele 
literare, îi aduseseră lui Constantin 
Stelian o oarecare notorietate printre 
elevii liceului. 


George Boldea, student 


Astfel, „cam pe la jumătatea anului, 
într-o după amiază de mijiri primăvă- 
ratice, aud pe cineva ciocănind la ușa 
odăii mele. Un tinerel de aceiași vârstă și 
statură cu mine. M-a impresionat mult 
capul său expresiv: vâlvoiul de păr cas- 
taniu, abundent și ondulat, ochii mici, dar 
scânteietori, străjuiți de un nas aristocra- 
tic, susținut de o gură mică. Faţa-i albă, 
delicată, presărată de pistrui i se înroși, 
când mi se recomandă: «Gheorghe Boldea, 
din clasa a Vl-a». Nu puţin emoţionat, 
începu să-mi ceară scuze pentru «de- 
ranjul» pe care mi-l face, vizitându-mă 
pe neaşteptate... Trupul lui subțire, 
înveșmântat cu un palton de șiac, lung 
până la pământ, ca un anteriu de preot 
de țară sau de călugăr, mi-a dat impresia 
siluetei lui leronim din Cezara lui 
Eminescu... După ce-i strânsei mâna 
delicată, găsii de cuviinţă să îl întreb ce 
La determinat să mă viziteze. Scoase 
trei foi de caiet din buzunarul drept al 
paltonului și mi le întinse. 


- Fac și eu versuri... Vreau să știu și 
părerea d-tale. 

- Atunci să le citim împreună...”" 

Lecturându-le, colegul său îi arată 
plăcută surprindere, sugerându-i toto- 
dată să revină asupra unora dintre ver- 
suri. George Boldea îi lasă acestuia poe- 
ziile pe care le adusese cu sine, moti- 
vând că detine copii ale acestora acasă, 
iar Constantin Stelian îi promite că îl va 
ajuta să i se publice una dintre poezii în 
Foaia Tinerimii, unde el colaborase, pro- 
misiune care se va și materializa. 

Intâlnirea acestora este momentul 
care va închega o frumoasă prietenie, în 
anul 1923 ajungând să fie colegi de 
clasă, iar în vacantele din anul 1924 să 
se viziteze: „In vacanța de Paști (1924) 
fu oaspetele meu la Câmpina, pentru ca, 
în vacanţa de vară din același an, să fiu 
la rându-mi oaspetele lui, la Mateiaș. 

Dacă la Câmpina nu l-au impresionat 
plăcut pădurile de sonde și rezervoare 
petrolifere, de care se mira cum le 
găsesc eu atâta poezie”, în schimb, la 
Mateiaș, se simţea în largul său. Parcă-l 
văd înotând și bălăcindu-se în Olt voini- 
cește, surâzând mereu... Schimba 
uneori costumul «nemtesc» cu cel de la 
țară; luând coasa la spinare, mă îmbia 
să merg la fâneaţă, să-l văd cum se pri- 
cepe de bine să tundă otava. Nu rezista 
mult: obosea — dar se simţea foarte feri- 
cit că, prin aceasta, arăta fraților și 
consătenilor săi că nu se diferenţiază de 
dânșii. Apoi plimbările cu nu!" pe Olt. 
Boldea era mare meșter în vâslitul aces- 
tui soi de barcă primitivă. Cu o prăjină 
lungă de vreo 3-4 metri, o opintea din 
când în când în fundul apei și în câteva 
minute înconjuram satul cu chiote și 
veselie de răsuna pădurea udată de râul 
cântat de Goga, ale cărui versuri priete- 
nul meu le știa pe de rost. 

La Mercheașa n-am dormit decât o 
noapte. Ținea mult să-mi procure farme- 
cul unei nopți, cum numai satul lui natal 
mi-ar fi putut da. Ne-am culcat pe fân, în 
podul cel mare al grajdului. De-acolo mi-a 
apărut un minunat răsărit de lună. De- 
acolo am putut vedea păduricea de 
brazi“ care sub aurul satelitului nostru 
unduia un cânt plin de suplețe tainică de 
care fratele Ghiţă îmi vorbise de multe ori 
cu dragoste, entuziasm și nostalgie."* 

impreună vor învăţa și se vor pregăti 
pentru examenul de bacalaureat, pe care 
l-au susținut și promovat la Sibiu în vara 
anului 1924. „Câtă voință și putere de 
muncă a dovedit în vara anului 1924, 
când am pregătit împreună clasa 8-a! Pe 
fermecătoarele tărmuri ale Târnavei, 
ziua citeam şi ne explicam unul altuia 
materiile de studii, seara ne plimbam pe 
sub arini și sălcii printre care luna se 
furișa senină. Câte evocări din poezia lui 
Eminescu, Cerna, Traian Demetrescu, 
Baudelaire nu ne veneau în minte!... Ba- 
calaureatul l-am dat la Sibiu. Victorioși și 
acolo, hotărisem o excursie pe Dunăre, 
o excursie care n-a mai avut loc. Ne-am 
mai întâlnit cu luni mai târziu la Bucu- 
rești, la Universitate, unde amândoi ne-am 
înscris la aceleași specialități: filosofie și 
drept. Pentru ca de cea de pe urmă să 
ne lăsăm păgubași. Vedeam și unul și 
celălalt, Dreptul numai prin prisma avo- 
caturii.""* 

In toamna anului 1924 își începe stu- 
diile la Facultatea de Filozofie și Filologie 
a Universităţii din București (secţia limba 
franceză și română), pe care o va absolvi 
în anul 1929. Incă din primul an de studiu 
și până la sfârșitul facultății va deține 
funcția de custode al Bibliotecii Facultății 
de Litere și Filosofie din București. 

lată ce scria Constantin Stelian des- 
pre aceasta: „...din primul an de stu- 

dente, Boldea capătă post de custode la 
Biblioteca Facultăţii de Litere și Filosofie, 
prin recomandarea d-lui Constantin 
Beldie, unde rămâne timp de patru ani. 
Aici avea prilejul ca, pe lângă asigurarea 
părții materiale, să-și poată însuși multe 
cunoștințe în legătură cu filosofia și lite- 
ratura care îl pasionase atât de mult”. 

Poetul Emil Giurgiuca, coleg de studii 
totodată, scria: „ Studenţii de pe vremea 
aceea poate își mai aduc aminte de el. 
Custode la biblioteca Facultăţii de Litere, îl 
vedeai zilnic la masa lui, singuratic, cu linii- 
le figurii absorbite de cartea deschisă sub 
ochi... In fata lui, la mesele lungi studente 
izolate și studenți adânciti în lectură”. 

Așadar, prietenia cu Emil Giurgiuca 
va data din perioada studiilor la Bucu- 
rești. Din rândurile prefeței scrise de 
acesta volumului de poezie apărut pos- 
tum, aflăm că încă de atunci plănuiseră 
scoaterea unei reviste literare în Ardeal”, 
lucru care se va materializa mai târziu la 
Brad, unde fiind colegi de catedră, vor 
fonda revista Abecedar. 

In anii studenţiei publică poezii în 
revistele Năzuinţa (între 1924 și 1925), 
Ritmul Vremii și Țara de Jos (1925), 
Convorbiri literare (1927), Datina (între 
1927 și 1928) și Universul Literar (1928), 
aflat la acea vreme sub conducerea lui 
Camil Petrescu. 

Luându-și examenul de licenţă cu bile 
albe”, în toamna anului 1929 va fi numit 
profesor suplinitor de limba română la 
Liceul Militar „Nicolae Filipescu” de la 
Mânăstirea Dealu-Târgoviște. 


Profesorul George Boldea 

In vara anului 1930 va pleca în Franţa, 
la Paris, călătorie pe care o va întreprin- 
de potrivit monografiei „cu mari sacrificii 
materiale, pentru a se perfecționa în 
cunoașterea limbii şi literaturii franceze, 


audiind și prelegerile de la Sorbona””. 
Redăm în continuare transcrierea 
unei scrisori expediată de sora sa Valeria 
la Paris: 
„Dragă George, 
Mercheașa 15/ VIII-930 


Scrisoarea ce-am primit-o dela tine a 
făcut o adâncă impresie tuturora. 

Ce crezi? Când o citeam sub lumina 
palidă a lămpii la cuptor, după ce s-au 
reîntors cu toții de la muncă, vărsau 
șiroaie de lacrimi ascultând, parcă atunci 
înmormântau tot ce aveau mai scump. 

După ce am isprăvit cu cititul, s-au 
liniștit și se zărea parcă în ochii la toți 
licărind un bob de mulțumire sufletească. 

Desigur, când te vei reîntoarce vei 
aduce cu tine tot ceea ce te-a fermecat și 
te-a înălțat sufletește. 

Cu toate că descrierea locurilor și a 
lucrurilor ce le-ai văzut a fost sumară, tot 
mi-a dezvoltat dorința de ducă, cel puțin 
imaginar dacă nu în realitate chiar. 

Noi pe aici ducem aceiași viaţă 
sedentară ca și mai Înainte. 

Părinții merg la muncă în fiecare zi și 
lucrează în căldura dogoritoare a soarelui. 

Vasile a plecat în armată cu începe- 
rea lunei August și ne-a scris că e posibil 
să mai ia al II-lea concediu de la 15, 
adică de la Sf. Marie. 

Bunica, repetă veșnica-i ocupaţie tor- 
sul. In timp ce firul se-nfășoară, gânduri- 
le Își iau toată desfășurarea lor. 

Biata Bunica! Ti-a făcut o prescură 
chiar azi pentru tine, amintindu-și că i-ai 
zis: «Buno, să mai faci și pentru mine o 
prescură că merg departe». 

Astfel ţi-a îndeplinit dorința dând încă 
și cei 4 lei pentru ca s-o plătească...” 


La întoarcerea în țară rămâne însă 
fără post în învățământ, începând calva- 


w 

rul „anilor de mizerie și de nesfârșite 
tribulațiuni””. 

lată ce scria Constantin Stelian în 
același articol, „Amintiri despre George 
Boldea”: „Făcu însă imprudenţa să-și 
dea demisia din acest post (custode al 
bibliotecii), pentru o suplinire la catedra 
de română, la Liceul Militar de la 
Mănăstirea Dealului. Lipsa de experiență 
profesională și timiditatea lui excesivă, fu 
interpretată drept nepregătire. Neștiind 
că nu va mai căpăta nici o catedră, în 
vară plecă pentru o lună la Paris, de 
unde se întoarce cu bogate impresii și 
amintiri, dar rămânând cu regretul de a 
nu se putea plasa undeva. Făcu apoi 
serviciul militar...”* 

Se va libera abia la 1 noiembrie 1931, 
pierzând posibilitatea ocupării unui post 
la acea dată în învățământ. 

In revista Gând românesc“ la o lună 
de la moartea poetului, în rubrica „In- 
semnări”, lon Chinezu scria „Pe mor- 
mântul poetului Boldea”, cu intenția 
declarată de a nota etapele cele mai 
însemnate din viața acestuia „cu titlu de 
document pentru a ilustra grozava 
situație în care se zbat cele mai alese 

elemente ale generației de azi”. Datorită 
acestor însemnări, putem cunoaște par- 
cursul acestuia în anii care au urmat. 

Așadar, în următorul an școlar 1931- 
1932 „rămâne din nou fără catedră. Abia 
spre sfârșitul anului școlar, în luna mar- 
tie, i se dă o suplinire la Odorheiu, de 
unde însă trebuie să plece peste o lună, 
fiind mutat la liceul din Careii Mari."* 

Redăm un fragment dintr-o scrisoare 
adresată surorii sale, Valeria: 

„Dragă Valeria, 

Odorhei 16.11.931 


Mă iartă că nu ţi-am scris deloc, îmi 
recunosc vinovăția. Ști[i] tu că, avid de 
noi impresii, m-am lăsat absorbit de 
preocupările profesiunii și ale ambianţei 
în care mă complac. Ști[i] condiţiile în 
care funcționez aici. Nu câștig material- 
mente nimic. Am însă alte compensații 
de un ordin mai înalt: o bibliotecă 
frumoasă, un corp profesoral simpatic, și 
câteva familii, în oraș ospitaliere. Zilele 
trec fără nici un fel de plictiseală. Cât va 
dura însă e lesne de explicat, atât cât 
durează farmecul noutăţi...” 


„Dar toamna iar nu găsește loc în 
învățământ, cu toată stăruința pe la toate 
inspectoratele regionale ale tării. Stă 
acasă, la țară, în Mercheașa și citește, 
citește în așteptarea unei soluții. 

Prin aprilie 1933 e chemat, în sfârșit, 
la Catedra de filosofie, de la Liceul din 
Brad și aici, în 11 mai 1933, scoate, îm- 
preună cu Emil Giurgiuca, Abecedar-ul. 

In toamna din 1933 Boldea e peda- 
gog la Turda, în decembrie îl găsim pro- 
fesor la Cristur, pentru a încheia anul 
școlar la Dumbrăveni”, unde, însă, i se 
refuză leafa pe lunile de vară. 

In toamna anului trecut [1934], din 
pricina haosului care domnea la Minister, 

a fost purtat pe drumuri săptămâni de-a 
rândul, de la Satu Mare la Miercurea 
Sibiului, și cu mare greutate a găsit, gra- 
ție dreptei și inimoasei intervenții a in- 
spectorului Gh. Popa din Cluj, un post sta- 
tornic la școala Normală din Năsăud.” 

Despre aceste experienţe ca suplini- 
tor el scrie: 

„lubiţi părinţi și fraţi, 
Năsăud 13 oct 934 

Plecat la Satu-Mare și am funcționat 
decât 4 zile acolo. Ministerul mă schim- 
base cu un altul, încât trebuia să merg la 
Miercurea Sibiului. Am aranjat însă altfel 
în Cluj cu protectorii mei pe la Inspec- 
torat încât am fost numit profesor la 
școala Normală din Năsăud de unde vă 
scriu acum. Am colindat de la o graniță la 
alta cu oboseli și cheltuieli insuportabile. 
După o ședere pe câteva zile în Cluj m-am 
prezentat în Năsăud în orașul de studii 
secundare al poetului Coșbuc. Am o 
catedră bună, dar viaţa nu-i ieftină. Dacă 
aș avea haine de pat aș locui la școală, 
altfel trebuie să închiriez cameră în oraș 
(700 lei) lunar. Masa e de la 800-1000 
lei. De aici nu-s departe de Gherla. In 
caz că Vasile e concentrat să-mi spuneți 
că pot să-l vizitez sau ar putea da el pe 
la mine. Dacă mi-a venit vreun ordin de 
chemare să mi se expedieze urgent pe 
adresa Prof. G. Boldea, Școala Normală 
Năsăud. ...Asta e prima scrisoare de 
când am plecat de acasă. Abia acum mă 
găsesc puțin liber în urma închiderii 
școlii pentru doliul pricinuit de moartea 
regelui Serbiei. ...Cu drag, vă îmbrăţi- 
șează George” 

„Și tocmai când se credea ajuns la 
adăpost, se îmbolnăvește de tifos”, se 
internează la clinicile din Cluj și se stinge 
la Spitalul de boli contagioase, în ziua de 
9 decembrie 1934. «Ce palid intră soare- 


le-n pământ»... Versul acesta din ultima 
poezie publicată în paginile acestei 
reviste [Gând Românesc n.n.] vibrează 
în sufletele noastre cu rezonanța unei 
stranii presimţiri, «Autumnala», din care 
am desprins acest oftat greu, a apărut în 
numărul de Octomvrie al Gândului. 
Peste câteva zile, prietenul Boldea 
venea la Cluj, în drumul fără-ntoarcere, 
spre veșnicie...” 

Aceste rânduri din urmă scrise de lon 
Chinezu au contribuit, cred eu, la alege- 
rea acestui vers, practic primul vers al 
poeziei „Autumnală”, ca epitaf pentru 
crucea de piatră care străjuiește mor- 
mântul de la Mercheașa. 

A fost adus și îngropat în satul natal, 
„lângă moșul lui-așa cum şi-a dorit-o”. 

De moartea, dar și de tragica situaţie 
în care s-a zbătut, vor lua notă publicaţii 
din țară.“ In ziarul România nouă, apare 
prima mențiune despre trecerea sa la 
cele veșnice. Simion Florea scria: „Câţiva 
prieteni cutremuraţi de fioroasa întâm- 
plare, pe care nimeni n-o putea presimti, 
și-au luat rămas bun pe vecie, în după- 
masa zilei de astăzi de la George Boldea, 
plecat în ultimul său drum spre casă, 
învelit cu grijă în dublul coșciug prescris 
celor răpuși de o boală molipsitoare. 

Haina îndoită era făcută parcă spre 
a-l apăra de răceala pătrunzătoare a 
acestui sfârșit de toamnă. Scurta rugă- 
ciune rostită de un preot lipsit de ajutorul 
unui cantor, primea răspunsuri de la urui- 
tul exasperant al unor care de povară ce 
treceau neîntrerupt pe dinaintea spitalu- 
lui epidemic de sinistră înfățișare. Era 
cadrul cuvenit pentru un început de în- 
mormântare a unui poet, căruia crudul 
destin nu i-a încuviințat nici măcar o 
vârstă de treizeci de ani... 

Se pregătise pentru cariera de 
dascăl. Vitregia vremurilor, în care mii de 


tineri, fără alt păcat decât acela de a se 
fi născut în întâiul deceniu al veacului, 
trebuie să răscumpere prin mizerie huzu- 
reala din întâii ani de după război, l-a 
împiedicat și pe el să ajungă mai devre- 
me la o catedră stabilă — minimul la care 
are dreptul orice profesor de carieră. 
larna ce vine, în sfârșit, îi oferea per- 
spectiva unui examen de capacitate, 
strict necesar îndeletniciri sale. In lipsa 
acestui examen a colindat timp de câțiva 
ani Ardealul în lung și în lat, bucurându- 
se de orice târgușor unde găsea o 
catedră de suplinit. 

In peregrinările lui avea însă o mân- 
gâiere. In clipele de reculegere — sau de 
tensiune sufletească — își așternea pe 
hârtie «florile inimii»... Acum doi ani, pe 
când era la Brad, i-a fost tovarăș bunului 
prieten Emil Giurgiuca, peregrin veșnic și 
el din aceleași motive, la redactarea 
revistei Abecedar, despre care spuneau 
că au înfiinţat-o ca să omoare monotonia 
atmosferei de provincie. ...Revista a tre- 
buit însă să împărtășească soarta lor 
vagaboandă și după un scurt popas la 
Turda și-a încetat apariţia. De atunci 
înainte versurile lui G. Boldea s-au tipărit 
în paginile «Gândului Românesc». Cele 
mai multe au rămas însă în scoarțele 
unui caiet, numai de el citite. Să sperăm 
că ele vor cădea în mână bună și tot ce 
va fi definitiv redactat”, va putea vedea 
lumina tiparului de acum înainte."* 

Poetul Ștefan Baciu se numără și el 
printre cei care iau notă de moartea lui 
George Boldea: „poetul George Boldea a 
scoborât în toamna târzie a anului trecut, 
pe scări de vis și de veșnicie, sub 
pământ. ...A fost în toată viaţa lui un om 
hărțuit, aruncat cu brutalitate de mai 
marii lui, pretutindeni. El însă a păstrat 
intact, și peste mizeriile zilnice, un suflet 
luminos și o inimă de ont", 

Revista „Abecedar” 

și activitatea publicistică 

Numele lui George Boldea a fost con- 
sacrat mai ales de revista Abecedar, pe 
care dimpreună cu Emil Giurgiuca au 
fondat-o la Brad, în luna mai a anului 
1933. „O reală renaștere literară și 
filosofică, se produce între anii 1930- 
1940... [...] Semnalul expansiunii spiri- 
tuale despre care vorbim l-a dat o 
revistă... care purta titlul simplu și tâlcui- 
tor de «Abecedar». Primăvara poetică a 
«Abecedar-ului», care a avut într-adevăr 
rolul de abecedar pentru tânăra poezie 
transilvană, a fost opera mult regretatului 
George Boldea și a lui Emil Giurgiuca. 
Amândoi, acești făclieri ai noii poezii 
ardelene, erau atunci, în anul de grație 
1933, profesori la liceul din Brad.... 
Sărăcia materială a lui George Boldea și 
Emil Giurgiuca n-a fost o piedică pentru 
marea lor bogăţie sufletească, din priso- 
sul căreia a răsărit... floarea delicată a 
«Abecedar-ului».... Păstrând cuvenitul 
simț al proporțiilor, putem afirma că 
«Abecedar-ul» lui George Boldea și Emil 
Giurgiuca marchează o dată evidentă în 
istoria noii poezii ardelene, o dată de 
început și un punct de plecare pentru 
toate revistele ce i-au urmat."* 

Revista Abecedar a apărut începând 
cu ziua de joi, 11 mai 1933, continuând 
să apară până la data de 25 martie 1934, 
când va ajunge la numărul 52, număr cu 
care își va încheia apariția. Incepând cu 
numărul 8 (29 iunie 1933) redactia revis- 
tei va fi mutată la Turda, responsabil 
pentru redacție și administrație devenind 
Teodor Murășanu. 

Perioada de la Turda imprimă revistei 
o serie de schimbări: lărgirea numărului 
de colaboratori, care va duce implicit la 
creșterea numărului de pagini (până la 
numărul 8 inclusiv, revista avea formatul 

unei foi, împăturită și numerotată în 4 
pagini, începând cu numerele 9-10, va 
ajunge la 8 pagini, iar pe parcurs, numă- 
rul acestora va spori), forma sub care ea 
va apărea, evoluând de la aceea de mică 
revistă „în formatul Biletelor de Papagal” 
la aceea „de carte”, pe care îl capătă 
spre ultimele numere. De asemenea 
spre final, perioada apariției va deveni 
aproape lunară, comprimând într-o apa- 
lte mai multe numere. Toate acestea 
vor pregăti forma sub care se va cristaliza 
noua revistă Pagini Literare, care se va 
pretinde continuarea revistei Abecedar. 

In paginile Abecedar-ului regăsim 
nume precum: Eugen Jebeleanu, Ștefan 
Baciu, Radu Gyr, George Guţu, eseistul 
Grigore Popa, Octavian Vuia, Yvonne 
Rossignon, Octav Șuluțiu, V. Copilu- 
Cheatră, Mihai Beniuc, prozatorul Pavel 
Dan, numele „tinerilor poeți ardeleni”: 
Radu Brateș, lonel Bălan, Teodor 
Murășanu, lon Th. llea, Caranica, dar și 
ale multor altora. George Boldea va 
publica aici unele din poeziile sale, dar și 
însemnări mai lungi sau mai scurte cu pri- 
vire la: Oscar Wilde („Oscar Wilde și de- 
clinul minciunii” - nr. 2); Radu Boureanu 
(„Poetul sborurilor albe” - recenzie, nr. 4); 
Leon Deubel (la 20 de ani de la moarte); 
Peter Neagoe; N. Milcu; Panait Istrati, 
consemnarea activității publicistice ale 
unor reviste sau scriitori etc. 

In perioada anilor 1933-1934 activita- 
tea Abecedar-ului, apărea consemnată 
în diverse reviste din Transilvania și din 
tară, de pildă în primul număr al revistei 
Lanuri, redactorul acesteia scria: „aceas- 
tă nouă revistă... tinde să strângă ca sub 
un umbrar pe toți scriitorii Ardealului. 
„„„Ardealul după dispariția «Luceafăru- 
lui» și a «Gândirii» plecată peste munți, 
a rămas sărac în câmpul revistei”*. 

In „Istoria Literaturii Române” scrisă 


de Dumitru Murărașu, George Boldea 
apare menţionat ca poet, „un poet deli- 
cat'”, însă în „Istoria Literaturii Române” 
a lui George Călinescu era amintit doar 
ca redactor al revistei Abecedar, înca- 
drată în „Revistele «Nouei Generaţii»”. 


Ecoul poeziei sale 

La o lună de la moartea lui George 
Boldea, Jon Chinezu scria: „Pe mormân- 
tul poetului Boldea, în cimitirul din 
Merchiașa, s-au așternut troienele iernii, 
dar nu și ale uitării”*. 

Intr-o scrisoare comună, lon Chinezu 
și Emil Giurgiuca îi scriau surorii poetului: 


„Dragă Domnișoară Boldea, 


Îţi cer toate scuzele pentru întârzie- 
rea acestui răspuns și te rog să crezi că 
ea nu înseamnă deloc o scădere a caldei 
iubiri pe care o port amintirii fratelui 
Dtale bun și prietenului neuitat care a 
fost George. 

In nrul de acum al revistei noastre am 
scris câteva rânduri despre el, cu ajuto- 
rul lui Giurgiuca, ale cărui informații mi-au 
fost de mare preț. 

lti mulțumesc deosebit pentru caiete- 
le cu manuscrise pe care le-am răsfoit — 
cu cât regret! — și vom mai chibzui cu 
Giurgiuca pentru a găsi o modalitate de 
a publica ceva din ele. 

Cu respectuoase sărutări de mâini și 
prietenești salutări. 

lon Chinezu 
Str. Elisabeta, 8. Cluj 


Dragă Dșoară, 


Te rog foarte insistent să-mi mu o 
fotografie de a lui Ghiţă de care avem 
mare nevoie. Anume: am hotărât să 
ridicăm la vară, în cadrul unei festivități 


comemorative, o piatră funerară la mor- 
mântul prietenului nostru: va fi din 
marmură și va avea fixat într-nsa un 
clișeu, portretul, în bronz. Clișeul trebuie 
făcut de pe acum și eu nu am decât o 
singură fotografie de a lui Ghiţă, de pe 
vremea studenției noastre. Lucrarea va fi 
executată de sculptorul Vlasiu, cu 
contribuţia bănească a prietenilor poetu- 
lui. La vară ne vom duce în satul lui. Eu, 
mai ales, tare tin să-i cunosc părinții și 
să-i văd mormântul. Până atunci cred că 
împreună cu Chinezu vom reuși să-i 
tipărim în volum versurile. 

Toate lucrurile de mai sus le-am dis- 
cutat și cu Oancea cel mic, dar el a ple- 
cat la Tg. Mureș și îl aștept să se 
întoarcă că începem subscripțiile care 
vor fi conduse de el sau dacă el pleacă 
definitiv la Tg. Mureș — mă voi ocupa eu 
de administrarea lor. Așa că, dragă 
Dșoară Boldea, fii încredinţată că nici 
acum și niciodată nu-l vom uita pe 
George. 


Cu cea mai caldă prietenie 
Emil Giurgiuca 
Str. Gruia, 1. Cluj.” 


La doi ani de la moarte, însă, George 
Popa avea să scrie: „S-au împlinit în 9 
decembrie doi ani de la moartea poetului 
ardelean George Boldea. Doi ani în care 
nimeni nu a făcut nimic pentru amintirea 
lui. ...La moartea lui, câţiva prieteni, au 
scris câteva note. Apoi nimeni, nimic”*. 

Menţionează un parastas făcut poe- 
tului de Horia Teculescu, ocazie cu care 
se va vorbi celor prezenţi în biserică des- 
pre George Boldea, însă regretă faptul 
că, nici până la acea dată, poeziile aces- 
tuia nu au apărut adunate într-un volum: 
„La doi ani de la moartea lui am fi dorit 
să vorbim altfel: cu volumul său de 

poeme alături, volum pe care ni l-a pro- 
mis editura «Pantheon» de la Brad, unde 
expoziția faptului cultural era girată de d. 
George Minovici. Volumul trebuia să fie 
prefațat de Emil Giurgiuca și ilustrat de 
lon Vlasiu și Eugen Gâscă. Dar n-a 
apărut, editura nemaiactivând. Deci nu 
se poate vorbi despre poezia lui George 
Boldea decât numai cercetând poemele 
sale publicate în «Abecedar», (8-9 
bucăți) și cele câteva din «Gând Româ- 
nesc». Puţine, desigur, pentru a îndrep- 
tăți o critică definitivă. ...Pentru clasarea 
definitivă a lui George Boldea e necesar 
editarea postumelor sale. Manuscrisele, 
după cum ne spune sora poetului, sunt 
în posesia d-lor Emil Giurgiuca și lon 
Chinezu. Dânșilor le revine datoria de a 
încerca tipărirea or", 

Rândurile scrise de George Popa în 
numerele 5-6 ale revistei Lanuri din anul 
1936 vor avea probabil rolul de a pune 
lucrurile în mișcare, după o perioadă de 
stagnare și tergiversări.* Intenţiile nobile 
dintru început se vor concretiza, în cele 
din urmă, într-o formă nedesăvârșită. 
Crucea din marmură va ajunge să fie de 
piatră (din păcate având doar „monu- 
mentalitate”, lipsindu-i măreţia artistică, 
iar în ceea ce privește reprezentarea, 
este destul de îndepărtată de reprezen- 
tarea autentică a crucii, fiind chiar puțin 
înclinată), fără a mai pomeni de bust cio- 
plit în marmură sau portret în bronz. De 
altfel nici de sculptură nu prea poate fi 
vorba, ci mai mult de un palid relief în 
piatră, foarte modest în ceea ce privește 
realizarea. Volumul Soliloquii, apărut în 
anul 1937 la Tipografia Krafft & Drotleff 
din Sibiu, prin strădania lui Emil 
Giurgiuca, cuprinde: câteva din poeziile 
de început, poeziile publicate în revista 
Abecedar și în revista Gând Românesc, 
însă din manuscrise vor fi tipărite doar o 

mică parte a poeziilor lui George Boldea 
(o selecţie, în care Emil Giurgiuca a ales 
„ce i s-a părut mai bun”). Ținând seama 
de existenţa „caietelor cu manuscrise” și 
de dimensiunea volumului, ar merita să 
avem o privire mai largă asupra poezii- 
lor. Insă în ceea ce familia a păstrat de la 
poetul George Boldea, din păcate nu se 
găsește nici măcar un singur manuscris 
cu vreo poezie a acestuia. De aceea ar 
trebui cercetate fondurile de carte și 
manuscrise rămase de la Emil Giurgiuca 
și lon Chinezu, pentru a vedea dacă nu 
s-ar găsi și acele caiete manuscris ale 
poetului George Boldea. De asemenea 
ar merita cercetate și alte fonduri de 
carte și corespondență ale altor poeți 
(Radu Gyr, Bontaș, Jebeleanu...) pentru 
a afla mai mult legat de activitatea și 
viața lui George Boldea. 

In acelaşi an, la data de 18 iulie, va fi 
sfințită crucea așezată la mormântul 
poetului. lată, de pildă, ce scria lon 
Chinezu, prezent acolo, în revista Gând 
Românesc, al cărei redactor era: 
„Amintirea lui Gheorghe Boldea a fost 
cinstită printr-o sărbătoare de neînchi- 
puită frumusețe și intimitate pioasă, în 
duminica din 18 lulie, în comuna 
Mercheașa, locul de naștere și de 
veșnică odihnă a poetului, mort în floa- 
rea vârstei, acum trei ani, aici la Cluj. Ce 
tristă i-a fost plecarea, pentru totdeauna, 
din Clujul înecat în ceaţă, în acel amurg 
de Decemvrie! Plecarea spre cimitirul din 
satul natal, unde Gheorghe Boldea ar fi 
dormit uitat, într'un mormânt anonim și 
părăginit - câte morminte de acestea 
sunt în țara asta a uitării! — dacă o prie- 
tenie de admirabilă credință n'ar fi stat 
de veghe. Emil Giurgiuca — de el este 
vorba — a adunat versurile camaradului 
de gând și poezie și le-a publicat într-un 
volum de sobră eleganță, intitulat 


«Soliloguii», la Krafft și Drotleff. și tot al 
lui este meritul sărbătorii din 18 Iulie. 
„Am fost la Mercheașa și am rămas 
uimit de ce am văzut acolo. Preoțime din 
vreo șapte sate s-a adunat să slujească 
parastasul la căpătâiul poetului a cărui 
amintire a înviat printre noi, prefectul 
judetului însoţit de un grup de intelectuali 
din Sighişoara și din alte localităţi ale 
județului și întreg satul Mercheașa a 
venit să cinstească memoria unui fiu ales 
al acestei minunate tări a Târnavelor. 
Apoi, la propunerea lui Horia Teculescu 
și cu consimțământul prefectului și al dlui 
Garcea Dan, inspector școlar, s-a luat 
hotărârea ca noua clădire a școlii prima- 
re să fie botezată cu numele poetului. Și 
tot din inițiativa entusiastului Horia 
Teculescu s-a pus temelia unei biblioteci 
sătești care va purta de asemenea 
numele lui Gheorghe Boldea””. 

In ziarul Națiunea Română avem pe 
larg descrierea acestui eveniment: „La 
ora 11 a.m. duminică 18 iulie, invitaţii au 
fost primiţi la marginea comunei, unde o 
rudă a poetului a rostit câteva cuvinte de 
bună primire, la care a răspuns d. prefect 
dr. Ştirbetiu Victor. In procesiune toți 
invitaţii, oficialitate, scriitori, artiști, prie- 
teni, rude și cunoscuţi, s-au îndreptat 
către cimitirul comunei, unde după ofi- 
cierea unei slujbe religioase, s-au tinut 
următoarele cuvântări: protopopul Al. 
Bratea din Rupea a arătat într-o 
călduroasă cuvântare, legătura ce a 
avut-o poetul cu literatura ardeleană, cu 
pământul natal și cu comunitatea. 
Prefectul județului Târnavei Mare, d. dr. 
Știrbețiu Victor, ...a evidențiat rolul pe 
care La înțeles oficialitatea să-l ia în 
această împrejurare, a urmat apoi d. 
inspector școlar Garcea Dan, care a vor- 
bit în numele corpului didactic, din care a 
făcut parte și regretatul poet. Poetul Emil 


Giurgiuca... a vorbit, pătruns de senti- 
mente înalte despre ireparabila pierdere 
suferită prin moartea poetului. D. 
Constantin Stelian, profesor și scriitor, a 
vorbit ca prieten și tovarăș de condei. D. 
Horia Teculescu, scriitor și directorul 
liceului de băieţi din Sighișoara, spune 
printre altele: «...profesorul și poetul 
George Boldea, a cărui amintire o cin- 
stim azi, așezându-i la căpătâi crucea 
creștinească, care după credința poporu- 
lui, aduce odihnă sufletului. ...Așezăm 
icoana lui alături de celelalte energii tri- 
mise în largul vieţii românești de 
pământul acestui județ (Axente Sever, 
Aron Pumnul, |. Popescu, Zaharia Boiu, 
Ilarie Chendi, |. Ursu și să nu uităm că 
din satul vecin — Drăușeni — își trage 
obârșia poetul Șt.O. losif), ca un îndemn 
la muncă pentru generaţiile viitoare...» 
Cuvântările sunt încheiate cu aceea a 
d-lui Jon Chinezu... După încheierea 
cuvântărilor toți participanţii s-au îndrep- 
tat către localul școlii primare unde li s-a 
servit o masă din partea comunităţii 
sătești. ...școala primară din comuna 
natală va fi numită în viitor — școala 
Primară George Boldea. ...Oaspeţii au 
părăsit Mercheașa de pe Târnave, spre 
seară, ducând cu ei, amintirea unei 
împliniri ce se va însemna în istoria cul- 
turii românești”“. 

Anul 1937, odată cu apariția volumu- 
lui de poezie, va prilejui numeroase 
recenzii. Se va mai scrie despre George 
Boldea și în anii ce vor urma, inclusiv în 
vremea celui de al Doilea Război 
Mondial, când, în urma Dictatului de la 
Viena, partea de nord a Transilvaniei 
fusese alipită Ungariei, numeroase arti- 
cole fiind dedicate atunci culturii româ- 
nești din spatiul transilvan. 

In anul 1940, Emil Giurgiuca edita 
antologia Poeţii tineri ardeleni, iar sculp- 

torul lon Vlasiu, cel care sculptase 
monumentul funerar al poetului, lucrase 
în lut 18 măști pentru fiecare din poetii 
cuprinși în acea antologie, măști care vor 
ilustra cuprinsul acesteia. 

La 10 ani de la moarte, George 
Boldea era considerat „un poet uitat”. 
LA Terebești scria: „Nu demult am văzut 
un portret al unui uitat poet ardelean. 
Este vorba de George Boldea, autenticul 
poet și îndrumător al «Abecedar-ului». 
Deși cunoșteam producția poetică a 
acestui fiu al Transilvaniei, nu-mi închipu- 
iam niciodată înfățișarea omului din el. 
Portretul îl arată limpede, senin... Nu știu 
dacă George Boldea a fost vreodată ner- 
vos sau a avut momente de supărare față 
de semenii săi, dar așa cum îl arată por- 
tretul este de o blândete uimitoare. Ca un 
copil pe marginea visului...” Această 
mare calitate i-o remarcase și poetul 
Constantin Stelian, în amintirile sale des- 
pre George Boldea scriind că era „foarte 
puțin mânios” și „nu ținea ură nimănui”. 

După anul 1945, menţionările cu pri- 
vire la George Boldea vor fi din ce în ce 
mai palide. Cea mai semnificativă 
inițiativă de readucere în memorie, va fi 
reeditarea poeziilor sale, sub îngrijirea 
lui Nae Antonescu, în anul 1973, la edi- 
tura Minerva din București. 

Acest volum poartă numele de 
Versuri, reproducând volumul Soliloquii, 
căruia i se adaugă 
și câteva poezii pu- 
blicate în perioada 
1923-1928 în di- 
verse periodice din 
țară, dar și poezia 
„Plecare”, publicată 
în Abecedar și omi- 
să în volumul Solilo- 
quii. Apariţia acestui 
volum va marca ini- 


țiativa montării unei plăci comemorative 
de marmură albă (din „Fondul 
Mercheșenilor”) la casa natală din 
Mercheașa: „Pe placa cu fotografia sa 
stă scris: In această casă s-a născut și a 
copilărit poetul George A. Boldea 1905- 
1934. Dezvelirea ei s-a făcut într-un 
cadru festiv la data de 9 iulie 1978, cu 
recitări din versurile poetului, cu o slujbă 
religioasă la mormânt și cu un parastas”“. 

In anul 1978, Nae Antonescu va 
publica cartea numită Scriitori uitaţi, un 
capitol al acestei cărţi fiind dedicat 
memoriei lui George Boldea. 


Satul și poezia 

In discursul de recepție susținut cu 
ocazia primirii în Academia Română, 
Lucian Blaga făcea „Elogiul satului”. 
Spunea atunci: „mi-aduc aminte: vedeam 
satul așezat înadins în jurul bisericii și 
cimitirului, adică în jurul lui Dumnezeu și 
al morţilor. Această împrejurare, care nu- 
mai târziu de tot mi s-a părut semnifi- 
cativă, ținea oarecum isonul întregii vieti, 
ce se desfășura în preajma mea" 
„Satul nostru este clădit în preajma bise- 
ricii, din care iradiază Dumnezeu...” 

Să luăm, de pildă, satul Mercheașa, 
unde zidul bisericii, școala și casa preo- 
tului sunt una, fiind unite și cuprinse 
într-un zid, devenind un întreg. 

La adăpostul acestui zid s-au menti- 
nut: limba, credința, specificul naţional și 
tradițiile românilor. In acele vremuri spu- 
neau bătrânii, a fi român, însemna totu- 
na cu a fi ortodox. Intrebaţi de credința 
lor, ei spuneau român, iar aceasta în- 
semna ortodox. De altfel steagul tării 
flutură și astăzi pe Biserică, steag pe 
care nu l-am văzut pe casa niciunui cult, 
pentru că nu reprezintă neamul și nici nu 
îl slujesc. 

Biserica este „Biserica neamului”, 


KL 


Mască realizată în lut de lon Vlasiu, 
reprezentându-l pe George Boldea 


chiar dacă acest lucru nu convine multo- 
ra și nu se pot împăca cu aceasta. Toate 
batjocurile și loviturile orchestrate astăzi 
împotriva Bisericii, nu ne pun oare pe 
gânduri? Nu cumva Biserica stă în cale, 
iar cei care urmăresc denigrarea Bise- 
ricii, urmăresc în fapt ștergerea trecutu- 
lui și a identităţii, îndepărtarea oamenilor 
de aceasta, pentru a deveni vulnerabili la 
lucrarea răului? 

Biserica și școala Confesională Orto- 
doxă clădită în curtea bisericii au avut un 
mare rol în dăinuirea poporului român 
din Ardeal. Școala bisericii a contribuit și 
ea la nașterea unor figuri ilustre ale cul- 
turii române, care nu s-au ridicat împotri- 
va Bisericii, nici nu au batjocorit-o, 
conştienţi de rolul acesteia și însem- 
nătatea lucrării ei în decursul vremii. 

Odată cu Marea Unire, locul acesteia 
va fi luat de școlile de stat, în marea lor 
majoritate școlile confesionale având să 
fie demolate. Este trist însă că în școala 
de stat de astăzi s-a ajuns să se pună 


problema scoaterii religiei, ca de altfel 
prin tot felul de legi și demersuri perfide 
să se favorizeze și să capete amploare 
în școală: indisciplina și dezordinea, 
incultura și distrugerea morală. Astăzi 
este din nou neapărată nevoie ca 
Biserica să redeschidă școli. 

Pentru românii din Transilvania satul 
a reprezentat un leagăn, căci în marea 
lor majoritate aceștia au trăit la sat, iar în 
orașele unde li se îngăduiseră să se 
stabilească, aceasta a fost la margine, 
spre exemplu Brașovul, în care cartierul 
românesc Schei apare după porţile 
cetăţii. Așadar satul cu biserica acestuia 
a fost vatra sufletului românesc, a culturii 
ardelene, totodată fondul acesteia. 

Revistele culturale transilvănene, din 
perioada de după Unire erau văzute ca 
„semnalizări ale sufletului românesc 
după zidurile unor cetăţi care ne privesc 
cu neîncredere”“. 

lată ce scria Emil Giurgiuca în revista 
Abecedar, atunci când consemna sfinti- 
rea catedralei ortodoxe din Cluj: „Vlădica 
Nicolae Ivan a cucerit Clujul... l-a româ- 
nizat încă odată, l-a integrat în credința 
primară, Ortodoxia, și, din pământul unei 
piețe, i-a răsucit spre cer, în cald avânt, 
o nevisată catedrală. Cucerită la unire 
doar formal, cetatea Clujului a cedat pe 
rând valorile spiritului, desferecate, iată, 
timp de 15 ani, înainte Clujul însemna 
pentru noi un mormânt mare, al sufletului 
românesc pe care câţi dintre tineri nu-l 
îngropau în școli streine sau și-l vindeau, 
un oficiu de refuz, un sediu justițial de 
condamnare. Ofensat sufletul nostru cel 
pur nu i-a stat între ziduri. Scurs la sate, 
în necesar refugiu, a ctitorit biserici, a 
zugrăvit catapetesme. Astăzi vlădica 
Nicolae Ivan a ridicat în Clujul românesc 
o catedrală. In ziua sfințirii ei, la 5 
Noemvrie, când fremăta norodul pe 

străzi, eu am văzut cum sufletul româ- 
nesc al Ardealului, — respins odinioară, 
se reîntoarce la Cluj de pe toate icoanele 
de departe..."* 

„Indeosebi aici în Ardeal chestiunea 
aceasta e mai arzătoare ca oriunde. Cu 
o pătură intelectuală redusă din cauza 
stăpânirii străine, noi nu am putut produ- 
ce lucrări de care am fi fost capabili în 
alte condiţii, iar tinerii creatori ce se 
ridică astăzi, esenţa sufletului acestui 
popor sunt copii de țăran." In cartea 
„Floricele din jurul Cohalmului. Poezii 
populare din Ardeal”, adunate și date la 
tipar de Gheorghe Cernea, învățător și 
culegător de folclor, care s-a ocupat cu 
precădere de zona Cohalmului (Rupea), 
apare între sate și Mercheașa. 

Din poeziile prezente acolo voi alege 
două: 

„Mult mă întreabă iedera / De ce nu-s 
verde ca ea? / ledera poate fi verde / Că 
tot în pădure șede, / Aplecată la pământ/ 
și n-o bate nici un vânt. / Și n-o bat vån- 
turile / Ca pe mine gândurile. / Și n-o bat 
vânturi reci / Ca pe mine gânduri seci. — 
de la Ana Pilău”; „De la munte-mi vine 
nor, / De la badea-mi vine dor / De la 
munte nor și stele, / De la badea dor și 
jele. - de la Victoria Șchiopu'.* 

Acestea arată predilecția ţăranului 
pentru poezie, pentru rimă și muzicalita- 
te. Meritul poeziei ţăranului îl recunoaște 
și Tudor Arghezi, atunci când spune: 
„românii, adică țăranii, acești aristocrați 
ai brazdei, au un har poetic, trebuie să 
nu uităm, particular. Poezia cultă a limbii 
noastre n-a atins încă valoarea poeziei 
țărănești, de la care poeții au încă mult 
de învățat. Ceea ce se înțelege însă mai 
greu este calificativul populară al poeziei 
ţăranului... De ce poezie populară? 
Poezia e numai românească””. 

Emil Giurgiuca scria în prefața volu- 

mului Soliloquii că poezia lui George 
Boldea „păstrează legătura cu pământul 
natal”, iar Constantin Stelian considera 
că dintre poeziile acestuia „mai mult de 
jumătate, sunt cu factură rustică, 
patriarhală, în care dragostea și identifi- 
carea cu sufletul ţăranului, lasă să se 
întrevadă simțămintele lui adânci pentru 
mediul din care a ieșit și în care a trăit o 
parte din scurta lui viaţă”*. 

Rima definește poezia lui George 
Boldea, dimpreună cu satul care respiră 
în versul lui, cu natura al cărei contact 
acesta i-l înlesnește, fiind prezentă cu 
fiecare din anotimpurile ei, cu specificul 
și muncile acestora. 

Sătenii de atunci* își aminteau de el, 
plimbându-se prin pădure, pe câmpuri, 
în „Lazuri”, purtând mereu „un caiet cu 
e!” în care scria. A se vedea primele ver- 
suri ale poeziei „Nocturnă”: „Din ape 
ceruri limpezi am băut / Și am pornit pe 
câmp cu Dumnezeu...” Unii dintre 
consăteni văzându-l, plimbându-se sin- 
guratic, oprindu-se îndelung pentru a 
privi și a scrie, îl priveau, uneori, pieziș. 

In poeziile sale apar imagini preluate 
din viața și universul satului natal, la care 
versul său se întoarce. Spre exemplu în 
poezia „Dimineaţă de vară”, soarele era 
văzut ca o „vânturătoare”, care aruncă 
peste zare „grăunțe” de lumină, în timp 
ce „pleava zorilor” se împrăștie. In 
„Monografie” citim că după ce grâul era 
secerat și legat în snopi, se aducea în 
sur, unde urma să fie treierat sau 
îmblătit, lucrare care începea toamna și 
se întindea pe parcursul întregii ierni. 
Vânturarea grâului, pentru a se curăța, 
se făcea în gura șurii, unde fiind curent, 
în vreme ce boabele erau aruncate cu 
lopata, pleava se împrăștia. 

Bunica poetului este subiectul uneia 
dintre poeziile sale, care poartă chiar 


numele „Bunica”, cea despre care sora 
lui, în scrisoarea expediată poetului pe 
când acesta se afla în Franţa, scria că 
dăduse pentru el o prescură la biserică, 
așa cum el îi ceruse înainte de plecare: 
„După fiecare an în primăvară / Mă re-ntorc 
acasă șubred ca de ceară. / Biata mea 
bunică mă-ntâmpină "pn prag / Plânge, 
mă sărută... strânge-mă cu drag. / Mi-ar 
cinsti sărmana tot ce-n suflet are / Viaţa, 
bătrânețea că-s «cu școală mare» / Şi o 
să-i iert păcatele ei, ca tuturor, / Când oi 
fi "n sat popă -— sufletesc păstor...”. 

Munţii, cu crestele lor conturate în 
zare sunt asemănaţi cu un fierăstrău: „În 
cute strălucinde munţii / Îmi par un 
fierăstrău... și veșnic taie-n miez ceresc / 
Dar n-aud scârţâirea, / De veacuri nu mai 
isprăvesc / Nemărginirea...” („Munţii”). 
De asemenea, soarele căzut în asfintit 
după aceștia, apare ca o bucată de 
lemn, care tăiată, cade la pământ: „Gin- 
gii de zări arat-un fierăstrău / De munți 
dnta ce trec nemărginirea / Și nodul 
soarelui tăiat pe hău / Işi cată iar, în alte 
părți mărirea...” („Inserare”). Luna nouă 
este „un vătrar de aur, / Ce greu și-ațâță 
focul-n apa clară” („Toamnă”). 

Plugarii apar evocati în două dintre 
poezii, pentru acea vreme monografia 
consemnând folosirea în sat a plugului 
tradițional, cu coarne de lemn*, la care 
se va renunţa doar cu câţiva ani înainte 
de începerea celui de-al Doilea Război 
Mondial, fiind înlocuit cu plugul în întregi- 
me de fier. In poezia de debut „Pastel de 
sară”: „lar plugarii ca fantasme, / Istoviţi 
spre case vin, / Cu-a livezilor miasme, / 
In cămășile de in”, iar în poezia „Amurg” 
îi aseamănă oamenilor cucernici întorși 
la casele lor după încheierea slujbei de 
la biserică, purtând cu smerenie în suflet 
icoana câmpului: „De la a câmpilor icoane 
/ Plugarii vin, plecați, cucernici / Și-nchide 


ziua-a ei obloane / Ca-n noaptea unei 
vechi biserici.” 

De asemenea biserica apare și ea în 
versurile poeziei „Sară”: „Pe creastă de 
deal ca un semn, / Mijește luceafărul 
serii / Doar bisericuța de lemn / S-afundă 
în noaptea uitării...” 

Se întâlnesc în versurile sale trimiteri 
la slujba săvârșită în biserică, la 
tămâiere sau la clopoțelul folosit în altar 
de către preot, pentru a atrage credin- 
cioșilor atenția asupra unor momente de 
maximă importanță din slujbă. În biserica 
din Mercheașa și astăzi începutul Sfintei 
Liturghii este anunţat de către preot prin 
sunetul clopoțelului din altar: „Liturgic 
clopoțel, în plângător altar, / Care-o să-mi 
tremure în vers mereu” (poezia „Colocviu 
ceresc”); „Zefirul molcom tămâiază / Cu 
cădelnițe subțiri de crin” („Vară”). Sau 
strofa a treia din poezia „Sară”, cu trimi- 
teri la viata religioasă: „Răchitele blând 
își desfac / Cosiţele prinse-n cunună / 
S-apleacă-n mătănii pe lac, / S-adapă 
cu-aghiazmă din lună.” 

Troita din marginea satului, mentio- 
nată la începutul monografiei localității, 
este și ea cuprinsă în poezie. Astfel la 
paginile 168-169 din monografie ni se 
spune că înălțimea crucii era de 3,5 
metri, iar statuia Domnului Hristos avea 
1,48 metri, pe unul din brațele crucii 
aflându-se o suliță din tablă, amintind de 
împungerea în coastă a Mântuitorului. 
Amplasată la drum, întâmpina intrarea și 
ieșirea din sat, spre aceasta se îndrep- 
tau privirile și rugile celor care treceau 
pe lângă ea, închinându-se. Imaginea 
acestei troițe, de altfel monumentală 
(mai ales pentru un copil), va stărui în 
sufletul poetului, întrezărindu-se în ver- 
surile poeziei „Drumul”, cele din final 
fiind concludente: „Martir se răstignește 
pe-o răscruce / Și-o suliță de stea îi 

cade-n coaste...” sau „Durerea ca un cap 
pe cruce-nclină” — „Primăvara (II). 

Apoi sunt amintite elemente ale por- 
tului popular ca: „șerpar, năframă, 
zeghe”. Menţionarea „ștergarului; linţo- 
liului” a „velinţilor” — „Luncile-s o brode- 
rie, / Proaspete velinţi sclipind de flori” 
(„Vară”), a „rășchitorului” (piesă utilizată 
pentru trecerea firului tors de pe fus). 

Totodată elementele naturii fac parte 
integrantă din viața satului, se împletesc 
cu viața oamenilor. Izvoarele, lanurile, 
florile, stelele, bruma etc. sunt prezente 
în versurile poeziei sale. Luna apare 
frecvent, iar constelația numită popular 
„Găinușa” apare în două dintre poezii 
ciugulind boabele de lumină răspândite 
de lună: „cloșca de pe boltă cată-n grâu 
/ Când luna-i cerne boabe de lumină” 
(„Noapte”) și în „Nocturnă”. 

De asemenea, nu trebuie trecută cu 
vederea întrebuințarea unei serii de 
cuvinte, prezente în graiul satului, unele 
dintre acestea devenite astăzi arhaisme: 
donicior, ghizduri, ponor, resteie, tâtână, 
a cetlui, rădvan, ş.a. 

Intr-o notiță, aparținând poetului, fă- 
cută pe o pagină de caiet și datând cel mai 
probabil din scurta vreme petrecută în 
Franța, apar scrise următoarele: „Nu dis- 
tingerea celor mai mari poeţi, ci poesia 
care ține mai mult de inimă. Tărani, 
studenți... Confidenţele studentului Lucien 
Saint-Nexan (22 ani). Pentru ce iubește 
poesia? Prin poesie... se realizează un 
acord între slăbiciunea clipei și eternitatea 
care domină. ...Poesia este arta intimă 
care cântă și pictează ființa invizibilă.” 

Din păcate lumea se dispensează as- 
tăzi tot mai mult de poezie, însă ea are 
multă nevoie de aceasta, pentru a se pri- 
meni, pentru a fi întoarsă spre: frumu- 
sete, bunătate și noblețe. 

In cartea Literatura Română Modernă 

Ultima scrisoare a poetului, adresată familiei, la data de 
13 octombrie 1934, purtând, parcă, amprenta morții 


(vol. 1I), scrisă de Ovid Densușianu, 
carte dintre cele ce i-au aparținut poetu- 
lui, purtând semnătura acestuia, am 
găsit rămasă în paginile ei, o notită de 
lectură despre poetul Vasile Cârlova, 
făcută de George Boldea, în care printre 
altele scria: „Faima lui o constituie 5 poe- 
zii; Deci nu numărul lor ci sufletul pus în 
ele. ...Plutiri în vis, vorbesc din depărtări 
de contemplatie, au ceva de neliniște și 
suferință”. 

In multe din poeziile sale apare pre- 
sentimentul morţii: „Sufletul meu cumine- 
cat de-azururi, / Potir pândit de degete 
de brumă” (Poezia „Colocviu ceresc”); 
„Să uit că peste fruntea-mi miruită de ză- 
padă, / Curând în fata vremii-nconvoiat / 
Asemeni unui crin cuminecat, / O brazdă 
de-ntuneric o să cadă” („Fior de toamnă”); 
„Acum ascult în veșteda risipă / Un dor de 


moarte albă, dulce dor...” („Nostalgie”). 

Chiar dacă acest presentiment s-a 
împlinit, neapucând să trăiască decât 
atât de putin, totuși, în scurta sa viață, se 
va dedica profesoratului, pe care a ales 
să-l urmeze părăsind liniștea bibliotecii și 
să-l împlinească în ciuda tumultului 
greutăților și obstacolelor. Va întemeia 
alături de prietenul și colegul său de 
catedră o revistă literară care, în existen- 
ta ei fulgurantă, asemeni propriei vieti, 
va avea un rol important în Istoria Lite- 
raturii Române, dar mai ales va izbuti să 
cristalizeze frumosul în puţinele poezii 
care ne-au parvenit, păstrându-și se- 
ninătatea și bunătatea, de care vor da 
mărturie cei ce l-au cunoscut. 

Satul natal în care a petrecut primii 
ani ai copilăriei și în care va reveni în 
vacanțe și în diversele răstimpuri ivite, 
va rămâne locul neclătinat al vieții sale. 
In afara acestuia, viața sa, încă de când 
va păși pe treptele școlii va fi o continuă 
fugă și peregrinare. Dacă ar fi avut bucu- 
ria unei vieți mai uşoare și mai multă 
tinnă, cu cât mai mult nu ar fi sporit fru- 
mosul, pe care l-ar fi ivit generosul și 
entuziastul său suflet? El este și rămâne 
un poet „cu satul în glas”, după cum spu- 
nea Esenin despre sine. 


Note 

' Gheorghe Boldea, Valeria Negrea, Maria 
Petrescu, Mercheașa, un sat din sud-estul Transil- 
vaniei, județul Brașov, f.e., f. |., 1998, p. 79. 

* Din Monografie aflăm că sătenii s-au opus aces- 
tui fapt, „printre săteni a fost vehiculată și ideea că, 
dacă statuia-i putrezită, să fie îngropată, după cum 
a fost îngropat Domnul lisus Hristos (cum s-a proce- 
dat și cu clopotul crăpat)”. Ibidem, p. 169. 

* Lucian Blaga, Elogiul satului românesc, 
Imprimeria Naţională, București, 1937, p. 7. 

* Grigore Popa, „Douăzeci și cinci de ani de viață 
spirituală în Ardeal”, în Luceafărul, nr. 8-9, octom- 
brie-noiembrie 1944, p. 262. 


Poetul și profesorul George Boldea (ultimul din dreapta) 
cu prietenii din Dumbrăveni 


Plecare 

„M-a fulgerat, dureroasă dorința plecării. 
Imi iau cortul / să mă strecor fără urme, sin- 
gur, în sălbăticie, sărutând / în urmă zarea... 
Poate că undeva depărtările îmi deschid / o 
poartă înflorită cu alte visuri și-mi sună ferici- 
rea. Nu știu, nu știu. / Dar chipul drag al 
visătoarei mele îmi stăruie, tremurător, / în 
suflet ca luna în iaz. Umbra tristetii mele / 
acopere lumea. De ce mai plânge cineva 
când sufăr / eu destul? Nu mă clătinaţi că 
sunt plin de lacrimi! / Acum numai florile mă 
înțeleg.” 


* Coleg de clasă și prieten cu Ilarie Chendi, prie- 
ten și cu poetul Șt.O. Iosif; înainte de a primi preoția, 
a fost învățător în Lancrăm, satul natal al poetului 
Lucian Blaga; va zidi biserica din Jimbor, fiind preot 
și pentru românii de acolo (în timpul stăpânirii 
horthyste biserica din Jimbor va suferi mari distruge- 
ri); director al despărțământului Astra din Cohalm. 

* Sora poetului, Valeria, va deveni învățătoare, 
fiind și unul din autorii monografiei satului. Asemeni 
fratelui său va peregrina prin multe locuri ale tării. Ca 
urmare a Dictatului de la Viena (atunci hotarul satu- 
lui Mercheașa, devenind graniță cu Ungaria) se va 
refugia ca învățătoare în satul natal, unde va mai 

reveni pentru o scurtă perioadă spre sfârșitul acti- 
vității didactice. 

Gheorghe Boldea, Valeria Negrea, Maria 
Petrescu, op. cit., p. 192. 

€ În anul școlar 1879-1880, în Mercheașa figurau 
57 de elevi, iar învățătorul era plătit cu 110 florini. 
Paul Brusanowski, Învățământul confesional ortodox 
din Transilvania între anii 1848-1918, Presa 
Universitară Clujeană, Cluj-Napoca, 2005 p. 461. 

* Constantin Stelian „Amintiri despre George 
Boldea”, în Gând Românesc, nr. 7-8, iulie-august 
1935, p. 381. 

© Gheorghe Boldea, Valeria Negrea, Maria 
Petrescu, op. cit., p. 195. 

1 Constantin Stelian, art. cit., p. 380. 

" Mai târziu va scrie în Abecedar, legat de cola- 
borările unor scriitori bucureșteni la revistă: 
„Abecedarul nostru — foc păstoresc..., în păduri cu 
șoapte de legendă, pe creștetele munților înfiorate 
de tulnic, strânge în juru-i tineri poeți din cetatea cio- 
banului Bucur arsă de soare și de focul existenței 
sale tumultuoase. Din năduful înăbușitoarei urbe 
care nu le arată luna în băi de lapte, nici zilele tolă- 
nite în lanuri, doar sburdarea îngerilor negri deasu- 
pra turnurilor de fum, duc poezia confraților în munti 
să-i întindă ramurile de păduri adieri de umbră și 
răcoare.” George Boldea, „Carnet”, în Abecedar, nr. 
8, 29 iunie 1933, p. 4. 

* Conform Monografiei satului Mercheașa, „calea 
spre Mateiaș (6,7 km), mai scurtă, mai veche... 
coboară către Olt... se trece Oltul cu cinul (cinul, 
sinonim cu monoxila, este o ambarcatiune făcută 
dintr-un trunchi de copac) și apoi se ajunge în 
Mateiaș”. Gheorghe Boldea, Valeria Negrea, Maria 
Petrescu, op. cit., pp. 41-42. 

“ Cuvântul „pădurice de brazi” folosit de autor 
este chiar cuvântul cu care localnicii desemnează 
acel loc și acei copaci, care propriu-zis sunt pini, 
însă localnicii îi numesc brazi. 

* Constantin Stelian, art. cit., p. 381. A se vedea 
și versurile poeziei „Îndemn”: „Că luna, dezbrăcân- 
du-se de nor, / E cât s-o prind în brate pe pripor...” 

* Ibidem, p. 382. 

” Ibidem. 

* Emil Giurgiuca, „Prefată”, în George Boldea, 
Soliloquii, Tipografia Krafft & Drotleff, Sibiu, 1937, 


p. 7. 
* „De pe atunci începe și prietenia noastră. De pe 


atunci am pus la cale scoaterea unei reviste în 
Ardeal.” Ibidem. 

2 Informaţie preluată din George Popa, „Pentru 
amintirea lui George Boldea”, în Lanuri, nr. 5-6, 
1936, p. 269, în care autorul, totodată și redactor al 
revistei, menţionează că deține datele despre viața 
lui George Boldea dintr-o scrisoare a sorei acestuia, 
Valeria, la vremea aceea învățătoare la Agârbiciu, 
scrisoare pe care aceasta o scrisese la 4 martie 
1935, la solicitarea lui George Popa de a folosi 
informaţiile într-o conferință. 

7 Gheorghe Boldea, Valeria Negrea, Maria 
Petrescu, op. cit., p. 195. 

2 on Chinezu, „Pe mormântul poetului Boldea”, în 
Gând Românesc, nr. 1, ianuarie 1935, p. 62. 

* Constantin Stelian, art. ct, p. 382. 

" Revistă al cărei colaborator va deveni odată cu 
încetarea apariţiei revistei Abecedar și unde va con- 
tinua să publice până la moartea sa survenită în 
decembrie 1934; înainte de a muri a trimis spre 
publicare o recenzie a volumului „Poezii” de Vladimir 
Carnavali, care a apărut în numărul din noiembrie 
1934 al Gândului Românesc. 

% lon Chinezu „Pe mormântul poetului Boldea”, în 
Gând Românesc, nr.1 ianuarie 1935, p. 62 

“ Este interesant faptul că se va întoarce ca profe- 
sor pe la unele din școlile prin care trecuse ca elev. 

" Ibidem, p. 62. 

“ Probabil continua peregrinare caracterizată de 
lipsuri și tribulațiuni a contribuit la aceasta. Nepotul 
său, Victor Boldea, își amintea cum tatăl său i-a 
povestit despre ultima întrevedere a poetului cu 
familia, dinaintea morții sale. După ce a luat masa cu 
toți ai casei, ridicându-se ar fi spus: „Bine am mân- 
cat, dar rău mi-a căzut!”. Nepotul său spunea că nu 
va uita aceste cuvinte. Simțindu-se rău în continua- 
re, zilele următoare a fost dus cu căruța de fratele 
său la Homorod, de unde a luat trenul spre Cluj, 
unde a murit la spital. Merită de asemenea citită 
nuvela „Arhiereul”, scrisă de Anton Cehov în anul 
1902, în care personajul povestirii moare de tifos 
abdominal. Anton Cehov, Povestiri Ortodoxe, 
Editura Cathisma, București, 2012. 

2 lon Chinezu, „Pe mormântul 
Boldea...”., p. 62. 

Gheorghe Boldea, Valeria Negrea, Maria 
Petrescu, op. cit., p. 195. 

* Inclusiv în revista Pagini Literare, nr. 9, 15 


poetului 


ianuarie 1935, Grigore Popa, la rubrica „Însemnări”, 
scria în cele câteva rânduri despre trecerea la cele 
veșnice a poetului, oferind câteva date ale vietii 
acestuia și republicând una dintre poezii. 

2 În însemnarea „Pentru amintirea lui George 
Boldea” publicată de George Popa în Lanuri, nr. 5-6, 
1936, p. 271, acesta scria: „manuscrisele, după cum 
ne spune sora poetului, sunt în posesia domnilor 
Emil Giurgiuca și lon Chinezu. Dânșilor le revine 
datoria de a încerca tipărirea lor.”; Regretabil este 
faptul că în volumul publicat la anul 1937 nu apar 
toate poeziile lui George Boldea, iar în arhiva familiei 
nu există nici un manuscris al poeziilor sale. 

% „Simion Florea, George Boldea”, în România 
Nouă, anul 2, nr. 269, decembrie 1934, p. 2. 

* Stefan Baciu, „George Boldea”, în Pământul, nr. 
91, 1935, p. 4. 

= Grigore Popa, „Douăzecișicinci de ani de viață 
spirituală”, în Luceafărul, nr. 8-9, octombrie-noiem- 
brie 1944, p. 265. 

% George Popa, „Abecedar”, în Lanuri, anul 1, nr. 
1, sept. 1933, p. 4; a se vedea și lon Chinezu, 
„Abecedar”, în Gând Românesc, anul 1, nr. 3-4, 
iulie-august 1933, dar și multe altele. 

“” Dumitru Murărașu, Istoria Literaturii Române 
(ediția a 2-a), Editura Cartea Românească, 
București, 1941, p. 446. 

% on Chinezu, „Pe mormântul poetului Boldea...”, 
p. 61. 

2 George Popa, „Pentru amintirea lui George 
Boldea”, în Lanuri, nr. 5-6, 1936, p. 269. 

“ Ibidem, pp. 270-271. 

“ Traian Oancea (viitor profesor universitar, gene- 
ral medic, autorul lucrării Tumorile mediastinale, dar 
și al altor lucrări de specialitate) scria la 23 martie 
1937: „Acum, în cele din urmă am aflat de la d-l pro- 
fesor Giurgiuca cum că crucea se va pune în 
Dumineca Floriilor. Atunci eu voi fi acasă. Vor veni 
atunci și elevi, căci se face excursie până la 
Humulești și se opresc și pe la noi. În Humulești se 
pune o placă comemorativă a lui lon Creangă.” La 
puțină vreme, în 8 aprilie 1937, același Traian 
Oancea avea să scrie: „Acum în ultimul timp am vor- 
bit din nou cu domnul profesor Giurgiuca chestia 
veche. Dânsul spune că nu se poate să mergem 
încă deoarece piatra se află la meșter. ...Piatra nu 
este scoasă, probabil pentru că nu se ajung banii. 
Domnul profesor mai spunea că așteaptă ceva și de 


la Mercheșeni (Era vorba să se facă o colectă pentru 
cruce.)”. Scrisori adresate surorii poetului, aflate în 
posesia familiei. 

“ lon Chinezu, „Amintirea lui Gheorghe Boldea”, în 
Gând Românesc, nr. 5-7, mai-iulie 1937, pp. 386-387. 

“ V. Beneș, „La mormântul poetului George 
Boldea. O impresionantă procesiune”, în Națiunea 
Română, nr. 157, 1937, p. 2. 

"LA Terebești, „Zece ani de la moartea lui 
George Boldea”, în Luceafărul, nr. 1-2, ianuarie- 
februarie 1945, p. 22. 

" Gheorghe Boldea, Valeria Negrea, Maria 
Petrescu, op. cit., pp. 195-196. 

£ Lucian Blaga, op. cit., p. 5. 

“ Ibidem, p. 9. 

“ lon Focșeneanu, „Scriitori și reviste ardelene de 
azi”, în Brașovul Literar, nr. 19-20, 1934, p. 118. 

“ Emil Giurgiuca, „Carnet”, în Abecedar, nr. 31- 
32, 7 decembrie 1933, p. 14. 

% Sabin Veselie, „Din durerile noastre”, în 
Înnoirea, nr. 2, 1 octombrie 1937, p. 6. 

" Floricele din jurul Cohalmului culese de 
Gheorghe Cernea, Editura Arania, Brașov, 2000, pp. 
26, 28. 

"A se vedea Tudor Murășanu, „Tudor Arghezi...” 
în Abecedar, nr. 45-48, 1 martie 1934, pp. 19-20. 

" Constantin Stelian, art. cit., p. 382. 

* Informaţie culeasă de la Silvia Pelei, care la 
rându-i a auzit acestea de la bunica sa. 

"A se vedea și versurile: „Și plugul sare din 
cobilă”, arând brazda care „înghite” „grăunțele de 
soare” din poezia „Dimineaţă de vară”. 

"A se vedea frumoasele versuri ale poeziei 
„Înserare”: „Pe scripăt luna prinde să măsoare / 
Argint pe-al mării taler ce-l străbate, / Pe valuri 
umblă Crist, când la picioare / A stelelor popoare-i 
cad, curate... 

" Abecedar, anul 1, nr. 7, 22 iunie 1933, p. 2. 

IONUTMIHÄITA OCOLEANU 


MARIUS-DANIEL BOJOR 


Fostul Cimitir al Eroilor din 1942 
de la Cotul Donului, din câtunul Gromki 


Marele nostru istoric Nicolae lorga a 
spus demult o frază care trebuie să 
rămână crez pentru poporul nostru: „Eroii 
nu mor în ciasul când coboară în pământ, 
ci numai atunci când coboară în uitare”. 
Prin acest articol, căutăm să ridicăm din 
uitare atât fostul Cimitir militar germano- 
român din 1942 de la Gromki, cât și pe 
ostașii români îngropați acolo. 

* 


Hutorul' Gromki a fost un cătun aflat în 
marele cot pe care râul Don îl face în Rusia, 


Cătunul Gromki pe hartă, în 1942. 


dispărut ca urmare a luptelor din noiembrie 
1942, care se găsea așezat la 10,5 km 
Nord-Vest de Kletskaia, 15 km Est-Nord- 
Est de fosta localitate Golovski. Numele 
cătunului Gromki este menţionat în literatu- 
ra despre Cotul Donului, fiind făcut cunos- 
cut și mai mult prin intermediul cărții dom- 
nului profesor Vasile Şoimaru’, ce men- 
ționează într-un interviu unele dintre mo- 
mentele tragice reținute de Iosif Niculescu 
ca participant la ele, care s-au petrecut în 
ziua 23 noiembrie 1942 la Gromki. 


Numărul de sub numele satului semnifică numărul de gospodării existente la momentul tipăririi hărții. 


ae 


În timpul bătăliei de la Cotul Donului din 
zilele de 19-25 noiembrie 1942, cătunul 
Gromki avea o importanță aparte, deși era 
așezat la peste 10 km de cel mai apropiat 
punct de primă linie a frontului, localitatea 
Kletskaia. Importanţa lui era dată în primul 
rând de numărul mare de trupe din trenuri- 
le regimentare organizate în jurul satului și, 
printre altele, și de cimitirul militar local, pe 
care românii l-au preluat de la germani 
odată cu dispunerea trupelor românești pe 
linia frontului în locul trupelor germane, din 
perioada septembrie - octombrie 1942. 

Creată în 5 decembrie 1936, Regiu- 
nea Stalingrad, includea în componența sa 
şi raionul Kletskaia, iar printre localităţile 
raionului se regăsea și cătunul Gromki. 
Acesta a dispărut în urma luptelor și a tre- 
cerii trupelor blindate din Corpul 4 Tancuri 
al armatei sovietice, iar din punct de vede- 
re administrativ a fost desființat în 17 mai 
1978, în urma unei decizii a Comitetului 


Numele „Gromki” pe hartă, în 1984. 


Executiv al Consiliului Regional, locuitorii 
acestuia fiind transferați administrativ la 
stanita? Raspopinskaia.* 


În timpul luptelor sovieto-germane din 
zona Cotul Donului din perioada iulie - au- 
gust 1942, în cătunul Gromki a fost înființat 
un cimitir militar — locație aleasă deo- 
potrivă datorită apropierii logisticii de front, 
cât și distanței acceptabile fată de linia 
frontului de la râul Don — cimitir german în 
care au fost înhumați inițial militarii ger- 
mani, iar după dispunerea trupelor române 
a început să fie utilizat ca cimitir militar 
românesc. Majoritatea militarilor români 
înmormântați în acest cimitir făcea parte 
din Divizia 13 Infanterie, care avea secto- 
rul de front în zonă; Divizia 13 Infanterie 
aflată în compunerea Corpului 4 Armată 
român, parte a Armatei a 3-a română. 

In scop documentar, menționăm brigăzile 
și regimentele care compuneau Divizia 13 


Pe hartă este menţionat doar numele fostei localităţi și prescurtarea cuvântului „ruine”. Încercuit cu roșu este un cimitir 
marcat pe hartă, dar neexistent pe teren, apărut după dispariția localităţii în noiembrie 1942. 


“N 


Infanterie, cu comandamentul la Ploiești: 
Brigada 13 Infanterie cu comandamentul la 
Târgoviște; Regimentul 7 Dorobanţi cu garni- 
zoana la Ploiești; Regimentul 22 Infanterie cu 
garnizoana la Târgoviște; Regimentul 89 
Infanterie cu garnizoana la Brașov; Brigada 
13 Artilerie cu comandamentul la Ploiești; 
Regimentul 19 Artilerie cu garnizoana la 
Ploiești, Regimentul 41 Artilerie cu garnizoa- 
na la Brașov. 
* 

Prezentăm în continuare două dări de 
seamă publicate în volumul Preoţi în 
tranșee 1941-1944, în care se raportează 
superiorilor despre activitatea pastorală 
din cadrul Regimentului 22 Infanterie și 
Regimentului 89 Infanterie de la Cotul 
Donului, dări de seamă scrise în luna 
octombrie și noiembrie 1942, și care fac 
referire la cătunul Gromki, la dimensiunile 
cimitirului despre care se face vorbire aici, 
cum era amenajat cimitirul din vecinătatea 
sătucului. Cele două dări de seamă se 
referă și la câţiva dintre ostașii români 
înmormântați acolo, ritualurile religioase și 
militare care se desfășurau pentru soldații 
căzuți, precum și la condițiile generale de 
front din zonă: 


„Regimentul 22 Infanterie 
Serviciul Religios 

Oficiul poștal militar nr. 121 
Luna octombrie 1942 

Dare de seamă 

asupra activității pastorale 
din Regimentul 22 Infanterie, 
pe octombrie, 1942* 


Ultimele zile ale lui septembrie conchid 
cu sfârșitul glorios al unei prime acţiuni ce 
i s-a încredințat regimentului nostru, pe 
frontul situat între Kletskaja și Melo- 

Zogonskij, cuprinzând Melo-Kletskaja şi 
înălțimea 135; iar începutul lui octombrie 
deschide zările unei alte frumoase acțiuni, 
tot atât de importantă, dar cu mult mai 
primejdioasă decât prima. Că-n vreme 
ce-n primul sector, atacul deznădăjduit al 
inamicului s-a izbit de rezistenţa eroică a 
trupelor germane, cu tălăzuiri de câteva 
zeci de kilometri, către începutul lui 
august, în sectorul încredințat acum regi- 
mentului — ce se-ntinde din dreapta satului 
Raspopinskaia, cu înălțimile de 163,3 și 
140 — vitejia prahovenilor din 7 Dorobanţi a 
fost greu încercată prin jertfirea a peste 
200 de eroi, ofițeri şi soldaţi, în mai putin 
de două săptămâni, din sfârșitul lui sep- 
tembrie (16-30), apărând pas cu pas 
poziția, cu mici retușări de ordin strategic. 

In asemenea împrejurări, înspre seara 
zilei de 30 septembrie — când soarele, care 
mai avea ca două su până-n asfintit, își 
proiecta razele sale strălucitoare pe mor- 
mintele eroilor, ce străjuiesc cele 19 case 
ale satului Gromky, înconjurând albul cru- 
cilor cu nimb de aureolă divină (subl. n.) — 
d-l colonel comandant, ofițerii și trupa regi- 
mentului nostru pășesc cu toată hotărârea 
și cu nestrămutată încredere în ajutorul lui 
Dumnezeu pe calea strâmtă, anevoioasă 
și cu spini a datoriei, pentru a ocupa noua 
poziție ce le-a fost ordonată. 

Cu un strat de praf pe fată, ridicat de 
viscolul pustiitor, mărșăluiesc pe batalioa- 
ne, în cadență ostășească, iar siluetele lor 
încadrate în sclipiri de arme și baionete 
apar într-o impunătoare sobrietate, care 
strecoară în inima spectatorului razele 
luminoase ale victoriei. Ar fi însă un lux de 
ordin imaginativ, a se crede că frămân- 
tarea gândurilor le mai acordă răgazul să- 
şi mai îndrepte atenţia spre un amănunt de 
acest fel. Că altele sunt gândurile care 


preocupă acum mintea lor. Cei mai mulţi, 
cugetând la pierderile suferite de 
Regimentul 7 Dorobanţi în acest sector, 
purtați pe aripile gândurilor, se văd lângă 
soțiile lor iubite, mângâindu-și cu mâna pe 
frunte odraslele și, nădăjduind în ajutorul 
lui Dumnezeu, își încordează puterile pen- 
tru a depărta gândul sinistru al unei crude 
despărțiri. Mai puțini la număr sunt acei 
care, frământaţi de gânduri asemănătoare, 
privesc ajutorul lui Dumnezeu sub orizon- 
turi evanghelice, așteptând răsplata 
veșnică și așezând grija familiei în paza 
Domnului. 

Un procent, să zic, de 5%, care nu au 
avut timpul material să-și ajusteze stoma- 
cul pe cele 600 grame de pâine, nu se chi- 
nuiește cu asemenea gânduri înalte ce 
întrec puterea lor de înțelegere, ci fac opi- 
nie separată, interesându-se dacă pe noua 
poziție vor mai fi lanuri de grâu ori de 
secară, ca ultim leac contra foamei; nici de 
apă nu se îngrijesc de când s-a inventat 
noua metodă a prăjitului în castron. Și aceștia 
nădăjduiesc în ajutorul lui Dumnezeu, că alt- 
fel de unde grâul și secara? 

In vreme ce trupa s-ar încadra în aces- 
te trei categorii și, numai rar, câte unul s-ar 
mai gândi acum și la frigul noptii, alte gân- 
duri proiectează pe retina corpului 
ofițeresc. 

Domnul colonel comandant, având în 
fața ochilor configuraţia terenului întregii 
poziții, face o ultimă revizuire și 
controlează dacă a rânduit la locuri vulne- 
rabile, ofițeri vigilenţi, probati în vârtejul 
luptelor celor mai aprige; plănuiește insta- 
larea întregii rețele telefonice pentru a lua 
la timp măsurile dictate de împrejurări, în 
care ofițerii și soldații privesc cu admiraţie 
capacitatea strategică a ființei sale, de 
care — pe dreptate — se mândresc; 


anticipează eventualele acţiuni ale inami- 
cului, cât și prompta reacţie a trupei sale — 
căreia, urmărindu-i nemijlocit mișcările 
până-n amănunt, o apreciază și o predis- 
pune la acte de înalt eroism. Și, așa cum 
într-un film de cinematograf, continuitatea 
succintă a scenelor menţine atenţia 
încordată, d-l colonel comandant este 
mereu preocupat de alte probleme, la fel 
de importante: a pierderilor, munitiilor, 
aprovizionărilor etc., etc. 

Nici ofițerii — care poartă pe umerii lor 
gradele răspunderii oamenilor de sub 
comandă — nu-și permit luxul de a se mai 
gândi la familii, când apărarea poziției 
pune-n joc nu numai viaţa, dar și onoarea 
lor. Având-o și ei în fata ochilor, reflectează 
dacă locul postului de comandă a fost ales 
cu minuţiozitate; dacă nu mai trebuiesc 
mici modificări în instalarea companiilor, 
plutoanelor, grupelor sau în săparea 
șanțurilor și construirea adăposturilor etc. 

Și, așa cum vara, din iuțeala trenului, 
privirea spintecă pământul în nenumărate 
fâșii împodobite cu grâu, porumb, secară, 
zarzavat, ori pomi roditori etc., prin fata lor 
defilează fiecare porțiune a sectorului 
încredințat, străjuită de ostașul ales 
anume, după aptitudinile sale fizice și 
războinice. 

Cu greutatea cu care cutez a face 
mențiunea, s-ar putea găsi — rarissimus — 
câte 1%, care să fie absent de la aceste 
arzătoare frământări și, absorbit de bunuri- 
le pământești la agonisirea cărora s-a 
ostenit pe toate căile și cu multă trudă, în 
cariera sa de militar se îngrozește la ideea 
despărțirii de ele pentru vecie. Alergând 
după subterfugiul salvării, este preocupat 
cu formularea din timp a simptomelor pe 
care le va exprima, îmbrăcate în tot regre- 
tul ființei sale — pentru a-și crea o 


MEMORIA 


93 


94 


atmosferă — de a nu fi în situaţia să-și facă 
datoria până la capăt din motive de 
sănătate, justificându-și plecarea în 
moment oportun. Intră însă aici în plină 
funcțiune, conștiința medicului care, înar- 
mat cu știința profesiunii sale, poate sesiza 
cu ușurință orice simulare. Justificarea 
revizuirii diagnosticului stabilit de el, la 
toate formațiunile sanitare prin filiera 
cărora urmează să treacă pacientul, își 
găsește aplicarea numai în cazul când 
buna credință a acestuia ar fi suspectată. 

Toate aceste gânduri ce-i însoțesc în 
calea datoriei sunt tot atât de apăsătoare 
pentru ei, ca și crucea Mântuitorului de pe 
drumul Golgotei. Dar, în vreme ce în calea 
Sa apare Simion Chirineanul, care-i ridică 
povara, în calea ostașilor noștri se reped 
avioane inamice «Rata», care le alungă 
negura gândurilor cu iuțeala trăznetului 
unui bombardament ceva mai îndepărtat. 
La comandă, de o calmă sobrietate, a 
neinfricatului maior Oghină, trupa batalio- 
nului dispare ca prin farmec, făcându-se 
una cu pământul. Sub presiunea de groază 
a momentului, trăiesc cu toții clipe de zgu- 
duitoare emoţii care se modelează însă 
diferit, potrivit cu temperamentul și structu- 
ra sufletească a fiecăruia. 

Unii își șterg sudorile de pe fata palidă 
și-și fac aspre imputaţii că nu și-au ales 
locul cel mai ascuns și — întrucât nu au 
posibilitatea de a-l schimba — tremurând, 
își pun nădejdea în Dumnezeu. 

Alţii — în al căror fond sufletesc, 
grăuntele de muștar al credinței își are 
rădăcini adânci — nu-și pierd cumpătul, ci 
fără a folosi strategia strutului, așezați cu 
fața în sus, sunt gata să înfrunte cu 
seninătate, nu numai un iminent pericol, 
dar chiar să acționeze în moment oportun. 

Cu o nepăsare demnă de relevat, 

privește pericolul, cea de-a treia categorie 
— care nu-și poate pierde vremea cu 
încordări ce depășesc cu mult firea lor, ci 
văzând că alarma dăinuiește, socotesc că 
întrebuințează timpul cu mai mult folos 
dacă vor ronţăi câteva boabe prăjite până 
la completa lămurire a situației. 

Dacă și comandanții lor trăiesc aceleași 
clipe de groază, apoi asupra lor ele nu se 
răsfrâng cu aceeași intensitate, întrucât 
grija ce o poartă de viata ostașilor nu le dă 
răgazul să se ocupe prea mult de persoana 
lor, ci cu toții urmăresc mișcările avioanelor 
pentru a da la timp ordine scurte, spre a 
face față oricărui pericol — cu armamentul 
de care dispun — în condiţii optime. 

Termenul de mai sus se bucură de 
accepțiunea cunoscută în logică «totum 
pro pass», de vreme ce s-ar putea întâm- 
pla să mai fie câte unul care să se 
grijească mai mult de persoana sa, chinuit 
și acesta de propriile sale reproșuri că nu 
și-a ales loc bun; în nici un caz, nu și-ar 
găsi aici aplicația și reversul «pass pro 
totum». Cu acest prim ordin, pericolul este 
înlăturat, că încetându-se orice mișcare, 
avioanele nu i-au observat. 

Acum au cale suficientă - până să 
sosească la destinaţie - pentru a-și 
depăna mai departe firul gândurilor de 
care sunt animați. 

Bazat pe interceptarea acestor 
frământări de ordin sufletesc afle] fiilor mei 
duhovnicești, am urmărit cu asiduitate — în 
activitatea pastorală — întărirea credinței în 
Dumnezeu, ea fiind pârghia cea mai 
puternică pe care se sprijină cele mai înal- 
te acte de eroism, asigurând în același 
timp și tihnirea sufletească, după cuvintele 
Mântuitorului: «Veniti la mine toți cei 
osteniți și împovărați de greutăți și eu vă 
voi odihni pe voi». 


În acest scop, având în vedere că ges- 
tul exprimă un simțământ, simțământul o 
dorință, dorința celui mai mare ordin pentru 
cei mai mici, în ziua de 1 octombrie m-am 
și prezentat la postul de comandă regi- 
mentar pe front, unde, propunând să fac 
sfințirea apei mici, propunerea a fost privită 
cu o vie satisfacție. Mi-a crescut inima de 
bucurie când am văzut cum, urmând pilda 
d-lui colonel comandant, ostașii de toate 
gradele, ai categoriilor de mai sus, fără nici 
o deosebire, se închină în faţa sfintei cruci; 
atât cei din regiment, dar și cei din alte 
unităţi, cu adăposturile în aceste locuri. 
Bucuria mea nu a cunoscut margini la 
invitaţia insistentă a ostașilor de a mai sluji 
sf. apei mici în adăposturile lor, încă în 
două sectoare. 

Stânjeniţi, pentru o scurtă durată, de 
mitralieratul unui raid inamic, până-n 
slujbă, am dat slavă lui Dumnezeu că nici 
unul n-a fost rănit. Botezând, rând pe rând, 
oamenii și adăposturile, am mai dat totuși 
peste câte unul care folosea timpul cu mai 
multă rațiune — mâncând grâu fiert, în 
adăpost — decât să ia parte la slujbă, unde 
s-ar putea întâmpla «Doamne ferește» 
chiar să fie rănit; fiind însă creștin face, cu 
o dexteritate caracteristică, semnul sf. 
cruci și o sărută, că poate să-i ajute și 
această osteneală la ceva, din moment ce 
și ceilalți camarazi ai lui au făcut la fel, de 
ce tocmai el sa fie pricina de scandal. 

Atitudinea, gestul, mimica, până și 
expresia feței pe care o are ostașul când 
sărută sf. cruce, trădează gradul de 
credință de care el este pătruns. Nu am 
intenția să acuz dacă și printre ofițeri se 
observă câte unul care îndeplinește aceste 
acte de cult numai dintr-o oportunitate 
socială, scoasă și mai mult în evidenţă prin 
purtarea sa de totdeauna, cu excepția 


momentelor de cumplită deznădejde, când 
aleargă la ele ca la un ultim subterfugiu de 
salvare. 

De aceea, dată fiind situaţia prielnică 
pentru scopul ce mi-am propus a urmări, 
am oficiat — după cum mi-au permis 
împrejurările — următoarele servicii divine: 

- 9 sfințiri de apă mică; de 3 ori acatist; 
o dată vecernia; o dată parastas; am avut 
83 de înmormântări, din care 49 în regi- 
ment, iar restul în alte unităţi ale diviziei 
(subl. nl 

In ziua de 18 octombrie s-a pus piatra 
de temelie a unei capele ortodoxe ce se va 
ridica în Gromki (subl. n.) cu care prilej am 
scos în evidență însemnătatea deosebită 
pe care o prezintă această măreaţă faptă 
creștină. 

In ziua de 11 octombrie, oficiind sfin- 
tirea apei, am vorbit ostașilor din garnizoa- 
nă despre hrana sufletească. Nu am oficiat 
Sfânta Liturghie, nici botezuri, pentru moti- 
vul că apropierea de front nu ne-a permis; 
în schimb, am înfrumusețat mormintele 
eroilor, supraveghind împrejmuirea cu pia- 
tra a cimitirului, de la intrare, până în colțul 
de est (subl. n.). Mi-am făcut adăpost, 
când serviciul mi-a permis. 

Aceasta fiind activitatea pastorală, 
clădită pe fondul ancestral al ostașilor mei, 
îi privesc cu admiraţie pentru modul cum 
își fac datoria, rezistând neclintiti pe o 
poziție, fără să fi dat măcar un singur pas 
înapoi, sau să cadă vreunul prizonier. 
Aceasta nu se datorește hazardului, ci 
vigilenței neobosite a d-lui colonel coman- 
dant, cât și modului cum subalternii dom- 
niei sale — ofițerii și ostașii — înțeleg să-l 
secondeze. 

Nu pot încheia fără să evidențiez și 
nevoile de ordin trupesc ce se fac simțite 
între ostași: 

1. Temperatura scade tot mai mult, mai 
ales noaptea, și îmbrăcămintea este 
uşoară; 

2. Ratia de pâine, insuficientă; iar regi- 
mul conservelor mărește numărul celor din 
infirmierie; 

3. Intrunirea condiţiilor igienice nu se 
poate realiza, lipsind cu desăvârșire săpu- 
nul și fiind mereu în prima linie, s-au ivit 
paraziți; 

4. Faţă de timpul îndelungat petrecut 
într-o continua încordare, să se ia măsuri 
în timp util spre a se preîntâmpina o even- 
tuală scădere a moralului. 

Semnalarea este făcută din dorința de 
a se cunoaște situația reală, a se lua act de 
ea și măsuri în consecință; din punct de 
vedere evanghelic, însă, toate aceste lip- 
suri îmi urcă ostașii pe o treaptă și mai sus 
pe scara desăvârșirii creștine. 


Confesorul regimentului, 

Preot căpitan Veron Mușat 
AM H. fond Inspectoratul Clerului 
Militar, dosar 293, ff. 1173-1175. 


„Regimentul 89 Infanterie 

Oficiul poștal militar nr. 121 
[noiembrie 1942] 

Dare de seamă 

asupra activității pastorale 
desfășurată pe luna octombrie, 

la Regimentul 89 Infanterie - P A. 


Prima jumătate a lunii octombrie, pen- 
tru Regimentul 89 Infanterie, care fusese 
atât de greu lovit în luna septembrie, în 
care timp a avut destule pierderi, rezistând 
însă cu dârzenie la 29 atacuri, a fost o 
vreme de respirare, de ușurare, cu pierderi 
mai puţine, fapt care mi-a dat posibilitatea 
să mă ocup și de altele în afară de nume- 

roase slujbe de înmormântare, ce până 
atunci oficiam zilnic (subl. n.). 

Așadar, în acest timp am depus stră- 
danie pentru împrejmuirea cu zid de piatră 
a cimitirului din satul Gromky, în suprafață 
de circa 3.500 m.p. Această lucrare s-a 
făcut, aproape în întregime, numai de 
ostașii Regimentului 89 Infanterie, care, 
de asemenea, sub supravegherea mea, 
au executat și portalul cimitirului, cu o 
tăbliță pe care stă scris „Eroii germani și 
români, înfrăţiți pe vecie prin jertfa de 
sânge” (subl. nl 

In zilele săptămânii, lunea, miercurea și 
vinerea, am făcut acatist și paraclis, pome- 
nind ofițerii și ostașii regimentului, câte o 
companie la fiecare serviciu, cerând ajuto- 
rul Domnului, Singurul care are putere de- 
cisivă asupra lumii întunericului bolșevic 
diavolesc. Dacă totuși Domnul nu ne-a 
ascultat rugăciunea, până în prezent, este 
și din putina noastră credință în El și din 
pricina faptelor noastre ne-creștinești și 
pentru a încerca răbdarea noastră, de 
aceea trebuie să stăruim în rugăciuni. 

In acest scop, am săvârșit, începând 
de la 4 octombrie, în fiecare duminică, 
Sfânta Liturghie, la divizie, în satul Verni- 
Salamanowsky”, la care au asistat, pe 
lângă ostași, d-nii ofițeri și mulţi din locuito- 
rii civili de toate vârstele și de ambele 
sexe, precum și prizonieri, care deși nu 
înțelegeau românește, dar impresionați, 
adesea lăcrimau în timpul slujbei. La 
sfârșit au luat anafură, sărutând cu evlavie 
sf. icoane și mâna preotului, ceea ce 
denotă că jarul de credință, ce odinioară a 
existat în sufletul poporului rus, nu s-a 
stins definitiv, ci a mai rămas câte o scân- 
teie ce trebuie alimentată din focul cel 
mare al credinței noastre, spre a deveni 
iarăși ceea ce a fost cândva. 


După săvârșirea fiecărei Sfinte Litur- 
ghii, am explicat pericopa Evanghelică cu 
aplicări la viata ostașilor, făcând și Te 
Deum de ajutor în război. 

La 10 octombrie am făcut, în sobor, o 
înmormântare la 2 ofițeri de la Regimentul 
41 Artilerie, axfixiaţi (sic!) prin surparea 
adăpostului în care se găseau, din cauza 
unei bombe aruncate de aviația inamică în 
noaptea de 9/10 octombrie” (subl. n.). 

De asemenea, în sobor, am făcut 
parastas pentru eroii Regimentului 7 
Dorobanţi, în fata trupei, ofițerilor şi d-lui 
comandant respectiv. 

La 14 octombrie regimentul nostru a 
fost scos în refacere, dar numai pentru 4 
zile, în care timp am săvârșit pentru ostași 
sfeștanie, Te Deum de război și parastas 
pentru cei ce au căzut pe câmpul de luptă, 
cu care ocazie am amintit ostașilor că au 
datoria morală de a lupta până la victoria 
finală, ca nu cumva dușmanul să batjo- 
corească mormintele proaspete ale eroilor 
noștri, fapt ce ar atrage blestemul acestor 
eroi asupra noastră (subl. n.). 

La 18 octombrie am săvârșit, tot în 
sobor, slujba punerii pietrei fundamentale 
unei capele-biserică în satul Gromky, în 
fața Cimitirului Eroilor (subl. nl 

Batalionul 12 Infanterie Ușoară, ieșind 
în refacere, a ținut ca în ziua de 20 octom- 
brie să înalțe rugăciuni de mulțumire lui 
Dumnezeu, precum și parastas pentru 
eroii săi. 

La sfârșitul slujbei s-a făcut apelul 
morților, pe companii, și la fiecare nume, 
un subofițer din companie răspundea: 
«Mort pentru patrie», făcând prin aceasta 
ca fiecare din cei de față să trăiască o clipă 
cu spiritul celor ce trupește nu mai erau în 
mijlocul lor (subl. n.). 

Ultimele zile ale lunii octombrie au fost 


foarte grele pentru Regimentul 89 Infan- 
terie, deoarece luând sectorul de luptă 
«Kletskaia», dușmanul care stătuse liniștit 
aici luni de zile, hotărăște acum un formi- 
dabil atac cu trupe noi, aduse de pe alte 
fronturi și în ziua de 24 octombrie, după 
lupte înverșunate, regimentul este silit, în 
fata enormei presiuni vrăjmașe, să lase 
satul Kletskaia în mâinile dușmane. 

Că situaţia a fost foarte grea și că regi- 
mentul a fost la înălțime, putând să 
oprească la timp înaintarea inamică foarte 
numeroasă, în fata căreia n-au dat decât, 
strategic, puţin înapoi, ceea ce înseamnă 
că ultimele cuvinte rostite de mine 
ostașilor, înainte de a pleca pe front în 
acest sector, au avut ecou puternic și s-au 
înrădăcinat adânc în sufletele lor. 

Eo ipso, numărul morților devine mult 
mai mare în aceste zile, făcându-mi iarăși 
ocupație de căpetenie din slujbele de 
înmormântare. 

In total, în cursul lunii octombrie, am 
făcut 49 înmormântări ale eroilor regimen- 
tului nostru (subl. n.). 


Confesorul Regimentului 89 Infanterie 
Preot căpitan Predescu C. 

A.M.R,, fond Inspectoratul Clerului 
Militar, dosar 293, f. 1177. 


lată un extras și un interviu referitoare 
atât la satul Gromki în zilele din noiembrie 
1942 cât și la cimitirul eroilor români exis- 
tent acolo: 

„In momentul în care s-a declanșat ata- 
cul de la 19 noiembrie 1942, el s-a 
desfășurat nu după regulile obișnuite în 
materia asta, și anume regula era că întâi 
se face pregătire de artilerie și după aceea 
pornesc la acţiune tancurile însoțite de 
infanterie. La 19 noiembrie s-a întâmplat, 

însă, că în momentul în care s-a tras prima 
salvă de tun, când a început pregătirea de 
artilerie, artileria grea de 150 mm, au pornit 
și tancurile, încât după o oră și ceva m-am 
trezit cu un tanc rusesc pe bordeiul meu. 
Eu îmi făcusem calculele de două ore, dar 
nu a fost așa, și am scăpat ca prin minune, 
că era un șanț acolo și am fugit în haine de 
vară. Tancurile au trecut peste cele două 
linii anticar, care erau cu pietre în ele. 
Când au atacat la capul de pod spre sud, 
unde era Regimentul 22 infanterie, coman- 
dantul acestui regiment, colonelul Captaru, 
care era un om de o violență și de o cruzi- 
me deosebită, s-a predat cu tot regimentul 
și două batalioane, fără să tragă vreun foc. 
Și au fost luaţi prizonieri, bineînțeles. S-a 
creat o breșă pe care au început să 
năvălească trupele rusești. Au ajuns la un 
sătuc, de 19 case, unde aveam noi gazde, 
și trăgeau și cu artileria, și cu tancurile și 
din avioane. Zburau avioanele, că vedeam 
coșuri întregi cu bombe care le aruncau ca 
pe mere asupra liniilor noastre. A fost un 
măcel nemaipomenit. Văd și acuma o 
groapă imensă în care mai târziu au fost 
aruncaţi soldații noștri morți cu sutele. 
Gromki se numea acea localitate. Groapa 
s-a făcut în spatele bisericii satului care 
era mare ca o catedrală, bineînțeles era cu 
geamurile sparte, ușile rupte, pereții mur- 
dari, era batjocorită. Bietul preot al regi- 
mentului, părintele Popescu de la 
Ștefănești de Argeș, Dumnezeu să-l ierte, 
n-a vrut să plece săracul până nu le-a făcut 
morților toate rugăciunile. Noi i-am zis: 
«Hai, părinte, că te iau rușii prizonier!» 
N-a vrut să plece și l-au luat prizonier, 
stand ani și ani la ruși. Dar n-a vrut să 
plece până nu și-a făcut datoria (subl. n.). 
S-a produs o debandadă nemaipomenită. 

Rușii au pătruns mai ușor decât și-au 
închipuit, s-au organizat linii de apărare 
dar au înaintat și s-au oprit mai la sud, în 
dreptul unei localităţi, care se numea 
Cernicevskaia, unde era un aerodrom ger- 
man. Acest aerodrom german era păzit de 
un batalion românesc, în frunte cu un 
căpitan pe nume Duţoiu, care nu s-au 
mișcat de acolo, și au murit până la unul și 
așa au putut nemții să-și ia toate avioanele 
şi să le evacueze fără nicio pierdere. Acest 
căpitan acolo a și murit. Gestul său de 
mare vitejie a fost recunoscut de Hitler 
care l-a decorat postmortem cu ordinul 
Crucea de Fier cu briliante.” 

Vasile Şoimaru consemnează în cartea 
sa și un interviu cu Iosif Niculescu, care 
confirmă și întărește povestirea de mai 
sus, referitoare la aceleași zile și eveni- 
mente menționate: 

V.Ș. — Gromki era un cătun care acum 
nu mai există, a fost șters de pe fata 
pământului, nici pe hartă nu mai există 
punctul dat. Cu altă ocazie am să merg 
acolo și am să verific cu ajutorul unui local- 
nic. Nici biserică nu există pe aproape, au 
distrus-o bolșevicii. 

IN — Acolo, unde era biserica, în 
dreapta erau mormintele ostașilor noștri. Și 
era un mormânt mai mare decât blocul 
ăsta în care locuiesc, un mormânt de 30 de 
metri lungime și 20 metri în lățime. Acolo 
au fost îngropaţi morții de la Divizia 11, 13 
și 14. Și preotul Popescu, era din 
Ștefănești, Argeș, stătea la marginea gro- 
pii uriașe și citea rugăciunile. Și i-am spus: 
«Hai, părinte, că se văd rușii!» Și el zice: 
«Domnule doctor, n-am terminat rugăciu- 
nile». Era un om conştiincios și l-au luat 
rușii prizonier. A murit acum doi-trei ani 
(subl. ol" 


De altfel, domnul profesor Şoimaru a 
vizitat în şapte ocazii locurile bătăliei de la 
Cotul Donului, iar ulterior interviului de mai 
sus, ajutat de un cioban local, a descoperit 
locul și urmele fostului cătun Gromki și a 
revenit și acolo de patru ori, ocazii cu care 
a făcut fotografiile din prezentul articol, și 
pe care ni le-a pus la dispoziţie. 


După bătălia de la Cotul Donului și 
Stalingrad, cimitirul din Gromki a fost dis- 
trus, însă nu în profunzime, fiind pare-se 
doar nivelat cu buldozerele. 

In anul 2016, osemintele militarilor 
români recuperate în urma săpăturilor în 
zonă, care aparent proveneau din acest 
fost cimitir, au fost reînhumate în Cimitirul 
de onoare de la Rossoșka de lângă 


Din documentele referitoare la Cimitirul 
Eroilor din Gromki, studiate în Arhivele 
Militare Naţionale Pitești, reiese că numai 
în perioada 16.1X.1942 - 26.X.1942 un 
număr de 229 militari români au fost 
înhumați în acest cimitir (dintre care 225 
identificați și 4 neidentificaţi), și că la 26 
octombrie 1942 suprafața acestui cimitir 
era de 2.470 mp, de la care a crescut la 
3.500 mp — așa cum apare în dările de 
seamă prezentate mai sus. 


Volgograd, fostul Stalingrad, din Federaţia 
Rusă. 

Din păcate, osemintele a foarte puțini 
militari români au mai putut fi identificate 
din cauză că lângă acestea nu s-au găsit și 
alte lucruri (tăblițe matricole, înscrisuri etc.) 
care să facă posibilă aceasta. 

In continuare publicăm transcrierea 
unui document extensiv din Arhivele 
Militare Naţionale Române, ce conţine 
schița Cimitirul Gromki precum și tabelul 

Placa memorială dedicată ostașilor români ale căror rămășițe au fost descoperite la Gromki și au fost reînhumate la 
Cimitirul Militarilor Români de la Rossoșka, de lângă Volgograd (fostul Stalingrad) 
Sursa fotografiilor: Ambasada României în Federaţia Rusă. https://moscova.mae.ro/gallery/1100 


integral cu numele ostașilor eroi români și menţiunea că unele nume (puține dintre 
ale militarilor germani înhumați în ele) au fost greu de identificat exact, din 
așezământ până la 26.X.1942, cu cauza scrisului de mână mai puţin citet. 


okee Schita Cimitirului Eroilor din Gromki 
? până la 26 Octombrie 1942”. 
Om ter, Geen 1, Unde sunt înmormântați ostași eroi 
din toate unităţile Diviziei și ostași eroi 
Germani. 


i 2, Cimitirul a fost luat în primire dela 
Ç AO mobi Germani la data de 16 Septembrie 1942. 


| RE ICC Zet Te ez PREIEI], 
EDF E [ez Ke BE 
(EC KREE H 
NEE GEESS E 
kl HEEL HUH HHH: Lk JFEI 
HK MEEFFE HREF, KER 


Sopra j 
16 Oeowvre IHL 


de eroi înhumați în Cimitirul Gromki, până la data de 26.X.1942 


Tabel 


Nr.crt | Numele și prenumele Gradul Contingentul| Unitatea Data mortii 
1. | Oncescu loan Sublocotenent | - Reg. 89 Inf. 23.1X.1942 
2. | Pitui Gheorghe Sublocotenent Reg. 89 Inf. 25.1X.1942 

rezervă 

3. | Baiculescu Alexandru Locotenent Reg. 89 Inf. 23.1X.1942 
4. | Frăţilă Nicolae Fruntaș 1934 Reg. 89 Inf. 23.1X.1942 
5. | lordache D. Vasile Soldat 1936 Reg. 89 Inf. 19.1X.1942 
6. | Lăzărescu Constantin Soldat 1937 Reg. 89 Inf. 19.1X.1942 
7. | Dobre Constantin Soldat 1941 Reg.19 Art. 18.1X.1942 
8. | Stănescu Petre Soldat 1942 Reg.19 Art. 18.1X.1942 
9. Karl During Sold. - 2/1.R./261 14.1X.1942 
10. | Adam Kammer Sold. 3/1. R./2/261 14.1X.1942 
(NS KEN San. Uffz. 6/1.R. 268 17.1X.1942 
12. | Max Batt Gefr. 6/1. R. 268 18.1X.1942 
13. | Franz Reutenberger Schtz. 11/1. R. 260 19.1X.1942 
14. | August Kürbisch (stabsbatt.) | Gefr. VI/A. R. 87 17.1X.1942 
15. | Unbekannter Soldat Er. M. 5/Sch. Ers. 17.1X.1942 
16. | Johann Schwarz Schtz. 6/1. R. 261 16.1X.1942 
17. | Josef Gruschka Schtz. ALE 481/5081 | 17.1X.1942 
18. | Erich Müller Abgefr. st. ILR 261 | 15.1X.1942 
19. | Gustav Starr Schtz. 10/1.R. 261 14.1X.1942 
20. | Leopold Schrenk Schtz. 10/I.R. 261 11.1X.1942 
21. | Oswald Frank Ob. Schiz. ALR. 261 8.1X.1942 

22. | Karl Ritter Schiz. 9/I.R. 261 6.1X.1942 

23. | Kurt Fugmann Ob. gefr. ALR. 261 8.1X.1942 

24. | Friedrich Böttcher duc 1/A.R. 87 7.1X.1942 

25. | Robert Dittrich Schtz. 12/1.R. 261 7.1X.1942 

26. | Josef Jatsek Schiz. ALR. 268/9 18.1X.1942 
27. | Karl Aschenberger S (LR. 268/9 18.[X.1942 
28. | Wilhelm Kăss duc 6.1.R. 268 17.1X.1942 
29. | Göbel Schtz. 6.1.R. 268 18.1X.1942 
30. | Alfred Mally Gefr. 3/I.R. 268 18.1X.1942 
31. | EnstRühnel Obgefr. 3/1.R. 268 19.1X.1942 
32. | Karl Baier Schtz. - 4/261 19.1X.1942 
33. | Neagu Tudor Elev sergent 1939 Reg. 6 Căl. 23.1X.1942 
34. | Dobre loan Sergent 1940 Reg. 6 Căl. 23.1X.1942 
35. | Mihalache Pavel Caporal 1930 Reg. 6 Căl. 23.1X.1942 
36. | Zin loan Fruntaș 1941 Reg. 6 Căl. 23.1X.1942 
37. | Bota loan Soldat 1938 Reg. 6 Căl. 23.1X.1942 
38. | Petcu Gheorghe Soldat 1938 Reg. 6 Căl. 23.1X.1942 
39. ăranu Gheorghe Soldat 1936 Reg. 6 Căl. 25.1X.1942 
40. | Vasile Traian Fruntaș 1937 Reg. 6 Căl. 25.1X.1942 
41. | lordan Gheorghe Fruntaș 1942 Reg. 6 Căl. 24.1X.1942 
42. | Chiriță Constantin Soldat 1935 Reg. 6 Căl. 24.1X.1942 

43. | Cernat loan Soldat 1942 Reg. 6 Căl. 24.1X.1942 
44. | Soare S. We Locotenent Reg.41 Art. 10.X.1942 
45. | Sorescu Mircea Sublocotenent Reg.41 Art. 10.X.1942 
46. | Ciolan Vasile Sublocotenent rezervă Reg. 89 Inf. 26.1X.1942 
47. | Bularcă Alexandru Soldat 1943 Reg. 89 Inf. 23.X.1942 
48. | Stancu Nicolae Soldat 1936 Reg. 89 Inf. 23.1X.1942 
49. | loniță M. Gheorghe Soldat 1935 Reg. 89 Inf. 23.1X.1942 
50. | Balașa Gheorghe Caporal 1939 Reg. 89 Inf. 23.X.1942 
51. | Chiran I. loan Soldat 1935 Reg.7 Dorob. 21.1X.1942 
52. | Eremia loan Fruntaș 1934 Reg.7 Dorob. 20.1X.1942 
53. | Duca Stelian Soldat 1933 Reg.7 Dorob. 20.1X.1942 
54. | Penescu Gheorghe Soldat 1942 Reg.41 Art. 18.1X.1942 
55. | David Balint Soldat 1941 Reg.7 Dorob. 16.1X.1942 
56. | Josef Schătzi duc 2/1.R. 260 4.1X.1942 
57. | Karl Heil Obgefr. 14/1.R. 261 3.1X.1942 
58. | Werner Resch Schtz. 7/\.R. 261 2.1X.1942 
59. | Alfred Nickel Obgefr. ILR 29 (mot) 23.VII.1942 
60. | Helmut Wasser - ILR. 29 (mot) 23.VII.1942 
61. | Aug. Wilh. Kusher - ILR 29 (mot) 23.VII.1942 
62. | Werner Kunz Ob. Lt. 2 Pz.Abt. 103 23.VII.1942 
63. | Werner Krebs Gefr. LR. (mot) 29 25.VII.1942 
64. | Jörgen Heinz Glăde Jăger 12/1.R.92 (mot) 25.VII.1942 
65. | Karl Steiger Ob. Jăger 12/1.R.92 (mot) 25.VII.1942 
66. | Emil Decker Gefr. IV/I.R. 92 25.VII.1942 
67. | Willi Kupper Uffz. 1/N 119 23.VII.1942 
68. | Eric Grunewald Jăger 10/1.R.92 25.VIl.1942 
69. | Karl Friedriechs duc 5t.Pz.Jg.Abt. 305 | 20.VII.1942 
70. | Albert Hauser Geri. 8t.Pz.Jg.Abt. 305 | 29.VII.1942 
71. | German (fără cruce) X |- - - 

72. | Willi Müller Sold 1.Pz.Jg.Abt. 376 | 4.VIII.1942 
73. | German (fără cruce) X |- - - 

74. | Josef Prinz Schtz. 2 I.R. 268 18.1X.1942 
75. | German (fără cruce) X |- - - 

76. | Florian Redl Schtz. 11 I.R. 261 20.1X.1942 
77. | Rob. Meraczny Obschtz. - 2 I.R. 261 18.1X.1942 
78. | Popa Gheorghe Sergent 1939 Reg. 6 Căl. 23.X.1942 
79. | Alecu loan Sergent 1938 Reg. 6 Căl. 23.X.1942 

80. | Constantinescu D. Caporal 1938 Reg. 6 Căl. 24.1X.1942 
81. | Niculai Dumitru Soldat 1938 Reg. 6 Căl. 24.X.1942 
82. | Vasile Marin Fruntaș 1940 Reg. 6 Căl. 24.1X.1942 
83. | Cloșcaru Dumitru Soldat 1941 Reg. 6 Căl. 24.1X.1942 
84. | Spătaru Teodor Soldat 1937 Batal.13 Pionieri | 26.1X.1942 
85. | Maghera Vasile Sergent 1936 Batal.13 Pionieri | 25.1X.1942 
86. | Serdin Constantin Soldat 1942 Reg. 6 Căl. 29.1X.1942 
87. | Arseni Aurel Sergent 1937 Reg. 6 Căl. 29.1X.1942 
88. | Vlăsceanu loan Caporal 1937 Reg. 6 Căl. 29.1X.1942 
89. | Spoici Aurel Fruntaș 1941 Reg. 6 Căl. 02.X.1942 
90. | Spiridon Dumitru Soldat 1938 Reg.41 Art. 09.X.1942 
91. | Băjean Gheorghe Soldat 1943 Reg. 89 Inf. 11.X.1942 
92. | Herețoiu loan Sergent 1939 Reg. 89 Inf. 25.X.1942 
93. | Plavie loan Sergent 1937 Reg. 89 Inf. 25.X.1942 
94. | Oană Aurel Soldat 1943 Reg. 89 Inf. 25.X.1942 
95. | Balea losif subof. Plutonier T.R. Reg. 89 Inf. 22.1X.1942 
96. | Manea Constantin Soldat 1936 Reg.11 Art. 19.1X.1942 
97. | Toma Constantin Sergent T.R. 1935 Reg.7 Dorob. 18.1X.1942 
98. | Bălănescu Petre Soldat 1936 Reg.7 Dorob. 18.1X.1942 
99. | Gruie Samoilă Soldat 1941 Reg.7 Dorob. 18.1X.1942 
100. | Dăncioiu Mihail Soldat 1941 Reg.7 Dorob. 16.1X.1942 
101. | Anton Presaly Schiz - 2/261 2.9.1942 
102. | Friedrich Tulipan E : 2/261 2.1X.1942 
103. | Othmar Prillisauer be. - 2/261 3.1X.1942 
104. | Georg Breimann „A - 2/261 3.1X.1942 
105. | Wilhelm Schmidt ES ` 2/261 3.1X.1942 
106. | Eduard Krowitzki Sold. 7/\.R. 261 2.1X.1942 
107. | Kour Bauerschmidt Schtz. - 2/1.R. 261 31.VIII.1942 
108. | Adam Stowasser Gefr. - Kr.Kw. Zug. 2/113 | 31.VIII.1942 
109. | Josef Hohenwarter e - DIR. 261 29.VIII.1942 
110. | Walter Schen Feldw. - st. IR 268 13.VIII.1942 
111. | Otto Blulhuer Get, - s. Pz. R. 204 11.VIII.1942 
112. | Heinrich Weber A - st. Il/Pz. R. 204 11.VIII.1942 
113. | Helmut Kästner Pz. Schtz. - st. IP: R. 204 11.VIIl.1942 
114. | Ladislau Pliska duc - 1/A.R. 87 18.VIII.1942 
115. | Willy Bock Obgefr. - 13/1.R. 268 17.VIII.1942 
116. | Werner Sebastian Reiter| B— - 1/Rdf. Schw. Pz. If.] 7.VIII.1942 

abt. 376 

117. | Gottfried Wagner Uffz. - Idem 7.VIII.1942 
118. | Franz Bodenberger Gefr. - Idem 7.VIII.1942 
119. | Gerhart Voigt Reiter - Idem 7.VIII.1942 
120. | Willy Bătcher Obgefr. - 1/261 17.1X.1942 
121. | Hilmar Trauschel Pa - 1/261 
122. | Leopold Heiberger Schtz. - 1/261 
123. | Herbert Klaffenböck a - 1/261 
124. | Heniz Onintern Se - 4/261 
125 | Josef Trautmann sch - 4/261 
126. | Friedrich Angelmehr T - 4/261 - 

127. | Paul Welzel Gefr. - 2/261 17.1X.1942 
128. | Victor Chomek Schtz. - AIP 261 20.1X.1942 
129. | Martin Zanke Uffz. - 12/1.R. 260 19.1X.1942 
130. | Johann Wirries Gefr. - 1/1.R. 261 18.1X.1942 
131. | Richard Niedt Schtz. - 1/1.R. 261 18.1X.1942 
132. | Alfred Thieroff Ob.Schtz. - 1/1.R. 261 18.1X.1942 
133. | Johann Meyer Schtz. - 1/1.R. 261 18.1X.1942 
134. | loan Andrei Soldat 1936 Batal.13 Pionieri! 21.1X.1942 
135. | Marin Dumitru Soldat 1936 Batal.13 Pionieri| 21.1X.1942 
136. | Luca Tudor Soldat 1942 Batal.13 Pionieri| 21.1X.1942 
137. | Puică Vasile Soldat 1943 Batal.13 Pionieri| 21.1X.1942 
138. | Raisici loan Soldat 1943 Batal.13 Pionieri| 21.1X.1942 
139. | Săvoiu Dumitru ot. Căpitan - Reg.7 Doch | 23.1X.1942 
140. | Neidentificat român X - - Reg.7 Doch | 23.1X.1942 
141. | Bucur loan Soldat 1942 Reg.7 Doch | 22.1X.1942 
142. | Teodorescu Nicolae Fruntaș T.R. 1941 Reg.7 Doch | 22.1X.1942 
143. | Neidentificat X - - - 23.1X.1942 
144. | Tănase Gheorghe Fruntaș 1943 Reg.7 Dorob. | 23.lX.1942 
145. | Neidentificat X Matr.105 1942 Reg.7 Doch | 24.1X.1942 
146. | Udrescu Năstase Sergent major | - Reg. 89 Inf. 27.1X.1942 
147. | Pârvulescu U. Fruntaș T.R. 1936 Reg. 89 Inf. 25.1X.1942 
148. | Mărcuși loan Soldat 1930 Reg. 89 Inf. 25.1X.1942 
149. | Urmuz Grigore Soldat 1935 Reg. 89 Inf. 25.1X.1942 
150. | lonescu P. Constantin Soldat 1943 Reg. 89 Inf. 25.1X.1942 
151. | Dragu |. Marin Soldat 1943 Reg. 89 Inf. 25.1X.1942 
152. | Neagoe Gheorghe Sergent 1941 Reg. 89 Inf. 25.1X.1942 
153. | Argăseală Dumitru Fruntaș 1941 Reg. 89 Inf. 25.1X.1942 
154. | Coltofeanu D. Fruntaș 1942 Reg. 89 Inf. 25.1X.1942 

155. lordache Alexandru Soldat 1933 Reg. 89 Inf. 25.X.1942 
156. Simion |. Gheorghe Soldat 1942 Reg. 89 Inf. 25.1X.1942 
157. Stoichită loan Fruntaș 1941 Reg.7 Dorob. 23.1X.1942 
158. Lungu Ghe. loan Caporal 1941 Reg.7 Dorob. 23.1X.1942 
159. Radu Petre Fruntaș 1942 Reg.7 Dorob. 22.1X.1942 
160. Kurt Pommer Obgefr. 8/I.R. 261 18.1X.1942 
161. Zekender - Gefr. 2/1.R. 261 18.1X.1942 
162. Paul Waldmann Obgefr. 3/I.R. 268 18.1X.1942 
163. Hans Rabenstein Gefr. 1/1.R. 268 18.1X.1942 
164. Alexander Heid duc AIP. 268 19.1X.1942 
165. Franz Egerer a 4/\.R. 268 19.1X.1942 
166. Rudolf Graf Schiz. 12/1.R. 261 19.[X.1942 
167. Josef Wybyral Schtz. 2/1.R. 261 19.1X.1942 
168. Kurt Schiller Ges 5/I.R. 261 19.1X.1942 
169. Josef Stemplinger Geri. 10/1.R. 261 18.1X.1942 
170. Ruppert Scheinhart Schiz. 1/1.R. 268 18.1X.1942 
171. Beinz Rothe k AIP 268 18.1X.1942 
172. Franz Lackner Gefr. AIR 268 18.1X.1942 
173. Dittrich Steffens ba AIP. 268 18.1X.1942 
174. Konrad Böhle Uffz. AIP 268 18.[X.1942 
175. Wilhelm Mecice Obgefr. AIP. 268 17.1X.1942 
176. | Arthur Liebold Së 2/1.R. 268 17.1X.1942 
177. Rudolf Kraus Schiz. 2/1.R. 268 17.1X.1942 
178. Konrad Reinlein Gefr. 3/1.R. 268 18.1X.1942 
179. Franz Eiber Schiz. 3/1.R. 268 18.1X.1942 
180. Alfred Zach SE Stab. l/ 261 17.1X.1942 
181. Hini Paas Obgefr. 2/1.R. 268 17.1X.1942 
182. Georg Naleznick Schtz. 9/I.R. 261 18.1X.1942 
183. Alfred Strauch Schiz. - 18.1X.1942 
184. Milly Baarbauer o AIP. 268 18.[X.1942 
185. | Anton Bedrich p, AIR. 268 18.1X.1942 
186. Franz Drücke Obgefr. - 11/1.R. 261 19.1X.1942 
187. Zamfir Aurel Sergent major | 1937 Reg.7 Dorob. 25.1X.1942 
188. Ştefänită Vasile Sergent 1932 Reg.7 Dorob. 27.1X.1942 
189. | Matei C. Stoian Caporal 1931 Reg.7 Dorob. 27.1X.1942 
190. | Balenaru Gheorghe Caporal 1939 Reg.7 Dorob. 27.1X.1942 
191. | Duşa Nicolae Soldat 1934 Reg.7 Dorob. 27.1X.1942 

192. | Tănase N. Stan Fruntaș 1933 Reg.7 Dorob. | 27.1X.1942 
193. | Anghel Trandafir Soldat 1- Reg.7 Dorob. 27.1X.1942 
194. | Toma C. Dumitru Soldat Reg.7 Dorob. 25.1X.1942 
195. | Zemciu C. Bratu Soldat - Reg.7 Dorob. | 25.1X.1942 
196. | Buga Gheorghe Soldat 1935 Reg.7 Dorob. 25.1X.1942 
197. | Gheorghe l. Petre Soldat 1942 Reg.7 Dorob. 25.1X.1942 
198. | Popescu |. Zaharia Caporal 1937 Reg.7 Dorob. | 25.1X.1942 
199. | Băltărețu Dumitru Soldat 1937 Reg.7 Dorob. | 25.1X.1942 
200. | Drăghici loan Subof.instr. Reg.7 Dorob. 27.X.1942 
201. | Giublan Dumitru Fruntaș 1938 Reg.7 Dorob. 27.X.1942 
202. | Tebel Gheorghe Soldat Reg.7 Dorob. | 25.1X.1942 
203. | Pascu Alexandru Soldat 1933 Reg.7 Dorob. | 26.1X.1942 
204. | Mihăilă lon Fruntaș 1936 Reg.7 Dorob. 26.1X.1942 
205. | Neagu Ghe. loan Soldat 1943 Reg.7 Dorob. | 25.1X.1942 
206. | Dumitru Nicolae Soldat 1932 Reg.7 Dorob. | 25.1X.1942 
207. | Chivu Marin Soldat 1943 Reg.7 Dorob. 25.1X.1942 
208. | Vișoiu Zaharia Caporal 1938 Reg. 89 Inf. 11.X.1942 
209. | Klain Frederic Caporal 1935 Reg. 89 Inf. 26.X.1942 
210. | Sandu T. Nicolae Fruntaș 1942 Reg. 89 Inf. 26.X.1942 
211. | Nan loan Fruntaș 1942 Reg. 89 Inf. 26.X.1942 
212. | Feraru Gheorghe Soldat 1943 Reg. 89 Inf. 26.X.1942 
213. | Olaianoși Gheorghe Soldat 1943 Reg. 89 Inf. 26.1X.1942 
214. | Vrânceanu Gheorghe Soldat 1943 Reg. 89 Inf. 26.X.1942 
215. | Caica Vasile Soldat 1943 Reg. 89 Inf. 26.1X.1942 
216. | Balint Mihai Soldat 1943 Reg. 89 Inf. 26.1X.1942 
217. | Milu loan Soldat 1943 Reg. 89 Inf. 26.1X.1942 
218. | Nae Constantin Soldat 1936 Reg. 89 Inf. 26.1X.1942 
219. | Scurtu loan Soldat 1943 Reg. 89 Inf. 26.1X.1942 
220. | Mitrescu loan Locotenent Reg.7 Dorob. | 24.1X.1942 
221. | Croitoru Gheorghe Sergent 1941 Reg. 89 Inf. 25.1X.1942 
222. | Voicu loan Fruntaș 1942 Reg. 89 Inf. 25.1X.1942 
223. | Suciu loan Fruntaș 1942 Reg. 89 Inf. 25.1X.1942 
224. | Pârvan Gheorghe Fruntaș 1936 Reg. 89 Inf. 25.1X.1942 
225. | Dan Stelian Soldat 1938 Reg. 89 Inf. 25.1X.1942 
226. | Durusa Gheorghe Soldat 1942 Reg. 89 Inf. 25.1X.1942 
227. | lonică lon Elev sergent 1940 Reg.19 Art. 25.1X.1942 
228. | Comănescu V. Sergent T.R. 1937 Reg.19 Art. 25.1X.1942 

229. | Moise loan Sergent 1932 Reg. 89 Inf. 26.X.1942 
230. | lordăchescu loan Caporal 1941 Reg. 89 Inf. 26.X.1942 
231. | Manea V.Petre Fruntaș 1943 Reg. 89 Inf. 26.X.1942 
232. | Meteşi Victor Fruntaș 1943 Reg. 89 Inf. 26.1X.1942 
233. | Dombasi loan Soldat 1934 Reg. 89 Inf. 26.X.1942 
234. | Tinigher Gheorghe Soldat 1937 Reg. 89 Inf. 26.1X.1942 
235. | Cat Vasile Soldat 1942 Reg. 89 Inf. 26.X.1942 
236. | Sima Constantin Soldat 1935 Reg. 89 Inf. 26.X.1942 
237. | Duţă Alexandru Soldat 1931 Reg. 89 Inf. 26.X.1942 
238. | Feraru Aurel Soldat 1943 Reg. 89 Inf. 26.X.1942 
239. | Machita Vasile Soldat 1931 Reg. 89 Inf. 26.X.1942 
240. | Filip Ilie Soldat 1943 Reg. 89 Inf. 26.X.1942 
241. | Niculescu Vasile Soldat 1936 Reg. 89 Inf. 26.X.1942 
242. | Constantinescu N. Caporal 1938 Reg. 89 Inf. 24-28.X.1942 
243. | Panait Constantin Caporal 1939 Reg. 89 Inf. 24-28.X.1942 
244. | Dinescu Carp Soldat 1941 Reg. 89 Inf. 24-28.X.1942 
245. | Florea lacob Soldat 1942 Reg. 89 Inf. 24-28.X.1942 
246. | Radu Stelian Soldat 1931 Reg. 89 Inf. 24-28.X.1942 
247. | Bratu N. loan Soldat 1943 Reg. 89 Inf. 24-28.X.1942 
248. | Dumitru Nicolae Soldat 1936 Reg. 89 Inf. 24-28.X.1942 
249. | Florea Pavel Soldat 1943 Reg. 89 Inf. 24-28.1X.1942 
250. | Șerban Nicolae Fruntaș 1943 Reg. 89 Inf. 04.X.1942 
251. | Breaz Pavel Soldat 1942 Reg. 89 Inf. 04.X.1942 
252. | Constantin R. Constantin | Soldat 1943 Reg. 89 Inf. 04.X.1942 
253. | Pădureanu N. Soldat 1943 Reg. 89 Inf. 04.X.1942 
254. | Neculae Constantin Soldat 1937 Reg. 89 Inf. 04.X.1942 
255. | Rotila Nic. Caporal 1941 Reg. 89 Inf. 04.X.1942 
256. | Ciobanu Nic. Soldat 1936 Reg. 89 Inf. 04.X.1942 
257. | Albinaru Gheorghe Soldat 1931 Reg. 89 Inf. 04.X.1942 
258. | Baicu loan Soldat 1943 Reg. 89 Inf. 04.X.1942 
259. | Stoian Eamand Fruntaș 1943 Reg. 89 Inf. 04.X.1942 
260. | Alexe Aurelian Fruntaș 1943 Reg.7 Dorob. | 29.lX.1942 
261. | Miller loan Soldat 1943 Batal.13 Inf.Uș. | 28.1X.1942 
262. | Ganciar loan Soldat 1940 Reg.7 Dorob. | 29.lX.1942 
263. | Matricol 6399 X 1933 Reg.7 Dorob. | 26.lX.1942 
264. | Negoiță M. Dumitru Fruntaș - Reg.7 Dorob. | 28.lX.1942 
265. | Ciurca loan Caporal 1937 Reg.7 Dorob. | 27.lX.1942 

266. | Andronescu Mircea Soldat 1943 Batal.13 Inf.Us. | 27.1X.1942 
267. | Dinescu Petre Sergent major Batal.13 Inf.Us. | 27.1X.1942 
268. | Drăguțescu Stelian Sergent 1939 Batal.13 Inf.Us. | 27.1X.1942 
269. | Neacșu Gheorghe Fruntaș 1943 Batal.13 Inf.Us. | 27.1X.1942 
270. | Cătătuiescu loan 1939 Reg.19 Art. 30.lX.1942 
271. | Dragului Dumitru Sergent 1937 Reg.7 Dorob. | 30.1X.1942 
272. | Petre L. Gheorghe Soldat 1932 Reg.7 Dorob. | 30.1X.1942 
273. | Roșoiu loan Fruntaș 1941 Reg.7 Dorob. | 01.X.1942 
274. | Grigorescu Gheorghe Fruntaș 1936 Reg.7 Dorob. | 09.X.1942 
275. | Piroșcă Stefan Soldat 1943 Reg.7 Dorob. | 02.X.1942 
276. | Catrinescu Constantin - 1933 Batal.13 Inf.Us. | 10.X.1942 
277. | Dragan Petre Soldat 1943 Reg.7 Dorob. | 13.X.1942 
278. | Nica P.Constantin Soldat 1942 Reg.7 Dorob. | 14.X.1942 
279. | Ungureanu Constantin Caporal 1937 Batal.13 Pionieri| 10.X.1942 
280. | Vasile M. Dumitru Sergent 1934 Reg.22 Inf. 20.X.1942 
281. | Vâjiac |. Stefan Soldat 1943 Reg.22 Inf. 19.X.1942 
282. | Făgăduan Tudor Soldat 1943 Reg.22 Inf. 20.X.1942 
283. | Magescu Traian Soldat 1935 Reg.22 Inf. 20.X.1942 
284. | Marinoiu l.Gheorghe Fruntaș 1942 Reg.22 Inf. 20.X.1942 
285. | Dumitrescu Vasile Fruntaș Reg.22 Inf. 16.X.1942 
286. | Ghenea Nifon Soldat Reg.22 Inf. 01.X.1942 
287. | Voicu N. Dumitru Fruntaș Reg.22 Inf. 02.X.1942 
288. | NeacșuM. Constantin Soldat Reg.22 Inf. 04.X.1942 
289. | Marcu Gh. Nicolae Soldat Reg.22 Inf. 07.X.1942 
290. | Andrei St. loan Soldat Reg.22 Inf. 08.X.1942 
291. | Sima M. Marin Soldat Reg.22 Inf. 08.X.1942 
292. | Dragnea Ghe. Dumitru Fruntaș Reg.22 Inf. 09.X.1942 
293. | Nete L. loan Soldat - Reg.22 Inf. 10.X.1942 
294. | Brătescu loan Soldat 1934 Reg. 89 Inf. 12.X.1942 
295. | Băleanu Gheorghe Sergent 1930 Reg. 89 Inf. 19.X.1942 
296. | Lepădatu Gheorghe Soldat 1931 Reg. 89 Inf. 19-21-23.X.1942 
297. | Arsenie Vasile Soldat 1936 Reg. 89 Inf. 

298. | Dressmanat Heinrich Soldat 1939 Reg. 89 Inf. 
299. | luga Octavian Soldat 1943 Reg. 89 Inf. 
300. | Gherasim Gheorghe Soldat 1935 Reg. 89 Inf. 
301. | Nicolescu St. loan Sergent 1937 Reg.7 Dorob. | 23.X.1942 
302. | Marin V. We Soldat 1942 Reg.7 Dorob. | 23.X.1942 

303. | Toma Alexandru Soldat 1943 Reg.7 Dorob. 23.X.1942 
304. | lonescu V. Gheorghe Fruntaș T.R. 1938 Reg.7 Dorob. 22.X.1942 
305. | Cojocaru |. Petre Soldat 1942 Reg.7 Dorob. 23.X.1942 
306. | Bucur V. loan Fruntaș 1942 Reg.7 Dorob. 23.X.1942 
307. | Ioniță Petre Sergent major Reg.7 Dorob. 22.X.1942 
308. | Biga Teodor Sergent major | 1934 Reg.7 Dorob. 22.X.1942 
309. | Petre A. Gheorghe Soldat 1933 Reg.7 Dorob. 22.X.1942 
310. | Mihalcea Petre Soldat 1936 Reg.7 Dorob. 22.X.1942 
311. | Cibu loan Soldat 1942 Reg.7 Dorob. 22.X.1942 
312. | Istrate P. Gheorghe Soldat 1943 Reg.7 Dorob. 22.X.1942 
313. | Goagă Vasile Soldat 1942 Reg.7 Dorobanţi | 22.X.1942 
314. | Ciolpan Dumitru Soldat 1943 Reg.7 Dorobanţi | 20.X.1942 
315. | Brebu Oprea Soldat 1939 Reg.7 Dorobanţi | 19.X.1942 
316. | Gheorghe D. Ghe. Caporal 1939 Reg.7 Dorobanţi | 19.X.1942 
317. | Barbu Nic. Fruntaș 1941 Reg.7 Dorobanţi | 19.X.1942 
318. | Florea Tudor Soldat 1943 Reg.7 Dorobanţi | 19.X.1942 
319. | Barbu C. Ghe. Soldat 1930 Reg.7 Dorobanţi | 18.X.1942 
320. | Wotsch Mihai Soldat 1932 Reg.7 Dorobanţi | 18.X.1942 
321. | Rădulescu Constantin Soldat 1939 Reg.7 Dorobanţi | 16.X.1942 
322. | Andreescu Stelian Soldat 1934 Reg.7 Dorobanţi | 16.X.1942 
323. | Neagu Stavăr Fruntaș 1943 Reg.7 Dorobanţi | 16.X.1942 
324. | Dumitru N. Constantin Soldat 1933 Reg.7 Dorobanţi | 15.X.1942 
325. | Ruse C. Florea Soldat 1943 Reg.7 Dorobanţi | 15.X.1942 
326. | Pătrașcu Marin Soldat 1942 Reg.7 Dorobanţi | 15.X.1942 
327. | Bălăceanu Gheorghe Soldat 1942 Reg.22 Infanterie | 24.X.1942 
328. | loan D. Dumitru Caporal Reg.22 Infanterie | 12.X.1942 
329. | Mărgărit C. Stan Sergent Reg.22 Infanterie | 13.X.1942 
330. | Neacșu V. Gheorghe Soldat Reg.22 Infanterie | 13.X.1942 
331. | Savu |. Alexe Sergent Reg.22 Infanterie | 13.X.1942 
332. | Gheorghe C. Dumitru Soldat Reg.22 Infanterie | 14.X.1942 
333. | Zamfir |. Marin Soldat Reg.22 Infanterie | 15.X.1942 
334 | Marin St. Tanase Soldat Reg.22 Infanterie | 13.X.1942 
335. | Ştefan M. Gheorghe Soldat Reg.22 Infanterie | 16.X.1942 

Cercetăm în arhive de peste 10 ani și 
numai ca urmare a însumării unei munci 
titanice am reușit să găsim lista prezentată 
aici, pentru a o prelucra înspre publicare și 
să poată fi găsită de cei care își caută 
înaintașii la Cotul Donului. Suntem 


multumiti și împăcaţi că, în sfârșit, unii din- 
tre urmașii ostașilor căzuți în luptele de la 
Cotul Donului sau dați dispăruți în acele 
zile din septembrie-noiembrie 1942, vor 
putea afla ceva mai multe despre cei pe 
care îi caută. 


Note 
* lonut-Mihăiță Ocoleanu este cercetător al 

arhivelor militare despre Cotul Donului, Stalingrad și 
Stepa Calmucă, președinte al nou-înființatei (în 
2020) Asociaţia Memoriei „Cotul Donului 1942” 
'Xyrop (hutor), în limba rusă = fermă; în Ucraina, 
Don și Kuban: o așezare țărănească, de obicei mică; 
sat mic, cătun. 

* Vasile Soimaru ș.a., Cotul Donului 1942: eroism, 
jertfă, trădare, Editura Balacron, Chișinău, ediţia | 
(2012), ediţia a Il-a, revăzută și completată (2013). 
* Cranuua (stanita): în limba rusă - sat de dimensiu- 
ne mare În regiunile locuite de populaţiile cazace. 

* Arhivele de Stat din Regiunea Volgograd, 
Federația Rusă - document 2115, opis 11. 

* Fundaţia General Ștefan Gușă, Gheorghe 
Nicolescu, Gheorghe Dobrescu, Andrei Nicolescu, 

Fotografii: prof. Vasile Șoimaru 


Preoți în tranșee 1941-1944, Editura Europa Nova, 
București 1998. 

* Ibidem, p. 143. 

7 Ibidem, p. 145. 

* Corect Verhne Salamakovski (Rus.: Bepxne 
Conomakosgcknn). 

° În tabelul care face parte din prezentul articol, din 
Reg. 41 Art. apar înmormântați în data de 10 octom- 
brie 1942 la cimitirul de la Gromki: locotenent Soare 
S. llie (pozitia nr. 44) și sublocotenent Sorescu 
Mircea (poziția nr. 45). 

"7 Extras publicat în Vasile Şoimaru, Cotul Donului 
1942..., ed. a Il-a, p. 45. 

“ Ibidem, p. 54. 

* Arhivele Militare Naţionale Române, Role F II 
6367. 


— MEMORIA 


m d 
= 
1 
15. 
e 
k e 
= D 


Ta 
ze 
d 


H mg 


ÎN PREZENT 


A 


Conferinţa 70 de ani 
de la deportările în Bărăgan 

Pe 25 și 26 iunie 2021 Muzeul Ororilor 
Comunismului în România (MOCR); în par- 
teneriat cu Facultatea de Istorie a 
Universităţii din București și Fundaţia 
Culturală Memoria a organizat la București 
Conferinţa 70 de ani de la deportările în 
Bărăgan. Iniţiativa marcării și la București a 
celor 70 de ani de la deportări i-a aparținut 
doamnei decan a Facultăţii de Istorie, conf. 
univ. dr. Florentina Nitu, care a reprezentat 
şi principalul factor de agregare al con- 
ferinței. Participanţii au fost supraviețuitorii 
fenomenului și urmași ai deportărilor, foști 
deținuți politici și cercetători din domenii 
interdisciplinare: istorie, muzeografie, psi- 
hologie, literatură, cinematografie și juridic. 

Conferința s-a desfășurat în format 
hibrid, dezbaterile din prima zi au fost acce- 
sibile publicului larg online pe pagina de 


1 Muzeul Ororilor Comunismului în România este cel mai 
tânăr muzeu de stat, înființat prin legea 157/2019, care a 
primit sediu prin HG 1112/2020 și a început să functio- 
neze cu o structură de organizare din februarie 2021, sub 
conducerea managerului interimar Alexandru Groza. 

Facebook a Facutății de Istorie, însumând 
peste 2.000 de vizualizări (până în prezent 
aproape 4.000). A doua zi a conferinței a 
fost găzduită de Facultatea de Istorie și a 
oferit prilejul unei întâlniri fată în fată între 7 
supravietuitori și 16 persoane direct impli- 
cate în studierea și valorificarea fenomenu- 
lui deportării. 

Titlul panelului virtual din 25 iunie a fost 
Memorie. Naraţiune. Traumă, aducându-i 
împreună alături de specialiști pe membrii 
Asociaţiei Foștilor Deportaţi în Bărăgan din 
judetele Caraș-Severin (doamna Cornelia 
Fetea) și din Timișoara (doamna Cornelia 
Fiat și domnul Petru Mirciov), care ne-au 
prezentat maratonul de evenimente come- 
morative pe care le-au organizat sau la 
care au fost invitaţi să participe. Rezumăm 
câteva dintre prezentările care au fost făcute în 
cursul primei zile, materialul înregistrat fiind dis- 
ponibil online (htips:/Avww.facebook.com! isto- 
rie UB/ideos/ 519723209073277). 

Dr. Silviu Moldovan, Consiliul Naţional 
pentru Studierea Arhivelor Securității. 
Deportarea a fost o acţiune concepută de 


URSS și nu a fost hotărârea guvernului 
român. A fost făcută pe criterii teritoriale. 
Zona de frontieră cu lugoslavia a fost com- 
plet curățată pe o lungime de 25 de kilo- 
metri de locuitori de diferite naționalități. 
Măsurile represive luate împotriva sârbilor 
din România au avut și o motivaţie 
ascunsă, respectiv cea de pedepsire a ten- 
tativei secesioniste din sudul Banatului din 
perioada 1944-1945, iar alegerea zilei de 
Rusalii a accentuat dramatismul și simbo- 
lismul acţiunii. 

Conf. dr. Matei Gheboianu, Facultatea 
de Istorie a Universității din București, a 
menționat interesul facultății pentru a dez- 
bate cu studenții acest subiect. 

Dr. Cristina Diac, Institutul Naţional pentru 
Studiul Totalitarismului, și-a organizat prezen- 
tarea în trei puncte importante: 1. ce știm? 2. 
ce nu este clar și ce se pretează la nuanțări, 
la rafinări? 3. A propus o interpretare dintr-un 
alt unghi al acestui subiect complicat. 

Prof. dr. Dragoș Petrescu, Școala Na- 
țională de Studii Politice și Administrative, a 
oferit o perspectivă interdisciplinară asupra 
fenomenului represiunii în România și în 
particular a deportării, integrată cu studiile 
de memorie — memorie împrumutată și 
postmemorie. 

Dr. Cosmin Budeancă, Fundaţia 
Culturală Memoria, a abordat subiectul pe 
trei paliere: memorie, justiția simbolică și 
legislaţia cu caracter compensatoriu. 

Dr. Valeriu Antonovici, Centrul de Studii 
Memoriale și Identitare, a prezentat proiec- 
tul memorialuldeportarii.ro, realizat împreu- 
nă cu Claudia-Florentina Dobre — o cara- 
vană, deopotrivă cinematografică, edito- 
rială și educaţională; a dăruit cu această 
ocazie MOCR cărţi scrise de el pe tema 
deportărilor și ne-a onorat cu prezența 
fizică și în cursul celei de-a doua zi. 


Dr. Viorel Marineasa și Dr. Daniel Vighi, 
Facultatea de Litere a Universităţii de Vest 
Timişoara, au povestit cu har odiseea 
cercetării lor de teren începută încă din anii 
'90, materializată și dezvoltată de atunci în 
fragmente, reportaje, documente și filme. 

Conf. dr. Diana Vasile, Facultatea de 
Psihologie și Ştiinte ale Educaţiei, Univer- 
sitatea din București ne-a făcut pe toti să 
înțelegem prezența absolut necesară a 
unui psiholog, atât în dezbateri ca cele de 
fată, cât și într-o echipă care valorifică teme 
care se referă la încălcări ale drepturilor 
omului, plasat într-un cadru de cercetare 
interdisciplinar. 

Av. Alexandru Postica, în calitatea sa 
dublă de nepot al victimelor deportării în 
Siberia și membru al Asociaţiei „Promo 
Lex” din Republica Moldova, a prezentat 
situația reabilitării victimelor deportărilor 
organizate de regimul totalitar comunist, 
care rămâne deocamdată un deziderat și a 
pus problema că dintre supraviețuitorii 
deportărilor sau urmașii lor care cer 
compensații pentru proprietăţile nationali- 
zate de URSS, prea puțini ajung să benefi- 
cieze de acest drept, trebuind să urmeze 
un calvar birocratic foarte costisitor. 

Panelul din 26 iunie a fost intitulat 
Portrete. Naraţiuni. Amintiri. Martori, și s-a 
desfășurat în format offline în Sala de 
Consiliu a Facultăţii de Istorie. 

Prima sesiune moderată de Drd. 
Ruxandra Petrinca, istoric colaborator al 
muzeului, a reunit colegi care au reprezen- 
tat instituţii vitale în studiile de profil. Vom 
alege mai jos doar câteva prezentări: 

Dr. loana Boca, Fundaţia Academia 
Civică - Memorialul Victimelor Comunismului 
și al Rezistenței, a punctat cele trei direcții 
ale memoriei deportaților, așa cum au fost 
ele elaborate de Fundatie și de Memorialul 

de la Sighet: 1. Mărturiile. Înregistrarea 
martorilor realizată prin anchete de istorie 
orală și alcătuirea arhivei de istorie orală 
(500 de ore de înregistrări cu foștii 
deportaţi), 2. Transformarea mărturiilor în 
cărți și studii. Ex: Munci și zile în Bărăgan, 
jurnalul Elenei Spijavaka, cu măruntele 
detalii care arată viaţa zi de zi în deportare; 
în acest caz, obiectul original — caietul jur- 
nal oferit Memorialului de la Sighet și expus 
în sala Deportărilor, s-a transformat în 
publicaţie; 3. Expoziţiile. Proiectul Memoria 
deportărilor, 2011, expoziţie itinerantă în 
tară și în Germania, transformată apoi în 
expoziție permanentă la Memorial. 

Dr. Cristian Vasile, Institutul de Istorie 
„Nicolae lorga”, în cuvântul său a pledat 
pentru actualizarea unui demers de redes- 
coperire a acelor suferințe, de analiză a 
modului în care deportările au intrat în 
conștiința publică, de contextualizare mai 
largă a temei, pentru ca finalmente să se 
găsească o soluție de reprezentare 
muzeală a acestui subiect. 

Tema deportărilor a ajuns să fie cunos- 
cută de cei care nu au experimentat-o prin 
intermediul intelectualilor din Banat, cu alte 
cuvinte prin intermediul lecturii de literatură 
şi mai puţin a prezentărilor livrate de oame- 
nii de știință, de autorităţi ale statului, sau a 
altor formatori de opinie. Odată cu anul 2006, 
în cadrul Comisiei Prezidenţiale pentru 
Analiza Dictaturii Comuniste din România, 
persoana care a preluat studiul deportărilor 
a fost filologul Smaranda Vultur, datorită 
studiilor sale. 

lulia Moldovan, CNSAS, a avut o 
intervenţie în legătură cu legea 232/2020, 
care oferă reparaţii morale urmașilor directi 
ai victimelor comunismului. Ne-a destăinuit 
recentele dialoguri iniţiate de CNSAS cu 
Agenţia Naţională pentru Plăţi și Inspectie 

Socială, cu scopul de a le prezenta abuzu- 
rile și contextul în care ele s-au petrecut, 
pentru că parte din funcţionari pleacă de la 
premisa că persoanele au fost deportate 
pentru că „au făcut ceva de au ajuns 
acolo”, sau că „până la urmă au reușit să 
treacă peste ce s-a întâmplat și destinele 
lor și-au urmat un curs firesc”. 

Moderarea Secţiunii Martori a fost 
făcută de Cosmin Budeancă, care, ca spe- 
cialist în istorie orală, avea privilegiul de a-i 
cunoaște pe invitaţi, dar și talentul de a-i 
acompania în mărturisirile lor. Martorii 
prezenți au fost Ileana Mateescu, Leonard 
Câmpeanu, Petrică Panduru, Mihai 
Enescu, George Ciocan. 

Subiectele arzătoare din perspectiva 
domniilor lor le-am putea rezuma astfel: 

- să fie descrise în mod istoric condiţiile 
de trai și motivele de deces în deportare; 

- se solicită istoricilor să afle adevărul și 
să fie generată o lege justă care să le con- 
fere drepturi atât lor, dar mai ales urmașilor; 

- se cere necesitatea unui limbaj comun 
și definirea termenilor: deportați, strămutați, 
dislocati, DO; 

- se arată lipsa noțiunii juridice de 
deportat; 

- se cere o acțiune justă fată de urmași 
și utilizarea de verdicte juridice conforme 
cu regimul democratic, iar nu perpetuarea 
și validarea sentințelor date de regimul juri- 
dic comunist; 

- se cere asumarea publică de către 
statul roman a responsabilităţii pentru cele 
întâmplate; 

- se subliniază caracterul militar al 
deportării; 

- să se clarifice situația juridică a 
deportaților, în condițiile în care nu au avut 
o sentință judecătorească, ci au avut o con- 
damnare administrativă. 


Primăria Municipiului București a facili- 
tat promovarea evenimentului prin difuza- 
rea unor fragmente din filmele proiectului 
Memorialul Deportării (http://www.memo- 
rialuldeportarii.ro/?cat=32) realizate de 
Valeriu Antonovici și Claudia-Florentina 
Dobre, la Punctul de Informare Turistică din 
Pasajul Universităţii, iar Agerpres a docu- 
mentat fotografic conferința. 

Mulţumim și pe această cale tuturor 
celor implicaţi care ne-au făcut onoarea să 
valideze prin prezența lor misiunea 
Muzeului  Ororilor Comunismului în 
România (MOCR), acest nou muzeu de 
istorie care are ca scop să devină un spațiu 
al memoriei victimelor represiunii comunis- 
te și să păstreze vie amintirea suferinței lor 
prin următoarele două linii principale de 
acţiune: crearea de bază patrimonială și 
asigurarea de centre de documentare în 
parteneriat cu institutele de cercetare. 

Tema deportărilor ocupă în acest an un 
loc central în calendarul de lucru al MOCR, 
având în vedere și dubla comemorare, 70 
de ani de la Depărtările în Bărăgan și 80 de 
ani de la Deportările în Siberia. Conferinţa 
noastră a încheiat șirul de evenimente 
organizate în iunie 2021 în România, atât 
în județele de baștină ale celor deportați, 
cât și în locurile de deportare, prin eforturile 
susținute de Asociaţiile Foștilor Deportați în 
Bărăgan din tară, conjugate cu activitatea 
de memorializare dusă de Fundaţia 
Academia Civică, alături de evenimentele 
punctuale generate de muzeele naţionale 
din România şi entităţile culturale din 
Republica Moldova. 

Toţi cei prezenţi am fost receptorii unei 
game largi de manifestări autentice — con- 
fesiuni emoționante, cereri imperative, 
interogaţii retorice, citări din documente, 
descrieri de sentimente amestecate, sau 


de scene memorizate cu o claritate de cris- 
tal, toate demonstrând un studiu asiduu 
cvasiștiințific al problemei și o alimentare 
perpetuă a memoriei, o luptă cu autoritățile 
de atunci și de acum și o luptă împotriva 
propriei pierderi a memoriei. 

Concluziile conferinței s-au constituit 
sub forma unor imperative care sunt nece- 
sare în procesul de memorializare a traumei 
suferite de către societate românească, dar 
mai ales de conștientizare a trecutului: 

1. Ne trebuie o recunoaștere legală. Noi 
știm că am fost deportați. Noi, deportații, vă 
solicitam să aduceţi în fata Parlamentului și 
în fata opiniei publice această problemă și 
să se definească în clar această noțiune! 

2. Să se regăsească în muzee obiectele 
autentice și potrivite, pentru că au un 
impact deosebit, dincolo de reprezentările 
audio-vizuale! 

3. MOCR există și trebuie să devină un 
muzeu funcţional, care să aibă efect prin 
latura sa educaţională. Abia atunci putem 
spune că ne-am făcut datoria față de 
oamenii care au trecut prin suferințe inima- 
ginabile și că făptașii sunt denuntati! (dr. 
Virgil Niţulescu). 

4. Este absolut esențial de captat și 
arhivat vocea martorilor care-și rememo- 
rează și repovestesc experiențele, cât încă 
acest lucru mai e posibil. Ei sunt tezaure vii 
și reprezintă plus valoarea istoriei recente! 
Prin vocea domnului Octav Bjoza mesajul 
foștilor deportați și deținuți a fost: „Fraților, 
care vrea să stea de vorbă cu un deținut 
politic, să o facă azi. Nu lăsa pe mâine, că 
dacă o lași pe mâine ai toate șansele să 
nu-l mai găsești! Până nu vă veți cinsti 
adevărații eroi, țara se va duce de râpă!” 


Irina Hasnaș Hubbard, muzeograf MOCR 
Alexandru Groza, manager interimar MOCR 

ILIE POPA 


Simpozionul Internaţional 
„Experimentul Pitești - PERT '21” 
în pandemia COVID-19 


La insistența repetată a unor partici- 
panti tradiționali ai conferinței ca ediția din 
2021 să se desfășoare fizic și nu online, 
Consiliul Director al Fundaţiei Culturale 
Memoria - Filiala Argeș a hotărât în vară că 
ediția poate avea loc cu prezenta fizică a 
participanților și imediat s-au lansat in- 
vitaţiile pentru sfârșitul lunii septembrie, în 
24-26, lucrările urmând să se desfășoare 
în Sala Filarmonicii Pitești. Atunci părea 
totul normal, deoarece numărul noilor 
infectări zilnice cu COVID-19 din România 
era sub 100, iar numărul deceselor era de 
maxim 5. 

Imediat după lansarea invitaţiilor au 
început înscrierile din tară și străinătate și 
au continuat apoi până la mijlocul lunii sep- 
tembrie. 

Dar, începând cu luna august, numărul 
infectărilor și al deceselor zilnice a început 
să crească, la început mai lent, apoi din ce 
în ce mai accelerat, iar din septembrie, și 
mai ales după începerea anului școlar, 
exponențial. 

La începutul lunii septembrie s-au cău- 
tat locuri de cazare la hotelurile din Pitești 
pentru participanții deja înscriși și pentru 
cei are anunțaseră că se vor înscrie după 
elaborarea lucrărilor sau rezumatelor ex- 
tinse și expedierea lor pe adresa fundației. 
Dar, în perioada propusă a conferinței și 
până pe 4 octombrie, nu exista nici un loc 

liber în hotelurile din oraș, ele fiind ocupate 
de participanţii la Campionatul Mondial de 
Caiac-canoe ale cărui întreceri se des- 
fășurau pe lacul de la Budeasa, de lângă 
Pitești. Atunci, Consiliul Director a hotărât 
decalarea conferinței cu două săptămâni, 
în zilele de 8, 9 și 10 octombrie. 

Cum numărul infectărilor și al decese- 
lor zilnice creștea accelerat și în Pitești, 
desfășurarea conferinței cu prezență fizică 
a fost permanent supusă incertitudinii, 
așteptând să nu fie interzisă de autorități. 
Totuși, în 4 octombrie, Consiliul Pentru 
Situaţii de Urgenţă din județul Argeș nu a 
interzis desfășurarea manifestărilor, cu 
condiția ca accesul în săli să fie permis 
participanţilor numai cu purtarea obligato- 
rie a măștii și cu prezentarea certificatului 
digital european COVID, confirmând astfel 
că au fost vaccinati, sau cu prezentarea 
documentelor oficiale că au trecut prin 
boală. Această măsură a determinat lua- 
rea în calcul, inclusiv, a suspendării 
susținerii conferinței, dar cum o parte din- 
tre participanții din străinătate sosiseră 
deja în țară, iar alţii erau în curs de sosire, 
Consiliul Director al Fundaţiei Culturale 
Memoria - Filiala Argeș a hotărât, în 6 
octombrie, desfășurarea lucrărilor cu 
prezența fizică, dar cu luarea unor măsuri 
stricte de asigurare a protecției individuale 
anti COVID. 

În cel mai scurt timp, președintele 
Conferinţei, prof. univ. dr. ing. llie Popa a 
avut scurte discuţii telefonice cu fiecare 
dintre participanţii cu lucrări acceptate, 
punându-le condiția de mai sus, ceea ce a 
făcut ca ceva mai mult de jumătate dintre 
cei înscriși, în general mai tineri, care nu 
fuseseră vaccinati, să nu fie admiși în sala 
de expuneri și să nu poată, astfel, participa 
la lucrări. In plus, este de remarcat și faptul 
că o mică parte dintre cei înscriși 
deveniseră între timp pozitivi COVID și 
intraseră în carantină. Vizita la o parte din 
fosta închisoare din Pitești, acum memo- 
rial, a fost anulată, la fel și excursia 
tematică programată pentru 10 octombrie. 
Și astfel, din cele trei zile programate iniţial 
pentru desfășurarea conferinței, a rămas o 
zi şi jumătate: 8 octombrie, între orele 
10.00 și 20.00, iar în 9 octombrie, numai 
până la orele 12.00. 

Au fost acceptate 60 lucrări pentru a fi 


prezentate, distribuite astfel: 40 din 
România, 12 din Republica Moldova, 3 din 
Canada și câte una din Elveţia, Germania, 
Franța, Polonia și Ucraina. 

Festivităţile de deschidere au început 
în 8 octombrie la orele 10. Cuvântul de 
deschidere a lucrărilor a aparținut 
președintelui conferinței, care a prezentat 
mai întâi un scurt istoric al acestei serii de 
manifestări științifice ce au ajuns la ediția a 
XXI-a, istoricul acestei ediții desfășurate în 
condiții restrictive pandemice, a evocat 
apoi memoria tuturor victimelor dictaturilor 
comuniste precum și a vechilor participanți 
decedați în ultimii 2 ani datorită virusului 
COVID-19, pentru care a cerut un scurt 
moment de reculegere și, în încheiere, a 
mulțumit și apoi a urat succes tuturor 
participanților. Au mai luat cuvântul: ing. 
fizician Cristian Gentea, primarul munici- 
piului Pitești; dr. Sergiu Rizescu, președin- 
tele AFDPR; doamna Lucia Hossu-Longin 


MEMORIA 


117 


118 


E Z i : 
ih e : 

Ea A | 

de la Televiziunea Română, realizatoarea 
serialului TV „Memorialul durerii” care a 
împlinit în august anul acesta venerabila 
vârstă de 30 de ani; dr. lon Negrei de la 
Institutul Naţional de Istorie al Republicii 
Moldova din Chișinău; prof. univ. dr. 
Constantin Nedea de la Universitatea din 
Montreal, Canada; prof. univ. dr. Nicolae 
Constantinescu, președintele Fundaţiei 
Culturale Memoria și directorul Memoria - 
revista gândirii arestate; scriitor Alexandru 
Cetăţeanu, președinte al Societăţii Scriito- 
rilor de Limba Română din continentul 
american, Romwriters și alţii. 

In continuare, președintele conferinței 
a dat citire mesajului (transmis audio- 
video, dar citit din motive tehnice) al prof. 
univ. dr. Emil Constantinescu, fost preșe- 
dinte al României, apoi al prof. univ. dr. 
Nicolas Dima din Statele Unite ale Americii 
și a amintit alte câteva mesaje. 

A urmat lansarea și prezentarea a 19 ti- 
tluri de cărti și reviste apărute în ultimii 2 ani 
la edituri din România și din Republica 
Moldova. Au prezentat: Ilie Popa, Nicolae 
Constantinescu, lon Negrei, Nicolae Rusu, 
Ileana Mateescu, Anastasia Ambul-Balmuș. 

In după amiaza zilei de 8 octombrie au 
fost programate pentru prezentare 40 de 
lucrări și s-au susținut 27, iar în ziua de 9 
octombrie au fost programate 20 lucrări și 
s-au prezentat 12. Majoritatea covârșitoare 

a lucrărilor susținute au avut ca subiect 
aspecte interesante, inedite din perioada 
dictaturilor comuniste din România, din 
spatiul sovietic și din activitatea exilului 
românesc. 

Intre orele 11.15 și 12.00 ale zilei de 9 
octombrie a avut loc o discuţie liberă pe 
marginea situației actuale din Republica 
Moldova, din regiunea Cernăuţi a Ucrainei 
și a comunităților românești din diaspora. 

Având în vedere situația specială de 
desfășurare în condițiile puternic restrictive 
datorită pandemiei COVID-19, când o 
parte importantă dintre înscriși nu au avut 
acces și nu și-au putut prezenta lucrările, 
împotriva voinței lor, prof. univ. dr. ing. Ilie 
Popa, în acord cu cei prezenți, a hotărât ca 
în volumul conferinţei să fie publicate atât 
lucrările prezentate, cât și cele înscrise dar 
nesusţinute. 

La închiderea lucrărilor, președintele 
conferinței a mulțumit gazdelor, Filarmo- 
nicii și Primăriei Pitești, instituțiilor coorga- 
nizatoare și tuturor participanţilor din tară 
și străinătate care, prin prezența lor, au 
asigurat desfășurarea lucrărilor, supu- 
nându-se riscului de contaminare cu viru- 
sul COVID-19. 


P.S. Până la momentul încheierii rândurilor 
de mai sus (27.10.2021), autorul nu a primit nici 
un mesaj că vreunul dintre participanţi la PERT 
21 s-ar fi contaminat cu virusul COVID-19. 


COSMIN NASUI 


Artiști în temniţele comuniste 


Proiectul „Artiști în temniţele comunis- 
te”, produs de PostModernism Museum în 
2021, aduce în atenţie, sub forma unei 
platforme online multimedia dedicate, 150 
profile de artiști și artiste care au suferit în 
temnițele comu e forme publicistice și 
mediatice mai ales despre experiențele 
carcerale ale elitelor politice, religioase, 
culturale și aproape deloc ale celor din 
zonele artelor că. Experiențele carcerale 
ale unor biografii artistice individuale 
nuanțează totodată și termenii opoziție, 
rezistenţă prin cultură, disidenţă, utilizați în 
zona artistică. Documentele obținute prin 
consultarea de către cercetătorii proiectu- 
lui a fișelor penale sunt puse la dispoziţia 
publicului în cadrul proiectului, în scopuri 
de informare, documentare și cercetare. 
PostModernism Museum se opune 
promovării cultului criminalilor de război și 
al membrilor mișcărilor fasciste. 

Incă din faza actuală de cercetare, se 
pot desprinde câteva caracteristici genera- 
le ale motivelor de arestare ale artiștilor, 
printre care: „agitație dușmănoasă”, „crime 
de uneltire împotriva ordinii sociale”, 
„crimă de înaltă trădare”, „rebeliune”, „a 
făcut parte din PNL”, „a făcut parte din 
PNȚ”, „activitate legionară”, „activitate într-o 
grupare legionară”, „șef de cuib și coman- 
dant legionar”, „trecerea frauduloasă a 

frontierei”, „speculă”, „crimă de război”, 


„Crime contra umanităţii”, „omisiune de 
denunț”, „răspândire de publicaţii interzi- 
se”, „manifestări dușmănoase”, „scrisori 
anonime”. Artiştii nu au fost arestaţi pentru 
manifestări de natură artistică sau derivate 
din această activitate profesională. 

O altă caracteristică generală este 
aceea că acei supraviețuitori ai temnițelor 
care şi-au reluat activitatea artistică au putut 
activa în genuri și domenii considerate 
secundare sau minore ale zonei artistice: 
ilustraţia de carte, arte decorative, scenogra- 
fie, vopsitorie, pavoazare, mobilier decorativ 
pentru serbări, sculptură pentru Muzeul 
Sportului, frescă, pictură bisericească. 

Este de notorietate postura lui lon 
Jalea, președintele Uniunii Artiștilor Plas- 
tici în anii de eliberare din detenţie a aces- 
tor artiști, care nu îi accepta ca membri în 
UAP, pe motive că nu au expozitii la dosar 
în ultimii 10-15 ani — ceea ce însemna 
imposibilitatea exercitării profesiei și recu- 
noașterii de artist și imposibilitatea de a 
avea pensie. 

Sever Burada este unul dintre artiștii 
care au suferit din cauza cinismului lui lon 
Jalea, care îl plimba cu hârtiile și cererile. 
„In August, 1963, după ce m-am întremat — 
va recapitula Sever Burada lungul șir al 
refuzurilor și negațiilor oficiale, până ce a 
realizat, cu puţin înainte de a muri, că nu 
mai are sens să insiste — am căutat să iau 


MEMORIA 


119 


contact cu Uniunea Artiștilor Plastici, cu 
președintele on Jalea. Mă cunoștea foarte 
bine. Fusesem pentru el «dragă colega». 
Prin telefon, mi-a fixat o zi, ca să mă 
primească, dar secretara mi-a comunicat 
că în ziua fixată era plecat la mare.” 

Vom insista detaliat în cercetările indivi- 
duale dedicate fiecărui artist în parte pe 
această a doua degradare din drepturile 
artistice, realizată după eliberarea din 
închisorile comuniste. O degradare tăcută, 
care a avut urmări încă necercetate și 
nedocumentate în istoria artelor până azi. 

Prin urmare, un mare număr de artiști 
au fost împinși prin aceste împrejurări să 
apeleze la pictura bisericească, care le 
putea asigura venituri, rămânând adesea 
cu atributul de autor anonim, dar 
permițând o conectare artistică de natură 
emoțională religioasă. Artiştii ieșiţi din 
temnițe au continuat să lucreze incognito, 
în condiții grele, fără să mai expună 
vreodată, fără ambiţii artistice puternice, 
lăsând familiilor, după caz, corpuri de 
opere fragmentate, amputate, greu de 
contextualizat estetic, fiind desprinse de 
încadrări stilistice. 

De-a lungul cercetării, am intrat în con- 
tact cu familii de artiști care ne-au pus la 
dispoziție materiale documentare și multă 
implicare emoțională, afectivă. Spre exem- 
plu, familia artistului Petru Suciu îmi scria: 
„Mă bucur că, într-un context mai larg, 
viața unui om învins poate căpăta totuși un 
sens, ca parte a unei istorii care nu trebuie 
să se mai repete. (...) Senzatia că e inutil. 
Acum pare altfel.” 


' Tudor Octavian, Viaţa și opera pictorului Sever Burada, 
Pro Editură și Tipografie, 2010, p. 58. 

Există o mică parte dintre acești artiști 
care, după ieșirea din închisoare, au emi- 
grat în Occident și au fost folosiți pentru 
propaganda regimului Ceaușescu. Există 
și câteva „pete albe” — artiști care și-au 
reluat activitatea și ascuns aspectele lega- 
te de încarcerare. Vom analiza posibil 
câteva nume surprinzătoare de artiști care 
și-au constituit un nou camuflaj. 

Există și cazuri de reabilitarea parţială, 
precum cel de oferire a Ordinului Meritul 
Cultural clasa a Ia 1968 pictorului 
Gheorghe Gh. Tomaziu. 

Identificăm încă de pe acum și câteva 
posibile teme de cercetare ulterioară, cum 
ar fi prietenia artistică Lena Constante & 
Elena Veakis Pătrășcanu, înainte și după 
detenție. 

Istoria artelor din România s-a scris fără 
considerarea acestor destine artistice. 
Locurile acestor artiști nu au rămas libere, ci 
au fost ocupate fără rușine de artiști opor- 
tuniști, care și-au atribuit cu de la sine pute- 
re titlul de opozant al regimului comunist. 

Numărul de 162 de artiști identificaţi 
individual reprezintă procentul de aproxi- 
mativ 15% din totalul de 600 de artiști: 400 
din Capitală și 200 din tară, la data începe- 
rii arestărilor. 

COMUNISTE 


www .postmodernism.ro 


Redăm mai jos primul document de la 
care am pornit cercetarea aflat în Arhiva 
Consiliului Naţional pentru Studierea 
Arhivelor Securităţii, fond Documentar, 
dosar nr. D 000018, „Măsuri represive 
luate împotriva unor persoane de diferite 
profesii (scriitori, ziariști, profesori, artiști): 
note și tabele privind arestarea și condam- 
narea unor scriitori, ziariști, profesori, com- 
pozitori, pictori, artiști, regizori în perioada 
1945-1964”. Documente întocmite în 1968, 
130 file: Dănilă Andritoiu, Alexandru 
Anghelescu, Anton Antoniu, lon Antoniu, 
Elena Anton, Constantin Belei, Aurel 
Badau, Vasile Bercaru, lonel Bors, Vasile 
Botos, Ecaterina Bosnea, Alexandru 
Bucescu, Sever Burădescu (Burada), 
Vasile Bugan, loan Caba, lancu Ciorascu, 
Orest Cismaru, Marin Constantinescu, 
Alexandru Crăciunescu, lon Cristodulo, 
lleana Czeghedi, Zissu Cana, Dumitru 
Dumitrescu,  losif Gidea, Constantin 
Hremata, Mircea  Marosin Ionescu, 
Alexandru Istrate, Constantin Iordache, 
Tertulian Langa, luliu (Gyula) Laszlo, Carol 
Lepizsan, Simon Lefter, Francisc Kovacs, 
Coloman Kudelasz, Nicolae Marinescu, 
Clarisa Marcovici, Nicolae Nicolescu, Nistor 
Motu, Alexandru Olian, lon Păunescu, 


Ervin Pitsch, Mihai Sorin Popa, Beniamin 
Precup, Gheorghe Roland Pupaza, Vasile 
Puteanu, Aurel Samartineanu, Sergiu 
Subin Scepkin, Stan Sfecla, Victor Stoica, 
George  Tomaziu, Gheorghe Tudose, 
Adalbert Ugron, Daniela Voinescu, Elena 
Vavilin, Mihail Vilsan. 

Lista a fost completată ulterior cu 
informaţii din Fondul Penal al ACNSAS și 
cu surse alternative din arhivele private ale 
artiștilor, dar și de bibliografie memo- 
rialistică. 

Cercetarea acestui subiect se va mate- 
rializa în viitorul apropiat și într-o primă 
publicație volum, ce va apărea la editura 
PostModernism Museum, parte din seria 
editorială „History Dustbin”. 

Proiectul cultural „Artiști în temnițele 
comuniste” este finanțat de Ministerul 
Culturii prin programul ACCES 2021 și are 
ca parteneri Fundaţia Culturală Memoria, 
Muzeul Ororilor Comunismului în România 
(MOCR), Consiliul Naţional pentru 
Studierea Arhivelor Securității (CNSAS), 
Modernism.ro. 

ANTIDOT LA ZADAR 


la Librăria Sophia din București 


La eveniment au fost prezenţi regizorul, producătorul și scenaristul Nicolae Mărgineanu și istoricul Cosmin 
Budeancă, redactor-șef al publicaţiei Memoria - revista gândirii arestate și redactorul volumului prezentat. 
Moderator: regizoarea Cristina Chirvasie, realizatoarea proiectului Revoluţia Modelelor. 


În abundența de cărți din zilele noastre, 
cititor fiind, trebuie să ai un reper clar nu 
numai în a alege un titlu spre lectură, ci și în 
a dibui registrul în care să parcurgi și, în final, 
să citești un nou volum. Așa se face că, pe 
primul loc într-o ierarhie a modalităților de pro- 
movare a unei noi apariții editoriale, volumul 
pleacă spre înțelesul publicului printr-un eve- 
niment de lansare. Deși vremurile de acum 
ne prezintă comunicarea virtuală ca fiind o 
soluție sanitară, o întâlnire tête-à-tête, des- 
igur, ținând cont de impunerile sociale, a fost 
posibilă pe 24 septembrie 2021 la Librăria 
Sophia din București pentru a puncta mo- 
mentul intrării în librării a primului volum din 
cadrul proiectului Revoluția Modelelor, intitu- 
lat Antidot la zadar, editat de Editura 
Fundației Culturale Memoria. 

Volumul, însumând primele cinci inter- 
viuri realizate cu ocazia filmărilor din cadrul 
proiectului amintit (filmele rezultate putând fi 
vizionate pe site-ul www.revolutiamodelelor.ro), 
a apărut în 2020, aflându-se acum la un al 
doilea tiraj. Personalităţile prezente în acesta 
sunt: Prof. univ. dr. Nicolae Constantinescu 

(preşedintele Fundatiei Culturale Memoria), 
omul de litere Micaela-Alexandra Ghitescu 
(fost redactor-șef al revistei Memoria), Acad. 
Sabina Ispas, directorul Institutului de 
Etnografie și Folclor „Constantin Brăiloiu”, 
sculptorița Silvia Radu și teologul Dumitru 
Horia lonescu, nepotul părintelui Dumitru 
Stăniloae. Mărturiile și mărturisirile acestora 
vorbesc despre tradiție și rost, despre mo- 
mente grele din istoria României secolului 
XX, despre experienţe de viață extreme, des- 
pre suferință și speranță, dragoste și devota- 
ment și, nu în ultimul rând, despre memorie. 
De altfel, tema lansată la întâlnirea de la 
Librăria Sophia a fost chiar memoria, memo- 
ria ca antidot la zădărnicia timpului, memoria 
care înseamnă nu doar moștenire și continui- 
tate, ci și stabilitate și valoare. Prin cuvintele 
lor, rostite dintr-o perspectivă edificatoare, 
invitații au răspuns la una dintre temele fun- 
damentale ale proiectului Revoluția modele- 
lor și anume memoria ca segment tezauriza- 
tor al modelelor reale ale societății românești, 
tezaur uman viu pe care se construiește vii- 
torul unei societăți veritabile. 


PREMIILE FUNDAȚIEI CULTURALE MEMORIA 


Concurs de publicaţi 
privind comunismul 
Ediţia a Il-a 


La 30 de ani de la aparitia primului număr al Memoria - revista gândirii arestate, 
Fundatia Culturală Memoria a anuntat instituirea a cinci premii care se vor acorda unor 
lucrări având ca temă istoria comunismului din România și din celelalte teritorii locuite de 
români. După succesul primei editii a Concursului de publicatii privind comunismul 
desfășurat în perioada ianuarie - mai 2021 ne face plăcere să anunțăm lansarea editiei a 
II-a. Vor putea participa cărți publicate în anul 2021, în limba română sau în limbi de 
circulaţie internaţională, în România sau în străinătate. 

Pe lângă promovarea lucrărilor și a autorilor care se apleacă asupra unor asemenea 
teme dorim să onorăm și amintirea celor care au înființat și au contribuit la realizarea 
revistei noastre. 


Premiul Fundaţiei Culturale Memoria 

- pentru cea mai bună lucrare științifică 
Premiul „Banu Rădulescu” 

- pentru cel mai bun volum de ficțiune (roman, nuvelă) 
Premiul „Micaela Ghiţescu” 

- pentru cel mai bun volum de memorialistică 
Premiul Fundaţiei Culturale Memoria 

- pentru cea mai bună culegere de mărturii de istorie orală 
Premiul Fundaţiei Culturale Memoria 

- pentru cea mai bună culegere de documente 


Lucrările propuse pentru concurs pot fi trimise prin poștă de edituri, de autori sau de 
alte persoane interesate de promovarea lor până la data de 1 martie 2022 la adresa 
Fundaţiei Culturale Memoria, Calea Victoriei 133, sector 1 București, cod 010071. 

Pentru fiecare lucrare trimisă se va specifica premiul pentru care concurează. 

Juriul va fi format din istorici și literați cu preocupări recunoscute în domeniul istoriei 
comunismului. Rezultatele vor fi anunţate în numărul 119 al revistei (iunie 2022). 

Detalii la email: revistamemoria(Qgmail.com; Tel/fax: 021.212.97.72, 0741.08.65.69. 

EXPOZIȚIA 


„Dușmance ale poporului” 


Ca orice regim totalitar, comunismul nu 
a ținut cont de vârsta, de sexul, de starea 
de sănătate sau de nivelul cultural al per- 
soanelor împotriva cărora și-a îndreptat 
represiunea. „Dușmani ai poporului” nu au 
fost doar adulți, ci și copii, nu au fost doar 
bărbaţi, ci și femei. 

O statistică realizată de Centrul 
Internaţional de Studii asupra Comunismului 
din cadrul Memorialului Sighet arată că 
5,31% dintre deţinuţii închişi' din motive poli- 
tice în România comunistă au fost femei. Fie 
că li s-a stabilit pedeapsa printr-o sentință a 
tribunalelor militare, fie că au primit așa- 
numitele condamnări administrative, fiind 
arestate în baza unor liste emise de 
Ministerul de Interne, mii de femei au îndu- 


' Statistica a fost realizată pe un eșantion de 
82.612 fişe matricole penale din Arhiva Centrului 
Internaţional de Studii asupra Comunismului - 
Memorialul Sighet, proiect Recensământul populaţiei 
concentraționare din România (1945-1989) 

rat condițiile de detenţie din închisorile și 
lagărele comuniste din România. Lor li se 
adaugă miile de femei deportate în 1945, 
ca etnici germani, în 1949, ca moșierese, 
sau în noaptea de Rusalii a anului 1951, 
dar și miile de femei din Basarabia și 
Nordul Bucovinei deportate în Siberia ca 
românce. 

Expoziția „Dușmance ale poporului” 
aduce în fata publicului portretele a 71 de 
femei — unele cu prezentări mai largi, altele 
mai restrânse — care au fost închise în 
perioada comunistă din raţiuni politice. Ele 
au fost catalogate de regimul comunist 
drept „dușmani ai poporului” din cele mai 
variate motive: pentru că avuseseră 
legături cu Occidentul, fiind acuzate de 
„înaltă trădare”, pentru că făcuseră parte 
din rezistența din munți, pentru că se 
opuseseră ca pământurile să le fie confis- 
cate în timpul procesului de colectivizare, 
pentru participare la revolta muncitorilor de 
la Brașov din 1987, iar unele dintre ele au 
fost reținute pur și simplu pentru că erau 


mamele, soțiile, fiicele sau surorile unor 
persoane considerate periculoase de către 
regim. 

Pe lângă cele 71 de victime-femei, 
într-o secțiune denumită „Cele mai tinere 
deținute” sunt prezentate și câteva cazuri 
de fetițe care au cunoscut detenția politică 
în perioada comunistă, fie pentru că s-au 
născut în închisoare, mamele lor fiind 
însărcinate în momentul arestării (Monica 
Druszcz, născută în închisoarea Mislea; 
Ruxandra Berindei, lleana Opriș și 
Libertatea Justina Predut, născute în 
Spitalul-penitenciar Văcăreşti); fie pentru 
că au fost retinute împreună cu părinții, 
cum este cazul loanei-Raluca Voicu- 
Arnăutțoiu, fiica Mariei Plop și a lui Toma 
Arnăutoiu, sau al Gretei Dontu, deportată 
în 1951, în Bărăgan, la vârsta de două zile. 

Pe lângă prezentarea acestor destine, 
în expozitie sunt redate și aspecte ale 
regimului penitenciar din închisorile de 
femei, folosindu-se fragmente din memo- 
rialistica de detentie, fragmente audio de 


mărturii din Arhiva de Istorie Orală a 
Memorialului Sighet, mai multe proiectii 
despre detentția politică feminină și obiec- 
te realizate în închisoare. Cele mai multe 
dintre aceste obiecte au fost donate 
Memorialului Victimelor Comunismului și 
al Rezistenței de Iuliana Predut, care la 
arestare era însărcinată în șapte luni, 
majoritatea fiind făcute de colegele de 
detenție pentru fetița pe care a născut-o în 
închisoare. 

Expoziția „Dușmance ale poporului” 
nu este primul proiect în care echipa 
Memorialului Victimelor Comunismului și 
al Rezistenței abordează tema detenţiei 
feminine din închisorile politice comunis- 
te. Incă din 2007, în Muzeul Memorial de 
la Sighet este deschisă o expoziție 
permanentă dedicată femeilor care au tre- 
cut prin detenția comunistă; în expoziția pe 
care Memorialul a prezentat-o în 2011 la 
Bruxelles, la sediul Parlamentului 
European, detentia politică feminină a avut 
o sectiune specială, iar de-a lungul anilor 
Memorialul a publicat mai multe cărți cu 
interviuri sau jurnale ale unor femei care 
au fost închise în perioada comunistă. 

Expoziția poate fi vizitată în Spaţiul 
expozițional al Memorialului Victimelor 
Comunismului și al Rezistentei la București 
din str. Jean Louis Calderon nr. 66. 


„Dușmance ale poporului” 

o expoziție a Memorialului Victimelor 

Comunismului și al Rezistentei 

Cosmina Goagea, Justin Baroncea, Andrei 
Angelescu, Emanuel Birtea, Cristina 
Ginara, loana Naniș, Radu Manelici, Alex 
Ivanof, loan Cernei, Constantin Goagea. 

GHEORGHE PETROV 


Cercetări arheologice 


la Târgu Ocna 
Descoperirea și recuperarea 
osemintelor deţinuţilor politici 


În urma investigaţiilor noastre efectuate în anii 2010 și 
2011, inclusiv de teren, am reușit să identificăm și să sta- 
bilim locul unde au fost înhumate trupurile detinutilor poli- 
tici care au murit în timpul detenţiei din închisoarea de la 
Târgu Ocna, judeţul Bacău. Acest loc se află în apropierea 
penitenciarului, într-o zonă distinctă din cuprinsul cimitiru- 
lui aflat în jurul bisericii ortodoxe ce poartă hramul Sfinții 
Impărați Constantin și Elena. Prima intervenţie arheo- 
logică în acest sit memorial a avut loc în septembrie 2011, 
aceasta desfășurându-se sub egida Centrului de 
Investigare a Crimelor Comunismului din România 
(CICCR)'. A doua intervenţie a avut loc doi ani mai târziu, 
în iulie 2013, fiind susținută, de această dată, de către 
Institutul de Investigare a Crimelor Comunismului și 
Memoria Exilului Românesc (IICCMER). Din motive 
obiective, șantierul arheologic nu a mai putut să fie conti- 
nuat vreme de câţiva ani, cercetările fiind reluate în 2018, 
iar de atunci și până în anul 2021 s-au mai desfășurat încă 
patru campanii anuale, primele două tot sub egida 
IICCMER, iar ultimele două sub patronajul Asociaţiei 
Foștilor Deținuți Politici din România (AFDPR) și cu 
finanțare din surse private, prin intermediul Fundaţiei 
Doina Cornea din Cluj. Obiectivul investigaţiilor arheologi- 
ce îl reprezintă căutarea, descoperirea, deshumarea și 
recuperarea osemintelor foștilor deținuți politici care au 
decedat în penitenciarul-spital din localitate. 

In perioada regimului comunist, penitenciarul de la 
Târgu Ocna a servit cu precădere pentru detenția persoa- 
nelor bolnave de TBC, fiind caracterizat în literatura de 
specialitate drept o adevărată „Bastilie sanitară” a 
României comuniste. Condiţiile climatice mai deosebite 

Gheorghe Petrov s-a născut la 
15 februarie 1963 în Turda. Ab- 
solvent al Facultăţii de Istorie și 
Filosofie, Secţia Istorie, Univer- 
sitatea „Babeș-Bolyai (1991), 
Doctor în Istorie al aceleiași uni- 
versităţi (2002). Arheolog expert, 
specializat în istoria și arheolo- 
gia monumentelor medievale și 
premoderne, precum și în arhe- 
ologia contemporană care 
privește crimele de război și 
cele ale regimurilor politice tota- 
litare. A desfășurat activitate de 
cercetare științifică în cadrul 
Muzeelor de Istorie din Deva și 
Cluj, iar între 2006-2010 și 
2012-2020 a lucrat ca cercetător 
în cadrul Institutului de Inves- 
tigare a Crimelor Comunismului 
și Memoria Exilului Românesc 
(IICCMER), unde s-a ocupat de 
investigarea reală a cazurilor de 
crime săvârșite de reprezentanţii 
instituţiilor de represiune ale 
regimului comunist, desfășurând 
cercetări de teren pentru cău- 
tarea și recuperarea rămășițelor 
pământești ale victimelor execu- 
tate, cu sau fără judecată, pre- 
cum și a deţinuţilor politici morti 
în lagăre de muncă și închisori. 
A participat la conferințe, sesiuni 
și simpozioane științifice, a fost 
subiect și consultant în multe 
filme documentare cu tematică 
istorică, a organizat expoziții și a 
publicat cărți și lucrări în reviste 
de specialitate. 


Partea din cimitir unde au fost înhumați deținuții. Vedere dinspre nord-est. 


ale zonei au contribuit la înființarea aici, la 
mijlocul secolului al XIX-lea, a unei închi- 
sori. Iniţiativa a avut-o domnitorul moldo- 
vean Grigore Alexandru Ghica, care fuse- 
se sensibilizat de condiţiile grele în care 
lucrau deținuții de la salina din localitate, 
unde acesta avea în proprietate și un 
conac. Lucrările la construcţia închisorii au 
fost începute în anul 1851 și au fost finali- 
zate în 1855, în tot acest interval de timp 
deținuții fiind cazaţi, din dispoziţia domnito- 
rului, în clădirea conacului său. Edificiul, în 
formă de potcoavă, a fost ridicat lângă 
conacul domnesc, iar intrarea se făcea prin 
poarta conacului, care a devenit clădire 
administrativă. Inchisoarea propriu-zisă 
era destinată exclusiv condamnaților, dar 
numai pe timp de noapte, deoarece ziua 
aceștia erau duși la munca din ocnă. Până 
în anul 1931, denumirea oficială a peniten- 
ciarului a fost aceea de Inchisoare 
Centrală de Muncă Silnică. In acel an s-a 
constatat că majoritatea condamnaților de 
la Târgu Ocna sufereau de tuberculoză 


pulmonară și, ca urmare, s-a dispus înce- 
tarea folosirii acestora la munca din salină. 
De atunci, Închisoarea a fost transformată 
într-un loc de detenţie destinat exclusiv 
bolnavilor de TBC. Deţinuţii considerați 
sănătoși au fost transferați la alte peniten- 
ciare din tară, iar cei bolnavi de TBC din 
alte închisori au fost aduși la Târgu Ocna. 

In anul 1936 s-a început construirea 
unei noi clădiri cu profil de sanatoriu TBC, 
un edificiu cu trei nivele, care a fost dată în 
folosință în 1939, an în care s-a început și 
demolarea treptată a vechii închisori, mai 
puțin a clădirii administrative sau a fostului 
conac domnesc. Piatra rezultată din 
demolări a servit ulterior la construirea 
zidului din jurul noii închisori. 

In perioada 1851-1930, la Târgu Ocna 
au fost încarceraţi deţinuţi de drept comun, 
criminali și tâlhari, condamnați la muncă 
silnică pe viață și pe termen limitat. In tim- 
pul Primului Război Mondial, infracțiunile 
care predominau în fișele condamnaților 
au fost dezertările de pe front sau refuzul 

de a satisface serviciul militar. După 1930 
aici au fost aduși și deținuți comuniști. 
După 23 august 1944, comuniștii aflati în 
detenție au fost eliberaţi, iar imobilul a ser- 
vit temporar drept spital de campanie. 

In perioada comunistă penitenciarul- 
spital de la Târgu Ocna era destinat să 
găzduiască deținuți cu un grad sporit de 
periculozitate. Penitenciarul a funcționat cu 
specificul de spital pentru bolnavi de TBC 
până în anul 1977, când, în baza unor 
hotărâri luate pe linie de partid și de stat, a 
fost desființat. Intre 1977 și 1997 stabili- 
mentul a funcţionat ca și cămin pentru bol- 
navi cu afecţiuni psihice cronice. Printr-un 
ordin al ministrului Justiţiei din 1997, peni- 
tenciarul-spital a fost reînființat. 

Perioada comunistă a închisorii-spital a 
consemnat mai multe categorii de deținuți: 
contrarevoluționari, deținuți de drept 
comun, bărbaţi și femei, precum al detinuti 
minori, însă numai băieți.” 

Conform unei evidențe bazate pe surse 
documentare, în perioada 1950-1964 la 
penitenciarul din Târgu Ocna au fost încar- 
cerate, pe diferite termene de timp, un 
număr de 843 de persoane condamnate 
pentru delicte politice, dintre care 74 (?) au 
decedat în timpul detenţiei.“ Printre aceștia 
s-a aflat și Valeriu Gafencu, mort în 18 
februarie 1952, cunoscut îndeobște și ca 
Sfântul Inchisorilor, precum și părintele 
Gherasim Iscu, starețul mănăstirii 
Tismana, care a trecut la cele veșnice în 
25 decembrie 1951. 

O regulă în acest penitenciar era ca 
după deces trupurile morților să fie înhu- 
mate fără sicriu, iar mormintele să nu fie 
marcate cu cruce sau cu alte însemne. In 
privința localizării acestora, nu s-a desco- 
perit nici un plan sau vreo evidenţă care să 
privească eventuala dispunere ori plasare 

Troiţa din cimitir închinată martirilor anticomuniști morti la 
Târgu Ocna. 


în teren a acestor înhumări. Din mărturii se 
cunoaște că cea mai mare parte a gropilor 
de înmormântare au fost săpate în incinta 
cimitirului, pe o suprafaţă de teren ce nu 
era ocupată atunci de morminte mai vechi, 
care să fie vizibile sau marcate la 
suprafață, dar există și informaţii după 
care unii deţinuţi au fost îngropaţi pe un 
teren alăturat, aflat în proprietatea și admi- 
nistrarea penitenciarului. Intre anii 1977 și 
1997, timp în care imobilul a adăpostit 
Sanatoriul pentru bolnavi psihici, pacienții 
decedați aici, deloc puţini, și care nu au 
fost revendicaţi de familii, au fost îngropaţi 
tot în spaţiul acestui cimitir. Toate aceste 
morminte, deși la început aveau cruce, 
nemaifiind întreţinute și revendicate, odată 
cu trecerea timpului au fost date uitării iar 
amplasamentele lor au fost, în mare parte, 
ocupate de alte morminte.” Totodată, în 
perioada ce a urmat anului 1989, terenul 


Mormânt comun cu osemintele a doi deținuți (M.17 - M.18), descoperit în S.2/2013. 


din cimitir care nu era ocupat de morminte 
vizibile a fost, în mare parte, parcelat și 
împărțit treptat credincioșilor din parohie 
pentru locuri de înmormântare. Ca urmare, 
în prezent, terenul cimitirului este aproape 
în întregime ocupat de morminte marcate 
și amenajate, chiar dacă acestea nu sunt 
încă toate ocupate. In multe cazuri gropile 
mormintelor contemporane au afectat, 
parțial sau integral, și mormintele 
deținuților sau ale bolnavilor psihici. 

Având în vedere această stare de 
lucruri, intervenţiile arheologice au fost 
condiționate și limitate în spațiu doar la 
suprafețele restrânse de teren ce nu erau 
încă ocupate de morminte vizibile, precum 
și la acele parcele preluate de localnici 
pentru viitoare locuri de veci, unele ame- 
najate deja cu borduri din beton sau alte 
împrejmuiri, despre care s-a cunoscut că 
erau încă libere de înhumări. 


În cele șase campanii de săpături 
desfășurate până în prezent au fost execu- 
tate un număr de 20 secţiuni arheologice 
(S.1 - S.20), 10 în incinta cimitirului care 
este delimitată de împrejmuirea actuală 
(S.1 - S.3, S.5 - S.9, S.13, $.17)* și alte 10 
în exterior (5.4, S.10 - S.12, S.14 - S.16, 
S.18 - S.20). In toate suprafețele cerceta- 
te au fost descoperite un număr de 74 de 
morminte dintre care 23, după caracteristi- 
cile de înhumare, sunt considerate că 
apartin unor foști deținuți. Din totalul celor 
74 de morminte identificate, numai unul a 
fost descoperit într-o secțiune practicată în 
exteriorul cimitirului, aceasta fiind S.20, 
executată în ultima campanie din anul 
2021. Sondajele arheologice din exterior 
s-au făcut pe un teren viran situat în partea 
de sud-est a cimitirului, aceste verificări 
fiind necesare deoarece există informații 
provenite din mai multe surse orale, care 

susțin că și în acest spațiu au fost îngropaţi 
deținuți politici. Trupurile deţinuţilor au fost 
depuse fără sicriu, în gropi individuale sau 
comune ce nu au fost marcate cu nimic la 
suprafața solului. In cimitir, înmormântările 
deținuților politici s-au făcut într-o zonă 
separată a acestuia, folosită în trecut 
mai mult pentru nevoile funerare ale 
penitenciarului. 

Cercetările de la Târgu Ocna au o 
dimensiune recuperatorie, memoria fiind, 
așa cum se știe, ultima formă de justiţie 
omenească posibilă. Cazul deţinuţilor poli- 
tici morti în acest penitenciar și necesitatea 
descoperirii locurilor unde au fost înhumați 
face obiectul unui dosar de cercetare 
penală, deschis în anul 2018 la Secţia 
Parchetelor Militare din cadrul Parchetului 
de pe lângă Inalta Curte de Casaţie și 
Justiție, ca urmare a unei sesizări ce am 
întocmit-o în numele IICCMER." Pe lângă 
răspunderea penală ce poate să revină 
unor persoane din fosta Securitate și din 
administraţia penitenciarului, care se pot 
face vinovate de moartea acestor oameni, 
dacă acestea mai sunt eventual în viată, 
un scop important al demersului vizează 
identificarea rămășițelor pământești ce au 
fost și care vor mai putea fi descoperite și 
recuperate în următoarele campanii arheo- 
logice, cu conditia ca ele să fie continuate 


Note 

` Acest Centru a funcționat atunci ca departament 
în cadrul unei organizaţii neguvernamentale, 
Asociația pentru Memoria Victimelor Comunismului. 

* Institutie de stat aflată în subordinea Guvernului 
României și în coordonarea primului-ministru. 

* Vezi Marius Stan, „Târgu Ocna”, în Andrei 
Muraru (coord.), Dicţionarul penitenciarelor din 
România comunistă (1945-1967), Editura Polirom, 
lași, 2008, pp. 490-496. 


până la epuizarea completă a tuturor 
spaţiilor din cimitir și din afara lui, care mai 
permit încă intervenția prin săpătură. 
Identificarea osemintelor este posibilă 
doar prin efectuarea analizelor comparati- 
ve de ADN, între probele osteologice 
recoltate de la rămășițele victimelor și pro- 
bele biologice prelevate de la rudele și 
urmaşii acestora." 

investigaţiile arheologice din toate 
campaniile desfășurate în acest sit memo- 
rial au fost efectuate de un colectiv alcătuit 
din trei arheologi și un istoric, Gheorghe 
Petrov (organizator și responsabil științific) 
Paul Scrobotă, Horaţiu Groza și Marius 
Oprea, iar din anul 2018, acestora li s-a 
alăturat și arheologul Gabriel Tiberiu 
Rustoiu.” Lucrările s-au desfășurat întot- 
deauna cu acordul Inalt Preasfinţitului 
loachim Băcăuanul, Arhiepiscopul Roma- 
nului și Bacăului, iar în plan logistic au fost 
sprijinite, în toate campaniile, de Primăria 
orașului Târgu Ocna prin primarii ce au 
ocupat această funcţie (Floarea Ivanof, 
Ștefan  Șilochi, Cristian Aurelian 
Ciubotaru), de Protopopiatul Ortodox 
Onești prin părintele protopop loan 
Birgăoanu, și de Parohia Ortodoxă Sfinții 
Impărați din Târgu Ocna, prin preoții 
Cristian Gabriel Mazilu (decedat în anul 
2020) și Andrei Turcu.” 


* Referitor la cifra exactă a detinutilor politici morti 
în acest penitenciar mai există încă anumite 
neconcordante de natură statistică. Recent am intrat 
în posesia copiilor după Actele de Deces ale tuturor 
deținuților politici sau de drept comun, care au fost 
întocmite la primăria orașului până în anul 1964. 
Urmează ca printr-o atentă verificare, prin confrunta- 
rea acestei surse oficiale cu Pomnelnicul Morților aflat 
la biserica Sfinţii Impărați, precum și cu o listă 


elaborată pe baze documentare de către cercetă- 
torul Alin Mureșan, preocupat de trecutul acestui 
penitenciar în perioada comunistă, să putem stabili, 
în cele din urmă, numărul exact al deținuților politici 
care au murit aici. 

* Valeriu Gafencu s-a născut la 24 ianuarie 1921 
în Basarabia, în localitatea Sîngerei, județul Bălţi. În 
toamna anului 1941, pe când era student în anul Il 
la Facultatea de Drept din lași și conducător al unui 
grup al Frăţiilor de Cruce, a fost arestat și condam- 
nat la 25 de ani de muncă silnică. Regimul antones- 
cian nu a văzut cu ochi buni activismul nationalist- 
creștin al tânărului Gafencu, care voia ca tot mai 
multi elevi și studenți să activeze în FDC, pentru a 
se pregăti de lupta împotriva comunismului bolșevic 
ce amenința atunci România. Datorită torturilor îndu- 
rate și a regimului dur de detenție din închisorile prin 
care a trecut, Aiud și Pitești, a contactat o boală 
gravă de plămâni, care a făcut ca în decembrie 1949 
să fie transferat la închisoarea-spital de la Târgu 
Ocna, dar într-o stare atât de gravă încât supra- 
vietuirea sa timp de încă doi ani poate fi considerată 
drept o minune. După unele mărturii, locul în care 
trupul său a fost îngropat se presupune că a fost în 
afara cimitirului, pe terenul unde noi am început deja 
să facem verificările necesare. 

* Gherasim Iscu s-a născut la 21 ianuarie 1912 în 
comuna Poduri, județul Bacău. În 1932 a intrat în 
Mănăstirea Tismana unde a fost tuns în călugărie. În 
1937 a fost numit stareţ la Mănăstirea Arnota unde 
a rămas până în 1939, când s-a mutat la Seminarul 
de la Cernica ca bibliotecar și contabil. În 1942 și-a 
desăvârșit studiile teologice la Facultatea de 
Teologie din București, iar în același an a fost trimis 
de mitropolitul Olteniei, Nifon Criveanu, pentru a 
propovădui ortodoxia în Transnistria. În mai 1943 a 
revenit în țară și s-a stabilit la Tismana, unde a 
devenit starețul mănăstirii. După instaurarea comu- 
nismului în tară, a intrat în legătură cu membrii unui 
nucleu al Mișcării Naţionale de Rezistență din 
Oltenia. Pe fondul acestei colaborări a intervenit 
arestarea părintelui, la 26 septembrie 1948, pentru 
uneltire împotriva ordinii sociale și condamnarea la 
10 ani temniţă grea. A fost închis la Craiova și Aiud, 
apoi trimis pe Canal, la Poarta Albă, unde s-a 
îmbolnăvit grav de TBC. În cele din urmă a fost 
transferat în spitalul-penitenciar Târgu Ocna, unde a 
și murit. 

7 In timpul cercetărilor arheologice au fost depista- 
te mai multe morminte ale bolnavilor psihici, însă 


acestea au fost ocolite, nefiind deranjate, dar au fost 
numerotate și înregistrate în șirul mormintelor des- 
coperite în acest sit. O caracteristică a acestor 
înmormântări o reprezintă faptul că toți acești 
defuncti au fost îngropați în sicrie din placaj, 
confecționate la un atelier din apropierea închisorii. 

În cele 10 secţiuni practicate în cimitir a fost 
verificată și cercetată o suprafață însumată de 70,07 
metri pătraţi. 

° In cele 10 sectiuni practicate în afara cimitirului 
a fost verificată și cercetată o suprafață însumată de 
208,80 metri pătrați. Suprafața totală de teren 
cercetată în interiorul și exteriorul cimitirului este de 
278,87 metri pătrați. 

” La această unitate superioară de parchet mili- 
tar, dosarul a fost înregistrat cu indicativul 
12/P/2018. 

" Analizele de ADN se află în prezent în lucru la 
Laboratorul de Genetică Umană din cadrul 
Institutului de Medicină Legală din lași. Acolo se află 
toate osemintele descoperite și recoltate de la cele 
23 de morminte depistate în urma cercetărilor noas- 
tre, care au fost considerate că aparțin unor deținuți. 
Din păcate, în privința rudelor celor care au murit în 
penitenciarul din Târgu Ocna, până în prezent nu au 
fost identificate și contactate decât șapte persoane 
cu calitate de urmași ai deținuților decedați, care au 
fost înaintate din partea IICCMER sau AFDPR, prin 
adrese oficiale, către Parchetul Militar. Această 
sarcină de căutare a urmașilor, în tară și străinătate, 
ne-a revenit numai nouă în mod voluntar, fiind făcută 
deocamdată doar prin apeluri publice repetate, 
comunicate prin mijloacele mass-mediei, mai ales 
cu ocazia organizării campaniilor arheologice, dar și 
independent de acestea. 

'2 În campaniile din 2020 și 2021, echipa arheo- 
absolvenţi istorici, care au participat voluntar din 
partea Ligii Studenţilor din Universitatea „Alexandru 
loan Cuza” din lași (Silvian-Emanuel Man, Toma 
Tataru, Teodor-Vasile Ungureanu, Flavian Chifu, 
Cosmin Gabriel Glovnea și Anand Sergiu Donca). 

'* Începând din 2018, pe timpul lucrărilor din fie- 
care campanie am beneficiat de sprijinul dezintere- 
sat a două credincioase ortodoxe din Târgu Ocna, 
Doina Hilohi și Viorica Mocanu, care s-au implicat în 
ajutorarea noastră pentru memoria și sufletele tutu- 
ror celor care și-au sfârșit viața între zidurile închi- 
sorii. 

IN MEMORIAM 


Marcel Petrişor 


- un ștrengar din lumea veche 


„Într-o dimineață de martie a anului 
1958, din duba cenușie a MAI, pe care 
scria „PAINE”, fură zvârlite la poarta Jilavei 
trupurile a doi inși care până atunci nu se 
văzuseră niciodată. Erau ca doi saci legaţi 
fedeleș și aruncați dintr-un vagon de marfă 
ajuns, cu sau fără voie, la destinaţie. 
Soarta, întâmplarea sau cine știe ce soco- 
teli ale biroului de anchetă îi făcuseră să 
cadă alături, iar închisoarea îi primea într-o 
celulă de beton ca un stomac flămând, 
pentru care nu se punea niciodată proble- 
ma digestiei. Orice ar fi fost aruncat acolo 
era perfect digerat și absorbit până la ulti- 
ma picătură. 

De-ndată însă ce se simţiră alături în ce- 
lula de beton, cei doi încercară să se și cu- 
noască. Tu cine ești? Marcel Petrişor. Dar 
tu? Gheorghe Calciu. In explicațiile încâl- 
cite care urmară, fură pomenite tot felul de 
nume, de străzi, de locuri, de planete (fu 
amintită până și Uranus); după aceea se 
descriseseră niște subsoluri, câteva 
WC-uri, apoi hrube, coridoare, ziduri și 
niște chipuri de oameni despre care nimeni, 
în afara lor, părea că nu mai auzise. Cei doi 
vorbeau parcă o limbă aparte, iar când unul 
dintre ei pomeni cuvântul „plopi”, pe care îl 
mai și asocie cu o crăpătură din geamul 
unui WC vopsit în albastru, celălalt izbucni: 
Aa! Tu ești cel cu care am vorbit atâtea prin 

perete fără să-ţi văd chipul?! Dumnezeule! 
Ce bucurie că, în sfârșit, iată-ne împreună! 
și cei doi, așa burdușiți cum erau, se 
rostogoliră aproape unul de celălalt, ca și 
cum ar fi vrut să-și spună parcă, acolo și 
numai acolo, tot ceea ce nu izbutiseră să-și 
comunice timp de șase luni prin zid”. 

Astfel debutează volumul de memorii al 
lui Marcel Petrişor, întâlnirea lui cu 
Gheorghe Calciu la Fortul 13 Jilava mar- 
când începutul unei lungi aventuri a celor 
doi buni prieteni prin tărâmul întortocheat și 
anevoios al regimului comunist din 
România. 

Marcel Petrişor s-a născut pe 13 aprilie 
1930 la Ocișor, Hunedoara, într-o familie de 
învățători cu stare. La răscruce de drumuri, 
graiuri și obiceiuri, Ocișorul natal l-a che- 
mat acasă până în ultimele clipe alte vieții 
și în veșnicie, ca o rădăcină magnetică 
încărcată de dor. Tot de la Ocișor i s-a tras, 
poate, și darul de povestitor, iar cei care 
l-au ascultat sau i-au citit cărțile cu 
siguranță s-au pomenit într-o lume aproape 
palpabilă și cumplit de amuzantă, chiar și în 
cele mai negre momente. 

Marcel Petrișor a fost arestat pe 13 
aprilie 1952, în timpul studenției la Faculta- 
tea de Filosofie din Cluj, pentru că îi împru- 
mutase cartela de masă lui Ovidiu Cotruș, 
nepotul poetului Aron Cotruș. Cartela a fost 


Marcel Petrișor în locuința sa din București, 2017 
© Editura Manuscris 


găsită asupra lui Ovidiu Cotruș atunci când 
acesta a fost arestat de autoritățile comu- 
niste. Petrişor a primit un an și jumătate de 
închisoare, pentru „omisiune de denunț” și 
„favorizarea infractorului”, pedeapsă com- 
pletată apoi de o condamnare adminis- 
trativă care i-a prelungit șederea în deten- 
ție. A trecut prin penitenciarele Rahova, 
Jilava, Malmaison, Uranus, Baia Sprie, Dej, 
Gherla, Aiud. 

Din primăvara până în toamna anului 
1956 are parte doar de câteva luni de 
libertate, după care este rearestat, pe 30 
noiembrie 1956, sub acuzaţia de a fi parti- 
cipat la un „complot studențesc”, pe fondul 
tulburărilor din Ungaria. In urma unei 
anchete dure a fost condamnat la moarte 
și, timp de câteva luni, a așteptat aplicarea 
sentinței. Pedeapsa i-a fost comutată, 
până la urmă, la 25 de ani de temniță grea. 
Până la eliberarea din 1964 a trecut prin 
închisorile: Ministerul de Interne, 


Malmaison, Uranus, Jilava și Aiud. 

La Jilava a stat în temuta Casimcă (sau 
„cavoul”, cum au mai numit deţinuţii politic 
această hrubă fără aer și lumină din Fortul 
13) împreună cu Gheorghe Calciu, 
Constantin Oprişan și losif V. Iosif. De alt- 
fel, prima parte a volumului de memorii 
este dedicată dialogului dintre cei patru pe 
tema „reeducării” de la Pitești, prin care 
trecuseră toți cei încarceraţi în cele câteva 
celule din Casimcă, cu excepția lui Petrișor. 

Nu se cunoaște motivul pentru care 
Marcel Petrişor a fost dus la Casimca 
Jilavei, dar Lucian D. Popescu concluzio- 
nează în postfața volumului de memorii 
Cumplite încercări, Doamne!: „Marcel 
Petrișor era singurul ne-legionar și ne- 
piteștean din Casimca Jilavei și au fost unii 
care s-au întrebat pentru ce a fost el închis 
acolo. Răspunsul mi se pare acela că o 
rânduială mai presus de puterea lumească 
La plasat acolo pentru ca acea istorie să 
aibă un cronicar potrivit. Adică unul care să 
dispună de toate instrumentele spirituale 
necesare și să poată purta povara mărturisirii”. 

După eliberare, împreună cu Gheorghe 
Calciu, a transcris din memorie poeziile lui 
Constantin Oprișan și și-a scris, sub formă 
de roman, amintirile din detenţie, în limba 
germană. Securitatea l-a arestat din nou în 
1968, având informaţii despre activitatea sa, 
iar Gheorghe Calciu a fost audiat la Secu- 
ritate. După câteva zile Marcel Petrişor a 
fost eliberat, însă atât poeziile cât și 
manuscrisul au fost confiscate de 
Securitate. 

Marcel Petrişor și-a rescris din memorie 
volumul și a continuat să scrie, o pasiune 
pe care o exploatase din plin încă din izola- 
rea din închisorile comuniste. Printre volu- 
mele publicate, atât înainte cât și după 
1989, se numără: Serile-n sat la Ocișor, 

Marcel Petrişor și părintele Gheorghe Calciu Dumitreasa © Editura Manuscris 


Editura Albatros, Bucureşti, 1971; 
Grünewald, Editura Meridiane, București, 
1972; La Rochefoucauld. Aventura orgoliu- 
lui, Editura Albatros, București, 1973; 
Măreasa, Editura Albatros, București, 
1975; Călătorie spre Soare-Răsare, Editura 
Cartea Românească, București, 1976; 
Crișan, Editura Albatros, București, 1977; 
Temeri, Editura Eminescu, București, 1985; 
Fortul 13. Convorbiri din detenție, Editura 
Meridiane, București, 1991; Secretul 
Fortului 13. Reeducări și execuţii, Editura 
Timpul, lași, 1995; N.V. Gogol și paradoxu- 
rile literaturii moderne, Editura Institutul 
European, lași, 1996; Drumuri întortochea- 
te. Jurnal de călătorie în Asia, Europa și 
America de Nord, Editura Junimea, lași, 
2001; Strigoii Ocișorului, Editura Vremea 
XXI, București, 2005; Trecute vieţi de 
domni, de robi și de tovarăși, Editura 
Vremea, București, 2008; Păţanii vrute și 
nevrute, Editura Christiana, București, 

2015; Cumplite încercări, Doamne! Din 
Casimca Jilavei în Zarca Aiudului, Editura 
Manuscris, Pitești, 2017. 

După 1964, Marcel Petrișor s-a înscris 
la cursurile Facultăţii de Limbi Romanice a 
Universităţii din București, devenind profe- 
sor la Liceul „lulia Hașdeu” din București. In 
1973 s-a căsătorit cu Dana Konya (descen- 
dentă a familiei Negruzzi). După intrarea în 
rândurile Uniunii Scriitorilor din România și-a 
îndeplinit marea dorință de a se aventura în 
afara țării către explorarea marilor culturi, 
încercând, în același timp să înțeleagă ros- 
tul detenţiei. A vizitat, printre altele, nume- 
roase lagăre comuniste din fosta Uniune 
Sovietică și nu numai, ajungând până în 
Coreea de Nord, Siberia și Karaganda. 

Marcel Petrişor a murit pe 12 octombrie 
2021 la București. 


Maria Axinte 
02.11.2021 

IULIU-MARIUS MORARIU 


Mina Dobzeu. Pași 
înspre o binemeritată 
reabilitare 


Cunoscut cu precădere datorită faptului de a fi fost cel  Juliu-Marius Morariu 
care l-a botezat pe părintele Nicolae Steinhardt’, părintele este preot, doctor al 
Mina Dobzeu (1921-2018) a avut o viată bogată în eveni- Facultății deTeologie 
mente, ce poate fi cu certitudine caracterizată prin inter- Ortodoxă din cadrul 
mediul unor noțiuni precum: curaj, jertfă, sau mărturisire. Universității „Babeș-Bolyai” 
Inițiativa Preasfinţitului Părinte Ignatie al Hușilor de a din Cluj-Napoca, doctorand 
aduce în atenţie suferințele pe care monahul cu origini G A em SE 
basarabene le-a îndurat în decursul perioadei comuniste, ngapum an noma. 
vine tocmai să vorbească despre acest aspect. 

Intr-un veșmânt grafic de invidiat și scrisă după toate 
rigorile științifice și metodologice în vigoare (cu studiu 
introductiv, note de subsol, anexă documentară, corecturi 
realizate de către părintele Constantin Gubernat și dr. 

Adrian Eugen Trută etc.), lucrarea intitulată: Părintele 
Mina Dobzeu - duhovnicul Hușilor (1946-2011, coor- 
donată de către cunoscutul cercetător Adrian Nicolae 
Petcu, părintele Nicolae Cătălin Luchian și doamna Maria 
Butcu, apărută la editura Horeb a eparhiei pe care cel evo- 
cat a slujit-o cu devotament până la ultima sa suflare, 
aduce irefutabile dovezi cu privire la rezistența, pe alocuri 
eroică, celui evocat, în fața încercărilor comuniștilor de 
a-l face să se lepede de credința sa. Cele 333 de docu- 
mente, transcrise cu acribie de către coordonatorii ediției, 
vin să vorbească despre modul în care omul, condamnat 
pentru „delir mistic” de către autorităţile vremii, a trăit ca o 
adevărată flacără, după cum frumos subliniază ierarhul de 
la Huși în cuvântul de debut (pp. 7-12) al demersului: 
„Intregul traiect al vieţii sale a fost ca o flacără. Flacără, 
entuziasm, fervoare pentru Dumnezeu și fidelitate pentru 
adevărul Evangheliei. Acestea sunt coordonatele unei bio- 

ren) 


Adrian Nicolae Petcu, Pr. Nicolae Cătălin Luchian. 

Maria Buţcu (editori) 

Părintele Mina Dobzeu - duhovnicul Hușilor. Documente 
(1946-2011). Colecţia „Din trecutul Episcopiei Hușilor” (4) 
Editura Horeb, Huși, 2021, 614 p. + XXXV planșe și 
fotografii 


grafii dedicate integral lui Dumnezeu. De 
ce? Pentru că în viata Părintelui Mina 
credința a fost cultivată la o constantă 
altitudinală, fără sincope, fără intermitențe. 
In muzică, sincopele sunt frumoase, însă 
în credință ele pot fi fatale” (pp. 7-8). 
Semnat de către Adrian Nicolae Petcu, 
studiul introductiv (pp. 13-71) vine nu doar 
să ofere o sinteză a documentelor ce se 
vor regăsi ulterior publicate in extenso, ci și 
să vorbească despre sinuozitățile unei bio- 
grafii ce nu poate fi clasificată altfel decât 
ca cea a unui om mare. Conștient de 
relevanta pe care a avut-o în receptarea 
postumă a celui avut în vedere, calitatea 


de botezător a lui Nicolae Steinhardt, auto- 
rul ține însă să vorbească și despre alte 
întâlniri providențiale din viața sa. Astfel, el 
arată, de exemplu, faptul că: „Dacă am 
încerca să trasăm reperele biografice ale 
părintelui Mina, înainte de toate ne-am 
raporta la oamenii care i-au marcat viața. 
Primul a fost Grigore Leu, ultimul Episcop 
al Hușilor”, după instalarea regimului 
comunist în România. Acest ierarh l-a des- 
coperit pe Mina Dobzeu, cu potenţialul său 
și râvna pentru slujirea și misiunea în via 
Domnului. lerarhul hușean a fost cel care 
l-a așezat în Brădiceștiul refăcut, l-a tuns în 
monahism și La hirotonit în prima treaptă 
clericală. Tot de Episcopul Grigore este 
legat și protestul părintelui Mina din 1948” 
(p. 70). 

Reconstituirea biografică nu se concen- 
trează doar asupra aspectelor care au privit 
detenția și experiența carcerală, deși aces- 
tea au o relevanță primordială în cadrul 
întregului demers. Domnul Petcu insistă și 
asupra activităților desfășurate între cele 
două arestări de către harnicul călugăr, 
evidențiind astfel realizările din parohii pre- 
cum cea de la Jimbor, din județul Bistrita- 
Năsăud, sau modul în care a reușit el să-și 
ajute colegii de altar, suplinindu-i.* 

Marcate pe alocuri de redundanțele 
specifice unor texte de cancelarie, iar pe 
de alta de agramatismele ce arată in- 
competenţa și limitele organelor de 
Securitate și ale supraveghetorilor celui 
avut în vedere, documentele care comple- 
tează studiul introductiv vin apoi să evi- 
dențieze cât de importantă a fost, pentru 
organele represive ale vremii, munca 
părintelui Mina. Adresele pe care acesta le 
face, la rândul lui, reclamând anumite tra- 
tamente nedrepte la care este supus (de 

exemplu, pp. 416-418), vin, de asemenea, 
să arate faptul că părintele nu a lăsat 
niciodată garda jos și s-a adresat tot 
mereu cu curaj și de pe picior de egalitate 
celor care, în anumiţi ani ai vieţii, l-au pri- 
gonit. Ele sunt apoi completate de o 
bogată anexă fotografică, ce vine să-l pre- 
zinte cititorilor pe viitorul arhimandrit în 
ipostază de soldat, ieromonah, fiu, truditor 
în via Domnului, sau ca om care a 
îmbătrânit frumos, îndeplinind astfel, într- 
un mod cât se poate de nimerit, sensul pri- 
mar al termenului de călugăr („kalon 
geron” însemnând în limba greacă „bătrân 
frumos”). 

Datorită tuturor celor prezentate, dar și 
a multor altor aspecte, volumul intitulat: 
Părintele Mina Dobzeu - duhovnicul 
Hușilor (1946-2011), se constituie nu doar 
într-o frumoasă restituire documentară, ci și 
într-un text ce merită citit, recitit, analizat și 
folosit ca exemplu. Intr-o lume care, așa 
cum bine remarcă episcopul de astăzi al 
mai-sus pomenitei cetăţi”, este bântuită încă 


Note 

"N. Steinhardt, Jurnalul fericirii, Editura Mănăstirii 
Rohia, Rohia, 2005, pp. 86-91, p. 145. Cf. I.M. 
Morariu, „Nicolae Steinhardt - o contribuție românea- 
scă la autobiografia spirituală”, în Altarul Reîntregirii, 
XXV (2020), 1, p. 62. 

* Adrian Nicolae Petcu, Pr. Nicolae Cătălin 
Luchian, Maria Butcu (eds.), Părintele Mina Dobzeu 
- duhovnicul Hușilor (1946-2011), col. „Din trecutul 
Episcopiei Hușilor”, vol. 4, Editura Horeb, Huși, 2021, 
614 p. şi XXXIV ilustraţii. 

* Pentru mai multe informaţii cu privire la viaţa și 
activitatea sa, a se vedea și Adrian Nicolae Petcu, 
Nicolae Cătălin Luchian (eds.), Episcopul Grigorie 
Leu în vâltoarea istoriei. Documente (1924-1949), 
Editura Doxologia, lași, 2019. 

de tarele neomarxismului, e nevoie să pri- 
vim cu atenţie și seriozitate înspre frumoa- 
sele exemple oferite de oameni precum 
Mina Dobzeu și la modul în care au știut ei 
să vorbească prin faptă, schimbând vieți. 


+ „Un alt aspect demn de remarcat este legat de 
pastorația intensă pe care o ducea părintele Mina 
când slujea în diverse parohii ca suplinitor. De pildă, 
în scurta perioadă cât a slujit la Parohia Pădureni, în 
locul preotului Gheorghe Obreja, părintele Mina era 
semnalat că, în timpul Postului Crăciunului din 1973, 
„a fost prin sat, iar în casele unde intra spunea tuturor 
să învețe copiii să se roage, să-i înveţe rugăciuni, să 
povestească etc.”, sau că la parastase sau cununii 
„nu pierdea ocazia de a ţine un cuvânt ca o predică, 
îndemnând ca oamenii să nu-și piardă credința, să 
înveţe rugăciuni, lumea cântând împreună cu el cân- 
tece religioase”. Adrian Nicolae Petcu, Pr. Nicolae 
Cătălin Luchian, Maria Buto (eds.), op. cit. p. 55. 

* Cf. Episcopul Ignatie, Maladia ideologiei și tera- 
pia Adevărului, Editura Horeb, Huși, 2020. 

Lăcrămioara Stoenescu. 
Memoria anilor '80. Nouă opozanți 
ai regimului comunist 


Chiar dacă opoziția la comunism a fost 
și este asociată în mare măsură cu anii '50 
— când au fost active grupuri de rezistență 
în munți și nu numai, când numeroși tărani 
s-au împotrivit colectivizării agriculturii și au 
fost valurile masive de represiune — și în 
anii '70-80 au fost voci care s-au ridicat 
împotriva abuzurilor autorităților şi a limitării 
drepturilor și libertăților cetățenești. Unele 
s-au încadrat în mișcări de protest care au 
catalizat sute sau chiar mii de oameni, cum 
au fost cele de la Motru, Lupeni sau Brașov, 
altele au fost izolate ori s-au manifestat în 
grupuri de mici dimensiuni. 

După 1990 nume ca Doina Cornea, 
Paul Goma, Vasile Paraschiv, Gheorghe 
Ursu, Mircea Dinescu, Radu Filipescu ș.a. 
au devenit bine cunoscute. Dar în același 
timp cu ei au mai luat poziție împotriva 
regimului și alții. 

Volumul doamnei Lăcrămioara Stoe- 
nescu conține nouă interviuri cu foști 
opozanți ai regimului comunist din anii '80, 
care pentru că au avut curajul să înfrunte 
regimul au fost arestaţi, condamnaţi și au 
petrecut perioade mai scurte sau mai lungi 
în închisori și în aresturile Securităţii. 

Construite pe modelul „poveștii de 
viață”, interviurile încep cu partea de copi- 
lărie, insistă pe motivaţia actelor de opo- 
zitie, pe reacţia autorităților, asupra perioa- 


dei petrecută în detenţie și pe ce s-a 
întâmplat după eliberare. Cei nouă inter- 
vievați sunt: lon T. llie, Mihai Ivănescu, 
Marin lancu, lon Drăghici, Radu Filipescu, 
Nicolae Litoiu, Barabás János, Victor Totu, 
loan Leonel Șerban. 

Lucrarea, apărută la Editura Fundaţiei 
Culturale Memoria, are 400 de pagini, este 
prefațată de Cosmin Budeancă și are o 
postfață de Silviu B. Moldovan. 


Pentru detalii și comenzi: https://www. revis- 
tamemoria.ro/lacramioara-stoenescu-memoria- 
anilor-80-noua-opozanti-ai-regimului-comunist/. 


Cosmin Budeancă 

O Revista Memoria poate fi procurată în București, direct de la 
sediul redacției noastre, de la librăriile Humanitas, Cărturești, 
librăria Bizantină și librăria Sophia, iar în tară de la librăriile 

cÐ Un abonament în străinătate (4 numere consecutive): 50 euro 
(taxe poștale incluse). 

O Numerele vechi disponibile ale Revistei Memoria le puteti achi- 


zitiona la preţul de 5 lei / ex., respectiv 10 lei / nr. dublu pentru 
numerele 1-64/65. Începând cu numerele 66/67 pretul se află 
afișat pe coperta fiecărui exemplar. 

AP Pentru achiziții comandati prin telefon: 021.2129772 / 
0741086569 (Oana Ichim), prin e-mail: 
revistamemoriaOgmail.com, ori direct pe site-ul nostru 
www.revistamemoria.ro 


Nu se primesc articole scrise de mână, dactilografiate 
sau cele în format electronic fără diacritice. 
Responsabilitatea pentru conținutul articolelor 
revine autorilor. 


Îi mulțumim pentru generozitate susținătorului nostru 
din străinătate, C.C., fără al cărui ajutor 
revista noastră nu ar supravieţui. 

Ed. Fundaţiei Culturale Memoria, București, 2020, 826 p., 40 lei 

O Maria Stoica, Pecetea memoriei 1. Ziua când tata a devenit nemuritor, 
Ed. Fundaţiei Culturale Memoria, București, 2019, 160 p., 10 lei 

O llie Popa, Antologia Liricii de detenţie anticomunistă din spațiul românesc, 
Ed. Fundaţiei Culturale Memoria, București, 2016, 862 p., 50 lei 

O Aurel Sergiu Marinescu, Aspecte românești reflectate în articole 
publicate în exil, Ed. Tiparg, Pitești, 2015, 478 p., 20 lei 

O Annie Samuelli, Gratiile despărțitoare, traducere Adina Arsenescu, ediție îngrijită 
de Micaela Ghiţescu, Ed. Fundaţiei Culturale Memoria, 2001, 280 p., 10 lei 

O Cicerone loniţoiu, Nicole Valsry-Grossu. O lumină în bezna exilului, 
Ed. Fundaţiei Culturale Memoria, 1997, 344 p., 10 lei 

O lon Șiugariu, Poeme, Ed. Fundatiei Culturale Memoria, 2013, 15 lei 

O lon Şiugariu, Ceva despre noi. Eseuri, Ed. Fundaţiei Culturale Memoria, 
2013, 188 p., 15 lei 

O Meşterul Manole, antologie literară alcătuită de Al. Husar, editie îngrijită de 
Gheorghe Derevencu, Ed. Fundatiei Culturale Memoria, 2004, 330 p., 10 lei 

O Sergiu Grossu, Ei triumfă înaintea lui Dumnezeu, Ed. Fundatiei Culturale 
Memoria, 2007, 240 p., 18 lei 

